# verses

text:
Iziphathamandla zabantu zibuthene ndawonye, abantu bakaNkulunkulu kaAbrahama. Ngoba izihlangu zomhlaba zingezikaNkulunkulu; uphakeme kakhulu.


text:
Yinhle ngokuphakama, yintokozo emhlabeni wonke intaba yeZiyoni, e nhlangothi ni zenyakatho, umuzi weNkosi enkulu.


text:
Njengesikuzwileyo ngokunjalo sikubonile emzini we Nkosi yamabandla, emzini kaNkulunkulu wethu; uNkulunkulu uzawumisa kuze kube nininini. Selah.


text:
Njengalo ibizo lakho, Nkulunkulu, injalo indumiso yakho kuze kube semikhawulweni yomhlaba; isandla sakho sokunene sigcwele ukulunga.


text:
liqaphelise umthangala wayo, lidabule ezigodlweni zayo, ukuze lilandisele isizukulwana esilandelayo.


text:
Ngoba lo uNkulunkulu unguNkulunkulu wethu kuze kube nini lanini; yena uzasikhokhela kuze kube sekufeni.


text:
Ngoba ubona ukuthi abahlakaniphileyo bayafa, lokuthi isithutha kanye lesiphukuphuku bayabhubha, batshiyele inotho yabo abanye.


text:
Ingaphakathi yabo iyikuthi izindlu zabo zizakuba ngezaphakade, izindawo zabo zokuhlala zibe ngezezizukulwana, babize amazwe ngamabizo abo.


text:
Njengezimvu bamiselwe ingcwaba, ukufa kuzabadla; labaqotho bazababusa ekuseni, isimo sabo ngesokuqedwa engcwabeni endaweni yabo yokuhlala.


text:
UNkulunkulu wabonkulunkulu, i Nkosi, ukhulumile, ubiza umhlaba kusukela ekuphumeni kwelanga kuze kube sekutshoneni kwalo.


text:
UNkulunkulu wethu uzakuza, kayikuthula; umlilo phambi kwakhe uzaqothula, enhlangothini zonke zakhe kuzakuba lesiphepho esikhulu.


text:
Zwanini bantu bami, ngizakhuluma; Israyeli, ngizafakaza ngimelene lawe. NginguNkulunkulu, uNkulunkulu wakho.


text:
Kodwa komubi uNkulunkulu uthi: Ulani lokuthi utshumayele izimiso zami, kumbe uthathe isivumelwano sami emlonyeni wakho?


text:
Lezizinto uzenzile, ngathula; wacabanga ukuthi nginjengawe kanye. Ngizakukhuza, ngikuhlele phambi kwamehlo akho.


text:
Onikela umnikelo wokubonga uyangidumisa; lolungisa indlela yakhe ngizambonisa usindiso lukaNkulunkulu.


text:
Ngonile kuwe, wena wedwa, ngenze okubi emehlweni akho, ukuze kuthiwe ulungile ekukhulumeni kwakho, uhlanzeke ekwahluleleni kwakho.


text:
Ngikhulula ecaleni legazi, Nkulunkulu, Nkulunkulu wosindiso lwami, ulimi lwami luzahlabelela kakhulu ngokulunga kwakho.


text:
Imihlatshelo kaNkulunkulu ingumoya odabukileyo; inhliziyo edabukileyo leyephukileyo, Nkulunkulu, kawuyikuyidelela.


text:
Khona uzajabulela iminikelo yokulunga, umnikelo wokutshiswa, lomnikelo wonke; khona bezanikela amajongosi phezu kwelathi lakho.


text:
UNkulunkulu laye uzakubhidliza phakade, akususe, akuhluthune ethenteni, akusiphune elizweni labaphilayo. Selah.


text:
Khangelani, umuntu o ngamenzanga uNkulunkulu abe yinqaba yakhe, kodwa wathembela ebunengini benotho yakhe, eqinile ekugangeni kwakhe.


text:
Kodwa nginjengesihlahla somhlwathi esiluhlaza endlini kaNkulunkulu. Ngiyathemba emuseni kaNkulunkulu phakade laphakade.


text:
Ngizakudumisa kuze kube phakade ngoba ukwenzile. Ngizalindela ibizo lakho, ngoba lihle phambi kwabangcwele bakho.


text:
Isithutha sithi enhliziyweni yaso: KakulaNkulunkulu. Bonakele, benza ububi obunengekayo; kakho owenza okuhle.


text:
UNkulunkulu wakhangela phansi esemazulwini phezu kwabantwana babantu, ukubona ukuthi ukhona yini oqedisisayo, odinga uNkulunkulu.


text:
Lapho besaba lokwesaba, kungekho okwesabekayo. Ngoba uNkulunkulu uchithachithe amathambo akhe omisa inkamba emelane lawe; ubayangisile, ngoba uNkulunkulu ubadelile.


text:
Kungathi insindiso zikaIsrayeli zingavela eZiyoni! Lapho uNkulunkulu ebuyisa ukuthunjwa kwabantu bakhe, uJakobe uzathaba, uIsrayeli athokoze.


text:
Ngoba abemzini bangivukele, abalolunya badinga umphefumulo wami, kababekanga uNkulunkulu phambi kwabo. Selah.


text:
ngenxa yelizwi lesitha, ngenxa yembandezelo yomubi; ngoba bangethwesa ububi, lengentukuthelo bayangizonda.


text:
Ngoba kakusisitha esi ngiyangisayo, uba kunjalo bengizakuthwala; kakusuye ongizondayo o ziphakamisa phezu kwami; uba kunjalo bengizamcatshela.


text:
UNkulunkulu uzakuzwa, abahluphe, ngitsho yena obehlezi endulo. Selah. Ngoba bengelazinguquko, ngakho kabamesabi uNkulunkulu.


text:
Umlomo wakhe wawubutshelezi kulolaza, kanti inhliziyo yakhe yimpi; amazwi akhe abuthakathaka kulamafutha, kanti azinkemba ezihwatshiweyo.


text:
Phosela umthwalo wakho phezu kwe Nkosi, yona izakusekela; kayiyikuvuma lanini ukuthi olungileyo anyikinywe.


text:
Kodwa wena, Nkulunkulu, uzabehlisela emgodini wokubhujiswa; abantu begazi lenkohliso kabayikufinyelela lengxenyeni eyodwa kwezimbili yensuku zabo. Kodwa mina ngizathemba kuwe.


text:
KuNkulunkulu ngizadumisa ilizwi lakhe, kuNkulunkulu ngiyathemba, angiyikwesaba. Inyama ingenzani kimi?


text:
Ukuzulazula kwami ukubalile; wena faka izinyembezi zami embodleleni yakho; kazikho ogwalweni lwakho yini?


text:
Ngoba uwukhulule umphefumulo wami ekufeni; ubunge khulule yini inyawo zami ekuweni, ukuze ngihambe phambi kukaNkulunkulu ekukhanyeni kwabaphilayo?


text:
Ngihawukela, Nkulunkulu, ngihawukela, ngoba umphefumulo wami uthembela kuwe; yebo, emthunzini wempiko zakho ngizaphephela, zize zedlule incithakalo.


text:
Uzathumela esemazulwini, angisindise, ayangise ofuna ukungiginya. Selah. UNkulunkulu uzathumela umusa wakhe leqiniso lakhe.


text:
Umphefumulo uphakathi kwezilwane, ngilala phakathi kwabavuthayo, amadodana abantu, omazinyo abo ayimikhonto lemitshoko, lolimi lwabo luyinkemba ebukhali.


text:
Balungisele izinyathelo zami imbule; umphefumulo wami ukhotheme; bagebhe igodi phambi kwami; bawele phakathi kwalo. Selah.


text:
Nkulunkulu, yephula amazinyo abo emlonyeni wabo, uphohloze amazinyo emihlathi yamabhongo ezilwane, Nkosi.


text:
Imbiza zenu zingakaluzwa ukhuni lwameva, uzabaphephula esiphephweni njengabaphilayo njengentukuthelweni.


text:
Ukuze umuntu athi: Impela ukhona umvuzo wolungileyo; impela ukhona uNkulunkulu owahlulela emhlabeni.


text:
Ngoba, khangela, bacathamela umphefumulo wami; abalamandla bayangihlanganyela, kungekho siphambeko sami njalo kungekho sono sami, Nkosi.


text:
Wena-ke, Nkosi Nkulunkulu wamabandla, Nkulunkulu kaIsrayeli; vuka ukuze uhambele zonke izizwe, ungahawukeli lamunye wabakhohlisayo ebubini. Selah.


text:
Ungazibulali, hlezi abantu bakithi bakhohlwe; uzizulazulise ngamandla akho, uzehlisele phansi, wena sihlangu sethu, Nkosi.


text:
Nge sono somlomo wazo, ng elizwi lendebe zazo, kazibanjwe ekuzigqajeni kwazo, langenxa yokuhlambaza lokuqamba amanga ezikukhulumayo.


text:
U zi qede ngokuthukuthela, u zi qede zingabi khona, ukuze bazi ukuthi uNkulunkulu uyabusa koJakobe, kuze kube sekupheleni komhlaba. Selah.


text:
Kodwa mina ngizahlabelela ngamandla akho; yebo, ngizahlabelela kakhulu ekuseni ngomusa wakho; ngoba ube yinqaba yami lesiphephelo sami ngosuku lokuhlupheka kwami.


text:
UNkulunkulu ukhulumile ebungcweleni bakhe. Ngizathaba, ngilabe iShekema, ngilinganise isihotsha seSukothi.


text:
Ngeyami iGileyadi, njalo ngowami uManase, loEfrayimi ungamandla ekhanda lami, uJuda ngumnikimthetho wami.


text:
UMowabi ungumganu wami wokugezela; phezu kukaEdoma ngizaphosela inyathela lami; ngizamemeza ngokuthaba phezu kweFilisti.


text:
Ngisemkhawulweni womhlaba ngizakhala kuwe, inhliziyo yami isiphela amandla; ngikhokhelela edwaleni eliphakemeyo kulami.


text:
Ngalokho ngizahlabela indumiso ebizweni lakho kuze kube nininini, ukuze ngigcwalise izifungo zami insuku ngensuku.


text:
Koze kube nini liceba obubi limelene lomuntu? Lonke lizabulawa, njengomduli otshekileyo, uthango oludilikayo.


text:
Baceba kuphela uku m wisa ekuphakameni kwakhe, bathokoza ngamanga; ngomlomo wabo bayabusisa, kodwa ngaphakathi kwabo bayathuka. Selah.


text:
Thembani kuye isikhathi sonke, lina bantu; lithulule inhliziyo yenu phambi kwakhe; uNkulunkulu uyisiphephelo sethu. Selah.


text:
Lingathembeli embandezelweni, lingamisi ithemba eliyize ekuphangeni; uba inotho isanda, lingabeki inhliziyo kuyo.


text:
Nkulunkulu, unguNkulunkulu wami, ngizakudinga ngovivi; umphefumulo wami womela wena; inyama yami iyakulangatha, elizweni elomileyo leligagadekileyo, elingelamanzi.


text:
Umphefumulo wami uzasutha kungathi ngomnkantsho lamahwahwa, lomlomo wami uzadumisa ngezindebe ezithabisayo.


text:
Kodwa inkosi izathokoza kuNkulunkulu; wonke ofunga ngaye uzazincoma; kodwa umlomo wabaqamba amanga uzavalwa.


text:
Badingisisa iziphambeko; baphelelisa ukuhlola ngenkuthalo; ngitsho ingaphakathi yomuntu lenhliziyo ejulileyo.


text:
Ubusisiwe o m khethayo, omsondezayo ukuthi ahlale emagumeni akho. Sizasutha ngokuhle kwendlu yakho, ithempeli lakho elingcwele.


text:
Nge zinto ezesabekayo uzasiphendula, Nkulunkulu wosindiso lwethu, themba lemikhawulo yonke yomhlaba, lelabakhatshana e lwandle.


text:
Labakhileyo emikhawulweni bayesaba iziboniso zakho; wenza kuhlabele kuthokoze ukuphuma kokusa lokokuhlwa.


text:
Uyahambela umhlaba uwuthelele, uwuvundise kakhulu; umfula kaNkulunkulu ugcwele amanzi; uyabalungisela amabele, lapho uwulungisa ngokunjalo.


text:
Uyathelela kakhulu imisele yawo, ulalise imigelo yawo, uyithambise ngezihlambo, ubusise ukumila kwawo.


text:
Tshonini kuNkulunkulu lithi: Yeka ukwesabeka kwezenzo zakho! Ngenxa yobukhulu bamandla akho izitha zakho zizakuthobela ngenkohliso.


text:
Ubusa ngamandla akhe kuze kube nininini; amehlo akhe ayazilinda izizwe; abalenkani kabangaziphakamisi. Selah.


text:
Wenze abantu bagade phezu kwekhanda lethu; sadabula emlilweni lasemanzini, kodwa wasikhuphela endaweni elokunengi.


text:
Ngizanikela kuwe iminikelo yokutshiswa yezinonileyo, kanye lempepha yezinqama; ngizanikela inkomo kanye lezimpongo. Selah.


text:
Izizwe kazijabule zihlabele ngentokozo, ngoba uzabahlulela abantu ngokuqonda, uhole izizwe emhlabeni. Selah.


text:
Njengokuphetshethwa kwentuthu ba phephethe; njengokuncibilikiswa kwengcino phambi komlilo, ababi kabachithwe phambi kukaNkulunkulu.


text:
Hlabelelani kuNkulunkulu, hlabelelani indumiso ebizweni lakhe, limphakamise lowo ogade enkangala ngebizo lakhe uJa, njalo thokozani phambi kwakhe.


text:
UNkulunkulu uhlalisa ababodwa emulini, ukhupha ababotshwe ngamaketane, kodwa abalenkani bahlala elizweni elomileyo.


text:
Umhlaba wazamazama, lawo amazulu athontisa phambi kukaNkulunkulu, le iSinayi, phambi kukaNkulunkulu, uNkulunkulu kaIsrayeli.


text:
Lanxa lilala phakathi kwezimbiza, lizakuba njeng empiko zejuba ezisitshekelwe ngesiliva, lezinsiba zalo ngegolide eliliganu.


text:
Leqelani, lina zintaba ezilezingqonga? Lintaba uNkulunkulu uyiloyisele ukuhlala kwakhe. Yebo, i Nkosi izahlala kuyo kuze kube nininini.


text:
Izinqola zikaNkulunkulu ziyizinkulungwane ezingamatshumi amabili, izinkulungwane zezinkulungwane zezingilosi, iNkosi iphakathi kwazo, iSinayi endaweni engcwele.


text:
Wena wenyukele phezulu, wathumba abathunjiweyo; wemukela izipho ebantwini, yebo, lakwabalenkani; ukuze uJa uNkulunkulu ahlale khona.


text:
Kodwa uNkulunkulu uzaphohloza ikhanda lezitha zakhe, ukhakhayi olulenwele lwalowo ohamba ezonweni zakhe.


text:
Zibonile izindwendwe zakho, Nkulunkulu; izindwendwe zikaNkulunkulu wami, iNkosi yami, endaweni engcwele.


text:
Ngaphambili kuhamba abahlabelayo, ngemuva abatshayi bamachacho, phakathi izintombi zitshaya izigubhu.


text:
Nango uBhenjamini omncinyane umbusi wabo, iziphathamandla zikaJuda, inkundla yazo, iziphathamandla zikaZebuluni, iziphathamandla zikaNafithali.


text:
Sikhuze isilo somhlanga, umhlambi wezinkunzi kanye lamankonyana abantu, kuze kuthobeke kulenhlamvu zesiliva; ubahlakaze abantu a bathokoza ezimpini.


text:
Iziphathamandla zizakuza zivela eGibhithe; iEtiyopiya izakwelulela izandla zayo kuNkulunkulu ngokuphangisa.


text:
Uyesabeka, Nkulunkulu, ezindaweni zakho ezingcwele; uNkulunkulu kaIsrayeli nguye onika abantu bakhe amandla lengalo. Kabusiswe uNkulunkulu.


text:
Ngiyatshona odakeni olujulileyo, lapho okungelakuma khona; ngingene emanzini atshonayo, lapho impophoma iyangicwilisa.


text:
Ngidiniwe yikukhala kwami, umphimbo wami womile qha; amehlo ami ayafiphala ekulindeleni uNkulunkulu wami.


text:
Abangizondayo ngeze banengi okwedlula inwele zekhanda lami; abangangibhubhisa, izitha zami ngaphandle kwecala, balamandla. Lokho engingakwebanga ngasengikubuyisela.


text:
Kabangayangeki ngenxa yami labo abakulindeleyo, Nkosi Jehova wamabandla; bangadunyazwa ngenxa yami labo abakudingayo, Nkulunkulu kaIsrayeli.


text:
Kodwa mina umkhuleko wami ukuwe, Nkosi, ngesikhathi somusa, Nkulunkulu, ngobunengi besihawu sakho, ngiphendule, ngeqiniso losindiso lwakho.


text:
Impophoma yamanzi kayingangicwilisi, lenziki ingangiginyi, lomgodi ungavali umlomo wawo phezu kwami.


text:
Ngiphendula, Nkosi, ngoba uthandolomusa lwakho lulungile; ngobunengi besihawu sakho uphendukele kimi.


text:
Ukuthukwa kuyidabule inhliziyo yami, njalo ngibuthakathaka. Bengilindele ongangi hawukela, kodwa wayengekho, labaduduzayo, kodwa kangi ba tholanga.


text:
Kodwa mina ngilusizi, ngiyafuthelwa; usindiso lwakho, Nkulunkulu, kalungimise phezulu ngivikelekile.


text:
Kabayangeke babe lenhloni bonke abadinga umphefumulo wami; kababuyiselwe emuva bayangiswe abaloyisa ukulimala kwami.


text:
Kabathabe bajabule kuwe bonke abakudingayo; labathanda usindiso lwakho kabatsho njalo bathi: Kabe mkhulu uNkulunkulu!


text:
Kodwa ngingumyanga njalo ngiyaswela; Nkulunkulu, phangisa uze kimi. Wena ungumsizi wami lomkhululi wami; Nkosi, ungaphuzi.


text:
Woba lidwala lokuhlala kimi, ngiye kulo njalonjalo; ulayile ukungisindisa, ngoba ulidwala lami lenqaba yami.


text:
Kabayangeke baphele abayizitha zomphefumulo wami, kabasitshekelwe yikuyangeka lehlazo labo abadinga ukoniwa kwami.


text:
Nkulunkulu, ungifundisile kusukela ebutsheni bami, njalo kuze kube khathesi ngitshumayele izimangaliso zakho.


text:
Lalapho sengiluphele sengiyimpunga, Nkulunkulu, ungangitshiyi, ngize ngitshumayele ingalo yakho kuso isizukulwana, amandla akho kuye wonke ozakuza.


text:
Lokulunga kwakho, Nkulunkulu, kufika ezingqongeni, owenze izinto ezinkulu; Nkulunkulu, ngubani onjengawe?


text:
Ongenze ngabona inhlupheko ezinengi lezibuhlungu, uzangivuselela futhi, ungikhuphule futhi ezinzikini zomhlaba.


text:
Lami ngizakudumisa ngogubhu lwezintambo, iqiniso lakho, Nkulunkulu wami; ngizahlabelela izibongo kuwe ngechacho, wena ongcwele kaIsrayeli.


text:
Futhi ulimi lwami luzakhuluma ngokulunga kwakho usuku lonke, ngoba bayangekile, ngoba badumazeka, abadinga ukoniwa kwami.


text:
Kuzakuba khona ihetshezana lamabele elizweni ezingqongeni zezintaba; izithelo zawo zihatshazele njengeLebhanoni; labomuzi bazahluma njengotshani bomhlaba.


text:
Ibizo layo lizakuba khona kuze kube phakade, lebizo layo lizaqhutshelwa phambili lisekhona ilanga. Njalo bazabusiswa kuyo; izizwe zonke zizakuthi ibusisiwe.


text:
Kalibusiswe ibizo lakhe elilodumo kuze kube nininini; umhlaba wonke ugcwaliswe ngodumo lwakhe. Ameni, loAmeni!


text:
Uba bengingathi: Ngizakhuluma ngokunje, khangela, ngabe ngisikhohlisile isizukulwana sabantwana bakho.


text:
Inyama yami lenhliziyo yami kuyaphela; uNkulunkulu ulidwala lenhliziyo yami lesabelo sami kuze kube nininini.


text:
Kodwa mina kungilungele ukusondela kuNkulunkulu; ngibeke isiphephelo sami eNkosini uJehova, ukutshumayela zonke izenzo zakho.


text:
Khumbula ibandla lakho o wa li thenga endulo, intonga yelifa lakho o wa yi hlengayo, le intaba yeZiyoni ohlala kuyo.


text:
Phakamisa inyawo zakho ezincithakalweni zaphakade, konke okubi izitha ezikwenzileyo endaweni engcwele.


text:
Zinikele indlu yakho engcwele emlilweni, zangcolisa indawo yokuhlala yebizo lakho ngokuyiwisela emhlabathini.


text:
Zathi enhliziyweni yazo: Kasibachithe ndawonye. Zatshisa zonke indawo zokubuthanela zikaNkulunkulu elizweni.


text:
Ungawunikeli umphefumulo wejuba lakho ezinyamazaneni zendle; ungakhohlwa ixuku lezihlupheki zakho phakade.


text:
Siyakubonga, Nkulunkulu, siyabonga, ukuthi ibizo lakho liseduze, iyalandisa imisebenzi yakho emangalisayo.


text:
Ngoba esandleni se Nkosi kulenkezo; lewayini liphuphuma, ligcwele amahlukuzo; iyathulula okwalo; kodwa izibhidi zalo, ababi bonke bomhlaba bazazihluza bazinathe.


text:
Baphangiwe abaqinileyo ngenhliziyo, balele ubuthongo babo; njalo kakho emaqhaweni othole izandla zawo.


text:
Fungani, likhokhe e Nkosi ni uNkulunkulu wenu, lonke eliyihanqileyo lilethe izipho kuye ofanele esatshwe.


text:
Osukwini lokuhlupheka kwami ngayidinga iNkosi; isandla sami selulwa ebusuku, kasiphezanga, umphefumulo wami wala ukududuzwa.


text:
Uthandolomusa lwayo seluphelile kokuphela yini? Isithembiso sesiphelile kusukela kusizukulwana kusiya kusizukulwana na?


text:
Ilizwi lokuduma kwakho lalisesibhakabhakeni; imibane yakhanyisa umhlaba; lomhlaba wagedezela wazamazama.


text:
Kasiyiku zi fihlela abantwana babo, kusizukulwana esilandelayo, silandisa izindumiso ze Nkosi, lamandla ayo, lezimangaliso ezenzileyo.


text:
Ngoba wamisa ubufakazi koJakobe, wabeka umlayo koIsrayeli, awulaya obaba, ukuze bawazise abantwana babo,


text:
ukuze babeke ithemba labo kuNkulunkulu, bangayikhohlwa imisebenzi kaNkulunkulu, kodwa bagcine imithetho yakhe;


text:
njalo bangabi njengaboyise, isizukulwana esilenkani lesivukelayo, isizukulwana esingaqondisanga inhliziyo yaso, lesimoya waso ungathembekanga kuNkulunkulu.


text:
Khangela, watshaya idwala, kwampompoza amanzi, lezifula zagabha; anganika lesinkwa yini? angalungisela abantu bakhe inyama na?


text:
ulaka lukaNkulunkulu lwaselubavukela, wabulala kwabakhulupheleyo babo, watshaya abakhethiweyo bakoIsrayeli.


text:
Kodwa yena elesihawu wathethelela ububi babo, ka ba bhubhisanga; yebo, kanengi walunqanda ulaka lwakhe, kakuvusanga konke ukuthukuthela kwakhe.


text:
Waphosela phezu kwabo ukuvutha kolaka lwakhe, ukuthukuthela, lokucunuka, lokuhlupheka, ngo kuthuma izithunywa zobubi.


text:
Walungisela ulaka lwakhe indlela, kanqandanga umphefumulo wabo ekufeni, kodwa wanikela impilo yabo kumatshayabhuqe wesifo.


text:
Wasebaxotsha abezizwe phambi kwabo; wababela ilifa ngomzila, wahlalisa izizwe zakoIsrayeli emathenteni azo.


text:
Ngoba bamthukuthelisa ngezindawo zabo eziphakemeyo, bavusa umona wakhe ngezithombe zabo ezibaziweyo.


text:
Nkulunkulu, abezizwe sebengenile elifeni lakho; balingcolisile ithempeli lakho elingcwele; iJerusalema bayenze yaba zinqumbi.


text:
Banikile izidumbu zezinceku zakho zaba yikudla kwenyoni zamazulu, inyama yabangcwele bakho kuzo izilo zomhlaba.


text:
Balichithile igazi labo njengamanzi inhlangothi zonke zeJerusalema; njalo kakubanga khona ongcwabayo.


text:
Ungakhumbuli umelene lathi izono zethu zendulo; isihawu sakho kasize masinyane phambi kwethu, ngoba sehliselwe phansi kakhulu.


text:
Sisize, Nkulunkulu wosindiso lwethu, ngenxa yodumo lwebizo lakho; sikhulule, uhlawulele izono zethu, ngenxa yebizo lakho.


text:
Kungani abezizwe bezakuthi: Ungaphi uNkulunkulu wabo? Kawaziwe phakathi kwezizwe phambi kwamehlo ethu, impindiselo yegazi lenceku zakho elachithwayo.


text:
Ukububula kwezibotshwa kakuze phambi kwakho; njengobukhulu bengalo yakho ulondoloze abantwana bokufa.


text:
Khona thina abantu bakho, izimvu zedlelo lakho, sizakubonga kuze kube nininini, silandise udumo lwakho esizukulwaneni ngesizukulwana.


text:
Melusi kaIsrayeli, beka indlebe, okhokhela uJosefa njengomhlambi, ohlezi phakathi kwamakherubi*, khanyisa.


text:
Isandla sakho kasibe phezu komuntu wesandla sakho sokunene, phezu kwendodana yomuntu, o ziqinisele yona.


text:
Wakumisa kwaba yibufakazi kuJosefa, ekuphumeni kwakhe emelene lelizwe leGibhithe; ngezwa ulimi engingalwaziyo.


text:
Wakhala usenhluphekweni, ngakukhulula; ngakuphendula ekusithekeni komdumo; ngakuhlola emanzini eMeriba. Selah.


text:
Mina ngiyi Nkosi, uNkulunkulu wakho, owakwenyusa usuka elizweni leGibhithe. Khamisa umlomo wakho ube banzi, njalo ngizawugcwalisa.


text:
Abayizondayo i Nkosi bangatshotshobala phambi kwayo ngokuzenzisa, kodwa isikhathi sabo besizakuba phakade.


text:
Yenza zona izikhulu zabo zibe njengoOrebi lanjengoZebi, lawo wonke amakhosana abo abe njengoZeba lanjengoZalimuna,


text:
Umphefumulo wami uyalangatha, yebo ngitsho, uyaphela yikunxwanela amaguma e Nkosi. Inhliziyo yami lenyama yami kuyakhala kuNkulunkulu ophilayo.


text:
Intaka layo iyathola indlu, lenkonjane isidleke sayo, lapho engabeka khona abantwana bayo, amalathi akho, Nkosi yamabandla, Nkosi yami, loNkulunkulu wami.


text:
Ngoba usuku emagumeni akho lungcono kulenkulungwane. Ngikhetha ukuba sembundwini womnyango endlini kaNkulunkulu wami kulokuhlala emathenteni enkohlakalo.


text:
Ngoba i Nkosi uNkulunkulu ililanga lesihlangu; i Nkosi izakupha umusa lodumo; kayibagodleli okuhle abahamba ngobuqotho.


text:
Ngizakuzwa lokho uNkulunkulu i Nkosi azakukhuluma, ngoba uzakhuluma ukuthula ebantwini bakhe, lakwabangcwele bakhe, kodwa kabangabuyeli ebuwuleni.


text:
Londoloza umphefumulo wami, ngoba ngiyamesaba uNkulunkulu; wena Nkulunkulu wami, sindisa inceku yakho ekuthembayo.


text:
Ngifundisa indlela yakho, Nkosi, ngizahamba eqinisweni lakho; hlanganisa inhliziyo yami ukuze yesabe ibizo lakho.


text:
Ngizakudumisa, Nkosi Nkulunkulu wami, ngenhliziyo yami yonke; ngilidumise ibizo lakho kuze kube nininini.


text:
Ngoba umusa wakho phezu kwami mkhulu; njalo wakhulula umphefumulo wami esihogweni esingaphansi kakhulu.


text:
Nkulunkulu, abazigqajayo bangivukele, lemibuthano yabalobudlwangudlwangu idinga umphefumulo wami; njalo kabakubekanga phambi kwabo.


text:
Kodwa wena, Nkosi, unguNkulunkulu olozwelo, lolesisa, ophuza ukuthukuthela, lomkhulu emuseni leqinisweni.


text:
Phendukela kimi, ungihawukele; uyiphe inceku yakho amandla akho, usindise indodana yencekukazi yakho.


text:
Ngenzela isiboniso sokuhle, ukuze labo abangizondayo babone bayangeke, ngoba wena, Nkosi, ungisizile wangiduduza.


text:
Ngizaqamba iRahabi leBhabhiloni kwabangaziyo; khangela, iFilisti leTire kanye leEtiyopiya; lo wazalelwa khona.


text:
Ngikhululwe phakathi kwabafileyo, nginjengababuleweyo abalele engcwabeni, ongasabakhumbuliyo; ngoba bequnyiwe basuswa esandleni sakho.


text:
Ususele khatshana lami abejwayelene lami; wangenza ngibe yisinengiso kubo; ngi valelwe, ngingephume.


text:
Ngizahlabela ngezisa zakho, Nkosi, kuze kube nininini; ngomlomo wami ngizakwazisa ukuthembeka kwakho kusizukulwana lesizukulwana.


text:
Ngizaqinisa inzalo yakho kuze kube nininini, ngakhe isihlalo sakho sobukhosi esizukulwaneni lesizukulwana. Selah.


text:
Ngoba ngubani ezulwini ongafananiswa le Nkosi? Ngubani ofanana le Nkosi phakathi kwamadodana abalamandla?


text:
UNkulunkulu uyesabeka kakhulu emhlanganweni wabangcwele, njalo umele ukuhlonitshwa phezu kwabo bonke abamhanqileyo.


text:
Ukulunga lesahlulelo kuyisisekelo sesihlalo sakho sobukhosi: umusa leqiniso kuhamba phambi kobuso bakho.


text:
Khona wakhuluma ngombono kongcwele wakho, wathi: Ngibekile usizo phezu kweqhawe, ngimphakamisile okhethiweyo phakathi kwabantu.


text:
Khumbula, Nkosi, ihlazo lezinceku zakho, engi li thwele esifubeni sami, elazo zonke izizwe ezinengi,


text:
Zingakazalwa intaba, kumbe uveze umhlaba lelizwe, ngitsho kusukela ephakadeni kuze kube sephakadeni wena unguNkulunkulu.


text:
Ngoba iminyaka eyinkulungwane emehlweni akho injengelanga lezolo selidlulile, la nje ngomlindo ebusuku.


text:
Insuku zeminyaka yethu, kuleminyaka engamatshumi ayisikhombisa kuzo; njalo uba ngenxa yamandla zingamatshumi ayisificaminwembili, kanti amandla ayo angumzamo losizi, ngoba aphangisa aqunywe, sibe sesiphapha sinyamalale.


text:
Ubuhle beNkosi, uNkulunkulu wethu, kabube phezu kwethu; uqinise umsebenzi wezandla zethu kithi, yebo, umsebenzi wezandla zethu uwuqinise.


text:
Uzakusibekela ngensiba zakhe, uzathembela langaphansi kwempiko zakhe; iqiniso lakhe liyisihlangu lehawu.


text:
Bazakuwa abayinkulungwane eceleni kwakho, labayizinkulungwane ezilitshumi ngakwesokunene sakho; kuwe kakuyikusondela.


text:
Ngoba ungithokozisile, Nkosi, ngomsebenzi wakho; ngizamemeza ngenjabulo ngemisebenzi yezandla zakho.


text:
Lapho ababi behluma njengotshani, labo bonke abenzi bobubi bekhahlela, kuyi kuze babhujiswe kuze kube phakade.


text:
Ngoba khangela, izitha zakho, Nkosi, ngoba khangela, izitha zakho zizabhubha; bonke abenzi bobubi bazachitheka.


text:
I Nkosi iyabusa; yembethe ubukhosi; i Nkosi yembethe amandla; izibhincisile. Umhlaba lawo uqinisiwe, kawuyikunyikinywa.


text:
Imifula iphakamisile, Nkosi, imifula iphakamise ukuholoba kwayo, imifula iphakamisile amagagasi ayo agubhazelayo.


text:
I Nkosi ephakemeyo ilamandla kulokuduma kwamanzi amanengi, kul amagagasi olwandle agubhazayo alamandla.


text:
Izifakazelo zakho ziqinisekile kakhulu; ubungcwele buyifanele indlu yakho, Nkosi, kuze kube ebudeni bezinsuku.


text:
Izaphindisela phezu kwabo ububi babo, ibaqede enkohlakalweni yabo; i Nkosi uNkulunkulu wethu izabaquma.


text:
Ngoba yona inguNkulunkulu wethu, thina-ke singabantu bedlelo layo, lezimvu zesandla sayo. Lamuhla uba lilizwa ilizwi layo,


text:
Iminyaka engamatshumi amane nganengwa yi lesi sizukulwana ngaze ngathi: Bangabantu abaduhayo enhliziyweni, bona kabazazi indlela zami.


text:
Tshonini phakathi kwezizwe: I Nkosi iyabusa. Lomhlaba umisiwe, kawuyikunyikinyeka; izabahlulela abantu ngokuqonda.


text:
phambi kwe Nkosi, ngoba iyeza, ngoba iyeza ukwahlulela umhlaba; izakwahlulela umhlaba ngokulunga, labantu ngeqiniso layo.


text:
Lina elithanda i Nkosi, zondani okubi; iyagcina imiphefumulo yabangcwele bayo, ibakhulule esandleni sababi.


text:
Hlabelelani i Nkosi ingoma entsha, ngoba yenzile izimangaliso; isandla sayo sokunene lengalo yayo engcwele kuyizuzele ukunqoba.


text:
Ikhumbule umusa wayo leqiniso layo kuyo indlu kaIsrayeli. Imikhawulo yonke yomhlaba ibonile usindiso lukaNkulunkulu wethu.


text:
Hlokomani ngentokozo e Nkosi ni, mhlaba wonke, lenze umsindo omkhulu, lithokoze, lihlabele indumiso.


text:
phambi kwe Nkosi, ngoba iyeza ukwahlulela umhlaba; izawahlulela umhlaba ngokulunga, lezizwe ngokuqonda.


text:
UMozisi loAroni phakathi kwabapristi bayo, loSamuweli phakathi kwababiza ibizo layo, babiza i Nkosi, yona yasibaphendula.


text:
Nkosi Nkulunkulu wethu, wena wabaphendula; waba nguNkulunkulu obathethelelayo, lanxa uphindisela ezenzweni zabo.


text:
Phakamisani i Nkosi uNkulunkulu wethu, likhonze entabeni yayo engcwele; ngoba i Nkosi uNkulunkulu wethu ingcwele.


text:
Yazini ukuthi i Nkosi inguNkulunkulu. Yiyo eyasenzayo, njalo ayisithi: si ngabantu bayo lezimvu zedlelo layo.


text:
Ngoba i Nkosi ilungile; umusa wayo uhlezi kuze kube nininini, leqiniso layo esizukulwaneni lesizukulwana.


text:
Ngizaziphatha ngenhlakanipho ngendlela eqotho. Uzakuza nini kimi? Ngizahamba ngobuqotho benhliziyo phakathi kwendlu yami.


text:
Kangiyikubeka phambi kwamehlo ami into embi. Ngiyakuzonda ukwenza kwabaphambukayo; kakuyikunamathela kimi.


text:
Ohleba umakhelwane wakhe ensitha, yena ngizamquma. Ophakeme ngamehlo, lolenhliziyo ezikhukhumezayo, yena kangiyikumvumela.


text:
Amehlo ami azakuba kwabathembekileyo belizwe, ukuze bahlale lami. Ohamba endleleni eqotho, yena uzangikhonza.


text:
Insuku zonke ekuseni ngizabaquma bonke ababi belizwe, ukuze ngibaqume basuke emzini we Nkosi bonke abenzi bobubi.


text:
Ungangifihleli ubuso bakho esukwini lohlupho lwami; beka indlebe yakho kimi; mhla ngibiza ungiphendule masinyane.


text:
Wena uzavuka uhawukele iZiyoni; ngoba isikhathi sokuyitshengisa umusa, yebo, isikhathi esimisiweyo sesifikile.


text:
Ngoba yakhangela phansi isekuphakameni kwendawo yayo engcwele; i Nkosi isemazulwini yakhangela emhlabeni,


text:
Ngathi: Nkulunkulu wami, ungangisusi phakathi kwensuku zami, iminyaka yakho isesizukulwaneni l ezizukulwana.


text:
Lokho kuzabhubha, kodwa wena uzakuma. Kuzaguga-ke konke njengesembatho, njengesigqoko uzakuguqula, njalo kuzaguqulwa.


text:
Njengobukhatshana bempumalanga kuyo intshonalanga, ngokunjalo izisusele khatshana lathi iziphambeko zethu.


text:
Kodwa umusa we Nkosi usukela ephakadeni usiya ephakadeni phezu kwabayesabayo, lokulunga kwayo kuze kube sebantwaneni babantwana,


text:
Busisani i Nkosi, lina zingilosi zayo, maqhawe alamandla, ezenza ilizwi layo, lilalela ilizwi lelizwi layo.


text:
Busisani i Nkosi, lonke misebenzi yayo, endaweni zonke zombuso wayo. Busisa i Nkosi, mphefumulo wami.


text:
Owabeka imijabo yamakamelo akhe aphezulu emanzini, owenza amayezi abe yinqola yakhe, ohamba phezu kwempiko zomoya.


text:
lewayini elithokozisa inhliziyo yomuntu, ukwenza ubuso bukhanye ngamafutha, lesinkwa esiqinisa inhliziyo yomuntu.


text:
Minengi kangakanani imisebenzi yakho, Nkosi ! Yonke uyenze ngenhlakanipho; umhlaba ugcwele inotho yakho.


text:
Lolulwandle olukhulu lolubanzi ngezinhlangothi, lapho okulezihuquzelayo khona ezingelakubalwa, izinto eziphilayo ezincinyane kanye lezinkulu.


text:
Izoni kaziqedwe emhlabeni, kungabe kusaba khona ababi. Busisa i Nkosi, mphefumulo wami. Dumisani i Nkosi !


text:
ukuze ngibone okuhle kwabakhethiweyo bakho, ukuze ngithokoze entokozweni yesizwe sakho, ukuze ngizincome kanye lelifa lakho.


text:
Obaba kabaqedisisanga izimangaliso zakho eGibhithe; kabakhumbulanga ubunengi bezisa zakho; kodwa benza umvukela elwandle, eLwandle oluBomvu.


text:
Ngakho wathi uzababhubhisa, ngaphandle kokuthi uMozisi okhethiweyo wakhe wayemile ekufohleni phambi kwakhe ukuphendula ulaka lwakhe ukuze anga ba bhubhisi.


text:
Bachitha igazi elingelacala, igazi lamadodana abo lamadodakazi abo, abawahlabela izithombe zeKhanani; lelizwe langcoliswa ngegazi.


text:
Sisindise, Nkosi Nkulunkulu wethu, usibuthe sivela ezizweni, ukubonga ibizo lakho elingcwele, ukuzincoma endumisweni yakho.


text:
Kayibusiswe i Nkosi, uNkulunkulu kaIsrayeli, kusukela phakade kuze kube sephakadeni! Abantu bonke kabathi: Ameni. Dumisani i Nkosi !


text:
UNkulunkulu ukhulumile ebungcweleni bakhe. Ngizathaba, ngiyabe iShekema, ngilinganise isihotsha seSukothi.


text:
Ngeyami iGileyadi, ngowami uManase, loEfrayimi ungamandla ekhanda lami, uJuda ungumnikimthetho wami.


text:
Ngoba umlomo wokhohlakeleyo lomlomo wenkohliso uvulekile umelene lami; bakhulume lami ngolimi lwamanga.


text:
Ngenxa yokuthi wayengakhumbuli ukwenza umusa, kodwa wazingela umuntu ohluphekayo longumyanga, lodabukileyo enhliziyweni uku m bulala.


text:
Njengoba wathanda ukuqalekisa, ngakho kakwehlele kuye; njengoba wayengathandi ukubusisa, ngakho kakube khatshana laye.


text:
Njengoba wagqoka isiqalekiso njengesigqoko sakhe, ngakho kakungene emibilini yakhe njengamanzi, lanjengamafutha emathanjeni akhe.


text:
I Nkosi yathi eNkosini yami: Hlala ngakwesokunene sami, ngize ngenze izitha zakho zibe yisenabelo senyawo zakho.


text:
Abantu bakho ba za vuma ngosuku lwamandla akho, ebuhleni bobungcwele, esizalweni emadabukakusa, amazolo obutsha bakho ngawakho.


text:
Yathumela uhlengo ebantwini bayo; ilaye isivumelwano sayo kuze kube nininini; lingcwele liyesabeka ibizo layo.


text:
Ukuyesaba i Nkosi kuyikuqala kokuhlakanipha; balokuqedisisa okuhle bonke abayenzayo imilayo. Indumiso yayo imi kuze kube nininini.


text:
Uhlakazile, uyabanika abayanga; ukulunga kwakhe kumi kuze kube nininini; uphondo lwakhe luzaphakanyiswa ngodumo.


text:
Kakungabi kithi, Nkosi, kakungabi kithi, kodwa ebizweni lakho nika udumo, ngenxa yomusa wakho, ngenxa yeqiniso lakho.


text:
Hawu Nkosi, isibili ngiyinceku yakho, ngiyinceku yakho, indodana yencekukazi yakho; uthukulule izibopho zami.


text:
Ngoba uthandolomusa lwayo lukhulu kithi, leqiniso le Nkosi limi kuze kube nininini. Dumisani i Nkosi !


text:
UNkulunkulu uyi Nkosi, osinike ukukhanya. Bopha umnikelo womkhosi ngezibopho kuze kube sempondweni zelathi.


text:
Njalo ungasusi ngokupheleleyo emlonyeni wami ilizwi leqiniso, ngoba ngithembele ezahlulelweni zakho.


text:
Ngalokho imithetho yakho yonke mayelana lazo zonke izinto ngiyibona iqondile; yonke indlela yamanga ngiyayizonda.


text:
Ilizwi lakho liliqiniso kwase kuqal eni, laso sonke isahlulelo sakho esilungileyo simi kuze kube nininini.


text:
lapho izizwe ezenyukela khona, izizwe ze Nkosi, ku bufakazi bukaIsrayeli, ukuze zibonge ibizo le Nkosi.


text:
Khangela, njengalokhu amehlo ezinceku engasesandleni senkosi yazo, njengamehlo encekukazi engasesandleni senkosikazi yayo, ngokunjalo amehlo ethu angase Nkosi ni uNkulunkulu wethu, ize ibe lesihawu kithi.


text:
Umphefumulo wethu uphunyukile njengenyoni emjibileni wabathiyi; umjibila uqamukile, thina sasesiphunyuka.


text:
Njenge zintaba ziyiphahlile iJerusalema, ngokunjalo i Nkosi iyabaphahla abantu bayo kusukela kulesisikhathi kuze kube nininini.


text:
Ngoba intonga yobukhosi yobubi kayiyikuhlala phezu kwesabelo sabalungileyo, ukuze abalungileyo bangeluleli izandla zabo kokubi.


text:
Kodwa labo abaphambukela e zindlel eni zabo ezitshekileyo i Nkosi izabenza bahambe labenzi bobubi. Ukuthula phezu kukaIsrayeli!


text:
Umlomo wethu wasugcwala uhleko, lolimi lwethu ukuhlabelela. Basebesithi phakathi kwezizwe: I Nkosi ibenzele izinto ezinkulu.


text:
Yena ohamba ahambe ekhala inyembezi, ephethe inhlanyelo yokuhlanyela, isibili uzabuya ethokoza, ethwele inyanda zakhe.


text:
Uba i Nkosi ingayakhi indlu, basebenzela ize kiyo abayakhayo. Uba i Nkosi ingawulondolozi umuzi, umlindi ulindela ize.


text:
Kuyize kini ukuthi livuke ngovivi, lihlale kuze kube sebusuku, lidle ukudla kosizi; ngokunjalo iyamnika ubuthongo othandiweyo wayo.


text:
Umkakho uzakuba njengevini elithelayo emaceleni endlu yakho, abantwana bakho bazakuba njengamahlumela omhlwathi bezingelezele itafula lakho.


text:
Labadlulayo bangatsho ukuthi: Isibusiso se Nkosi kasibe phezu kwenu; siyalibusisa ebizweni le Nkosi.


text:
Nkosi, inhliziyo yami kayikhukhumali, lamehlo ami kawaphakami, njalo kangihambi ezintweni ezinkulu lezintweni ezimangalisayo kakhulu kimi.


text:
Sibili ngichumisile ngathulisa umphefumulo wami, njengolunyuliweyo kunina; umphefumulo wami unjengolunyuliweyo phakathi kwami.


text:
I Nkosi yafunga nge qiniso kuDavida, kayiyikubuyela emuva kilo: O wesithelo sesizalo sakho ngiza m beka esihlalweni sakho sobukhosi.


text:
Uba abantwana bakho begcina isivumelwano sami lezifakazelo zami engizabafundisa zona, labantwana babo bazahlala esihlalweni sakho sobukhosi kuze kube nini lanini.


text:
Kufanana lamafutha amahle phezu kwekhanda, ehlela endevini, indevu zikaAroni, ehlele emphethweni wezembatho zakhe.


text:
Njengamazolo eHermoni, ehlela entabeni zeZiyoni; ngoba lapho i Nkosi yalaya isibusiso, impilo kuze kube phakade.


text:
Yenza izinkungu zenyuke emikhawulweni yomhlaba, yenzela izulu imibane, ikhupha umoya eziphaleni zayo.


text:
Yathumela izibonakaliso lezimangaliso phakathi kwakho, Gibhithe, phezu kukaFaro laphezu kwenceku zakhe zonke.


text:
Nkosi, ibizo lakho limi kuze kube phakade, ukukhunjulwa kwakho, Nkosi, kusizukulwana ngesizukulwana.


text:
kodwa yathintithela uFaro lebutho lakhe oLwandle oluBomvu, ngoba isihawu sayo simi kuze kube nininini.


text:
Ngoba khonapho abasithumbayo basicela amazwi engoma, labasimotshayo bacela injabulo besithi: Sihlabeleleni enye yezingoma zeZiyoni.


text:
Ulimi lwami kalunamathele elwangeni lwami, uba ngingakukhumbuli, uba ngingaphakamisi iJerusalema phezu kwentokozo yami enkulu.


text:
Khumbula, Nkosi, ngabantwana bakoEdoma, ngo suku lweJerusalema, abathi: Dilizani, dilizani, kuze kube sesisekelweni sayo.


text:
Ngizakhonza ngikhangele ngasethempelini lakho elingcwele, ngidumise ibizo lakho ngenxa yothando lwakho langenxa yobuqotho bakho; ngoba ukhulisile ilizwi lakho phezu kwalo lonke ibizo lakho.


text:
Loba ngihamba phakathi kwenhlupheko, uzangiphilisa; uzakwelula isandla sakho umelana lolaka lezitha zami, lesandla sakho sokunene sizangisindisa.


text:
I Nkosi izangiphelelisela khona; uthando lwakho, Nkosi, lumi kuze kube nininini. Ungatshiyi imisebenzi yezandla zakho.


text:
Uba ngisenyukela emazulwini, lapho ukhona; uba ngisendlala icansi lami esihogweni, khangela, ukhona.


text:
Uba ngisithi: Isibili umnyama uzangifihla, ng’khona ubusuku buzakuba yikukhanya kimi inhlangothi zonke.


text:
Ngitsho umnyama kawufihli kuwe, kodwa ubusuku bukhanya njengemini; njengomnyama kunjalo ukukhanya kuwe.


text:
Ngizakudumisa, ngenxa yokuthi ngenziwe ngokwesabekayo, ngokumangalisayo. Imisebenzi yakho iyamangalisa; lomphefumulo wami uyakwazi kuhle kakhulu.


text:
Amathambo ami ayengafihlekanga kuwe, lapho ngangisenziwa ekusithekeni, ngenziwa ngobuciko ezindaweni ezizikileyo zomhlaba.


text:
Amehlo akho abona ibumba lami; legwalweni lwakho konke lokhu kwabhalwa, izinsuku o kwabunjwa ngazo, kunga ka bikho lakunye kwakho.


text:
Ngilondoloze, Nkosi, ezandleni zomubi, ungivikele emuntwini olesihluku; abaceba ukuwisa inyawo zami.


text:
Abazigqajayo bangifihlele umjibila, lezintambo, bendlala imbule eceleni kwendlela; bangibekela izithiyo. Selah.


text:
Kakuthi amalahle atshisayo akhithikele phezu kwabo, ubawisela emlilweni, emigodini etshonayo, ukuze bangavuki.


text:
Umkhuleko wami kawumiswe njeng empepha phambi kwakho, ukuphakanyiswa kwezandla zami njeng omnikelo wakusihlwa.


text:
Ungaphenduleli inhliziyo yami entweni embi, ukuthi ngenze izenzo ezimbi kanye labantu abenza ububi, ngingadli ezibilibocweni zabo.


text:
Olungileyo kangitshaye, kuzakuba ngumusa; kangisole, kuzakuba ngamafutha ekhanda; kakuyikuqhekeza ikhanda lami, ngoba lomkhuleko wami usezakuba sezinhluphekweni zabo.


text:
Lapho umoya wami uphela amandla phakathi kwami, wena wayazi indlela yami. Endleleni engihamba ngayo bangifihlele umjibila.


text:
Ngakhangela ngakwesokunene, khangela-ke, wayengekho ongaziyo; isiphephelo sangehlula, kakho owakhathalela umphefumulo wami.


text:
Lalela ukukhala kwami, ngoba ngehliselwe phansi kakhulu. Ngikhulula kwabangizingelayo, ngoba balamandla kulami.


text:
Khupha umphefumulo wami entolongweni, ukuze ngidumise ibizo lakho. Abalungileyo bazangibuthanela, ngoba uzangiphatha kuhle kakhulu.


text:
Nkosi, zwana umkhuleko wami, ubeke indlebe ekuncengeni kwami. Ungiphendule ngothembeko lwakho, ngokulunga kwakho.


text:
Ngoba isitha sizingele umphefumulo wami, sacindezelela impilo yami emhlabathini, sangenza ngahlala emnyameni omkhulu, njengabakade bafa.


text:
Ngikhumbula insuku zekadeni, ngizindla ngazo zonke izenzo zakho, nginakane ngomsebenzi wezandla zakho.


text:
Phangisa ungiphendule, Nkosi; umoya wami uyaphela. Ungangifihleli ubuso bakho, hlezi ngibe njengalabo abehlela emgodini.


text:
Ngizwisa uthandolomusa lwakho ekuseni, ngoba ngiyathemba kuwe. Ungazise indlela engingahamba ngayo, ngoba ngiyaphakamisela kuwe umphefumulo wami.


text:
Ngifundisa ukwenza intando yakho, ngoba wena unguNkulunkulu wami. UMoya wakho muhle, ngikhokhelele elizweni lokuqonda.


text:
Langomusa wakho chitha izitha zami, ubhubhise bonke abahlupha umphefumulo wami, ngoba ngiyinceku yakho.


text:
umusa wami, lenqaba yami, umphotshongo wami ophakemeyo, lomkhululi wami, isihlangu sami, lengiphephela kuyo, ethobisa abantu bami ngaphansi kwami.


text:
Yelula isandla sakho uphezulu, ungikhulule, ungophule emanzini amanengi, esandleni sabantwana besizwe,


text:
Ngizahlabelela kuwe ingoma entsha, Nkulunkulu; ngizahlabelela indumiso kuwe ngogubhu olulentambo ezilitshumi.


text:
Ngophula, ungikhulule esandleni sabantwana besizwe, abamlomo wabo ukhuluma amanga, lesandla sabo sokunene singesokunene senkohliso.


text:
Ukuthi amadodana ethu abe njengezilimo ezikhula ebutsheni bazo, amadodakazi ethu njengamatshe engonsi abazwe njeng omfanekiso wesigodlo!


text:
Ukuthi iziphala zethu zigcwale ziveze uhlobo ngohlobo; izimvu zethu zizale izinkulungwane, yebo, izinkulungwane ezilitshumi emadlelweni ethu!


text:
Ukuthi inkabi zethu zingathwaliswa, kungabi lokufohlela phakathi, njalo kungabi lokuphuma, kumbe kungabi lesililo ezitaladeni zethu!


text:
Umbuso wakho ungumbuso wamaphakade wonke, lokubusa kwakho kumi kuso sonke isizukulwana ngesizukulwana.


text:
Umlomo wami uzakhuluma indumiso ye Nkosi, layo yonke inyama ibusise ibizo layo elingcwele kuze kube nini lanini.


text:
Ubusisiwe yena oloNkulunkulu kaJakobe ukuthi abe lusizo lwakhe, othemba lakhe lise Nkosi ni uNkulunkulu wakhe,


text:
I Nkosi iyavula amehlo eziphofu; i Nkosi iyabalulamisa abakhothemeyo; i Nkosi iyabathanda abalungileyo.


text:
I Nkosi izabusa kuze kube nininini, uNkulunkulu wakho, Ziyoni, kuze kube sesizukulwaneni ngesizukulwana. Dumisani i Nkosi !


text:
Dumisani i Nkosi, ngoba kuhle ukuhlabelela indumiso kuNkulunkulu wethu, ngoba kumnandi, indumiso ifanele.


text:
Kabadumise ibizo le Nkosi, ngoba ibizo layo lodwa liphakeme; ubukhosi bayo bu phezu komhlaba lamazulu.


text:
Njalo iphakamisile uphondo lwabantu bayo, indumiso yabo bonke abangcwele bayo, eyabantwana bakoIsrayeli, abantu abaseduze layo. Dumisani i Nkosi !


text:
ukuze benze isahlulelo esibhaliweyo phezu kwazo. Loludumo abangcwele bayo bonke balalo. Dumisani i Nkosi !


text:
limdumise ngensimbi ezincencethayo ezihlokomayo, limdumise ngensimbi ezincencethayo ezikhala kakhulu.


text:
isithi: Koze kube nini, lina elingelalwazi, lithanda ukungabi lalwazi, labaklolodayo bezifisela ukukloloda, leziphukuphuku zizonda ulwazi?


text:
ekufikeni kokwesaba kwenu njengesiphepho, lokuchitheka kwenu kufika njengesivunguzane, lapho ubuhlungu losizi kulehlela.


text:
Kodwa indlela yabalungileyo injengokukhanya okukhanyayo, kuqhubeka kukhanya kuze kube semini enkulu.


text:
impala ethandekayo kakhulu, legogo elibukekayo; amabele akhe kawakusuthise sonke isikhathi, uzule othandweni lwakhe kokuphela.


text:
Yenza lokhu khathesi, ndodana yami, uzophule, lokhu usesandleni sikamakhelwane wakho; hamba, uzithobe, umncengisise umakhelwane wakho.


text:
Lezizinto eziyisithupha i Nkosi iyazizonda; yebo, eziyisikhombisa ziyizinengiso emphefumulweni wakhe:


text:
Ekuhambeni kwakho kuzakukhokhela, ekulaleni kwakho kukulondoloze, lekuvukeni kwakho khona kukhulume lawe.


text:
Ngoba ngenxa yomfazi o yisiphingi ungafika ecezwini lwesinkwa, lomfazi womuntu uzingela umphefumulo oligugu.


text:
Lahle lamlandela njengenkabi isiya ekuhlatshweni, lanjengesiphukuphuku sisiya ekujezisweni esongweni lenqagala;


text:
uze umtshoko uhlabe isibindi salo, njengenyoni iphangisela esifwini, ingazi ukuthi simelene lempilo yayo.


text:
Ukwesaba i Nkosi kuyikuzonda ububi; ukuzigqaja, lokuziqhenya, lendlela embi, lomlomo wokuphambeka ngiyakuzonda.


text:
Isithelo sami singcono kulegolide, legolide elicwengekileyo, lesivuno sami kulesiliva esikhethekileyo.


text:
lapho imisela ulwandle umngcele walo ukuze amanzi angeqi umlayo wayo; lapho imisa izisekelo zomhlaba;


text:
khona ngangiseduze layo ngiyingcitshi, ngizintokozo z ayo usuku ngosuku, ngidlala phambi kwayo ngaso sonke isikhathi,


text:
Ubusisiwe umuntu ongizwayo, alinde insuku ngensuku emasangweni ami, alinde emigubazini yeminyango yami.


text:
Nika ohlakaniphileyo, njalo uzakuba lokhu ehlakanipha; fundisa olungileyo, njalo uzakwandisa ukufunda.


text:
Izaga zikaSolomoni. Indodana ehlakaniphileyo ithokozisa uyise, kodwa indodana eyisithutha ilusizi kunina.


text:
Ovuna ehlobo uyindodana ehlakaniphileyo; olala ubuthongo obukhulu ngesikhathi sokuvuna uyindodana ethelela ihlazo.


text:
Njengokwedlula kwesivunguzane, unjalo okhohlakeleyo ka se kho; kodwa olungileyo uyisisekelo saphakade.


text:
Isikali esikhohlisayo siyisinengiso e Nkosi ni, kodwa ilitshe lokulinganisa elipheleleyo liyintokozo yayo.


text:
Kukhona ohlakazayo, kube kanti okunengi kuyengezwa; logodla okwedlula okufaneleyo, kodwa kungokokuswela.


text:
Oletha inkathazo emzini wakhe uzakudla ilifa lomoya, lesithutha sizakuba yinceku yohlakaniphileyo ngenhliziyo.


text:
Umuntu uzakudla okuhle okuvela esithelweni somlomo, kodwa umphefumulo weziphambuki ubudlwangudlwangu.


text:
Olondoloza umlomo wakhe ugcina umphefumulo wakhe, kodwa ovula indebe zakhe zibe banzi uzakuba lencithakalo.


text:
Wonke owesifazana ohlakaniphileyo uyayakha indlu yakhe, kodwa oyisithutha uyayidiliza ngezandla zakhe.


text:
Ohlehlela nyovane ngenhliziyo uzasutha ngezindlela zakhe, kodwa umuntu olungileyo uzasutha ngaye ngokwakhe.


text:
Isikali lesilinganiso esilungileyo kungokwe Nkosi; wonke amatshe okulinganisa omgodla angumsebenzi wayo.


text:
Imbiza yokuncibilikisa ngeyesiliva, lesithando somlilo ngesegolide, kodwa i Nkosi ihlola izinhliziyo.


text:
Bonke abazalwane bomyanga bayamzonda; kakhulu kangakanani abangane bakhe besiya khatshana laye; uxotshana labo ng amazwi angesilutho.


text:
Inengi labantu limemezela, lowo lalowo ukulunga kwakhe, kodwa ngubani ongathola umuntu othembekileyo?


text:
Inhliziyo yenkosi isesandleni sikaJehova i njenge zifula zamanzi; uyiphendulela loba ngaphi athanda khona.


text:
Nxa isideleli sijeziswa, umuntu ongelalwazi uyahlakanipha; lalapho ohlakaniphileyo elaywa wemukela ulwazi.


text:
Uyambona yini umuntu oyingcitshi emsebenzini wakhe? Uzazimisa phambi kwamakhosi; kayikuzimisa phambi kwabantukazana.


text:
Uzandizisa yini amehlo akho kokungekho? Ngoba kuzazenzela lokuzenzela izimpiko njengokhozi oluphaphela emazulwini.


text:
Ngoba njengoba ecabangile emphefumulweni wakhe, unjalo. Uzakuthi: Dlana unathe; kodwa inhliziyo yakhe kayilawe.


text:
Ngubani olo: Maye? Ngubani olo: Wo? Ngubani olenkani? Ngubani olesililo? Ngubani olamanxeba ngeze? Ngubani olamehlo abomvu?


text:
Ungakhangeli iwayini, lapho lizibonakalisa libomvu, nxa linika umbala walo enkomitshini, lihamba liqondile.


text:
Bangitshayile, kangizwanga buhlungu; bangidutshuzile, kangikunanzanga. Ngizavuka nini? Ngiphinde ngilidinge futhi.


text:
Uba usithi: Khangela besingakwazi; ohlola izinhliziyo yena kayiku ku nanzelela yini? Olondoloza umphefumulo wakho yena uza kw azi; njalo uzabuyisela emuntwini njengokomsebenzi wakhe.


text:
Lunjalo ulwazi lwenhlakanipho emphefumulweni wakho; uba uluthola, kuzakuba lomvuzo, lethemba lakho kaliyikuqunywa.


text:
Ungathi: Njengokwenza kwakhe kimi ngizakwenza njalo kuye; ngizaphindisela emuntwini njengokomsebenzi wakhe.


text:
khangela-ke, konke kwakumile ameva, imbabazane yayisibekele ubuso bakho, lomthangala wakho wamatshe udilikile.


text:
ngoba kungcono kuthiwe kuwe: Yenyukela ngapha, kulokuthi wehliswe phambi kwesiphathamandla, amehlo akho asibonileyo.


text:
Ungaphangisi ukuphuma uku ya phikisana, hlezi wenze ulutho ekucineni kwakho, lapho umakhelwane wakho esekuyangisile.


text:
Isithunywa esithembekileyo kwabasithumileyo sinjengomqando weliqhwa elikhithikayo ngosuku lokuvuna, ngoba sivuselela umphefumulo wamakhosi aso.


text:
Ohlabelela izingoma enhliziyweni edabukileyo u njeng okhupha isembatho ngosuku lwamakhaza, njenge viniga phakathi kwesoda.


text:
Njengeliqhwa elikhithikayo ehlobo lanjengezulu ngesikhathi sokuvuna, ngokunjalo udumo kalusifanelanga isithutha.


text:
Njengenyoni ekuzulazuleni, njengenkonjane ekuphapheni, ngokunjalo isiqalekiso kungelasizatho kasiyikufika.


text:
Lapho esenza ilizwi lakhe libe ngelomusa, ungamkholwa, ngoba izinengiso eziyisikhombisa zisenhliziyweni yakhe.


text:
Umphefumulo osuthiyo unyathelela phansi uhlanga loluju, kodwa k umphefumulo olambileyo konke okubabayo kumnandi.


text:
Amafutha lempepha kuthokozisa inhliziyo; kunjalo ubumnandi bomngane womuntu ngenxa yeseluleko somphefumulo.


text:
Ungadeli umngane wakho lomngane kayihlo; njalo ungangeni endlini yomfowenu ngosuku lwencithakalo yakho; kungcono umakhelwane oseduze kulomfowenu okhatshana.


text:
Imbiza yokucenga ngeyesiliva, lesithando somlilo ngesegolide; kunjalo umuntu ngokokudunyiswa kwakhe.


text:
Ngesiphambeko sesizwe ababusi baso banengi; kodwa ngomuntu olokuqedisisa o lolwazi ngokunjalo sizakwelulwa.


text:
Oduhisela abaqotho endleleni embi yena uzawela emgodini wakhe, kodwa abaqotho bazakudla ilifa lokuhle.


text:
Umuntu ongalunganga uyisinengiso kwabalungileyo, kodwa oqotho endleleni uyisinengiso kokhohlakeleyo.


text:
Ngubani owenyukela emazulwini njalo wehla? Ngubani oqoqe wafumbatha umoya ezandleni zakhe? Ngubani ogoqele amanzi esembathweni? Ngubani omise yonke imikhawulo yomhlaba? Lingubani ibizo lakhe, lebizo lendodana yakhe lingubani, uba usazi?


text:
Susa khatshana lami ize lamazwi amanga; ungangiphi ubuyanga loba inotho; ungiphe ukudla kwesabelo sami.


text:
Hlezi ngisuthe, ngi ku phike ngithi: Ngubani i Nkosi? Kumbe hlezi ngibe ngumyanga, ngintshontshe, ngithathe ngeze ibizo likaNkulunkulu wami.


text:
isizukulwana omazinyo aso zinkemba, lesimazinyo aso omhlathi zingqamu, zokudla abayanga emhlabeni, labaswelayo ebantwini.


text:
Umkhaza ulamadodakazi amabili athi: Phana, phana; lezizontathu kazisuthi; ezine kazitsho ukuthi: Kwanele.


text:
Ilihlo e liklolodela uyise, lelidelela ukulalela unina, amawabayi esihotsha azalukopola, labantwana bamanqe bazalidla.


text:
Indlela yokhozi emazulwini, indlela yenyoka edwaleni, indlela yomkhumbi enhliziyweni yolwandle, lendlela yejaha entombini.


text:
Ngoba ukuphehlwa kochago kuveza iphehla, lokucindezelwa kwempumulo kuveza igazi, lokucindezelwa kwentukuthelo kuveza ingxabano.


text:
Kakusikwamakhosi, Lemuweli, kakusikwamakhosi ukunatha iwayini, kumbe okweziphathamandla ukuloyisa okunathwayo okulamandla.


text:
Yonke imifula iya olwandle, kodwa ulwandle kalugcwali; endaweni lapho imifula evela khona, ibuyele iye khona.


text:
Zonke izinto ziyadinisa; kakulamuntu olakho ukukukhuluma. Ilihlo kalisuthi ngokubona, lendlebe kayigcwaliswa yikuzwa.


text:
Okwake kwaba khona yilokho okuzakuba khona, lokwake kwenziwa yilokho okuzakwenziwa; njalo kakulalutho olutsha ngaphansi kwelanga.


text:
Kungaba khona ulutho yini okungathiwa ngalo: Khangela, lokhu kutsha! Kwakuvele kukhona endulo engaphambi kwethu.


text:
Kakukho ukukhunjulwa kwezinto zakuqala; njalo lezinto ezizayo ezizakuba khona kakuyikuba khona ukukhunjulwa kwazo lalabo abazakuba khona emva kwalokho.


text:
Ngasenginikela inhliziyo yami ukudinga lokuhlolisisa ngokuhlakanipha ngakho konke okwenziwayo ngaphansi kwamazulu; lumtshikatshika onzima uNkulunkulu uwunike abantwana babantu ukuthi baphatheke ngawo.


text:
Ngiyibonile yonke imisebenzi eyenziwayo ngaphansi kwelanga; khangela-ke, konke kuyize lokukhathazeka komoya.


text:
Ngakhuluma mina lenhliziyo yami ngisithi: Khangela, mina ngikhulile ngandisa inhlakanipho phezu kwabo bonke ababephambi kwami eJerusalema; njalo inhliziyo yami ibonile kakhulu inhlakanipho lolwazi.


text:
Nganginikela inhliziyo yami ukwazi inhlakanipho, lokwazi ukuhlanya lobuthutha, ngabona ukuthi lalokhu yikukhathazeka komoya.


text:
Ngathi mina enhliziyweni yami: Woza-ke, ngizakuzama ngentokozo, ngakho khangela okuhle. Khangela-ke, lalokhu kwakuyize.


text:
Ngadinga enhliziyweni yami ukuthokozisa inyama yami ngewayini (kodwa ngakhokhela inhliziyo yami ngenhlakanipho), lokubambelela ebuthutheni, ngize ngibone ukuthi kuyini lokho okulungele abantwana babantu, abangakwenza ngaphansi kwamazulu, ngenani lensuku zempilo zabo.


text:
ngathenga izigqili lezigqilikazi, ngaba labazalelwe endlini; njalo ngaba lemfuyo enengi yenkomo lezimvu okwedlula bonke ababekhona ngaphambi kwami eJerusalema;


text:
ngazibuthela futhi isiliva legolide lemfuyo ekhethekileyo yamakhosi leyamazwe; ngazizuzela abahlabeleli labahlabelelikazi, lentokozo zabantwana babantu, izinto zokuhlabelela zemihlobo yonke.


text:
Ngakho ngaba mkhulu nganda okwedlula wonke owayekhona ngaphambi kwami eJerusalema, lenhlakanipho yami yema lami.


text:
Lakho konke amehlo ami akufisayo kangiwancitshanga khona, kangigodlanga inhliziyo yami lakuyiphi intokozo; ngoba inhliziyo yami yathokoza ekutshikatshikeni kwami konke; lalokhu kwaba yisabelo sami somtshikatshika wami wonke.


text:
Mina ngasengikhangela yonke imisebenzi izandla zami eziyenzileyo, lomtshikatshika engangitshikatshike ukuwenza; khangela-ke, konke kwakuyize lokukhathazeka komoya, njalo kwakungekho nzuzo ngaphansi kwelanga.


text:
Mina ngasengibuyela ukubona inhlakanipho lobuhlanya lobuthutha. Ngoba a ngenza ni umuntu olandela inkosi? Lokho okuvele sekwenziwe.


text:
Ohlakaniphileyo, amehlo akhe asekhanda lakhe, kodwa isithutha sihamba emnyameni; ngasengisazi lami ukuthi isehlakalo sinye sehlela bonke.


text:
Mina ngasengisithi enhliziyweni yami: Njengoba kusehlela isithutha kuzangehlela lami; pho, kungani-ke mina ngangihlakaniphe okwedlulisileyo? Ngasengikhuluma enhliziyweni yami ukuthi lokhu lakho kuyize.


text:
Ngoba kakukho ukukhunjulwa kohlakaniphileyo okwedlula koyisithutha phakade; ngoba lokhu okukhona khathesi ensukwini ezizayo konke kuzakhohlakala. Ohlakaniphileyo ufa njani? Njengesithutha.


text:
Ngasengizonda impilo, ngoba umsebenzi owenziwa ngaphansi kwelanga wawubuhlungu kimi; ngoba konke kuyize lokukhathazeka komoya.


text:
Yebo, mina ngawuzonda wonke umtshikatshika wami engawutshikatshika ngaphansi kwelanga, ngoba ngizawutshiyela umuntu ozakuba khona ngemva kwami.


text:
Ngubani-ke owaziyo ukuthi uzakuba ngohlakaniphileyo kumbe oyisithutha? Kanti uzabusa phezu kwawo wonke umtshikatshika wami engawutshikatshikayo lengiwenze ngenhlakanipho ngaphansi kwelanga. Lokhu lakho kuyize.


text:
Mina ngasengiphenduka ngadangalisa inhliziyo yami ngomtshikatshika wonke engangiwutshikatshika ngaphansi kwelanga.


text:
Ngoba kulomuntu omtshikatshika wakhe ukunhlakanipho lakulwazi lakubuqotho, kanti uzawunika umuntu ongatshikatshikanga kuwo ube yisabelo sakhe. Lokhu lakho kuyize, lobubi obukhulu.


text:
Ngoba ulani umuntu ngomtshikatshika wakhe wonke langokukhathazeka kwenhliziyo yakhe akutshikatshike ngaphansi kwelanga?


text:
Ngoba insuku zakhe zonke zizinsizi, lomsebenzi wakhe uyikudabuka; lebusuku inhliziyo yakhe kayiphumuli. Lokhu lakho kuyize.


text:
Kakukho okungcono emuntwini kul okuthi adle anathe abonise umphefumulo wakhe okuhle emtshikatshikeni wakhe. Lokhu lakho mina ngabona ukuthi kuvela esandleni sikaNkulunkulu.


text:
Ngoba yena uyamnika umuntu olungileyo phambi kobuso bakhe inhlakanipho lolwazi lentokozo; kodwa isoni uyasinika umsebenzi wokubutha lokubuthelela ukunika olungileyo phambi kukaNkulunkulu. Lokhu lakho kuyize lokukhathazeka komoya.


text:
Isikhathi sokuzalwa, lesikhathi sokufa; isikhathi sokuhlanyela, lesikhathi sokusiphuna okuhlanyelweyo;


text:
isikhathi sokulahla amatshe, lesikhathi sokubuthelela amatshe; isikhathi sokugona, lesikhathi sokuba khatshana lokugona;


text:
isikhathi sokudinga, lesikhathi sokuyekela kulahleke; isikhathi sokulondoloza, lesikhathi sokulahla;


text:
Konke ukwenze kwaba kuhle ngesikhathi sakho; wasebeka iphakade enhliziyweni yabo, ukuze kungabi lomuntu ongafumana umsebenzi uNkulunkulu awenzayo kusukela ekuqaleni kuze kube sekucineni.


text:
Futhi lokuthi wonke umuntu adle anathe akholise okuhle ngomtshikatshika wakhe wonke, kuyisipho sikaNkulunkulu.


text:
Ngiyazi ukuthi konke uNkulunkulu akwenzayo kuzakuba khona phakade; kakukho okuzakwengezelelwa kukho, njalo kakukho okuzaphungulwa kukho; uNkulunkulu wakwenza ukuze besabe phambi kwakhe.


text:
Lokho okwakukhona kukhona khathesi, lalokho okuzakuba khona sekuvele kukhona; njalo uNkulunkulu ufuna okuxotshiweyo.


text:
Futhi ngasengibona ngaphansi kwelanga indawo yokwahlulela, kwakukhona ububi lapho; lendawo yokulunga, kwakukhona ububi lapho.


text:
Ngathi mina enhliziyweni yami: UNkulunkulu uzakwahlulela olungileyo lomubi, ngoba kukhona lapho isikhathi sayo yonke indaba lesawo wonke umsebenzi.


text:
Ngathi mina enhliziyweni yami ngesimo sabantwana babantu ukuthi uNkulunkulu abatshengise obala ukuthi babone ukuthi bona uqobo bazinyamazana.


text:
Ngoba okwehlela abantwana babantu kwehlela lezinyamazana; njalo yinye into ebehlelayo; njengoba omunye esifa, ngokunjalo enye iyafa; yebo konke kulomoya munye, lomuntu kalakho angadlula ngakho inyamazana; ngoba konke kuyize.


text:
Ngubani owazi umoya wabantwana babantu owenyukela phezulu, lomoya wenyamazana owehlela phansi emhlabathini?


text:
Ngakho ngabona ukuthi kakukho okungcono okwedlula ukuthi umuntu azithokozise ngemisebenzi yakhe, ngoba lokhu kuyisabelo sakhe. Ngoba ngubani ongamletha ukuthi abone lokho okuzakuba khona emva kwakhe?


text:
Mina ngasengiphenduka ngabona incindezelo zonke ezenziwa ngaphansi kwelanga; khangela-ke inyembezi zabacindezelweyo, njalo babengelamduduzi; lehlangothini lwababacindezelayo kwakulamandla, kodwa babengelamduduzi.


text:
Yebo ungcono kulabo bobabili, ongakabi khona, ongabonanga umsebenzi omubi owenziwa ngaphansi kwelanga.


text:
Ngasengibona mina wonke umtshikatshika lempumelelo yonke yomsebenzi, ngoba lokhu kungumhawu womuntu ovela kumakhelwane wakhe. Lokhu lakho kuyize lokukhathazeka komoya.


text:
Singcono isandla esigcwele ukuthula kulezandla ezimbili ezigcwele ukutshikatshika lokukhathazeka komoya.


text:
Kukhona oyedwa, njalo kakho owesibili, yebo kalamntwana kumbe umfowabo, njalo kakulakuphela komtshikatshika wakhe wonke, lelihlo lakhe kalisuthiswa yinotho, njalo katsho ukuthi: Ngitshikatshikela bani, ngenze umphefumulo wami uswele okuhle? Lokhu lakho kuyize, yebo, kungumsebenzi omubi.


text:
Ngoba uba besiwa omunye uzamvusa umngane wakhe; kodwa maye kuye oyedwa nxa esiwa, ngoba kungekho owesibili ongamvusa.


text:
Njalo uba omunye engehlula oyedwa, ababili bazamelana laye; lentambo elemicu emithathu kayiqanyulwa masinyane.


text:
Ngoba uyaphuma entolongweni ukuthi abe yinkosi, lanxa futhi owayezelwe embusweni wakhe esiba ngumyanga.


text:
Kakulasiphetho sabantu bonke, sabo bonke ababephambi kwabo, lalabo abeza emva kabayikuthokoza ngaye. Isibili lokhu lakho kuyize lokukhathazeka komoya.


text:
Gcina unyawo lwakho nxa usiya endlini kaNkulunkulu; sondelela ukulalela kulokunikela umhlatshelo wezithutha, ngoba kazazi ukuthi zenza okubi.


text:
Ungabi lamawala ngomlomo wakho, lenhliziyo yakho ingaphangisi ukukhupha ilizwi phambi kukaNkulunkulu; ngoba uNkulunkulu usemazulwini, wena-ke usemhlabeni, ngakho amazwi akho kawabe malutshwana.


text:
Lapho ufunga isifungo kuNkulunkulu, ungaphuzi ukusikhokha, ngoba kakulantokozo kuziwula; khokha lokho okufungileyo.


text:
Ungavumeli umlomo wakho ukuthi wenze inyama yakho yone, futhi ungatsho phambi kwengilosi ukuthi bekuyisiphosiso; uNkulunkulu uzathukuthelelani ilizwi lakho, achithe umsebenzi wezandla zakho?


text:
Uba ubona ucindezelo lomyanga lokuphanjulwa kokulunga lesahlulelo ngodlakela esabelweni, ungamangali ngalinto, ngoba ophezulu kophezulu uyananzelela, njalo kulabaphezulu phezu kwabo.


text:
Othanda imali kayikweneliswa yimali, njalo othanda okunengi kayi kweneliswa yikwanda; lokhu lakho kuyize.


text:
Ekwandeni kokuhle, bayanda abakudlayo; njalo kulenzuzo bani kubanini bakho, ngaphandle koku ku buka ngamehlo abo?


text:
Bumnandi ubuthongo besisebenzi loba sisidla okulutshwana loba okunengi; kodwa ukusutha kwesinothi kakusivumeli ukulala.


text:
Kukhona ububi obubuhlungu e sengibubonile ngaphansi kwelanga: Inotho egcinelwe abaniniyo kube yibubi kibo.


text:
Njengokuphuma kwakhe esiswini sikanina, uzabuyela eze ehamba njengokuza kwakhe; njalo kayikuthatha lutho lomtshikatshika wakhe angahamba lalo esandleni sakhe.


text:
Lokhu lakho kuyibubi obubuhlungu, kukho konke njengokufika kwakhe ngokunjalo uzahamba. Njalo ulenzuzo bani owatshikatshikela umoya?


text:
Khangela, engikubonileyo mina, kulungile okuhle ukudla lokunatha lokubona okuhle emtshikatshikeni wakhe wonke awutshikatshikayo ngaphansi kwelanga, e nani ni lensuku zempilo yakhe uNkulunkulu amnike zona, ngoba kuyisabelo sakhe.


text:
Laye wonke umuntu, uNkulunkulu amnike inotho lengcebo, wamnika amandla okudla kukho, lokuthatha isabelo sakhe, lokuthokoza emtshikatshikeni wakhe - lokhu kuyisipho sikaNkulunkulu.


text:
Ngoba kayikukhumbula kakhulu insuku zempilo yakhe, ngoba uNkulunkulu u m phendula ngentokozo yenhliziyo yakhe.


text:
Umuntu uNkulunkulu amnike inotho lengcebo lodumo ukuze angasweleli umphefumulo wakhe ulutho kukho konke akufisayo, kodwa uNkulunkulu angamniki amandla ukuthi adle kukho, kodwa owemzini uyakudla; lokhu kuyize, njalo kuyisifo esibi.


text:
Uba umuntu ezala abantwana abalikhulu, aphile iminyaka eminengi, ukuze insuku zeminyaka yakhe zibe zinengi, kodwa umphefumulo wakhe ungasuthiswa ngokuhle, futhi angabi lakungcwatshwa, ngithi umphunzo ungcono kulaye.


text:
Yebo, lanxa ephila iminyaka eyinkulungwane, ephindwe kabili, kanti engabonanga okuhle; bonke kabayi yini endaweni eyodwa?


text:
Osekukhona sekuke kwathiwa ibizo lakho, njalo kuyaziwa ukuthi kungumuntu, lokuthi kalakho ukuphikisana lolamandla kulaye.


text:
Ngoba ngubani okwaziyo okulungele umuntu empilweni, e nani ni lensuku zempilo yakhe eyize ayichitha njengesithunzi? Ngoba ngubani ongatshela umuntu lokho okuzakuba khona emva kwakhe ngaphansi kwelanga?


text:
Kungcono ukuya endlini yokulila kulokuya endlini yedili; ngoba lokhu kuyisiphetho sakhe wonke umuntu; lophilayo uzakubeka enhliziyweni yakhe.


text:
Ungatsho ukuthi: Kwenziwa yini ukuthi insuku zakuqala zibe ngcono kulalezi? Ngoba kawubuzi ngenhlakanipho ngalokhu.


text:
Ngoba inhlakanipho iyisivikelo, imali iyisivikelo; kodwa ubungcono bolwazi yikuthi lunika impilo kubaninilo.


text:
Thokoza ngosuku lokuphumelela, kodwa ngosuku lobubi nakana: UNkulunkulu ulwenzile lalolu lwaba njengalolo, ukuze umuntu angatholi lutho oluzakuba khona emva kwakhe.


text:
Konke ngikubonile ensukwini zokuyize kwami: Kukhona olungileyo obhubhela ekulungeni kwakhe, njalo kukhona omubi owelula impilo yakhe ebubini bakhe.


text:
Kuhle ukuthi ubambelele kulokhu, yebo, ungabuyisi isandla sakho lakulokho; ngoba omesabayo uNkulunkulu uzaphepha kukho konke.


text:
Futhi ungabeki inhliziyo yakho emazwini wonke akhulunywayo, ukuze ungezwa ukuthi inceku yakho iyakuthuka.


text:
Ngaphenduka mina lenhliziyo yami ukwazi lokuhlola lokudinga inhlakanipho, lesizatho sezinto, lokwazi inkohlakalo yobuwula, lobuthutha bobuhlanya.


text:
Ngasengithola okubaba kulokufa: Owesifazana onhliziyo yakhe iyimijibila lamambule, le zandla zakhe ziyizibopho. Olungileyo phambi kukaNkulunkulu uzaphepha kuye, kodwa isoni sizabanjwa nguye.


text:
Khangela, yilokhu engikutholileyo, utsho umTshumayeli, ngibeka okunye kokunye, ukuthola isizatho sezinto,


text:
umphefumulo wami osasidinga kodwa kangisitholanga. Indoda eyodwa phakathi kwenkulungwane ngayithola, kodwa owesifazana phakathi kwabo bonke labo kangimtholanga.


text:
Khangela, yilokhu kuphela engikutholileyo, ukuthi uNkulunkulu wamenza umuntu waqonda; kodwa bona sebedinge amacebo amanengi.


text:
Ngubani onjengohlakaniphileyo? Ngubani-ke owazi ukuchasiswa kolutho? Inhlakanipho yomuntu iyakhanyisa ubuso bakhe, lobulukhuni bobuso bakhe buyaguqulwa.


text:
Kakulamuntu olamandla phezu komoya ukubamba umoya, njalo kalamandla osukwini lokufa; njalo kakukho ukukhululwa kuleyompi, lobubi kabuyikukhulula abaninibo.


text:
Konke lokhu ngikubonile, nganikela inhliziyo yami emsebenzini wonke owenziwa ngaphansi kwelanga; kulesikhathi lapho umuntu abusa khona umuntu kube yikulimala kwakhe.


text:
Ngokunjalo-ke ngabona ababi bengcwatshwa, ababevela njalo baye endaweni engcwele, abasebekhohlakele emzini lapho ababenze khona okunjalo. Lokhu lakho kuyize.


text:
Ngoba isigwebo nge senzo esibi singenziwa masinyane, ngenxa yalokho inhliziyo yabantwana babantu igcwele ngaphakathi kwabo ukwenza okubi.


text:
Lanxa isoni sisenza okubi izikhathi ezilikhulu, le nsuku z aso zelulwe, kube kanti sibili ngiyazi ukuthi kuzabalungela labo abamesabayo uNkulunkulu, abesabayo phambi kwakhe.


text:
Kodwa omubi kakuyikumlungela; futhi kayikwelula insuku zakhe; unjengesithunzi ngoba kesabi phambi kukaNkulunkulu.


text:
Kukhona okuyize okwenziwayo emhlabeni, ukuthi bakhona abalungileyo abehlelwa njengokomsebenzi wababi, bakhona lababi abehlelwa njengokomsebenzi wabalungileyo. Ngathi: Lokhu lakho kuyize.


text:
Ngakho mina ngababaza intokozo; ngoba umuntu kalalutho oluhle ngaphansi kwelanga, ngaphandle kokudla lokunatha lokuthokoza, ngoba lokhu kuzahlala laye ekutshikatshikeni kwakhe e nsuk wini zempilo yakhe uNkulunkulu amnike zona ngaphansi kwelanga.


text:
Lapho nganikela inhliziyo ukwazi inhlakanipho lokubona umsebenzi owenziwa emhlabeni, (ngoba futhi ukhona ongaboni ubuthongo ngamehlo akhe emini lebusuku)


text:
ngasengibona wonke umsebenzi kaNkulunkulu ukuthi umuntu kalakho ukufumana umsebenzi owenziwayo ngaphansi kwelanga; ngoba lanxa umuntu etshikatshika ukukudinga, kube kanti kayikukufumana; yebo futhi, lanxa ohlakaniphileyo angathi uyazi, kayikuba lakho ukukuthola.


text:
Ngoba konke lokhu ngakubeka enhliziyweni yami ukuhlolisisa konke lokhu, ukuthi abalungileyo labahlakaniphileyo lezenzo zabo kusesandleni sikaNkulunkulu; loba uthando kumbe inzondo, kakho umuntu okwaziyo, konke okuphambi kwabo.


text:
Konke kwehla ngokufananayo kubo bonke; sinye isehlakalo kolungileyo lakomubi, komuhle, lakohlambulukileyo lakongahlambulukanga, lakonikela umhlatshelo lakonganikeli umhlatshelo; njeng ak olungileyo kunjalo ku soni, ofungayo njengowesaba isifungo.


text:
Yilobu ububi phakathi kwakho konke okwenziwa ngaphansi kwelanga, ukuthi sinye isehlakalo kukho konke, futhi lenhliziyo yabantwana babantu igcwele ububi, lobuhlanya busenhliziyweni yabo besaphila, lemva kwalokhu baya kwabafileyo.


text:
Ngoba kulowo ohlanganiswe labo bonke abaphilayo kulethemba, ngoba inja ephilayo ingcono kulesilwane esifileyo.


text:
Ngoba abaphilayo bayazi ukuthi bazakufa, kodwa abafileyo kabazi lutho, njalo kabaselawo umvuzo, ngoba ukukhunjulwa kwabo sekukhohlakele.


text:
Futhi uthando lwabo lenzondo yabo lomona wabo sekubhubhile, njalo kabasayikuba lesabelo laphakade kukho konke okwenziwayo ngaphansi kwelanga.


text:
Hamba, udle ukudla kwakho ngentokozo, unathe iwayini lakho ngenhliziyo elenjabulo, ngoba uNkulunkulu usethokozile ngemisebenzi yakho.


text:
Kholisa impilo lomkakho omthandayo zonke izinsuku zempilo yakho eyize akunike yona ngaphansi kwelanga, zonke izinsuku zakho eziyize, ngoba lesi yisabelo sakho empilweni, lemtshikatshikeni owutshikatshika ngaphansi kwelanga.


text:
Loba kuyini isandla sakho esikutholayo ukukwenza kwenze ngamandla akho, ngoba kawukho umsebenzi lecebo lolwazi lenhlakanipho engcwabeni lapho oya khona.


text:
Ngaphenduka ngabona ngaphansi kwelanga ukuthi umjaho kawusiwabalejubane, lempi kayisiyamaqhawe, futhi lesinkwa kasisisabahlakaniphileyo, futhi lenotho kayisiyabalolwazi, futhi lomusa kawusiwezingcitshi, kodwa isikhathi lesehlakalo kwehlela bonke.


text:
Ngoba futhi umuntu kasazi isikhathi sakhe; njengenhlanzi ezibanjwa embuleni elibi, lanjengezinyoni ezibanjwa emjibileni, njengazo abantwana babantu bayabanjwa esikhathini esibi, lapho sibajuma.


text:
Kwakukhona umuzi omncinyane, okwakulabantu abalutshwana phakathi kwawo; kwasekusiza inkosi enkulu kuwo, yawuvimbezela, yawakhela amadundulu amakhulu okuvimbezela.


text:
Kwasekutholakala phakathi kwawo umuntu ohlakaniphileyo ongumyanga, yena-ke ngenhlakanipho yakhe wawukhulula lowomuzi. Kanti kakho owake wamkhumbula lowomuntu ongumyanga.


text:
Mina ngasengisithi: Inhlakanipho ingcono kulamandla, lanxa ukuhlakanipha komyanga kuseyiswa lamazwi akhe engalalelwa.


text:
Impukane ezifileyo zinukisa zibilise amagcobo omthaki; ubuthutha obuncinyane benza njalo k ohloniphekayo ngenxa yenhlakanipho lo dumo.


text:
Uba umoya wombusi ukuvukela, ungatshiyi indawo yakho, ngoba ukuthobeka kuyathulisa iziphambeko ezinkulu.


text:
Uba insimbi ibuthundu njalo engaloli ubukhali, ngakho ufanele engezelele amandla; kodwa inhlakanipho yinhle ukulungisa.


text:
njalo isithutha sandisa amazwi. Umuntu kazi okuzakuba khona; lalokho okuzakuba khona emva kwakhe, ngubani ongamtshela khona?


text:
Ubusisiwe, lizwe, onkosi yakho iyindodana yabakhulu, leziphathamandla zakho zidla ngesikhathi esifaneleyo, zidl ela ukuqina, hatshi ukudakwa.


text:
Lemcabangweni wakho ungayithuki inkosi, lekamelweni lakho lokulala ungamthuki onothileyo; ngoba inyoni yamazulu izathwala ilizwi, lokulamaphiko kubike udaba.


text:
Nika isabelo kwabayisikhombisa, yebo, lakwabayisificaminwembili, ngoba kawazi ukuthi bubi bani obuzakuba emhlabeni.


text:
Uba amayezi egcwele izulu, aya li thululela emhlabeni; uba-ke isihlahla siwela ngeningizimu kumbe ngenyakatho, endaweni lapho isihlahla esiwela khona sizakuba khonapho.


text:
Njengoba ungazi ukuthi iyini indlela yomoya, a khula njani amathambo esiswini sokhulelweyo, ngokunjalo kawazi umsebenzi kaNkulunkulu owenza konke.


text:
Hlanyela inhlanyelo yakho ekuseni, lantambama ungaphumuzi isandla sakho; ngoba kawazi ukuthi yiyiphi ezaphumelela, le kumbe leyana, loba zombili zizakuba zinhle ngokufananayo.


text:
Kodwa uba umuntu ephila iminyaka eminengi, ethokoza ngayo yonke, kakhumbule lensuku zomnyama, ngoba zizakuba zinengi. Konke okuzayo kuyize.


text:
Thokoza, jaha, ebutsheni bakho, lenhliziyo yakho kayikuthokozise ensukwini zobutsha bakho, uhambe endleleni zenhliziyo yakho lekuboneni kwamehlo akho. Kodwa yazi ukuthi ngenxa yazo zonke izinto uNkulunkulu uzakuletha kusahlulelo.


text:
Ngakho susa ukudabuka enhliziyweni yakho, ukhuphe ububi enyameni yakho, ngoba ubutsha lobujaha buyize.


text:
Khumbula-ke uMdali wakho ensukwini zobutsha bakho zingakafiki insuku ezimbi, kumbe kusondele iminyaka, lapho ozakuthi: Kangilantokozo ngayo.


text:
Ngosuku lapho abagcini bendlu bezathuthumela, lamadoda alamandla akhokhobe, labacholayo beme ngoba bebalutshwana, lalabo abalunguza ngamawindi bafiphazeke,


text:
lezivalo zivalwe esitaladini, lapho umsindo wokuchola u su ncipha, lapho ezavuka ekukhaleni kwenyoni, lamadodakazi wonke engoma ezathotshiswa,


text:
la lapho bezakwesaba okuphakemeyo lezesabiso endleleni, lapho isihlahla se-alimondi* sesilempoko, lentothoviyane izakuba ngumthwalo, lesiloyiso sizaphela. Ngoba umuntu uya ekhaya lakhe elilaphakade, labalilayo bazazulazula esitaladeni.


text:
Kungakathukululwa intambo yesiliva, lomganu wegolide ufe, lembiza iphahlazeke emthonjeni, lendirayo yephuke emgodini wamanzi,


text:
Phezu kwalokho-ke, ngoba umTshumayeli wayehlakaniphile, wayelokhu efundisa abantu ulwazi, yebo wazindla, wadingisisa, wamisa kuhle izaga ezinengi.


text:
Amazwi abahlakaniphileyo anjengezincijo, lanjengezipikili ezibethelwe zatshona, amakhosi emihlangano, enikwa ngumelusi munye.


text:
Phezu kwalokho-ke, ndodana yami, xwayiseka: Ekwenzeni ingwalo ezinengi kakulasiphelo, lokufunda okunengi kuyikudinisa inyama.


text:
Kasizwe isiphetho sodaba lonke: Mesabe uNkulunkulu, ugcine imilayo yakhe; ngoba lokho yimfanelo yonke yomuntu.


text:
Ngoba uNkulunkulu uzaletha wonke umsebenzi kusahlulelo, layo yonke into efihliweyo, loba kuhle laloba kubi.


text:
Ngenxa yephunga lamagcobo akho amnandi, ibizo lakho li nje ngamagcobo athululiweyo; ngakho-ke izintombi ziyakuthanda.


text:
Ngidonsa, sizagijima emva kwakho; inkosi ingingenise emakamelweni ayo; sizajabula sithokoze kuwe, sikhumbule uthando lwakho okwedlula iwayini; abaqondileyo bayakuthanda.


text:
Ngimnyama, kodwa ngimuhle, madodakazi eJerusalema, njengamathente eKedari, njengamakhetheni kaSolomoni.


text:
Lingangibukeli ngoba ngimnyama, ngoba ilanga lingitshisile. Abantwana bakamama bangizondela, bangenza umlindikazi wezivini; isivini sami esingesami kangisilindanga.


text:
Ngitshela, wena umphefumulo wami okuthandayo, ukuthi welusela ngaphi, uphumuza ngaphi umhlambi emini; ngoba kungani ngizakuba njengozulayo ngasemihlanjini yabangane bakho?


text:
Uba ungazi, wena omuhle kakhulu phakathi kwabesifazana, phuma wena ngezinyathelo zomhlambi, welusele amazinyane akho phansi kwamadumba abelusi.


text:
Njengesihlahla sama-aphula phakathi kwezihlahla zeganga, sinjalo isithandwa sami phakathi kwamadodana. Ngahlala emthunzini waso ngathokoza kakhulu, lesithelo saso simnandi ekunambitheni kwami.


text:
Ngiyalifungisa, madodakazi eJerusalema, ngemiziki kumbe ngezimpala zeganga, ukuze lingaphazamisi lingavusi uthando luze luthande.


text:
Isithandwa sami sinjengomziki kumbe njengethole lendluzele. Khangela simi ngemva komduli wethu, silunguza emawindini, sizibonakalisa eminxibeni yewindi.


text:
Amaluba ayabonakala emhlabeni, isikhathi sokuhlabelela se sifikile, lelizwi lejuba liyezwakala elizweni lakithi.


text:
Isihlahla somkhiwa sivuthisa imikhiwa yaso eluhlaza, lamavini ale mpoko aletha iphunga elimnandi. Vuka wena, mngane wami, omuhle wami wena, si hambe.


text:
Juba lami, elis engoxweni yedwala, ekusithekeni kweliwa, ngitshengisa ubuso bakho, ngizwise ilizwi lakho, ngoba ilizwi lakho limnandi, lobuso bakho buyabukeka.


text:
Kuze kube semadabukakusa, lamathunzi abaleke, phenduka, sithandwa sami, ube njengomziki kumbe njengethole lendluzele phezu kwezintaba zeBhetheri.


text:
Sengizasuka ngibhodabhode emzini, ezitaladeni lemagcekeni, ngimdinge yena umphefumulo wami omthandayo; ngamdinga, kodwa kangimtholanga.


text:
Sengidlule kancinyane kubo ngasengimthola yena umphefumulo wami omthandayo. Ngambamba, kangimyekelanga ahambe ngaze ngamletha endlini kamama, lekamelweni lakhe owangimithayo.


text:
Ngubani lo owenyuka evela enkangala njengezinsika zentuthu, eqholwe ngemure* lempepha, ngakho konke okucholisisiweyo kwabathengisi?


text:
Khangela umbheda wakhe ongokaSolomoni, amaqhawe angamatshumi ayisithupha awugombolozela, emaqhaweni akoIsrayeli.


text:
Wonke abambe inkemba efundiselwe impi, yilelo lalelo inkemba yalo emlenzeni walo ngenxa yokwesaba ebusuku.


text:
Yenza insika zaso nge siliva, iphansi laso nge golide, isihlalo saso ngo kuyibubende, ubuphakathi baso bubekelelwe ngo thando ngamadodakazi eJerusalema.


text:
Phumani, madodakazi eZiyoni, libone inkosi uSolomoni, ilomqhele unina amethwesa umqhele ngawo ngosuku lomtshado wayo, langosuku lwentokozo yenhliziyo yayo.


text:
Khangela, umuhle, mngane wami, khangela, umuhle. Amehlo akho angawamajuba ngaphakathi kweveyili lakho; inwele zakho zinjengomhlambi wembuzi zisehla entabeni iGileyadi.


text:
Amazinyo akho anjengomhlambi wezimvukazi ezigundiweyo, ezikhuphuka ekugezisweni, okuthi zonke zazo zizele amaphahla, njalo kungekho eyinyumba phakathi kwazo.


text:
Indebe zakho zinjengentambo ebomvu, lenkulumo yakho yinhle. Inhlafuno zakho phakathi kweveyili lakho zinjengocezu lwepomegranati*.


text:
Intamo yakho injengomphotshongo kaDavida owakhiwe waba yindlu yezikhali, okulenga kuwo amahawu ayinkulungwane, wonke ayizihlangu zamaqhawe.


text:
Woza lami si suke eLebhanoni, makoti wami, lami si suke eLebhanoni. Khangela usengqongeni yeAmana, engqongeni yeSeniri leyeHermoni, ezimbalwini zezilwane, entabeni zezingwe.


text:
Uyithumbile inhliziyo yami, dadewethu, makoti, uyithumbile inhliziyo yami ngelinye lamehlo akho, ngesigqizo esisodwa sentamo yakho.


text:
Luhle kangakanani uthando lwakho, dadewethu, makoti! Lungcono kangakanani uthando lwakho kulewayini, lephunga lamagcobo akho kulamakha wonke.


text:
Indebe zakho, makoti, zithonta njeng ohlanga loluju; uluju lochago kungaphansi kolimi lwakho, lephunga lezembatho zakho linjengephunga leLebhanoni.


text:
inadi* lesafroni*, ikhalamu* lekinamoni*, lezihlahla zonke zempepha, imure lenhlaba, lamakha wonke aqakathekileyo;


text:
Vuka, moya wenyakatho, uze lawe, moya weningizimu, uphephethe esivandeni sami ukuze amakha aso ageleze aphume. Kasize isithandwa sami esivandeni saso, sidle izithelo zaso ezimnandi.


text:
Sengingenile esivandeni sami, dadewethu, mlobokazi, sengikhe imure yami lamakha ami, ngidle uhlanga loluju lwami kanye loluju lwami, nginathe iwayini lami lochago lwami. Dlanini, bangane, linathe, linathe kakhulu, bathandekayo.


text:
Ngilele, kodwa inhliziyo yami iphapheme. Ilizwi lesithandwa sami liqoqoda, lisithi: Ngivulela, dadewethu, mngane wami, juba lami, opheleleyo wami, ngoba ikhanda lami ligcwele amazolo, inwele zami eziphotheneyo amathonsi ebusuku.


text:
Ngasukuma mina ukuvulela isithandwa sami; lezandla zami zathonta imure*, leminwe yami imure egelezayo, ezibanjeni zekhiye.


text:
Mina ngasivulela isithandwa sami, kodwa isithandwa sami sasitshibilike sedlula. Umphefumulo wami wehluleka ekukhulumeni kwaso. Ngasidinga, kodwa kangisitholanga, ngasibiza, kodwa kasingiphendulanga.


text:
Abalindi ababebhodabhoda emzini bangifica, bangitshaya, bangilimaza; abalindi bemiduli bangithathela iveyili yami.


text:
Ngiyalifungisa, madodakazi eJerusalema, uba lithola othandekayo wami, lizamtshelani? Ukuthi ngigul isw a lu thando.


text:
Isithandwa sakho simedlula ngani omunye othandekayo, wena omuhle phakathi kwabesifazana? Isithandwa sakho simedlula ngani omunye othandekayo ukuthi usifungise njalo?


text:
Ikhanda laso li nje ngegolide elicengeke kakhulu, inwele zaso eziphotheneyo ziyibulembu, zimnyama njengewabayi.


text:
Izihlathi zaso zinjengombheda wamakha, njeng amaluba akhupha iphunga elihle. Indebe zaso zi njeng emiduze, zithonta imure* egelezayo.


text:
Izandla zaso zi njeng endandatho zegolide ezigcwele ibherule*. Isisu saso si njengo phondo lwendlovu olukhanyayo, luhuqwe ngesafire.*


text:
Imilenze yaso zinsika zelitshe elimhlophe zimiswe ezisekelweni zegolide elicwengekileyo. Ukukhangeleka kwaso kunjengeLebhanoni, elikhethelo njengemisedari.


text:
Umlomo waso uyibumnandi kakhulu, yebo sonke siyathandeka kakhulu. Lesi yisithandwa sami, njalo lesi ngumngane wami, madodakazi eJerusalema.


text:
Siye ngaphi isithandwa sakho, wena omuhle phakathi kwabesifazana? Siphendukele ngaphi isithandwa sakho, ukuze sisidinge kanye lawe?


text:
Umuhle, mngane wami, njengeTiriza, uyabukeka njengeJerusalema, uyesabeka njenge butho eliphethe iziboniso.


text:
Amazinyo akho anjengomhlambi wezimvukazi ezikhuphuka ekugezisweni, okuthi zonke zazo zizele amaphahla, njalo kungekho eyinyumba phakathi kwazo.


text:
Kukhona izindlovukazi ezingamatshumi ayisithupha, labafazi abancane abangamatshumi ayisificaminwembili, lezintombi ezingelanani.


text:
Linye ijuba lami, opheleleyo wami, nguye yedwa kunina, ongokhethiweyo wakhe owamzalayo. Amadodakazi ambona, ambusisa, izindlovukazi labafazi abancinyane, bambabaza.


text:
Ngubani lo obonakala njengokusa, omuhle njengenyanga, ocwebileyo njengelanga, owesabeka njenge butho eliphethe iziboniso?


text:
Ngehlela esivandeni senkelo ukubona okuhlumayo esigodini, ukubona ukuthi ivini liyahluma, amapomegranati* ayakhahlela yini.


text:
Phenduka, phenduka, mShulami, phenduka, phenduka, ukuze sikubuke. Limbukelani umShulami? Kunjengexuku lamabutho amabili.


text:
Zinhle kangakanani izinyawo zakho emanyathelweni, ndodakazi yenkosana! Amalunga amathangazi akho anjengemiceciso, umsebenzi wezandla zengcitshi.


text:
Inkaba yakho i njengo mganu oyingubhe ongasweli iwayini elixutshanisiweyo. Isisu sakho si njenge nqumbi yengqoloyi ezingelezelwe yimiduze.


text:
Intamo yakho injengomphotshongo wempondo zendlovu. Amehlo akho ayiziziba zeHeshiboni ngasesangweni leBeti-Rabimi. Impumulo yakho injengomphotshongo weLebhanoni okhangelene leDamaseko.


text:
Ikhanda lakho phezu kwakho linjengeKharmeli, lenwele zekhanda lakho zinjengokuyibubende; inkosi ibotshwe emikhandlweni.


text:
Ngathi: Ngizakhwela esihlahleni selala ngibambe ingatsha zaso. Khathesi-ke amabele akho azakuba njengamahlukuzo evini, lephunga lamakhala akho linjengama-aphula,


text:
lolwanga lwakho lunjengewayini elihle eliya kusithandwa sami kakuhle, kusenza indebe zabaleleyo zikhulume.


text:
kasivuke ngovivi siye ezivinini, sibone ukuthi amavini asehluma, ekhupha impoko, lokuthi amapomegranati* akhahlele yini. Lapho ngizakunika uthando lwami.


text:
Amamandrake* akhupha iphunga elimnandi, langasemasangweni ethu kukhona zonke inhlobo zezithelo ezimnandi kakhulu, ezintsha lezindala, e ngizibekele wena, sithandwa sami.


text:
Kungathi ngabe unjengomfowethu owamunya amabele kamama! Uba bengingakufica phandle, bengingakwanga, yebo, bebengayikungidelela.


text:
Bengingakukhokhela ngikungenise endlini kamama, ubengangifundisa; bengingakunathisa okwewayini elilesinongo, okomhluzi wepomegranati lami.


text:
Ngubani lo owenyuka evela enkangala eyeme kothandekayo wakhe? Ngakuvusa ngaphansi kwesihlahla sama-aphula, kulapho unyoko akuhelela khona, kulapho ahelelwa khona owakuzalayo.


text:
Ngibeka njengophawu enhliziyweni yakho, njengophawu engalweni yakho; ngoba uthando lulamandla njengokufa, ubukhwele bulesihluku njengengcwaba; amalahle alo angamalahle omlilo, ilangabi elilamandla kakhulu.


text:
Amanzi amanengi kawalakulucitsha uthando, lezimpophoma kazilugalulisi. Uba umuntu ubenganika impahla yonke yendlu yakhe ngothando, bebengayidelela lokuyidelela.


text:
Silodadewethu omncinyane, njalo kalamabele. Sizamenzelani udadewethu ngosuku mhla kukhulunywa ngaye?


text:
Uba engumduli, sizakwakha phezu kwakhe inqaba yesiliva, njalo uba engumnyango, sizamvalela ngamapulanka omsedari.


text:
USolomoni wayelesivini eBhali-Hamoni, wanikela isivini kubalindi; ngulowo lalowo wayezaletha ngezithelo zaso inhlamvu zesiliva eziyinkulungwane.


text:
Isivini sami esingesami siphambi kwami; inhlamvu eziyinkulungwane ngezakho, Solomoni, lamakhulu amabili ngawabalindi bezithelo zaso.


text:
Umbono kaIsaya indodana kaAmozi, awubona ngoJuda leJerusalema, ensukwini zaboUziya, uJothamu, uAhazi, uHezekhiya, amakhosi akoJuda.


text:
Zwanini, mazulu, ubeke indlebe, mhlaba, ngoba i Nkosi isikhulumile, yathi: Ngondlile ngakhulisa abantwana, kodwa bona bangivukele.


text:
Inkabi iyamazi umniniyo, lobabhemi umkolo womnikazi wakhe; kodwa uIsrayeli kazi, abantu bami kabaqedisisi.


text:
Hawu, isizwe esonayo, abantu abasindwa yibubi, inzalo yabenzi bobubi, abantwana abonakalisayo! Bayitshiyile i Nkosi, bamdelele oNgcwele kaIsrayeli, bahlehlele nyovane.


text:
Lizatshayelwani futhi? Beliyaqhubeka livukela; ikhanda lonke liyagula, lenhliziyo yonke ibuthakathaka.


text:
Kusukela kungaphansi yonyawo kuze kufike ekhanda kakulandawo ephilileyo kukho, kodwa izilonda lemivimvinya lamanxeba ophayo; kakukhanywanga, kakubotshwanga, kakuthanjiswanga ngamafutha.


text:
Ilizwe lakini liyincithakalo, imizi yenu itshiswe ngomlilo, umhlaba wenu abezizwe bawudla phambi kwenu, njalo kulencithakalo njengokugenqulwa ngabemzini.


text:
Indodakazi yeZiyoni isele-ke njengedumba esivinini, njengengalane ensimini yamakhomane, njengomuzi ovinjezelweyo.


text:
Uba i Nkosi yamabandla ibingasitshiyelanga insali eyingcosana, besizakuba njengeSodoma, sifanane leGomora.


text:
Zwanini ilizwi le Nkosi, babusi beSodoma, libeke indlebe kumlayo kaNkulunkulu wethu, lina bantu beGomora.


text:
Buyini kimi ubunengi bemihlatshelo yenu? itsho i Nkosi. Ngenelisiwe yiminikelo yokutshiswa yezinqama langamahwahwa okunonisiweyo; legazi lamajongosi lelamawundlu lelezimpongo kangithokozi ngalo.


text:
Lingabe lisaletha umnikelo oyize; impepha iyisinengiso kimi; ukuthwasa kwenyanga, lesabatha, lokubizwa kwenhlangano, ngingekumele; kuyisiphambeko, ngitsho umhlangano onzulu.


text:
Umphefumulo wami uyakuzonda ukuthwasa kwenyanga zenu lemikhosi yenu emisiweyo; kungumthwalo kimi, sengikhathele yikukuthwala.


text:
Lalapho liselula izandla zenu, ngizalifihlela amehlo ami; njalo nxa lisandisa umkhuleko, kangiyikuzwa; izandla zenu zigcwele igazi.


text:
fundani ukwenza okuhle; dingani isahlulelo; sizani ocindezelweyo; ahlulelani intandane; melani umfelokazi.


text:
Wozani-ke, siqondisane, itsho i Nkosi; loba izono zenu zinjengokubomvu gebhu, zizakuba mhlophe njengeliqhwa elikhithikayo; loba zibomvu njengokubomvu kakhulu, zizakuba njengoboya bezimvu.


text:
Yeka, umuzi othembekileyo usube liwule! Wawugcwele isahlulelo, ukulunga kwakuhlezi kuwo, kodwa khathesi ababulali.


text:
Iziphathamandla zakho zingabahlamuki labangane bamasela; ngulowo lalowo uthanda isipho, azingele izivalamlomo; kazehluleli intandane, lendaba yomfelokazi kayifiki kuzo.


text:
Ngakho itsho iNkosi, i Nkosi yamabandla, oLamandla wakoIsrayeli: E, ngizaziduduza ngezitha zami, ngiziphindisele kwabamelana lami.


text:
Ngizabuyisela isandla sami phezu kwakho, ngigcwengisise amanyele akho, ngisuse yonke ingcekeza yokugcwengwa kwakho.


text:
Ngizabuyisela abahluleli bakho njengekuqaleni, labeluleki bakho njengakuqala; emva kwalokho ubizwe ngokuthi ngumuzi wokulunga, umuzi othembekileyo.


text:
Njalo olamandla uzakuba lifilakisi eliyizibi, lomenzi walo abe yinhlansi; njalo kuzakutsha kokubili kanyekanye, kungabi khona ocitshayo.


text:
Kuzakuthi-ke ekupheleni kwezinsuku intaba yendlu ye Nkosi imiswe engqongeni yezintaba, iphakanyiswe phezu kwamaqaqa; lazo zonke izizwe zizajulukela kuyo.


text:
Lezizwe ezinengi zizahamba zithi: Wozani senyukele entabeni ye Nkosi, endlini kaNkulunkulu kaJakobe, njalo uzasifundisa ngendlela zakhe, sihambe emikhondweni yakhe; ngoba kuzaphuma umlayo eZiyoni, lelizwi le Nkosi eJerusalema.


text:
Njalo izakwahlulela phakathi kwezizwe, ikhuze abantu abanengi; bazakhanda inkemba zabo zibe yimilomo yamakhuba, lemikhonto yabo ibe zingqamu zokuthena izihlahla; isizwe kasiyikuphakamisela isizwe inkemba, kasisayikufunda impi futhi.


text:
Ngakho ubalahlile abantu bakho, indlu kaJakobe, ngoba bagcwele okwempumalanga, bayizanuse njengamaFilisti, babambana izandla labantwana bezizwe.


text:
Lelizwe labo ligcwaliswe isiliva legolide, njalo kakulakuphela kwenotho yabo; lelizwe labo ligcwaliswe amabhiza, njalo kakulakuphela kwenqola zabo.


text:
Lelizwe labo ligcwaliswe izithombe; bakhothamela imisebenzi yezandla zabo, lalokho iminwe yabo ekwenzileyo.


text:
Amehlo aziqhenyayo omuntu azakwehliselwa phansi, lokuzikhukhumeza kwabantu kuzakhothanyiswa, le Nkosi kuphela izaphakanyiswa ngalolosuku.


text:
Ngoba usuku lwe Nkosi yamabandla luzakuba phezu kwakhe wonke ozigqajayo lozikhukhumezayo, lumelane laye wonke oziphakamisayo, njalo athotshiswe;


text:
lumelane layo yonke imisedari yeLebhanoni emide lephakemeyo, lumelane lazo zonke izihlahla zama-okhi* zeBashani,


text:
Lokuziqhenya kwabantu kuzakhothanyiswa, lokuzikhukhumeza kwabantu kuzathotshiswa, le Nkosi kuphela izaphakanyiswa ngalolusuku.


text:
Bazangena-ke ezimbalwini zamadwala lemihomeni yomhlaba, ngenxa yokwesabeka kwe Nkosi langenxa yodumo lokuphakama kwayo, lapho izavuka ukuqhaqhazelisa umhlaba.


text:
Ngalolosuku umuntu uzalahlela emagundwaneni lakubolulwane izithombe zakhe zesiliva lezithombe zakhe zegolide abazenzela yena ukuzikhonza,


text:
ukungena emifantwini yamadwala lezingoxweni zamawa, ngenxa yokwesabeka kwe Nkosi langenxa yodumo lokuphakama kwayo, lapho izavuka ukuqhaqhazelisa umhlaba.


text:
Ngoba khangela, iNkosi, uJehova wamabandla, izasusa eJerusalema lakoJuda insika lodondolo, insika yonke yesinkwa, lensika yonke yamanzi,


text:
induna yamatshumi amahlanu, lowemukelekayo ngobuso, lomeluleki, lesanuse esihlakaniphileyo, lowazi amalumbo.


text:
Labantu bazacindezelwa, omunye komunye, lowo lalowo kumakhelwane wakhe; ijaha lizadelela omdala, lodelelekayo ohloniphekayo.


text:
Lapho umuntu ezabamba umfowabo wendlu kayise athi: Wena ulesembatho, woba ngumbusi wethu, lokhukuchithakala kube ngaphansi kwesandla sakho;


text:
uzaphakamisa ngalolosuku athi: Kangiyikuba ngumelaphi, njalo endlini yami kakulakudla kakulasembatho; lingangimisi ngibe ngumbusi wabantu.


text:
Ngoba iJerusalema ikhubekile, loJuda uwile, ngoba ulimi lwabo lezenzo zabo kumelene le Nkosi, ukuvukela amehlo obukhosi bayo.


text:
Ukukhangeleka kobuso babo kuyafakaza ngabo; bememezela izono zabo njengeSodoma, kabazifihli. Maye kumphefumulo wabo! Ngoba bazenzela okubi.


text:
Abantu bami, abacindezeli babo ngabantwana, labesifazana bayababusa. Bantu bami, abakhokheli benu ngabaduhisi, basanganisa indlela yemikhondo yenu.


text:
I Nkosi ingena kusahlulelo labadala babantu bayo leziphathamandla zayo; ngoba lina lidle isivini; impango yomyanga isezindlini zenu.


text:
I Nkosi yasisithi: Ngenxa yokuthi amadodakazi eZiyoni eziphakamisile, ehamba elule intamo, ehuga ngamehlo, ehamba ngokuxoxomela ehamba, ekhencezisa izigqizo enyaweni zawo,


text:
ngakho iNkosi izakwenza inkanda yamadodakazi eZiyoni ibe loqweqwe, le Nkosi izanqunula izitho zawo zangasese.


text:
Kuzakuthi-ke endaweni yamakha kube levumba, lendaweni yebhanti kube khona igoda, lendaweni yenwele ezenziwe kuhle kube khona impabanga, lendaweni yesigqoko esihle kube khona amalembu amasaka, ukutsha endaweni yobuhle.


text:
Labesifazana abayisikhombisa bazabamba indoda ibenye ngalolosuku, bathi: Sizakudla okwethu ukudla, sigqoke ezethu izigqoko; kuphela ibizo lakho kalibizwe phezu kwethu; susa ihlazo lethu.


text:
Ngalolosuku ihlumela le Nkosi lizakuba ngelobuhle, njalo elodumo, lesithelo selizwe ngesokuhle kakhulu lokokubukeka kwabaphunyukileyo bakoIsrayeli.


text:
Kuzakuthi-ke oseleyo eZiyoni lotshiywe eJerusalema athiwe ungcwele, wonke obhalelwe impilo eJerusalema;


text:
iNkosi isigezisile ingcekeza yamadodakazi eZiyoni, yahlambulula ingazi zeJerusalema phakathi kwayo, ngomoya wesahlulelo langomoya wokutshisa.


text:
Le Nkosi izadala phezu kwendawo yonke yokuhlala yentaba yeZiyoni laphezu kwenhlangano zayo ebiziweyo iyezi emini lentuthu, lokukhanya komlilo olamalangabi ebusuku; ngoba phezu kwayo yonke inkazimulo kuzakuba lesivikelo esiluphahla.


text:
Njalo kuzakuba ledumba libe ngumthunzi emini ekutshiseni, njalo libe yisiphephelo, njalo libe yisivikelo esivunguvungwini lezulwini.


text:
Ake ngihlabelelele othandiweyo wami ingoma yomthandwa wami ngesivini sakhe. Othandiweyo wami ulesivini oqaqeni oluvundileyo.


text:
Wasibiyela, wakhupha amatshe kiso, wasihlanyela ngevini elikhethiweyo, wakha umphotshongo phakathi kwaso, wagebha lesikhamelo sewayini kiso; walindela ukuthi sizathela izithelo zevini, kodwa sathela izithelo zevini ezimunyu.


text:
Ngabe kwenziwani okunye esivinini sami engingakwenzanga kuso? Ngalindelelani ukuthi sizathela izithelo zesivini, kodwa sathela izithelo zevini ezimunyu?


text:
Ngakho-ke, ake ngilitshele engizakwenza esivinini sami: Ngizasusa uthango lwaso ukuze sibe lidlelo, ngidilize umduli waso ukuze sibe ngesokugxotshwa.


text:
Ngizasenza sibe liganga, singathenwa, singahlakulwa, kodwa kumile ameva lokhula oluhlabayo. Njalo ngizalaya amayezi ukuthi anganisi izulu phezu kwaso.


text:
Ngoba isivini se Nkosi yamabandla yindlu kaIsrayeli, labantu bakoJuda bayisithombo sentokozo zayo. Njalo yayilindele isahlulelo, kodwa khangela, ukuchithwa kwegazi; ukulunga, kodwa khangela, ukukhala.


text:
Maye kulabo abahlanganisa indlu lendlu, abasondeza insimu lensimu, kuze kusweleke indawo, lina lihlale lodwa phakathi kwelizwe!


text:
Endlebeni zami i Nkosi yamabandla yathi: Isibili izindlu ezinengi zizakuba ngamanxiwa, ezinkulu lezinhle zingabi lamhlali.


text:
Maye kwabavuka ekuseni kakhulu, bexotshana lotshwala, balibale kuze kuhlwe, lize libalumathise iwayini!


text:
Ichacho lomhubhe, isigubhu lomhlanga, lewayini kusemadilini abo, kodwa kabananzi isenzo se Nkosi, bengaboni umsebenzi wezandla zayo.


text:
Ngakho abantu bami bazakuya ekuthunjweni ngenxa yokungabi lolwazi, lamadoda abo odumo alendlala, lenengi labo lizakoma ngumhawu.


text:
Ngakho ingcwaba lizanabulula umphimbo walo, livule umlomo walo ube banzi ngokungelasilinganiso, kuze kwehle udumo lwabo lobunengi babo lenxokozelo yabo lothokozayo phakathi kwabo.


text:
Lomuntukazana uzakwehliselwa phansi, lomuntu ophakemeyo athotshiswe, lamehlo abazikhukhumezayo athotshiswe.


text:
Kodwa i Nkosi yamabandla izaphakanyiswa ngesahlulelo, loNkulunkulu ongcwele uzangcweliswa ngokulunga.


text:
Labo abathi: Kaphangise, aphangisise umsebenzi wakhe, ukuze si wu bone; lecebo loNgcwele kaIsrayeli kalisondele lize, ukuze si l azi.


text:
Maye kwabathi kokubi kuhle, lakokuhle kubi, ababeka umnyama ube yikukhanya, lokukhanya kube ngumnyama, ababeka okubabayo kube mnandi, lokumnandi kube ngokubabayo!


text:
Ngakho njengolimi lomlilo lusidla isidindi sotshani, lamakhoba edilika ngelangabi, ngokunjalo impande yabo izakuba njengokubola, lempoko yabo iphephuke njengothuli; ngoba bewalile umlayo we Nkosi yamabandla, balidelela ilizwi loNgcwele kaIsrayeli.


text:
Ngenxa yalokho ulaka lwe Nkosi lubavuthele abantu bayo, yelula isandla sayo imelene labo, yabatshaya, izintaba zaze zazamazama, lezidumbu zabo zaba njengengcekeza phakathi kwezitalada. Ngenxa yakho konke lokhu ulaka lwayo kaluphenduki, kodwa isandla sayo silokhu seluliwe.


text:
Njalo izasiphakamisela isizwe isiboniso ikhatshana, isitshayele ikhwelo isekucineni komhlaba; khangela-ke, sizakuza masinyane ngejubane.


text:
Kakho ozadinwa, njalo kakho ozakhubeka phakathi kwaso, kakho ozawozela, njalo kakho ozalala, njalo kakho ozakhululelwa ibhanti lokhalo lwakhe, njalo kakho ozaqanyukelwa ngumchilo wamanyathela akhe.


text:
Omitshoko yakhe ibukhali, lomadandili akhe wonke agotshiwe; amasondo amabhiza akhe azabalwa njengelitshe elilukhuni, lamavili akhe njengesivunguzane.


text:
Ukubhonga kwakhe uzakuba njengokwesilwane, njalo uzabhonga njengamabhongo esilwane, abhavume abambe impango, ayilethe ekuvikelekeni, njalo kungekho umemuki.


text:
Bazasibhavumela ngalolosuku njengokubhavuma kolwandle. Uba umuntu ekhangela emhlabeni, khangela-ke, umnyama, usizi, lokukhanya kwenziwe kwaba mnyama ngamayezi aso.


text:
Ngomnyaka wokufa kwenkosi uUziya ngabona iNkosi ihlezi esihlalweni sobukhosi esiphezulu lesiphakemeyo, lemiphetho yesembatho sayo yagcwalisa ithempeli.


text:
Amaserafi* ayemi ngaphezu kwayo; impiko eziyisithupha, impiko eziyisithupha zalelo lalelo; ngezimbili lagubuzela ubuso balo, langezimbili lagubuzela inyawo zalo, langezimbili laphapha.


text:
Lelinye lamemeza kwelinye lathi: Ingcwele, ingcwele, ingcwele i Nkosi yamabandla; umhlaba wonke ugcwele inkazimulo yayo.


text:
Ngasengisithi: Maye kimi, ngoba ngiyabhubha! Ngoba ngingumuntu wendebe ezingcolileyo, futhi ngihlala phakathi kwabantu bendebe ezingcolileyo; ngoba amehlo ami abonile iNkosi, uJehova wamabandla.


text:
Kwasekuphaphela kimi elinye lamaserafi lilelahle elivuthayo esandleni salo elalilithethe ngodlawu elathini.


text:
Lathinta umlomo wami, lathi: Khangela, lokhu kuzithintile indebe zakho; ngakho ububi bakho bususiwe, lesono sakho senzelwe inhlawulo lokuthula.


text:
Ngasengisizwa ilizwi leNkosi lisithi: Ngizathuma bani? Njalo ngubani ozasiyela? Ngasengisithi: Khangela, ngi lapha, thuma mina!


text:
Yasisithi: Hamba, uthi kulababantu: Zwanini lizwe, kodwa kaliyikuqedisisa; njalo bonani libone, kodwa kaliyikubonisisa.


text:
Yenza inhliziyo yalababantu ikhuluphale, wenze indlebe zabo zibe nzima, uvale amehlo abo, hlezi babone ngamehlo abo, bezwe ngendlebe zabo, baqedisise ngenhliziyo zabo, baphenduke, abesebasilisa.


text:
Ngasengisithi: Koze kube nini, Nkosi? Yasisithi: Kuze kuchitheke imizi ingabi lamhlali, lezindlu zingabi lamuntu, lelizwe lichitheke lithi nya,


text:
Kodwa ingxenye eyodwa etshumini isezakuba kulo, izaphenduka, ibe ngeyokutshiswa, njengomtherebhinti* lanjengesihlahla se-okhi*, okuthi emva kokuganyulwa kube lesidindi kuso; ngokunjalo inzalo engcwele izakuba yisidindi salo.


text:
Kwasekusithi ensukwini zikaAhazi indodana kaJothamu, indodana kaUziya inkosi yakoJuda, uRezini inkosi yeSiriya kanye loPheka indodana kaRemaliya inkosi yakoIsrayeli wenyukela eJerusalema ukuya empini emelene layo, kodwa kabangalakho ukulwa layo.


text:
Kwasekubikwa endlini kaDavida ukuthi iSiriya ihlangene loEfrayimi; inhliziyo yakhe lenhliziyo yabantu bakhe zasezinyikinyeka njengezihlahla zegusu zinyikinywa ngumoya.


text:
I Nkosi yasisithi kuIsaya: Ake uphume u ye hlangabeza uAhazi, wena loSheyari-Yashubi indodana yakho, ekucineni komfolo wechibi elingaphezulu, emgwaqweni omkhulu wensimu yomwatshi,


text:
uthi kuye: Nanzelela, uthule, ungesabi, lenhliziyo yakho ingabi buthakathaka ngenxa yemisila emibili yalezizikhuni ezithunqayo, ngenxa yokuvutha kolaka lukaRezini leSiriya, lendodana kaRemaliya.


text:
Ngoba inhloko yeSiriya yiDamaseko, lenhloko yeDamaseko nguRezini; laphakathi kuseleminyaka engamatshumi ayisithupha lanhlanu uEfrayimi uzakwephulwa, angabi yisizwe.


text:
Njalo inhloko kaEfrayimi yiSamariya, lenhloko yeSamariya yindodana kaRemaliya. Uba lingakholwa, isibili kaliyikuqiniswa.


text:
Wasesithi: Zwana-ke, ndlu kaDavida; kuyinto encinyane kakhulu kuwe yini ukuthi udinise abantu, ukuthi udinise loNkulunkulu wami?


text:
Ngakho iNkosi uqobo izalinika isibonakaliso: Khangela, intombi emsulwa izathatha isisu, ibelethe indodana, ibize ibizo layo ngokuthi nguEmanuweli.


text:
Ngoba umntwana engakakwazi ukwala okubi lokukhetha okuhle, ilizwe onengwa yilo lizatshiywa ngamakhosi alo amabili.


text:
I Nkosi izaletha phezu kwakho laphezu kwabantu bakho laphezu kwendlu kayihlo insuku ezazingezanga kusukela esukwini uEfrayimi asuka ngalo koJuda; yinkosi yeAsiriya.


text:
Kuzakuthi-ke ngalolosuku i Nkosi ithi ssss empukaneni isephethelweni lwemifula yeGibhithe, lenyosini eselizweni leAsiriya.


text:
Zizakuza-ke, ziphumule zonke ezigodini zamawa, lemifantwini yamadwala, lezihlahleni zonke zameva, lemadlelweni wonke.


text:
Ngalolosuku iNkosi izaphuca ngensingo eyebolekwe, phetsheya komfula, yinkosi yeAsiriya, ikhanda loboya bezinyawo, futhi ihluthune lendevu.


text:
kuzakuthi-ke ngenxa yobunengi kochago ezilwehlisayo adle amasi; yebo, wonke oseleyo phakathi kwelizwe uzakudla amasi loluju.


text:
Kuzakuthi-ke ngalolosuku, yonke indawo lapho okwakukhona amavini ayinkulungwane ngenhlamvu zesiliva eziyinkulungwane, kube ngokwameva lokhula oluhlabayo.


text:
Lazo zonke izintaba ezazilinywa ngekhuba kabayikuya kuzo ngo kwesaba ameva lokhula oluhlabayo; kodwa kuzakuba ngokokungenisa inkabi lokokunyathelwa yizimvu.


text:
I Nkosi yasisithi kimi: Zithathele isibhebhe esikhulu, ubhale kiso ngepheni yomuntu ukuthi: Maherishalali-Hashibazi.


text:
Ngasengisondela umprofethikazi, wasethatha isisu, wazala indodana. I Nkosi yasisithi kimi: Umuthe ibizo lokuthi uMaherishalali-Hashibazi.


text:
Ngoba umntwana engakakwazi ukumemeza athi baba, lokuthi, mama, inotho yeDamaseko lempango yeSamariya kuzathwalelwa phambi kwenkosi yeAsiriya.


text:
Ngenxa yokuthi lesisizwe siwalile amanzi eShilowa ahamba kancinyane, njalo kulentokozo kuRezini lendodana kaRemaliya,


text:
ngakho-ke, khangela, iNkosi izakwenyusela phezu kwabo amanzi omfula amanengi lalamandla - inkosi yeAsiriya labo bonke ubukhosi bayo; azakwenyukela phezu kwaso yonke imigelo yaso, ahambe phezu kwazo zonke inkumbi zaso,


text:
aze adlulele koJuda; akhukhule, adlule, afinyelele entanyeni; lokweluleka kwempiko zawo kuzagcwalisa ilizwe lakho, Emanuweli.


text:
Zihlanganiseni, zizwe, kodwa liphahlazwe; bekani indlebe, lina lonke abezizwe ezikhatshana; zibhinceni, kodwa liphahlazwe.


text:
Ngoba yatsho njalo I Nkosi kimi ngesandla esilamandla, yangifundisa ukuthi ngingahambi endleleni yalababantu, isithi:


text:
Lingatsho ukuthi: Ugobe, kubo bonke lababantu abathi ngabo: Ugobe; lingesabi ukwesaba kwabo, lingatshaywa luvalo.


text:
I Nkosi yamabandla, yona lizayingcwelisa, njalo yona ibe ukwesaba kwenu, njalo yona ibe luvalo lwenu.


text:
Njalo izakuba yindawo engcwele, kodwa ibe yilitshe lokukhubekisa, ibe lidwala lokuwisa kuzo zombili izindlu zakoIsrayeli, ibe ngumjibila ibe yisifu kwabakhileyo eJerusalema.


text:
Khangela mina labantwana i Nkosi enginike bona siyizibonakaliso lezimangaliso koIsrayeli, ezivela e Nkosi ni yamabandla ehlala entabeni yeZiyoni.


text:
Lalapho bezakuthi kini: Buzani kwabalamadlozi, lakubathakathi abatshaya imilozwi labanyenyezayo: Abantu kabayikubuza yini kuNkulunkulu wabo? Ngenxa yabaphilayo kwabafileyo?


text:
Uzadabula kukho, ecindezelwe kakhulu elambile; kuzakuthi-ke elambile ezondile, athuke inkosi yakhe loNkulunkulu wakhe, akhangela phezulu.


text:
Lapho ezakhangela emhlabeni, khangela-ke, kuzakuba lokuhlupheka lomnyama, ubumnyama benkathazo, njalo axotshelwe emnyameni.


text:
Kodwa umnyama kawuyikuba njengoba wawunjalo enkathazweni yalo; njengesikhathini samandulo wakwenza kwaba lula elizweni lakoZebuluni lelizweni lakoNafithali; kodwa emva kwalokhu wakwenza kwaba nzima nge ndlela yolwandle, phetsheya kweJordani, e Galili lezizwe.


text:
Abantu ababehamba emnyameni babonile ukukhanya okukhulu; ababehlala elizweni lethunzi lokufa, ukukhanya kubakhanyisele.


text:
Wandisile isizwe, wakhulisa intokozo yaso; bayathokoza phambi kwakho njengentokozo ekuvuneni, njengoba bethokoza ekwehlukaniselaneni kwabo impango.


text:
Ngoba wephulile ijogwe lomthwalo laso, loswazi lehlombe laso, intonga yomcindezeli waso, njengasosukwini lukaMidiyani.


text:
Lapho lonke inyathela elinyathelwa ngokuzamazama, lesigqoko esigiqwe engazi kwakungokokutshiswa, okubasisa umlilo.


text:
Ngoba sizalelwe umntwana, sinikwe indodana; lombuso uzakuba sehlombe layo, lebizo lakhe lizathiwa: OMangalisayo, uMeluleki, uNkulunkulu olamandla, uBaba wephakade, iNkosana yokuthula.


text:
Ukwanda kombuso lokuthula kakuyikuphela, phezu kwesihlalo sobukhosi sikaDavida laphezu kombuso wakhe, ukuwumisa, lokuwuqinisa ngesahlulelo langokulunga, kusukela khathesi kuze kube nininini. Ukutshiseka kwe Nkosi yamabandla kuzakwenza lokhu.


text:
Labo bonke abantu bazakwazi, uEfrayimi labahlali beSamariya, ngokuzigqaja langokuzikhukhumeza kwenhliziyo, besithi:


text:
Izitina ziwile, kodwa sizakwakha ng amatshe abaziweyo; imikhiwa yesikhamore iganyuliwe, kodwa sizayiguqula abe yimisedari.


text:
Ngakho i Nkosi izaphakamisa abacindezeli bakaRezini phezu kwakhe, ihlanganise izitha zakhe ndawonye;


text:
amaSiriya ngaphambili lamaFilisti ngemuva, azakudla uIsrayeli ngomlomo wonke. Kukho konke lokhu intukuthelo yayo kayiphenduki, kodwa isandla sayo siseluliwe.


text:
Ngenxa yalokho iNkosi kayiyikuthokoza ngamajaha abo, kayiyikuba lasihawu ngezintandane zabo labafelokazi babo; ngoba bonke bangabazenzisi labenzi bobubi, lomlomo wonke ukhuluma ubuthutha. Kukho konke lokhu intukuthelo yayo kayiphenduki, kodwa isandla sayo siseluliwe.


text:
Ngoba inkohlakalo itshisa njengomlilo, izakudla ameva lokhula oluhlabayo, ithungele izixuku zehlathi, ziziphakamise njengokuphakama kwentuthu.


text:
Ngolaka lwe Nkosi yamabandla ilizwe litshisiwe, labantu bazakuba njengokudla komlilo; umuntu kayikuyekela umfowabo.


text:
Njalo uzahluthuna ngakwesokunene, kodwa alambe; adle ngakwesokhohlo, kodwa angasuthi; ngulowo lalowo adle inyama yengalo yakhe.


text:
UManase uEfrayimi, loEfrayimi uManase; bazamelana loJuda kanyekanye. Kukho konke lokhu intukuthelo yayo kayiphenduki, kodwa isandla sayo siseluliwe.


text:
ukuphambula abayanga ekwahlulelweni, lokuphanga ilungelo labahluphekayo babantu bami, ukuze abafelokazi babe yimpango yabo lokuthi baphange izintandane!


text:
Kodwa lizakwenzani ngosuku lwempindiselo, lencithakalweni e zavela khatshana? Lizabalekela kubani ukuthi libe losizo? Lizatshiya ngaphi udumo lwenu?


text:
Ukuze bangakhothami ngaphansi kwezibotshwa, liwele ngaphansi kwababuleweyo? Kukho konke lokhu intukuthelo yayo kayiphenduki, kodwa isandla sayo siseluliwe.


text:
Ngizamthumela isizwe esizenzisayo, ngizamlaya ukumelana labantu bolaka lwami, ukuphanga impango, lokuthumba okuthunjiweyo, ukukubeka kube ngokunyathelwayo njengodaka lwezitalada.


text:
Lanxa yena engakunakani njalo, lenhliziyo yakhe kayicabangi njalo; kodwa kusenhliziyweni yakhe ukuchitha, lokuquma izizwe ezingenlutshwana.


text:
IKalino kayinjengeKarikemishi yini? IHamathi kayinjengeArpadi yini? ISamariya kayinjengeDamaseko yini?


text:
Njengoba isandla sami sithole imibuso yezithombe, ozithombe zayo ezibaziweyo zingcono kule ze Jerusalema lakule ze Samariya;


text:
njengalokhu ngenzile kuyo iSamariya lezithombe zayo, kangiyikwenza njalo yini kuyo iJerusalema lezithombe zayo?


text:
Kuzakuthi-ke lapho iNkosi isiqedile umsebenzi wayo wonke entabeni yeZiyoni leJerusalema, ngiphindisele isithelo sokuzikhukhumeza kwenhliziyo yenkosi yeAsiriya lobuhle bokuziqhenya kwamehlo ayo.


text:
Ngoba ithe: Ngamandla esandla sami ngikwenzile, langenhlakanipho yami, ngoba ngiyaqedisisa; ngisusile imikhawulo yezizwe, ngaphanga inotho yazo; lanjengeqhawe ngawisela phansi abahlali bazo.


text:
Isandla sami sesithole inotho yezizwe njengesidleke; lanjengomuntu ebuthelela amaqanda atshiyiweyo, mina ngibuthelele umhlaba wonke; njalo kwakungekho ophaphazelisa impiko, kumbe ovula umlomo, kumbe otshiyozayo.


text:
Ihloka lizazikhukhumeza kuye ogamulayo ngalo yini? Isaha izazikhulisa kuye osaha ngayo yini? Njengokungathi induku inyikinya lowo oyiphakamisayo. Ekuphakanyisweni kodondolo akusisigodo yini?


text:
Ngalokhu iNkosi uJehova wamabandla izathumela ukucaka phakathi kwabazimukileyo bayo; langaphansi kodumo lwayo izaphemba ukutshisa njengokutshisa komlilo.


text:
Lokukhanya kukaIsrayeli kuzakuba ngumlilo, loNgcwele wakhe abe lilangabi, elizatshisa liqede ameva ayo lokhula oluhlabayo lwayo ngasuku lunye.


text:
Liqede lodumo lwehlathi lwayo, lensimu yayo ethelayo, kusukela emphefumulweni kusiya enyameni, njengokucikizeka kwesiguli.


text:
Kuzakuthi-ke ngalolosuku insali yakoIsrayeli labaphunyukileyo bendlu kaJakobe kabasayikuqhubeka ukweyama kobatshayileyo; kodwa bazakweyama e Nkosi ni, oNgcwele kaIsrayeli, ngeqiniso.


text:
Ngoba lanxa abantu bakho, Israyeli, bengangetshebetshebe lolwandle, kube kanti insali yabo izabuya; ukuchitheka kumisiwe, kuphuphuma ngo kulunga.


text:
Ngoba ukubhujiswa okupheleleyo okumisiweyo iNkosi uJehova wamabandla izakwenza phakathi komhlaba wonke.


text:
Ngakho itsho njalo iNkosi uJehova wamabandla: Bantu bami, elakhe eZiyoni, lingesabi iAsiriya lapho ilitshaya ngenduku, iliphakamisela intonga yayo njengendlela yamaGibhithe.


text:
Njalo i Nkosi yamabandla izabavusela isiswepu, njengokuhlatshwa kweMidiyani edwaleni leOrebi; la njenge ntonga yayo phezu kolwandle ezayiphakamisa njengendlela yamaGibhithe.


text:
Kuzakuthi-ke ngalolosuku umthwalo wayo usuke ehlombe lakho, lejogwe layo entanyeni yakho, lejogwe lizakwephulwa ngenxa yokugcotshwa.


text:
Lamhlanje uzakuma eNobi, anyikinye isandla sakhe emelene l entaba yendodakazi yeZiyoni, uqaqa lweJerusalema.


text:
Khangela, iNkosi uJehova wamabandla izaquma ingatsha ngamandla esabekayo, lalabo abaphakeme ngobude bazaganyulelwa phansi, labazikhukhumezayo bazathotshiswa.


text:
LoMoya we Nkosi uzahlala phezu kwakhe, uMoya wenhlakanipho lokuqedisisa, uMoya weseluleko lowamandla, uMoya wolwazi lowokwesaba i Nkosi.


text:
Lokunuka kwakhe kuzakuba sekuyesabeni i Nkosi; kayikwahlulela ngokubona kwamehlo akhe, njalo kayikukhuza ngokuzwa kwezindlebe zakhe;


text:
kodwa uzakwahlulela abayanga ngokulunga, akhuze abathobekileyo bomhlaba ngobuqotho; njalo uzatshaya umhlaba ngentonga yomlomo wakhe, langomoya wendebe zakhe uzabulala okhohlakeleyo.


text:
Lempisi izahlala lewundlu, lengwe ilale lezinyane; lethole, lebhongo lesilwane, lokunonisiweyo ndawonye; lomfana omncinyane uzakuqhuba.


text:
Inkomokazi lebhere kuzakudla; lamathole akho alale ndawonye; lesilwane sizakudla amahlanga njengenkabi.


text:
Lomunyayo uzadlalela phezu komlindi wenhlangwana, lolunyuliweyo afake isandla sakhe emlindini wephimpi.


text:
Kabayikwenza okubi, njalo kabayikona entabeni yami yonke engcwele; ngoba umhlaba uzagcwala ulwazi lwe Nkosi njengamanzi esibekela ulwandle.


text:
Langalolosuku kuzakuba lempande kaJese ezakuma ibe luphawu ezizweni; izizwe zizadinga kuyo, lendawo yayo yokuphumula ibe lodumo.


text:
Kuzakuthi-ke ngalolosuku iNkosi isebenzise isandla sayo futhi ngokwesibili ukubuyisa insali yabantu bayo, ezasala ivela eAsiriya leGibhithe lePatrosi leEtiyopiya leElamu leShinari leHamathi lezihlengeni zolwandle.


text:
Izaziphakamisela izizwe uphawu, ibuthe abaxotshiweyo bakoIsrayeli, iqoqe abahlakazekileyo bakoJuda, bevela ezingonsini zozine zomhlaba.


text:
Lomhawu kaEfrayimi uzasuka, lezitha zakoJuda zizaqunywa; uEfrayimi kayikuba lomona ngoJuda, loJuda kayikucindezela uEfrayimi.


text:
Kodwa bazaphaphela ehlombe lamaFilisti ngentshonalanga; kanyekanye baphange abantwana bempumalanga; bazakwelulela isandla sabo phezu kukaEdoma loMowabi; labantwana bakoAmoni babalalele.


text:
Le Nkosi izatshabalalisa ulimi lolwandle lweGibhithe, inyikinye isandla sayo phezu komfula ngamandla omoya wayo, iwutshaye ube yizifudlana eziyisikhombisa, ibenze bahambe ngamanyathela.


text:
Kuzakuba khona umgwaqo omkhulu wensali yabantu bakhe abaseleyo bevela eAsiriya, njengalokhu kwakunjalo kuIsrayeli ekwenyukeni kwakhe elizweni leGibhithe.


text:
Langalolosuku uzakuthi: Ngiyakubonga, Nkosi, lanxa wawungithukuthelele, ulaka lwakho seluphendukile, njalo ungiduduzile.


text:
Khangela, uNkulunkulu ulusindiso lwami, ngizathemba ngingesabi; ngoba uJa uJehova ungamandla ami lengoma yami, usebe lusindiso lwami.


text:
Lithi ngalolosuku: Bongani i Nkosi, libize ibizo layo, lazise izenzo zayo phakathi kwezizwe, limemezele ukuthi ibizo layo liphakeme.


text:
Phakamisani uphawu entabeni eligceke, libaphakamisele ilizwi, liqhwebe ngesandla, ukuze bangene eminyango yeziphathamandla.


text:
Mina ngibalayile abangcwelisiweyo bami, ngibizile lamaqhawe ami kuntukuthelo yami, abathokozayo ngobukhosi bami.


text:
Ukuxokozela kwexuku ezintabeni, kungathi ngokwabantu abanengi, umsindo wokuxokozela kwemibuso, kwezizwe ezibutheneyo; i Nkosi yamabandla ibutha ibutho lempi.


text:
Bavela elizweni elikhatshana, emkhawulweni wamazulu, i Nkosi kanye lezikhali zentukuthelo yayo, ukuchitha ilizwe lonke.


text:
babesebetshaywa luvalo; imihelo lobuhlungu kubabambe; bafuthelwe njengowesifazana obelethayo; bamangale ngulowo ngomakhelwane wakhe; ubuso babo buyibuso bamalangabi.


text:
Khangelani, usuku lwe Nkosi luyeza, lulesihluku lokufutheka lolaka oluvuthayo, ukubeka umhlaba ube yincithakalo; ibhubhise izoni zawo zisuke kuwo.


text:
Ngoba inkanyezi zamazulu lemithala yazo kaziyikukhanyisa ukukhanya kwazo; ilanga lizakuba mnyama ekuphumeni kwalo, lenyanga kayiyikukhanyisa ukukhanya kwayo.


text:
Ngoba ngizaphindisela ububi phezu komhlaba, laphezu kwabakhohlakeleyo izono zabo; ngiqede ukuzigqaja kwabazikhukhumezayo; ngithobise ukuzikhukhumeza kwabalesihluku.


text:
Ngizakwenza ukuthi indoda ibe ligugu elikhulu kulegolide elicwengekileyo, lomuntu kulegolide leOfiri.


text:
Ngenxa yalokhu ngizazamazamisa amazulu, lomhlaba uzanyikinyeka usuke endaweni yawo, entukuthelweni lwe Nkosi yamabandla, esukwini lokuvutha kolaka lwayo.


text:
Kuzakuba njengomziki oxotshwayo, lanjengezimvu okungelamuntu oziqoqayo; bazaphenduka ngulowo lalowo ebantwini bakibo, babalekele ngulowo lalowo elizweni lakhe.


text:
Lamadandili awo azachoboza amajaha; njalo kawayikuba lesihawu ngesithelo sesizalo; ilihlo lawo kaliyikuhawukela abantwana.


text:
LeBhabhiloni, udumo lwemibuso, ubuhle bokuziqhenya kwamaKhaladiya, izakuba njengokugenqulwa nguNkulunkulu kweSodoma leGomora.


text:
Kakuyikuba lendawo yokuhlala kuze kube nininini, njalo kayiyikuhlalwa kusizukulwana lesizukulwana; lomArabhiya kayikumisa ithente khona, labelusi kabayikulalisa umhlambi khona.


text:
Kodwa izilo zeganga zizalala khona, lezindlu zayo zizagcwala izilo ezikhonyayo; labantwana bezintshe bazahlala khona, lamagogo aqolotshe khona.


text:
Lezimpisi zizaphendulana emanxiweni ayo, lamakhanka ezigodlweni. Lesikhathi sayo siseduze ukufika, lezinsuku zayo kaziyikuphuziswa.


text:
Ngoba i Nkosi izamhawukela uJakobe, imkhethe futhi uIsrayeli, ibabeke elizweni lakibo; lowezizwe uzahlangana labo, njalo bazanamathela endlini kaJakobe.


text:
Labantu bazabathatha, babese endaweni yabo; lendlu kaIsrayeli izabafuya elizweni le Nkosi, babe yizigqili lezigqilikazi; njalo bazathumba abathumbi babo, babuse abacindezeli babo.


text:
Kuzakuthi-ke ngosuku i Nkosi ezaliphumuza ngalo ebuhlungwini benu lekuhluphekeni kwenu lemtshikatshikeni onzima ebelisetshenziswa kiwo,


text:
owatshaya abantu entukuthelweni ngokutshaya okungapheliyo, owabusa izizwe ngolaka wazingelwa, kungekho onqandayo.


text:
Lezihlahla zefiri ziyathokoza ngawe, imisedari yeLebhanoni, isithi: Selokhu walala phansi, kakulamgamuli owenyukela kithi.


text:
Isihogo ngaphansi siyanyakaziswa ngenxa yakho uku ku hlangabeza lapho usiza, sikuvusela imimoya efileyo, impongo zonke zomhlaba, sisukumise wonke amakhosi ezizwe ezihlalweni zawo zobukhosi.


text:
Ubukhosi bakho sebehliselwe esihogweni, ukukhala kwamachacho akho; izimpethu zizakwendlalwa ngaphansi kwakho, lemihlavane ikugubuzele.


text:
Uwe njani uvela emazulwini, wena okhanyayo, ndodana yokusa! Uqunyelwe emhlabathini, wena owawisela phansi izizwe!


text:
Wena wasusithi enhliziyweni yakho: Ngizakwenyukela emazulwini; ngaphezu kwenkanyezi zikaNkulunkulu ngiphakamise isihlalo sami sobukhosi; ngihlale entabeni yenhlangano ezinhlangothini zenyakatho;


text:
Abakubonayo bazakujolozela, bakuqaphele, besithi: Nguye lo umuntu yini owenza ukuthi umhlaba uthuthumele, owanyakazisa imibuso,


text:
owamisa ilizwe laba njengenkangala, wachitha imizi yalo, ongavulelanga izibotshwa zakhe ziye ekhaya?


text:
kodwa wena uphoselwe ngaphandle kwengcwaba lakho, njengehlumela elinengekayo, njenge lembu lababuleweyo, begwazwe ngenkemba, abehlela phansi ematsheni omgodi, njengesidumbu esinyathelelwe phansi.


text:
Kawuyikuhlanganiswa kanye labo ekungcwatshweni, ngoba ulichithile ilizwe lakini, wabulala abantu bakini. Inzalo yabenzi bobubi kayiyikubizwa kuze kube nininini.


text:
Lungiselani ukubulawa kwabantwana babo ngenxa yobubi baboyise, ukuze bangavuki badla ilifa lelizwe, bagcwalise ubuso bomhlaba ngemizi.


text:
Ngoba ngizabavukela, itsho i Nkosi yamabandla, ngiqume kusuke eBhabhiloni ibizo, lensali, lendodana, lomzukulu, itsho i Nkosi.


text:
Ngizayimisa ibe yindawo yezinhloni lamatete amanzi, ngiyithanyele ngomthanyelo wencithakalo, kutsho i Nkosi yamabandla.


text:
I Nkosi yamabandla ifungile isithi: Isibili, njengokucabanga kwami kuzakuba njalo, lanjengokweluleka kwami khona kuzakuma!


text:
Ukuthi ngimephule umAsiriya elizweni lami, ngimnyathele phezu kwezintaba zami; beselisuka ijogwe lakhe phezu kwabo, lomthwalo wakhe usuke ehlombe labo.


text:
Ngoba i Nkosi yamabandla ikucebile, ngubani-ke ongakuphuthisa? Lesandla sayo seluliwe, njalo ngubani ongasibuyisela emuva?


text:
Ungathokozi, wena wonke Filisti, ngokuthi intonga ekutshayileyo yephukile; ngoba empandeni yenyoka kuzavela ibululu, lesithelo sabo sibe yinyoka ephaphayo etshisayo.


text:
Lamazibulo abayanga azakwelusela, labaswelayo balale bevikelekile; kodwa ngizabulala impande yakho ngendlala, njalo abulale insali yakho.


text:
Qhinqa isililo, sango, ukhale, muzi. Uncibilike, Filisti, wonke. Ngoba enyakatho kuvela intuthu, njalo kakho oyedwa ngezikhathi zakhe ezimisiweyo.


text:
Lezithunywa zesizwe zizaphendulwa ngokuthi ni? Ngokuthi: I Nkosi iyisekele iZiyoni, labahluphekayo babantu bayo bazaphephela kuyo.


text:
Umthwalo kaMowabi. Ngoba ngobusuku iAri kaMowabi ichithekile, iqunyiwe; ngoba ngobusuku iKiri kaMowabi ichithekile, iqunyiwe.


text:
Wenyukela eBayiti leDiboni, indawo eziphakemeyo uku ya lila; uMowabi uzaqhinqa isililo ngeNebo langeMedeba; kulempabanga kuwo wonke amakhanda abo, zonke indevu zigeliwe;


text:
ezitaladeni zabo bazibhinca ngamalembu amasaka; empahleni zezindlu zabo lezitaladeni zabo wonke uqhinqa isililo, besehla bekhala inyembezi.


text:
LeHeshiboni leEleyale kuzakhala; ilizwi labo lizwakale kuze kube seJahazi; ngenxa yalokhu abahlomileyo bakoMowabi bayamemeza; umphefumulo wakhe uyathuthumela kuye.


text:
Inhliziyo yami iyamkhalela uMowabi; ababalekayo bakhe bafinyelele eZowari, ithokazi elileminyaka emithathu; ngoba umqanso weLuhithi, bawenyuka bekhala inyembezi; ngoba endleleni yeHoronayimi baphakamisa ukukhala kwencithakalo.


text:
Ngoba amanzi eNimrimi azakuba zincithakalo; ngoba utshani buyoma, uhlaza luyaphela, kakukho okuluhlaza.


text:
Ngoba ukukhala kuzabhoda umngcele kaMowabi, ukuqhinqa kwakhe isililo kufinyelela eEgilayimi, yebo, ukuqhinqa kwakhe isililo kufinyelela eBeri-Elimi.


text:
Ngoba amanzi eDiboni agcwele igazi; ngoba ngizamisela iDiboni okunye futhi, isilwane kulabo abaphunyukileyo bakoMowabi lakunsali yelizwe.


text:
Ngoba kuzakuthi amadodakazi akoMowabi emazibukweni eArinoni abe njengenyoni ezulazulayo exotshwe e sidlek eni.


text:
Lethani iseluleko, lenze isinqumo; wenze isithunzi sakho sibe njengobusuku phakathi kwemini, ufihle abaxotshiweyo, ungavezi obalekayo;


text:
Abaxotshiweyo bami kabahlale njengabezizwe phakathi kwakho, Mowabi; ube yisiphephelo kibo ebusweni bomchithi; ngoba umcindezeli usekucineni, lokuchitheka sekunyamalele, lonyathezela phansi usephelile elizweni.


text:
Njalo kuzamiswa isihlalo sobukhosi ngomusa, njalo ahlale kiso ngobuqotho ethenteni likaDavida umahluleli odinga isahlulelo, lophangisisa ukulunga.


text:
Sizwile ngokuziphakamisa kukaMowabi, uyazigqaja kakhulu; ukuzikhukhumeza kwakhe, lokuziqhenya kwakhe, lolaka lwakhe, ukuwumana kwakhe kakunjalo.


text:
Ngakho uMowabi uzaqhinqela uMowabi isililo, bonke baqhinqe isililo; libubulele izinkwa zezithelo zevini zeKiri-Haresethi; isibili batshayiwe.


text:
Ngoba amasimu eHeshiboni ayabuna, ivini leSibima; amakhosi ezizwe atshayele phansi amahlukuzo evini awo; afinyelele eJazeri, azulazule e nkangala, ingatsha zawo zeluliwe, zachapha ulwandle.


text:
Ngenxa yalokho ngizakhala inyembezi ngokukhala kweJazeri ngevini leSibima; ngikuthambise ngezinyembezi zami, Heshiboni lawe Eleyale; ngoba ukujabulela izithelo zakho zehlobo lesivuno sakho sekuwile.


text:
Intokozo lenjabulo sekususiwe ensimini ethelayo, lezivinini kakuhlatshelwa ngoma; kakulakumemeza; kakulamnyatheli onyathela iwayini ezikhamelweni zewayini; ngimisile ukumemeza kwenjabulo.


text:
Kuzakuthi sekubonakele ukuthi uMowabi uzidinisile endaweni ephakemeyo, khona ezangena endlini yakhe engcwele ukukhuleka, kodwa kayikuphumelela.


text:
Kodwa khathesi i Nkosi ikhuluma isithi: Phakathi kweminyaka emithathu, njengeminyaka yoqatshiweyo, udumo lukaMowabi luzadelelwa, elexuku elikhulu; lensali izakuba nlutshwana, incane, ingelamandla.


text:
Lenqaba izaphela koEfrayimi, lombuso weDamaseko, lensali yeSiriya; bazakuba njengodumo lwabantwana bakoIsrayeli, itsho i Nkosi yamabandla.


text:
Njalo kube njengomvuni evuna amabele amiyo, lengalo yakhe iqume izikhwebu; yebo, kube njengomuntu edobha izikhwebu esigodini seRefayimi.


text:
Kodwa umkhothozo uzasala kukho, njengokunyikinyeka kwesihlahla somhlwathi, imihlwathi emibili loba emithathu engqongeni yengqonga, emine loba emihlanu engatsheni zaso ezithelayo, itsho i Nkosi uNkulunkulu kaIsrayeli.


text:
Njalo kayikujolozela emalathini, umsebenzi wezandla zakhe; njalo kayikukhangela kulokho iminwe yakhe ekwenzileyo, loba izixuku loba amalathi empepha.


text:
Ngalolosuku imizi yabo eqinileyo izakuba njengegusu elideliweyo lengqonga yogatsha abaludelileyo ngenxa yabantwana bakoIsrayeli; njalo kuzakuba yincithakalo.


text:
Ngoba umkhohliwe uNkulunkulu wosindiso lwakho, kawukhumbulanga idwala lamandla akho; ngenxa yalokho uzahlanyela izithombo ezinhle, uyihlanyele ngamahlumela angejwayelekanga.


text:
Ngosuku lokuhlanyela kwakho uzakwenza kuhlume, lekuseni wenze inhlanyelo yakho ikhuphe impoko; kodwa isivuno sizakuba yinqumbi ngosuku lomkhuhlane lobuhlungu obungelaphekiyo.


text:
Yeka ukuhlokoma kwabantu abanengi abahlokoma njengokuhlokoma kwezinlwandle, lokuduma kwezizwe eziduma njengomdumo wamanzi amanengi!


text:
Izizwe ziduma njengomdumo wamanzi amanengi, kodwa uzazikhuza ukuze zibalekele khatshana, zixotshwe njengamakhoba ezintaba phambi komoya, lanjengokugiqikayo phambi kwesiphepho.


text:
Ngesikhathi sokuhlwa, khangela-ke, ukuthuthumela, kungakasi ka se kho. Yiso isabelo sabasiphangayo lenkatho yabasihlaselayo.


text:
elithuma izithunywa ngolwandle langemikhumbi yemihlanga ebusweni bamanzi! Hambani, zithunywa ezilejubane, liye esizweni eside lesibutshelezi, isizwe esesabekayo kusukela lapho kusiya phambili, isizwe esingumzila mzila esinyathelela phansi, esilizwe laso imifula iyalehlukanisa.


text:
Lina lonke bahlali bomhlaba, lani elihlezi elizweni, bonani lapho kuphakanyiswa uphawu e zintab eni, lizwe lapho kuvuthelwa uphondo.


text:
Ngoba yatsho njalo i Nkosi kimi: Ngizathula ngikhangele ngisendaweni yami emisiweyo, njengokukhanya okutshisayo phezu kwesibane, njengeyezi lamazolo ekutshiseni kwesivuno.


text:
Ngoba mandulo kwesivuno, ihlumela seliphelele, lesithelo sesivini esingavuthwanga sivuthwe emva kwamaluba, izaquma amahlumela ngezingqamu zokuthena, isuse izingatsha, iziqume.


text:
Zizatshiywa ndawonye zibe ngezinyoni zezintaba ezidla inyama lezenyamazana zomhlaba. Lenyoni ezidla inyama zizachitha ihlobo phezu kwazo, lenyamazana zonke zomhlaba zichithe ubusika phezu kwazo.


text:
Ngalesosikhathi kuzalethwa isipho e Nkosi ni yamabandla, sivela e sizw eni eside lesibutshelezi, lesizweni esesabekayo kusukela lapho kusiya phambili, isizwe esingumzila mzila esinyathelela phansi, esilizwe laso imifula iyalehlukanisa, siye endaweni yebizo le Nkosi yamabandla, intaba yeZiyoni.


text:
Umthwalo weGibhithe. Khangela, i Nkosi igade eyezini elilejubane, izakuza eGibhithe; lezithombe zeGibhithe zizathuthumela phambi kwayo, lenhliziyo yamaGibhithe incibilike phakathi kwawo.


text:
Njalo ngizacija amaGibhithe amelane lamaGibhithe, ukuthi alwe, lowo lalowo emelene lomfowabo, lalowo lalowo emelene lomakhelwane wakhe, umuzi umelene lomuzi, umbuso umelene lombuso.


text:
Lomoya wamaGibhithe uzathululwa phakathi kwawo, njalo ngizaginya icebo lawo; babesebebuza izithombe zawo, labathakathi, labalamadlozi, labalumbayo.


text:
Sengizavalela amaGibhithe esandleni samakhosi alukhuni; lenkosi elolaka izabusa phezu kwawo, kutsho iNkosi uJehova wamabandla.


text:
Imihlanga ezifuleni, emilonyeni yezifula, lakho konke okuhlanyelweyo kwezifula kuzakoma, kuphetshethwe, kungabe kusaba khona.


text:
Njalo abagoli benhlanzi bazakhala balile, labo bonke abaphosa ingwegwe zokuthiya inhlanzi esifuleni; labendlala imbule ebusweni bamanzi bazaphela amandla.


text:
Isibili, iziphathamandla zeZowani ziyizithutha, iseluleko sabeluleki abahlakaniphileyo bakaFaro siyibuthutha. Litsho njani kuFaro lithi: Ngiyindodana yabahlakaniphileyo, indodana yamakhosi endulo?


text:
Pho, bangaphi abahlakaniphileyo bakho? Yebo, ake bakutshele, kabakwazi lokho i Nkosi yamabandla ekucebileyo ngeGibhithe.


text:
Iziphathamandla zeZowani sezibe yizithutha, iziphathamandla zeNofi zikhohlisiwe; bazaduhisa iGibhithe abazinsika zezizwe zayo.


text:
I Nkosi ithulule umoya ophambeneyo phakathi kwayo; baduhise iGibhithe kukho konke ukwenza kwayo, njengodakiweyo ediyazela ekuhlanzeni kwakhe.


text:
Njalo kakuyikuba khona umsebenzi weGibhithe okungawenza inhloko kumbe umsila, ugatsha loba umhlanga.


text:
Ngalolosuku iGibhithe izakuba njengabesifazana; izathuthumela yesabe ngenxa yokuzunguza kwesandla se Nkosi yamabandla esizunguza phezu kwayo.


text:
Lelizwe lakoJuda lizakuba yisesabiso eGibhithe; wonke ozakhuluma ngalo uzakwethuka yena ngokwakhe ngenxa yecebo le Nkosi yamabandla elicebileyo imelene layo.


text:
Ngalolosuku kuzakuba lemizi emihlanu elizweni leGibhithe ekhuluma ulimi lweKhanani, lefungayo e Nkosi ni yamabandla. Omunye uzakuthiwa ngumuzi wokubhujiswa.


text:
Njalo izakuba yisibonakaliso lobufakazi be Nkosi yamabandla elizweni leGibhithe, ngoba bazakhala e Nkosi ni ngenxa yabacindezeli, njalo izathuma kubo umsindisi lomkhulu ozabakhulula.


text:
Le Nkosi izakwaziwa kumaGibhithe; njalo amaGibhithe azayazi i Nkosi ngalolosuku, azakwenza umhlatshelo lomnikelo, afunge isifungo e Nkosi ni, a si khokhe.


text:
Le Nkosi izatshaya iGibhithe, itshaye ibuye isilise; bazaphendukela e Nkosi ni, ezancengeka ngabo, ibasilise.


text:
Ngalolosuku kuzakuba lomgwaqo omkhulu osuka eGibhithe usiya eAsiriya, ukuze amaAsiriya eze eGibhithe, lamaGibhithe eAsiriya; lamaGibhithe akhonze lamaAsiriya.


text:
ezababusisa i Nkosi yamabandla isithi: Ibusisiwe iGibhithe abantu bami, leAsiriya umsebenzi wezandla zami, loIsrayeli ilifa lami.


text:
Ngomnyaka wokufika kukaTharithani eAshidodi, lapho uSarigoni inkosi yeAsiriya wamthuma, lapho walwa leAshidodi wayithumba;


text:
ngalesosikhathi i Nkosi yakhuluma ngesandla sikaIsaya indodana kaAmozi isithi: Hamba, ukhulule ilembu lesaka ekhalweni lwakho, ukhuphe inyathela lakho enyaweni zakho. Wasesenza njalo, ehambaze engafakanga manyathela.


text:
I Nkosi yasisithi: Njengalokhu inceku yami uIsaya isihambeze, ingafakanga manyathela okweminyaka emithathu, kube yisibonakaliso lesimanga phezu kweGibhithe laphezu kweEtiyopiya;


text:
ngokunjalo inkosi yeAsiriya izaqhuba abathunjiweyo beGibhithe labaxotshiweyo beEtiyopiya, abatsha labadala, beze bengafakanga manyathela, lezibunu zisegcekeni, kube lihlazo eGibhithe.


text:
Abahlali balesisihlenge bazakuthi ngalolosuku: Khangela, linjalo ithemba lethu, lapho esabalekelela usizo khona ukuze sikhululwe ebusweni benkosi yeAsiriya. Pho, thina sizaphunyuka njani?


text:
Umthwalo wenkangala yolwandle. Njengokudlula kwezivunguzane eningizimu, kuzavela enkangala, elizweni elesabekayo.


text:
Ngaziswe umbono olukhuni; umkhohlisi wenza ngenkohliso, lomchithi uyachitha. Yenyuka Elamu, uvimbezele Mede; ngiqede konke ukububula kwayo.


text:
Ngenxa yalokhu ukhalo lwami lugcwele ubuhlungu, imihelo ingibambile njengemihelo yobelethayo; ngagotshiswa ngenxa yokuzwa, ngadideka ngenxa yokubona.


text:
Inhliziyo yami yaduha, uvalo lwangesabisa; ukuhwalala engikuloyisayo wakwenza kwaba yikuthuthumela kimi.


text:
Wasebona inqola, abagadi bamabhiza ababili, inqola kababhemi, inqola yekamela; walalela ngesineke, ngesineke esikhulu.


text:
Wasememeza esithi: Isilwane, Nkosi, ngimi njalonjalo emphotshongweni wokulinda emini, njalo ngimi emlindweni ubusuku bonke.


text:
Khangela-ke, nansi inqola yomuntu isiza, labagadi bamabhiza ababili. Wasephendula wathi: Iwile, iwile iBhabhiloni; lazo zonke izithombe ezibaziweyo zabonkulunkulu bayo uzidilizele phansi.


text:
Lina okubhuliweyo kwami, lendodana yebala lami lokubhulela, engikuzwileyo e Nkosi ni yamabandla, uNkulunkulu kaIsrayeli, ngilitshelile khona.


text:
Ngoba itsho njalo iNkosi kimi: Kusesephakathi komnyaka, njengeminyaka yoqatshiweyo, lonke udumo lweKedari luzaphela.


text:
Lensali yenani labatshoki, amaqhawe amaKedari, bazakuba balutshwana. Ngoba i Nkosi uNkulunkulu kaIsrayeli isikhulumile.


text:
Umthwalo wesigodi sombono. Kutheni kuwe khathesi, ukuthi lowo lalowo wakho akhwele empahleni zezindlu?


text:
Wena ogcwele umsindo, muzi oxokozelayo, dolobho elilentokozo, ababuleweyo bakho kababulawanga ngenkemba, kabafelanga empini.


text:
Bonke ababusi bakho babaleke kanyekanye, babotshwe ngabatshoki, bonke abatholakala kuwe, babotshiwe kanyekanye, babaleke besuka khatshana.


text:
Ngenxa yalokhu ngathi: Susani amehlo kimi; kangikhale ngokubabayo; ungaphangisi ukungiduduza ngenxa yokuchitheka kwendodakazi yabantu bakithi.


text:
Ngoba kulusuku lokusanganiseka, lolokunyathelela phansi, lolokuphithizela kweNkosi uJehova wamabandla esigodini sombono, lolokudilizela phansi umduli, lokuhlaba umkhosi kuze kube sentabeni.


text:
IElamu yathatha-ke isikhwama semitshoko, kanye lenqola, abantu, abagadi bamabhiza; leKiri yavumbulula isihlangu.


text:
Kuzakuthi-ke izigodi zakho ezikhethekileyo zigcwala izinqola, labagadi bamabhiza bazihlele lokuzihlela ngasesangweni.


text:
Njalo yena uzakwembula isimbombozo sakoJuda; langalolosuku wena uzakhangela izikhali zendlu yehlathi.


text:
Lizakwenza ichibi phakathi kwemiduli yomibili lisenz ela amanzi omgodi omdala. Kodwa kaliyikukhangelanga kowakwenzayo, kalimnanzanga owakubumbayo kudala.


text:
Langalolosuku iNkosi uJehova wamabandla izamemezela ukulila, lokukhala, lokuphucwa kwamakhanda, lokugqokwa kwamalembu amasaka.


text:
Kodwa khangela, injabulo lokuthaba, ukubulawa kwenkomo, lokuhlatshwa kwezimvu, ukudliwa kwenyama, lokunathwa kwewayini; lathi: Asidleni sinathe, ngoba kusasa sizakufa.


text:
Kodwa i Nkosi yamabandla yembula endlebeni zami isithi: Isibili lesisono kaliyikusenzelwa inhlawulo yokuthula lize life, kutsho iNkosi uJehova wamabandla.


text:
Ulani lapha, njalo ulobani lapha, ukuthi uzigebhele ingcwaba lapha, njeng ozigebhela ingcwaba lakhe phezulu, ozigubhela indawo yokuhlala edwaleni?


text:
i ku thandele lokukuthandela njengebhola eligiqelwa elizweni elibanzi enhlangothini zombili; uzafela khona, lalapho kuzakuba khona izinqola zakho ezilodumo, wena hlazo lendlu yenkosi yakho!


text:
ngizamgqokisa isigqoko sakho, ngimqinise ngebhanti lakho, nginikeze umbuso wakho esandleni sakhe; njalo yena uzakuba nguyise kubahlali beJerusalema lendlini yakoJuda.


text:
Ngizabeka-ke isihluthulelo sendlu kaDavida ehlombe lakhe; yena uzavula kungavali muntu, avale kungavuli muntu.


text:
Ngizambethela njenge sikhonkwane endaweni eqinileyo; njalo uzakuba yisihlalo sobukhosi esilodumo endlini kayise.


text:
Bazaphanyeka phezu kwakhe udumo lonke lwendlu kayise, inzalo labantwana, zonke izitsha ezincinyane, kusukela ezitsheni zenkezo kusiya kuzo zonke izitsha zeziphiso.


text:
Ngalolosuku, itsho i Nkosi yamabandla, isikhonkwane esabethelwa endaweni eqinileyo sizasuswa, siganyulwe siwe; lomthwalo obuphezu kwaso uzaqunywa; ngoba i Nkosi ikhulumile.


text:
Umthwalo weTire. Qhinqani isililo, mikhumbi yeTarshishi, ngoba ichithiwe, kungabi lendlu, kungabi lokungena. Kuvela elizweni leKitimi kwembuliwe kubo.


text:
Langamanzi amakhulu, inzalo yeShihori, isivuno somfula yinzuzo yayo; njalo iyindawo yezizwe yokuthengiselana.


text:
Woba lenhloni, Sidoni, ngoba ulwandle lukhulumile, amandla olwandle, lusithi: Kangihelelwa, kangibelethanga, njalo kangikhulisanga amajaha, kangondlanga izintombi ezimsulwa.


text:
Yiwo lo yini umuzi wenu ojabulayo, obudala bawo busukela ensukwini zendulo? Inyawo zawo zizawuthwalela khatshana uku ya hlala njengowezizwe.


text:
Ngubani oweluleke lokhu ngeTire, omethesi womqhele, obathengisi bayo bayiziphathamandla, obathengiselani bayo ngabadumileyo emhlabeni?


text:
I Nkosi yamabandla ikucebisile lokhu, ukonakalisa ukuzigqaja kodumo lonke, ukwenza badeleleke bonke abadumileyo bomhlaba.


text:
Yelulele isandla sayo phezu kolwandle, inyikinye imibuso; i Nkosi ilayezile imelene leKhanani, ukuchitha inqaba zayo.


text:
Yasisithi: Kawusayikuphinda ujabule, ntombi emsulwa ecindezelweyo, ndodakazi yeSidoni; sukuma, uchaphele eKhithimu, lakhona kakuyikuba lokuphumula kuwe.


text:
Khangela ilizwe lamaKhaladiya; lesisizwe sasingekho; amaSiriya asisekelela bona abahlala enkangala; amisa imiphotshongo yawo yokuvimbezela, abhidliza izigodlo zalo; alenza laba lunxiwa.


text:
Kuzakuthi-ke ngalolosuku iTire ikhohlakale okweminyaka engamatshumi ayisikhombisa, njengokwensuku zenkosi eyodwa. Ekupheleni kweminyaka engamatshumi ayisikhombisa kuzakuba khona eTire okunjengoma yewule.


text:
Thatha ichacho, ubhode umuzi, wule elikhohlakeleyo, utshaye kamnandi, uhlabele ingoma ezinengi, ukuze ukhunjulwe.


text:
Kuzakuthi-ke ekupheleni kweminyaka engamatshumi ayisikhombisa i Nkosi iyihambele iTire; njalo izabuyela ekuqatshweni kobuwule bayo; izawula layo yonke imibuso phezu kobuso bomhlaba.


text:
Lenzuzo yayo yokuthengiselana lokuqatshwa kwayo kuzaba yibungcwele e Nkosi ni; kakuyikulondolozwa, kubuthelelwe, ngoba inzuzo yayo yokuthengiselana izakuba ngeyabahlala phambi kwe Nkosi, ukuze badle basuthe, babe lezigqoko ezinhle.


text:
Khangela, i Nkosi yenza umhlaba ube yize, iwenze ube yincithakalo, yone ubuso bawo, ihlakaze abahlali bawo.


text:
Kuzakuthi njengabantu kube njalo umpristi; njengesisebenzi kube njalo inkosi yaso; njengencekukazi kube njalo inkosikazi yayo; njengomthengi kube njalo umthengisi; njengombolekisi kube njalo obolekayo; njengomniki wesikwelede, kube njalo okweledayo.


text:
Umhlaba lawo ungcolisiwe ngaphansi kwabahlali bawo; ngoba beqile imilayo, baguqula isimiso, bephula isivumelwano esilaphakade.


text:
Ngenxa yalokho isiqalekiso siwuqedile umhlaba, labahlala kuwo bayachitheka; ngakho-ke abahlali bomhlaba batshisiwe, njalo kusale abantu abalutshwana.


text:
Ngoba phakathi kwelizwe, phakathi kwabantu, kuzakuba njalo njengokunyikinywa kwesihlahla somhlwathi, njengokukhothoza sesiphelile isivuno sezithelo zevini.


text:
Ngenxa yalokhu dumisani i Nkosi ekukhanyeni, ibizo leNkosi uNkulunkulu kaIsrayeli ezihlengeni zolwandle.


text:
Sizwile amahubo avela emkhawulweni womhlaba, udumo kolungileyo. Kodwa ngathi: Ukucaka kwami, ukucaka kwami! Maye kimi! Abenzi benkohliso benze ngokukhohlisa; yebo abenzi benkohliso benze ngokukhohlisa okukhulu.


text:
Kuzakuthi-ke obalekela umsindo wokwesaba awele emgodini; lowenyuka phakathi komgodi abanjwe ngumjibila; ngoba amawindi aphezulu avulekile, lezisekelo zomhlaba ziyaqhaqhazela.


text:
Umhlaba uzadiyazela lokudiyazela njengesidakwa, uzunguzeke njengedumba; lesiphambeko sawo sizakuba nzima phezu kwawo; uzakuwa, ungabe u sa vuka futhi.


text:
Kuzakuthi-ke ngalolosuku i Nkosi ijezise ibutho labaphakemeyo aba phezulu, lamakhosi omhlaba phezu komhlaba.


text:
Bazabuthelwa ndawonye njenge zibotshwa zibuthelwa emgodini, bavalelwe entolongweni, langemva kwensuku ezinengi bethekelelwe.


text:
Khona inyanga izayangeka, lelanga libe lenhloni, lapho i Nkosi yamabandla izabusa entabeni iZiyoni laseJerusalema, laphambi kwabadala bayo ngenkazimulo.


text:
Nkosi unguNkulunkulu wami; ngizakuphakamisa, ngidumise ibizo lakho; ngoba wenzile okumangalisayo; amacebo akho endulo aluthembeko le qiniso.


text:
Ngoba wenzile umuzi waba yinqwaba; umuzi obiyelweyo ube lunxiwa; isigodlo sabezizwe singabi ngumuzi; kasiyikwakhiwa kuze kube nininini.


text:
Ngoba ubungamandla kubayanga, amandla kosweleyo ekuhluphekeni kwakhe, isiphephelo kuzulu lesiphepho, umthunzi ekutshiseni, lapho ukuvuthela kwabalolunya kunjengezulu lesiphepho e mdul ini.


text:
Uzakwehlisa umsindo wabezizwe njengokutshisa endaweni eyomileyo; ukutshisa emthunzini weyezi; ingoma yabalolunya izathotshiswa.


text:
Lakulintaba i Nkosi yamabandla izakwenzela abantu bonke idili lezinto ezinonileyo, idili lamawayini alenzece, lezinto ezinonileyo zigcwele umnkantsho, lamawayini alenzece acengekileyo.


text:
Izaginya kulintaba ubuso besembeso esembese bonke abantu, lesigubuzelo eselukiweyo phezu kwezizwe zonke.


text:
Izaginya ukufa ekunqobeni, leNkosi uJehova izakwesula inyembezi izisuse ebusweni bonke, isuse lehlazo labantu bayo emhlabeni wonke; ngoba i Nkosi ikhulumile.


text:
Kuzakuthiwa-ke ngalolosuku: Khangela, lo nguNkulunkulu wethu; silindele kuye, njalo uzasisindisa; le yi Nkosi; siyilindele, sizathaba, sithokoze kusindiso lwayo.


text:
Ngoba isandla se Nkosi sizaphumula kulintaba, loMowabi uzanyathelelwa phansi kwayo, njengamahlanga abuthelelweyo enyathelelwa enqumbini yomquba.


text:
Njalo izakwelula izandla zayo phakathi kwakhe njengontshezayo e ze lula ukuze antsheze; njalo izathobisa ukuzigqaja kwakhe kanye lempango yezandla zakhe.


text:
Lenqaba ephakemeyo yemiduli yakho izayidilizela phansi, iyehlisele phansi, iyifikise emhlabathini, ethulini.


text:
Ngalolosuku lingoma izahlatshelwa elizweni lakoJuda ethi: Silomuzi oqinileyo; uNkulunkulu uzamisa usindiso lube yimiduli lezinqaba.


text:
Ngoba ibehlisela phansi abahlala engqongeni; umuzi ophakemeyo, iwehlisela phansi; iwehlisela phansi emhlabathini, iwufikise othulini.


text:
Yebo, endleleni yezahlulelo zakho, Nkosi, sikulindele; isiloyiso somphefumulo wethu sisebizweni lakho lekukukhumbuleni.


text:
Ngo mphefumulo wami ngikuloyisile ebusuku; yebo, ngo moya wami o phakathi kwami ngizakudinga ngovivi; ngoba lapho izahlulelo zakho zisemhlabeni, abahlali bomhlaba bazafunda ukulunga.


text:
Uba umusa utshengiswa okhohlakeleyo, kube kanti kayikufunda ukulunga; elizweni lobuqotho uzakwenza okubi, njalo kayikubona ubukhosi be Nkosi.


text:
Nkosi, isandla sakho siphakeme, kabayikubona; kodwa bazabona babe lenhloni ngenxa yomhawu ebantwini; yebo umlilo uzaziqeda izitha zakho.


text:
Nkosi Nkulunkulu wethu, amanye amakhosi ngaphandle kwakho ake abusa phezu kwethu; kodwa ngawe kuphela sizakhumbula ibizo lakho.


text:
Afile, kawayikuphila; kawasekho, kawayikuvuka; ngakho uwaphindisele wawachitha, waqeda konke ukukhunjulwa kwawo.


text:
Usandisile isizwe, Nkosi, wasandisa isizwe; uyadunyiswa; u si susele khatshana kuyo yonke imikhawulo yomhlaba.


text:
Njengowesifazana okhulelweyo sekusondele ukubeletha, esebuhlungwini, ekhala emihelweni yakhe, saba njalo ebusweni bakho, Nkosi.


text:
Sasikhulelwe, sasisebuhlungwini, kwakungathi sibelethe umoya. Kasenzanga ukukhululwa emhlabeni, njalo abahlali bomhlaba kabawanga.


text:
Abafileyo bakho bazaphila, le sidumbu sami, bazavuka. Vukani, limemeze ngentokozo, lina elihlala ethulini; ngoba amazolo akho anjeng amazolo okukhanya, lomhlaba uzabakhupha abafileyo.


text:
Hambani bantu bami, lingene emakamelweni enu, livale iminyango yenu ngemva kwenu, licatshe okwesikhatshana, luze ludlule ulaka.


text:
Ngoba, khangelani, i Nkosi iyaphuma endaweni yayo ukuthi ijezise abahlali bomhlaba ngenxa yobubi babo; lomhlaba uzaveza igazi lawo, ungabe usabafihla ababuleweyo bawo.


text:
Ngalolosuku i Nkosi ngenkemba yayo elukhuni lenkulu lelamandla izajezisa uLeviyathani*, inyoka ebalekayo, ngitsho uLeviyathani inyoka egoqanayo, ibulale umgobho oselwandle.


text:
Mina Nkosi, ngiyasilondoloza, ngiyasithelela isikhathi sonke; hlezi kube khona osonayo ngisilondoloze ebusuku lemini.


text:
Ukuthukuthela kakukho kimi. Ngubani ongabeka ukhula oluhlabayo lameva kumelane lami empini? Bengizamatsha ngidabule phakathi kwakho, ngikutshise kanyekanye.


text:
Izakwenza abavela koJakobe bagxile, uIsrayeli uzahluma, akhahlele, agcwalise ubuso bomhlaba ngezithelo.


text:
Ngokulinganisa, ekukuxotsheni izaphikisana lakho; izakususa ngomoya wayo olukhuni ngosuku lomoya wempumalanga.


text:
Ngakho ngalokhu isiphambeko sikaJakobe sizahlawulelwa; lalokhu kuyisithelo sonke sokususa isono sakhe, lapho esenza ukuthi wonke amatshe elathi abe njengamatshe ekalaga avuthuziweyo, izixuku lezithombe kakuyikuma.


text:
Ngoba umuzi obiyelweyo uzakuba wodwa, indawo yokuhlala ixotshwe, itshiywe njengenkangala; lapho ithole lizakudla khona, lilale khona, liqede izingatsha zawo.


text:
Lapho ingatsha zawo sezomile zizakwephulwa; abesifazana beze bazibase; ngoba bangabantu abangaqedisisiyo; ngakho-ke lowo owabenzayo kayikubahawukela, lowababumbayo kayikubatshengisa umusa.


text:
Kuzakuthi-ke ngalolosuku i Nkosi ibhule kusukela esifudlaneni somfula kuze kube semfuleni weGibhithe; lina lizabuthwa ngamunye ngamunye, bantwana bakoIsrayeli.


text:
Kuzakuthi-ke ngalolosuku kuvuthelwe uphondo olukhulu, lalabo ababebhubhe elizweni leAsiriya labaxotshelwe elizweni leGibhithe, bazabuya bayikhonze i Nkosi entabeni engcwele eJerusalema.


text:
Maye kumqhele wokuzigqaja wezidakwa zakoEfrayimi, obuhle benkazimulo yazo buliluba elibunayo, eliphezu kwekhanda lezihotsha ezivundileyo zalabo abatshaywe liwayini.


text:
Khangela, iNkosi ilaye olamandla loqinileyo, ozaphosela emhlabeni ngesandla, njengezulu lesiphepho elilesiqhotho, isiphepho esichithayo, njengempophoma yamanzi alamandla akhukhulayo.


text:
lobuhle benkazimulo yakhe, obuphezu kwekhanda lesihotsha esivunde kakhulu, buzakuba liluba elibunayo, njengesithelo esivuthwe masinyane kungakafiki ihlobo; okuthi osibonileyo asibone, sisesesandleni sakhe asiginye.


text:
Ngalolosuku i Nkosi yamabandla izakuba ngumqhele wenkazimulo, lesidlodlo sobuhle kunsali yabantu bayo,


text:
Lalaba baduhile ngenxa yewayini, langenxa yokunathwayo okulamandla baphambukile; umpristi lomprofethi baduhile ngenxa yokunathwayo okulamandla, baginywe liwayini, baphambukile ngenxa yokunathwayo okulamandla; bayaduha emibonweni, bakhubeke kusahlulelo.


text:
Izafundisa bani ulwazi, njalo izakwenza bani aqedisise umbiko? Abalunyuliweyo echagweni, abakhunyuliweyo emabeleni.


text:
Ngoba umthetho phezu komthetho, umthetho phezu komthetho; umzila phezu komzila, umzila phezu komzila; lapha okuncinyane, laphayana okuncinyane.


text:
ethi kubo: Lokhu yikuphumula, phumuzani abadiniweyo; lalokhu yikuvuselela; kodwa kabathandanga ukuzwa.


text:
Kodwa ilizwi le Nkosi lizakuba kibo umthetho phezu komthetho, umthetho phezu komthetho; umzila phezu komzila, umzila phezu komzila; lapha kancinyane, laphayana kancinyane; ukuze bahambe, bawe nyovane, bephuke, bathiywe, bathunjwe.


text:
Ngoba lithe: Senze isivumelwano lokufa, njalo senze isivumelwano lesihogo; lapho isiswepu esiphuphumayo sisedlula, kakuyikufika kithi; ngoba senze amanga aba yisiphephelo sethu, sacatsha ngaphansi kwenkohliso.


text:
Ngakho itsho njalo iNkosi uJehova: Khangela, ngibeka eZiyoni ilitshe lesisekelo, ilitshe elihloliweyo, ilitshe lengonsi eliligugu, isisekelo esisekelweyo; okholwayo kayikuphangisa.


text:
Isahlulelo laso ngizasibeka entanjeni, lokulunga entanjeni yokuqondisa; lesiqhotho sizakhukhula isiphephelo samanga; lamanzi agabhele indawo yokucatsha.


text:
Lesivumelwano senu lokufa sizaphela, lesivumelwano senu lesihogo kasiyikuma; lapho isiswepu esikhukhulayo sisedlula, khona lizanyathelelwa phansi yikho.


text:
Kusukela esikhathini sokwedlula kwaso, sizalithatha; ngoba ukusa ngokusa sizakwedlula, emini lebusuku; njalo kuzakuba ngokwesabisayo kuphela ukuqedisisa umbiko.


text:
Ngoba umbheda mfitshane kakhulu ukuthi umuntu azelule kuwo, lengubo yincinyane kakhulu ukuthi umuntu azigoqele ngayo.


text:
Ngoba i Nkosi izavuka njengentab eni yePerazimi, ithukuthele njengesigodi ni seGibeyoni, ukuze yenze umsebenzi wayo, umsebenzi wayo ongejwayelekanga, yenze isenzo sayo, isenzo sayo esingejwayelekanga.


text:
Ngakho-ke lingahleki usulu, hlezi izibopho zenu ziqiniswe; ngoba ngizwile eNkosini uJehova wamabandla ngo kuqedwa okuqunywe phezu komhlaba wonke.


text:
Lapho esewuhlelembile ubuso bawo, kaphosi yini amafitshizi*, ahlakaze ikumini*, afake emizileni ingqoloyi lebhali*, lespelite* endaweni ekhethelwe yona?


text:
Ngoba amafitshizi kawabhulwa ngobhulo, levili lenqola kaliphendulwa phezu kwekumini; kodwa amafitshizi atshaywa ngoswazi, lekumini ngentonga.


text:
Amabele esinkwa ayachotshozwa; ngoba kayikuhlala ewabhula kokuphela, loba ewachoboza nge vili lenqola yakhe, njalo kawachobozi ngamabhiza akhe.


text:
Maye kuAriyeli, iAriyeli umuzi uDavida amisa kuwo inkamba! Yengezelelani umnyaka emnyakeni; kayibhode imikhosi.


text:
Njalo ngizamisa inkamba inhlangothi zakho zonke, ngikuvimbezele ngedundulu, ngikumisele izinqaba ezimelene lawe.


text:
Njalo uzakwehliselwa phansi, ukhulume usemhlabathini, lenkulumo yakho izakuba phansi ethulini, lelizwi lakho lizakuba njengeloledlozi liphuma emhlabathini, lenkulumo yakho ibe ngumlozwi ophuma othulini.


text:
Njalo ixuku labezizwe bakho lizakuba njengothuli olucholekileyo, lexuku labalesihluku libe njengamakhoba adlulayo. Yebo, kuzahle kube masinyane.


text:
Uzakwethekelelwa yi Nkosi yamabandla ngokuduma, langokuzamazama komhlaba, lomsindo omkhulu, isivunguzane, lesiphepho, lelangabi lomlilo oqothulayo.


text:
Lexuku lezizwe zonke elilwa limelene leAriyeli, ngitsho zonke ezilwa zimelene layo lezinqaba zayo, leziyicindezelayo, zizakuba njengephupho, umbono webusuku.


text:
Kuzakuba lanjengolambileyo ephupha; khangela-ke, uyadla, kodwa aphaphame, lomphefumulo wakhe ungelalutho; loba njengowomileyo ephupha, khangela-ke, uyanatha, kodwa aphaphame, khangela-ke uphelelwa ngamandla, lomphefumulo wakhe uyalangatha; lizakuba njalo ixuku lazo zonke izizwe ezilwa zimelene lentaba iZiyoni.


text:
Manini, lithithibale; ziphumphuthekiseni liphumphutheke; badakiwe, kodwa hatshi ngewayini; bayadiyazela, kodwa hatshi ngenxa yokunathwayo okulamandla.


text:
Ngoba i Nkosi ithululele phezu kwenu umoya wobuthongo obunzima, yavala amehlo enu; abaprofethi lezinhloko zenu, ababoni, ibagubuzele.


text:
Lawo wonke umbono usube kini njengamazwi ogwalo olunanyekiweyo okuthi balunika owazi umbhalo, besithi: Bala lokhu siyakuncenga; yena athi: Ngingeke, ngoba lunanyekiwe.


text:
INkosi yasisithi: Ngenxa yokuthi lababantu besondela ngomlomo wabo langezindebe zabo bengihlonipha, kodwa babeka inhliziyo zabo khatshana lami, lokungesaba kwabo kufundiswa ngumlayo wabantu;


text:
ngakho, khangela, ngizaqhubeka ukuphatha lababantu ngokumangalisayo, umsebenzi omangalisayo lesimanga; ngoba inhlakanipho yabahlakaniphileyo babo izaphela, lokuqedisisa kwabaqedisisayo babo kucatshe.


text:
Maye kulabo abajula besuka e Nkosi ni ukuze bafihle icebo labo, lemisebenzi yabo isemnyameni, bathi: Ngubani osibonayo? Njalo ngubani osaziyo?


text:
Ukugonqomisa kwenu kuthiwa kunjengebumba lombumbi! Ngoba umsebenzi uzakutsho yini ngaye owenzileyo ukuthi: Kangenzanga? Kumbe okubunjiweyo kungatsho yini ngombumbi wakho ukuthi: Kaqedisisi?


text:
Kakuseyi sikha tshana esifitshane yini, ukuthi iLebhanoni liphendulwe libe yinsimu ethelayo, lensimu ethelayo ithiwe injengehlathi?


text:
Abathobekileyo labo bazakwandisa intokozo e Nkosi ni, labangabayanga ebantwini bathokoze koNgcwele kaIsrayeli.


text:
abenza umuntu one ngelizwi, bambekele umjibila okhuzayo esangweni, baphambule olungileyo ngento engelutho.


text:
Ngakho itsho njalo i Nkosi eyahlenga uAbrahama, ngendlu kaJakobe: Khathesi uJakobe kayikuba lanhloni, lobuso bakhe khathesi kabuyikuhloba.


text:
Ngoba lapho ebona abantwana bakhe, umsebenzi wezandla zami, phakathi kwakhe, bazangcwelisa ibizo lami; bangcwelise oNgcwele kaJakobe, besabe uNkulunkulu kaIsrayeli.


text:
Maye ebantwaneni abahlamukayo! itsho i Nkosi, abenza icebo, kodwa elingeyisilo elami, abembesa ngesembeso, kodwa esingesiso so moya wami, ukuze bengezelele isono phezu kwesono.


text:
Abahamba ukwehlela eGibhithe, njalo bengabuzanga umlomo wami, ukuze baziqinise emandleni kaFaro, bathembele emthunzini weGibhithe!


text:
Bonke izabayangisa ngabantu ababengelakubasiza, bangabi luncedo njalo bangabi yinzuzo, kodwa babe luyangiso njalo babe lihlazo.


text:
Umthwalo wezilo zeningizimu. Elizweni lokucindezelwa lembandezelo, lapho okuvela khona ibhongo lesilwane, ibululu lenyoka ephaphayo elokutshisa, bathwala inotho yabo emhlane wamathole abobabhemi, lokuligugu kwabo phezu kwamalunda amakamela, bekusa ebantwini abangelasizo.


text:
Ngoba amaGibhithe azasiza ngeze langokungelalutho; ngakho ngakhala ngalokhu ngathi: Amandla abo yikuhlala bathule.


text:
Khathesi hamba, ukubhale phambi kwabo esibhebheni, ukulobe ngokugubha egwalweni, ukuze kube khona kuze kube lusuku lokucina, kuze kube laphakade.


text:
Ngoba bangabantu abavukelayo, abantwana abaqamba amanga, abantwana abangathandi ukuzwa umlayo we Nkosi;


text:
abathi kubaboni: Lingaboni; lakubakhangeli: Lingasikhangeleli izinto eziqondileyo; khulumani kithi izinto ezibutshelezi, likhangele izinkohliso,


text:
Ngakho utsho njalo oNgcwele kaIsrayeli uthi: Ngoba lidelele lelilizwi, lathembela kucindezelo lokuphambeneyo, labambelela kukho.


text:
Ngakho lobububi buzakuba kini njengomkenke osuzakuwa, ukhukhumala emdulini omude, okudilika kwawo kuhle kufike masinyazane.


text:
Yebo, uzawephula njengokwephulwa kwembiza yababumbi ephahaziweyo; kayikuyekela, ukuze kungatholakali ezicucwini zayo udengezi lokokha umlilo eziko, kumbe ukukha amanzi emthonjeni.


text:
Ngoba itsho njalo iNkosi uJehova, oNgcwele kaIsrayeli: Ngokuphenduka lokuphumula lizasindiswa; ngokuthula langokwethemba kuzakuba ngamandla enu; kodwa kalifunanga.


text:
Kodwa lathi: Hatshi, ngoba sizabaleka ngamabhiza; ngakho-ke lizabaleka; njalo: Sizagada amabhiza alejubane; ngakho-ke abalixotshayo bazakuba lejubane.


text:
Inkulungwane eyodwa izabaleka ngokukhalima koyedwa; ngokukhalima kwabahlanu lizabaleka, lize lisale njengensika phezu kwengqonga yentaba, lanjengesiboniso phezu koqaqa.


text:
Ngakho-ke i Nkosi izalinda, ukuze ibe lomusa kini, ngakho-ke izaphakanyiswa ukuthi ibe lesihawu kini; ngoba i Nkosi ing uNkulunkulu wesahlulelo; babusisiwe bonke abalindela kuyo.


text:
Ngoba abantu bazahlala eZiyoni eJerusalema: kaliyikukhala lokukhala inyembezi; izakuba lomusa omkhulu kuwe elizwini lokukhala kwakho; lapho isizwa lona, izakuphendula.


text:
Loba iNkosi ilinika isinkwa sosizi lamanzi okuhlupheka, kanti abafundisi bakho kabasayikususelwa engonsini, kodwa amehlo akho azabona abafundisi bakho.


text:
Lendlebe zakho zizakuzwa ilizwi emva kwakho lisithi: Le yiyo indlela, hambani ngayo, lapho liphambukela ngakwesokunene lalapho liphambukela ngakwesokhohlo.


text:
Lizangcolisa lokunanyekiweyo kwezithombe zakho ezibaziweyo zesiliva, lokunanyekiweyo kwezithombe zakho zegolide ezibunjwe ngokuncibilikisa; lizihlakaze njengelembu losesikhathini, lithi kuzo: Phumani!


text:
Khona izanika izulu lenhlanyelo yakho ozayihlanyela emhlabathini, lesinkwa sesivuno somhlaba; uzavunda ucicime. Ngalolosuku izifuyo zenu zizakudla emadlelweni abanzi;


text:
lezinkabi labobabhemi abatsha okulima umhlabathi kuzakudla umcantsha, oweliweyo ngefotsholo langefologwe.


text:
Laphezu kwayo yonke intaba ende laphezu kwalo lonke uqaqa oluphakemeyo kuzakuba lemifula le zifudlana zamanzi ngosuku lokubulawa okukhulu, lapho kusiwa imiphotshongo.


text:
Futhi ukukhanya kwenyanga kuzakuba njengokukhanya kwelanga, lokukhanya kwelanga kuphindwe kasikhombisa, njengokukhanya kwensuku eziyisikhombisa, mhla i Nkosi ibopha ukwephuka kwabantu bayo, ipholisa umvimvinya wesilonda sabo.


text:
Khangela, ibizo le Nkosi livela khatshana, livutha ulaka lwayo, lomthwalo walo unzima; indebe zayo zigcwele intukuthelo lolimi lwayo lunjengomlilo oqothulayo;


text:
lokuphefumula kwayo kunjengesifula esiphuphumayo size sifike phakathi kwentamo, ukuhlungula izizwe ngesihlungulo sobuze; njalo kuzaba letomu eliduhisayo emihlathini yabantu.


text:
Lizakuba lengoma, njengeyobusuku bokwehlukaniswa komkhosi, lokuthokoza kwenhliziyo, njengohamba lomhubhe esiya entabeni ye Nkosi, eDwaleni lakoIsrayeli.


text:
I Nkosi izazwakalisa-ke ilizwi layo elilodumo, ibonakalise ukwehla kwengalo yayo, ngentukuthelo yolaka, lelangabi lomlilo oqothulayo, isivunguvungu, lezulu lesiphepho, langesiqhotho.


text:
Kuzakuthi yonke indawo okwedlula khona induku emisiweyo, i Nkosi eyibeka phezu kwayo, kube ngezigubhu langamachacho, langezimpi zokunyikinya ilwe labo.


text:
Ngoba iThofethi yahlelwa endulo, layo yamiselwa inkosi; yayenza yatshona, yaba banzi, inqumbi yayo ingumlilo lenkuni ezinengi; ukuphefumula kwe Nkosi kuyayithungela njengesifula sesolufa*.


text:
Maye kulabo abehlela usizo eGibhithe, abeyama emabhizeni, bethemba izinqola ngoba zizinengi, labagadi bamabhiza ngoba belamandla kakhulu, kodwa bengakhangeli koNgcwele kaIsrayeli, njalo bengadingi i Nkosi !


text:
Kanti layo ihlakaniphile, izaletha ububi, njalo kayiyikuwabuyisa amazwi ayo; kodwa izavukela indlu yabenzi bobubi, njalo imelene losizo lwabenzi beziphambeko.


text:
Ngoba amaGibhithe angabantu, kabasuNkulunkulu, lamabhiza awo ayinyama, kawasimoya. Lapho i Nkosi izakwelula isandla sayo, osizayo uzakhubeka losizwayo uzakuwa phansi, njalo baphele kanyekanye.


text:
Ngoba i Nkosi itsho njalo kimi: Njengesilwane lebhongo lesilwane kubhongela phezu kwempango yakho, lapho ixuku labelusi libizelwe ukumelana laso, kasiyikwesaba ilizwi labo, njalo kasiyikuzithoba ngenxa yomsindo wabo; ngokunjalo i Nkosi yamabandla izakwehla ukulwela intaba yeZiyoni loqaqa lwayo.


text:
Njengenyoni eziphaphayo, ngokunjalo i Nkosi yamabandla izavikela iJerusalema; ivikela, iza y ophula; isedlula, iyikhulule.


text:
Ngoba ngalolosuku bazalahla, wonke umuntu izithombe zakhe zesiliva lezithombe zakhe zegolide, ozandla zenu zilenzele zona ukuba yisono.


text:
ISiriya izakuwa-ke ngenkemba engeyisiyo yomuntu olamandla, lenkemba engeyisiyo yomuntukazana izayiqeda; kodwa izabalekela inkemba, kuthi amajaha ayo abe yizibhalwa.


text:
Izakwedlulela edwaleni layo ngokwesaba, leziphathamandla zayo zesabe uphawu, itsho i Nkosi, omlilo wayo useZiyoni, lesithando sayo siseJerusalema.


text:
Lomuntu uzakuba njengendawo yokucatshela umoya lesivikelo kuzulu lesiphepho; njengemifula yamanzi endaweni eyomileyo, njengomthunzi wedwala elikhulu elizweni elomileyo.


text:
Inhliziyo yabalamawala layo izaqedisisa ulwazi, lolimi lwabagagasayo luzaphangisa ukukhuluma ngokucaca.


text:
Ngoba isithutha sikhuluma ubuthutha, lenhliziyo yaso isebenze okubi, ukwenza ubuzenzisi, lokukhuluma okuphambeneyo nge Nkosi, ukwenza umphefumulo wolambileyo ube ze, senze kusweleke okunathwayo kowomileyo.


text:
Izikhali zoncitshanayo lazo zimbi; yena uceba amacebo akhohlakeleyo ukuze achithe abayanga ngamazwi amanga, lanxa oswelayo ekhuluma okulungileyo.


text:
Vukani, besifazana abonwabileyo, lizwe ilizwi lami; madodakazi avikelekileyo, bekani indlebe ekukhulumeni kwami.


text:
Izinsuku ezedlula umnyaka lizathuthumela, besifazana abavikelekileyo, ngoba ukuvunwa kwevini kuzaphela, ukubutha kakuyikufika.


text:
Thuthumelani, besifazana abonwabileyo, liqhuqhe, bavikelekileyo; khululani, lizinqunule, libhince amalembu amasaka enkalweni.


text:
Phezu komhlabathi wabantu bami kuzakhula ameva lo khula oluhlabayo; yebo, phezu kwezindlu zonke zenjabulo, e mzi ni wentokozo.


text:
Ngoba isigodlo sizadelwa, inengi lomuzi lizatshiywa; inqaba lemiphotshongo kuzakuba yimihome kuze kube phakade, intokozo yabobabhemi beganga, amadlelo emihlambi;


text:
aze athululelwe phezu kwethu uMoya evela phezulu, lenkangala ibe yinsimu ethelayo, lensimu ethelayo ithiwe lihlathi.


text:
Lomsebenzi wokulunga uzakuba yikuthula, lesilandelamuva sokulunga yikuthula lokuqinisekiswa kube nininini.


text:
Labantu bami bazahlala endaweni yokuhlala elokuthula, lezindaweni zokuhlala ezivikelekileyo, lezindaweni zokuphumula ezonwabileyo.


text:
Maye kuwe ochithayo, kodwa ungachithwanga! Lowenza ngenkohliso, bengenzanga ngenkohliso kuwe! Lapho usuqedile ukuchitha, uzachithwa; lapho usucinile ukwenza ngenkohliso, bazakukhohlisa.


text:
Nkosi, woba lomusa kithi, sikulindele; woba yingalo yabo ekuseni konke, losindiso lwethu ngesikhathi socindezelo.


text:
lenhlakanipho lolwazi kuzakuba yikuqina kwezikhathi zakho, amandla ezinsindiso; ukwesaba i Nkosi kuligugu lakhe.


text:
Imigwaqo emikhulu ize, owedlula ngendlela kakho; wephule isivumelwano, udelele imizi, kananzi muntu.


text:
Ilizwe liyalila lidangele; iLebhanoni ilenhloni iyabuna; iSharoni injengenkangala; njalo iBashani leKharmeli kuyakhithiza.


text:
Izoni zeZiyoni ziyesaba, ukuthuthumela kubabambile abazenzisi. Ngubani phakathi kwethu ongahlala lomlilo oqothulayo? Ngubani phakathi kwethu ongahlala lokutshisa okulaphakade?


text:
Yena ohamba ngokulunga, akhulume ngobuqotho, odelela inzuzo yezincindezelo, othintitha izandla zakhe ekubambeni isivalamlomo, ovala indlebe yakhe ekuzweni ngegazi, ocimeza amehlo akhe ukuze angaboni okubi;


text:
yena uzahlala ezindaweni eziphakemeyo; izinqaba zamadwala zibe yesivikelo sakhe; isinkwa sakhe asinikwe; amanzi akhe athembeke.


text:
Inhliziyo yakho izazindla ngokwesabisa. Ungaphi umbhali? Ungaphi umlinganisi? Ungaphi obala imiphotshongo?


text:
Kawuyikubona abantu abayiziqholo; abantu abenkulumo ejule okokuthi ungeyizwisise, abolimi olugagasayo ongeluqedisise.


text:
Khangela iZiyoni, umuzi wemikhosi yethu emisiweyo; amehlo akho abone iJerusalema, indawo yokuhlala elokonwaba, ithente elingayikusuka, ozikhonkwane zalo esizasitshulwa phakade, kakuyikuqamuka leyodwa yezintambo zalo.


text:
Kodwa lapho i Nkosi izakuba ngelobukhosi kithi, indawo yemifula, yezifula ezibanzi; umkolo olamaphini okugwedla ongahambi khona, lomkhumbi olamandla ongedluli khona.


text:
Ngoba uJehova ungumahluleli wethu, uJehova ungumnikimthetho wethu, uJehova uyinkosi yethu, yena uzasisindisa.


text:
Ingoda zakho ziyaxega; kaziyikuqinisa iqonde insika yazo yomkolo, zingeyelule iseyili; khona kuzakwabiwa impango yempango enengi, abaqhulayo baphange impango.


text:
Sondelani, zizwe, ukuze lizwe; lani bantu, lilalele; umhlaba kawuzwe, lokugcwala kwawo; ilizwe, lakho konke okuvela kilo.


text:
Ngoba intukuthelo ye Nkosi iphezu kwazo zonke izizwe, lolaka lwayo phezu kwawo wonke amabutho azo; izitshabalalisile, izinikele ekubulaweni.


text:
Ababuleweyo bazo labo bazaphoselwa phandle, levumba labo lizakwenyuka ezidunjini zabo, lezintaba zizancibilika ngegazi labo.


text:
Lalo lonke ibutho lamazulu lizabola; lamazulu agoqwe njengomqulu; lalo lonke ibutho labo liwele phansi, njengehlamvu liwohloka evinini, lanjengo mkhiwa owohlokayo esihlahleni somkhiwa.


text:
Ngoba inkemba yami izacwila emazulwini; khangela, izakwehlela phezu kukaEdoma laphezu kwabantu bokutshabalalisa kwami ngesigwebo.


text:
Inkemba ye Nkosi igcwele igazi, inoniswe ngamafutha, ngegazi lamawundlu lelezimbuzi, ngamahwahwa ezinso zezinqama: ngoba i Nkosi ilomhlatshelo eBozira, lokubulala okukhulu elizweni leEdoma.


text:
Lezinyathi zizakwehla kanye lazo, lamajongosi kanye lezinkunzi. Njalo ilizwe labo lizacwila egazini, lothuli lwabo lunoniswe ngamahwahwa.


text:
Lezifula zabo zizaphendulwa zibe yingcino, lothuli lwabo lube yisibabule; lelizwe labo lizakuba yingcino etshayo.


text:
Kaliyikucitshwa ubusuku lemini; intuthu yalo izakwenyuka laphakade: kusukela esizukulwaneni kusiya kusizukulwana lizakuba yinkangala; kakho ozadabula phakathi kwalo kuze kube nini lanini.


text:
Kodwa iwunkwe lenhloni kuzakudla ilifa lalo; isikhova laso lewabayi kuzahlala kulo. Njalo izakwelula phezu kwalo intambo yencithakalo, lamatshe onxiwa.


text:
Bazabizela izikhulu zalo embusweni, kodwa kakho ozakuba khona, leziphathamandla zalo zonke zizakuba yinto engelutho.


text:
Lameva azakhula ezigodlweni zalo, imbabazane lokhula oluhlabayo ezinqabeni zalo; njalo libe yindawo yokuhlala yamakhanka, lomuzi wamadodakazi ezintshe.


text:
Izilo zenkangala lazo zizahlangana lezilo ezihlaba umkhulungwane, legogo lizakhalela umngane walo; lesikhova esikhalayo sizaphumula khona, sizitholele indawo yokuphumula.


text:
Lapho isikhova esikhulu sizakwakha isidleke, sibekele, sichamisele, sifukamele ngaphansi komthunzi waso; amanqe lawo azabuthana lapho, yilelo lalelo lomngane walo.


text:
Dingani egwalweni lwe Nkosi, lifunde; kakukho lokukodwa kwalokhu okuzasilela, kakukho okuzaswela umngane wakho; ngoba umlomo wami ngokwawo ulayile, lomoya wayo ngokwawo ukubuthanisile.


text:
Ngoba yona ibenzele inkatho yokuphosa, lesandla sayo sibehlukanisele ngentambo; lizakuba yilifa labo kuze kube phakade, kusukela kusizukulwana kuze kube sesizukulwaneni bazahlala kulo.


text:
ikhahlele kakhulu, ithokoze langentokozo lokuhlabelela. Inkazimulo yeLebhanoni izayinikwa, ubuhle beKharmeli leSharoni; khona kuzabona inkazimulo ye Nkosi, ubukhosi bukaNkulunkulu wethu.


text:
Tshonini kwabalenhliziyo ephangisayo lithi: Qinani, lingesabi. Khangelani, uNkulunkulu wenu uzakuza ngempindiselo, uNkulunkulu elomvuzo; yena uzakuza alisindise.


text:
Khona oqhulayo ezakweqa njengendluzele, lolimi lwesimungulu luhlabelele; ngoba amanzi azaqhekezeka endaweni elugwadule, lezifula enkangala.


text:
Lomhlabathi otshileyo uzakuba lixhaphozi, lomhlabathi owomileyo ube yimithombo yamanzi. Endaweni yokuhlala amakhanka, endaweni yalo yokulala, kube lotshani lemihlanga lebhuma.


text:
Kuzakuba lomgwaqo omkhulu khona, lendlela, ezathiwa yindlela yobungcwele; ongcolileyo kayikudlula kuyo, kodwa izakuba ngeyalowo; abahambayo, loba beyizithutha, kabayikulahleka.


text:
Kakuyikuba khona isilwane lapho, lesilo esiphangayo kasiyikwenyuka phezu kwayo, kasiyikutholwa lapho; kodwa abahlengiweyo bazahamba ngayo.


text:
Njalo abenzelwe inhlawulo yokuthula be Nkosi bazabuyela, bafike eZiyoni ngengoma, lentokozo ephakade phezu kwekhanda labo; bazazuza intokozo lenjabulo, kubaleke-ke usizi lokububula.


text:
Kwasekusithi ngomnyaka wetshumi lane wenkosi uHezekhiya, uSenakheribi inkosi yeAsiriya wenyuka wamelana lemizi yonke evikelweyo yakoJuda, wayithatha.


text:
Njalo inkosi yeAsiriya yathuma uRabi-Shake esuka eLakishi esiya eJerusalema enkosini uHezekhiya lebutho elinzima. Wasesima emfolweni wechibi elingaphezulu, emgwaqweni omkhulu wensimu yomwatshi.


text:
Kwasekuphumela kuye uEliyakhimi, indodana kaHilikhiya, owayephezu kwendlu, loShebina umbhali, loJowa indodana kaAsafi umabhalane.


text:
URabi-Shake wasesithi kubo: Tshonini khathesi kuHezekhiya ukuthi: Itsho njalo inkosi enkulu, inkosi yeAsiriya: Lithemba bani leli othembele kulo?


text:
Ngithi (kodwa yilizwi lendebe): Kuleseluleko lamandla empi. Khathesi uthembele kubani ukuthi ungivukele?


text:
Khangela, uthembele kololudondolo lwalo umhlanga owephukileyo, kulo iGibhithe, okuthi uba umuntu eseyama kulo, luzangena esandleni sakhe lusihlabe. Unjalo uFaro inkosi yeGibhithe kubo bonke abathembela kuye.


text:
Kodwa uba usithi kimi: Sithembela e Nkosi ni uNkulunkulu wethu; kakusuye yini ozindawo zakhe eziphakemeyo lamalathi akhe uHezekhiya akususileyo, wathi kuJuda leJerusalema: Lizakhonza phambi kwaleli ilathi?


text:
Ngakho-ke ake unike isibambiso enkosini yami, inkosi yeAsiriya; njalo ngizakunika amabhiza azinkulungwane ezimbili, uba wena ulakho ukubeka abagadi bamabhiza phezu kwawo.


text:
Uzabuyisela njani-ke emuva ubuso bombusi oyedwa wabancinyane bezinceku zenkosi yami, wena-ke uthembela eGibhithe usenzela izinqola labagadi bamabhiza?


text:
Khathesi sengenyukile yini ngingela Nkosi ngimelene lalelilizwe ukulichitha? I Nkosi yathi kimi: Yenyuka umelene lalelilizwe, ulichithe.


text:
UEIiyakimi loShebina loJowa basebesithi kuRabi-Shake: Ake ukhulume lenceku zakho ngesiSiriya, ngoba siyasiqedisisa; ungakhulumi lathi ngesiJuda, endlebeni zabantu abasemdulini.


text:
Kodwa uRabi-Shake wathi: Inkosi yami ingithume enkosini yakho lakuwe yini ukukhuluma lamazwi? Kakusebantwini yini abahlezi phezu komduli ukuze badle ubulongwe babo, banathe umchamo wabo kanye lani?


text:
URabi-Shake wema-ke, wamemeza ngelizwi elikhulu ngesiJuda, wathi: Zwanini amazwi enkosi enkulu, inkosi yeAsiriya.


text:
Futhi uHezekhiya angalenzi lithembele e Nkosi ni, esithi: INkosi izasikhulula lokusikhulula; lumuzi kawuyikunikelwa esandleni senkosi yeAsiriya.


text:
Lingamlaleli uHezekhiya, ngoba itsho njalo inkosi yeAsiriya: Sebenzelanani lami ngesipho, liphume lize kimi; lidle ngulowo lalowo okwevini lakhe, lalowo lalowo okomkhiwa wakhe, linathe ngulowo lalowo amanzi omthombo wakhe;


text:
ngize ngifike, ngilithathe, ngilise elizweni elifanana lelizwe lenu, ilizwe lamabele lewayini elitsha, ilizwe lesinkwa lezivini.


text:
UHezekhiya kangalincengi esithi: I Nkosi izasikhulula. Onkulunkulu bezizwe bakhulule yini, ngulowo lalowo ilizwe lakhe, esandleni samakhosi eAsiriya?


text:
Bangaphi onkulunkulu beHamathi leArpadi? Bangaphi onkulunkulu beSefavayimi? Bayikhulule yini layo iSamariya esandleni sami?


text:
Ngobani phakathi kwabo bonke onkulunkulu balawomazwe abakhulule ilizwe labo esandleni sami, ukuthi i Nkosi ikhulule iJerusalema esandleni sami?


text:
Kwasekufika uEliyakhimi, indodana kaHilikhiya, owayephezu kwendlu, loShebina umbhali, loJowa indodana kaAsafi, umabhalane, kuHezekhiya, izigqoko zabo zidatshuliwe, bamtshela amazwi kaRabi-Shake.


text:
Kwasekusithi inkosi uHezekhiya isi ku zwile, yadabula izigqoko zayo, yazembesa ngelembu lesaka, yangena endlini ye Nkosi.


text:
Yasithuma uEliyakhimi owayephezu kwendlu, loShebina umabhalane, labadala babapristi bembethe amalembu amasaka, kuIsaya umprofethi indodana kaAmozi.


text:
Basebesithi kuye: Utsho njalo UHezekhiya: Lolusuku lusuku lohlupho lolokusolwa lolokweyiswa, ngoba abantwana sebefikile ekuzalweni, kanti akulamandla okubeletha.


text:
Mhlawumbe i Nkosi, uNkulunkulu wakho, izawezwa amazwi kaRabi-Shake, onkosi yeAsiriya, inkosi yakhe, emthume ukuthuka uNkulunkulu ophilayo, lokusola ngamazwi i Nkosi uNkulunkulu wakho ewazwileyo. Ngakho phakamisa umkhuleko ngensali etholakeleyo.


text:
UIsaya wasesithi kuzo: Lizakutsho njalo enkosini yenu: Itsho njalo i Nkosi: Ungesabi amazwi owezwileyo, inceku zenkosi yeAsiriya ezingithuke ngawo.


text:
Khangela, ngizafaka umoya kuyo, njalo izakuzwa ihungahunga, ibuyele elizweni layo; njalo ngizayenza ukuthi iwe ngenkemba elizweni layo.


text:
Wasesizwa ngoTirihaka inkosi yeEtiyopiya kuthiwa: Uphumile uku za kulwa lawe. Esekuzwile wathuma izithunywa kuHezekhiya esithi:


text:
Lizakhuluma kanje kuHezekhiya inkosi yakoJuda: UNkulunkulu wakho othembele kuye kangakukhohlisi esithi: IJerusalema kayiyikunikelwa esandleni senkosi yeAsiriya.


text:
Khangela, wena usuzwile ukuthi amakhosi eAsiriya enzeni kuwo wonke amazwe ngokuwatshabalalisa. Wena-ke uzakhululwa yini?


text:
Onkulunkulu bezizwe bazikhulula yini obaba abazichithayo, iGozani leHarani leRezefi, labantwana beEdeni ababeseTelasari?


text:
UHezekhiya wasesemukela izincwadi esandleni sezithunywa, wazifunda, wasesenyukela endlini ye Nkosi, uHezekhiya wazichaya phambi kwe Nkosi.


text:
Nkosi yamabandla, Nkulunkulu kaIsrayeli, ohlala phakathi kwamakherubi*, nguwe wedwa onguNkulunkulu wayo yonke imibuso yomhlaba; wena wenzile amazulu lomhlaba.


text:
Thoba indlebe yakho, Nkosi, uzwe, vula amehlo akho, Nkosi, ubone; uzwe amazwi wonke kaSenakheribi awathumele ukuklolodela uNkulunkulu ophilayo.


text:
aphosela onkulunkulu bazo emlilweni, ngoba babengesibo onkulunkulu, kodwa umsebenzi wezandla zabantu, izigodo lamatshe; ngalokho bababhubhisa.


text:
Ngakho-ke, Nkosi Nkulunkulu wethu, sisindise esandleni sakhe, ukuze yonke imibuso yomhlaba yazi ukuthi wena wedwa uyi Nkosi.


text:
UIsaya indodana kaAmozi wasethumela kuHezekhiya, esithi: Itsho njalo I Nkosi, uNkulunkulu kaIsrayeli: Ngenxa yokuthi ukhuleke kimi ngoSenakheribi inkosi yeAsiriya,


text:
leli yilizwi i Nkosi elikhulume ngaye: Intombi emsulwa, indodakazi yeZiyoni ikudelele, yakuklolodela; indodakazi yeJerusalema inikine ikhanda layo ngemva kwakho.


text:
Uklolodele bani wamthuka? Uphakamisele bani ilizwi, waphakamisela amehlo akho phezulu? Umelene loNgcwele kaIsrayeli.


text:
Uklolodele iNkosi ngesandla sezinceku zakho, wathi: Ngobunengi bezinqola zami mina ngenyukele endaweni ephakemeyo yezintaba, ezinhlangothini zeLebhanoni. Njalo ngizagamula imisedari yayo emide, ikhethelo lezihlahla zamafiri ayo, ngingene ekuphakameni kwemingcele yayo, igusu leKharmeli layo.


text:
Mina ngigebhe, nganatha amanzi, langengaphansi yenyawo zami ngomisa yonke imifula yezindawo ezivinjelweyo.


text:
Kawuzwanga yini endulo, ukuthi ngakwenza, ensukwini zendulo, ukuthi ngakubumba? Khathesi sengikwenze kwenzakala, ukuthi ube ngowokudiliza imizi evikelweyo ibe zinqumbi zamanxiwa.


text:
Ngakho abahlali bayo babe babelesandla esifitshane, besaba babe lenhloni, baba njeng otshani beganga, lemibhida eluhlaza, utshani obuphezu kwezindlu, lamabele atshazwe engakakhuliyo.


text:
Ngoba ukungithukuthelela kwakho, lokuziqakisa kwakho kwenyukele endlebeni zami, ngakho ngizakufaka umkhala wami emakhaleni akho, letomu lami endebeni zakho, ngikubuyisele ngendlela oweza ngayo.


text:
Lokhu kuzakuba yisibonakaliso kuwe; lonyaka uzakudla okuzikhulelayo; langomnyaka wesibili umkhukhuzela; kuthi ngomnyaka wesithathu lihlanyele, livune, lihlanyele izivini lidle izithelo zazo.


text:
Lokuphephileyo kwendlu yakoJuda okuseleyo kuzaphinda kugxumeke impande phansi, kuthele izithelo phezulu.


text:
Ngoba kuzaphuma eJerusalema insali, lokuphephileyo entabeni yeZiyoni. Ukutshiseka kwe Nkosi yamabandla kuzakwenza lokhu.


text:
Ngakho itsho njalo i Nkosi ngenkosi yeAsiriya: Kayiyikungena kulumuzi, kayiyikutshoka umtshoko khona, kayiyikuza phambi kwawo ile sihlangu, kayiyikubuthelela idundulu maqondana lawo.


text:
Khona kwaphuma ingilosi ye Nkosi, yatshaya enkambeni yamaAsiriya abazinkulungwane ezilikhulu lamatshumi ayisificaminwembili lanhlanu. Kwathi bevuka ekuseni kakhulu, khangela-ke, bonke babeyizidumbu ezifileyo.


text:
Kwasekusithi ekhonza endlini kaNisiroki unkulunkulu wakhe, oAdrameleki loSharezeri amadodana akhe bamtshaya ngenkemba, bona baphephela elizweni leArarathi; uEsarihadoni indodana yakhe wasebusa esikhundleni sakhe.


text:
Ngalezonsuku uHezekhiya wagula waphos’ukufa. UIsaya indodana kaAmozi umprofethi wasefika kuye, wathi kuye: Itsho njalo i Nkosi: Layezela indlu yakho, ngoba uzakufa, kawuyikuphila.


text:
wasesithi: Ngiyakuncenga, Nkosi, ake ukhumbule, ukuthi ngihambe phambi kwakho ngobuqotho langenhliziyo epheleleyo, ngenza okulungileyo emehlweni akho. UHezekhiya wasekhala inyembezi ngokukhala okukhulu.


text:
Hamba, uthi kuHezekhiya: Itsho njalo i Nkosi uNkulunkulu kaDavida uyihlo: Ngiwuzwile umkhuleko wakho, ngibonile inyembezi zakho; khangela, ngizakwengezelela iminyaka elitshumi lanhlanu ensukwini zakho,


text:
Khangela, ngizabuyisela emuva isithunzi sezinyathelo esesehlile ezinyathelweni zikaAhazi zelanga, izinyathelo ezilitshumi emuva. Ilanga laselibuyela emuva izinyathelo ezilitshumi, ngezinyathelo elalehle ngazo.


text:
Mina ngathi: Ekuqunyweni kwezinsuku zami ngizakuya emasangweni engcwaba; ngemukwe insali yeminyaka yami.


text:
Ngathi: Kangiyikubona uJehova, uJehova elizweni labaphilayo; kangisayikubona muntu labahlali bomhlaba.


text:
Isizukulwana sami sesisukile, sasuswa kimi njengethente lomelusi; ngiqume impilo yami njengomeluki; uzangiquma njengomkhuhlane ocikizayo; kusukela emini kuze kube sebusuku uzangiqeda.


text:
Ngabalisa kwaze kwaba sekuseni; njengesilwane, ngokunjalo uzakwephula amathambo ami wonke; kusukela emini kuze kube sebusuku uzangiqeda.


text:
Njengenkonjane kumbe ihemu, ngokunjalo ngatshiyoza ngilila njengejuba, amehlo ami afiphala ngokukhangela phezulu. Nkosi, ngicindezelwe; woba yisibambiso sami.


text:
Ngingathini? Ikhulumile kimi, yona uqobo ikwenzile. Ngizahamba kabuthakathaka yonke iminyaka yami ekubabeni komphefumulo wami.


text:
Nkosi, ngalezizinto bayaphila, lakuzo zonke lezizinto kulempilo yomoya wami. Njalo uzangelapha, ungiphilise.


text:
Khangela, kulokuthula ngibe lokubaba okukhulu, kodwa wena uwuthandile umphefumulo wami wawukhulula egodini lencithakalo, ngoba uphosele ngemva komhlana wakho zonke izono zami.


text:
Ngoba ingcwaba lingekubonge, ukufa ku nge kudumise, labo abehlela emgodini bangethembele iqiniso lakho.


text:
I Nkosi yayilungele ukungisindisa, ngakho sizahlabelela ingoma zami ngamachacho insuku zonke zempilo yethu endlini ye Nkosi.


text:
Ngalesosikhathi uMerodaki-Baladani, indodana kaBaladani inkosi yeBhabhiloni, wathumela izincwadi lesipho kuHezekhiya, ngoba wayezwile ukuthi ubekade egula, useqinile.


text:
UHezekhiya wasethokoza ngazo, wabatshengisa indlu yokuligugu kwakhe, isiliva, legolide, lamakha, lamafutha amahle, lendlu yonke yezikhali zakhe, lakho konke okwatholakala kokuligugu kwakhe; kakubanga lutho endlini yakhe lembusweni wakhe wonke uHezekhiya angabatshengisanga lona.


text:
Wasefika uIsaya umprofethi enkosini uHezekhiya, wathi kuyo: Atheni lamadoda? Futhi avele ngaphi esiza kuwe? UHezekhiya wasesithi: Avele elizweni elikhatshana esiza kimi, eBhabhiloni.


text:
Wasesithi: Aboneni endlini yakho? UHezekhiya wasesithi: Abone konke okusendlini yami; kakulalutho phakathi kokuligugu kwami engingawatshengisanga lona.


text:
Khangela, insuku ziyeza lapho konke okusendlini yakho, lalokho oyihlo abakubuthelelayo kuze kube lamuhla, kuzathwalelwa eBhabhiloni; kakuyikusala lutho, kutsho i Nkosi.


text:
Lemadodaneni akho azaphuma kuwe, ozawazala, bazathatha; njalo abe ngabathenwa esigodlweni senkosi yeBhabhiloni.


text:
UHezekhiya wasesithi kuIsaya: Ilizwi le Nkosi olikhulumileyo lilungile. Wathi futhi: Ngoba kuzakuba lokuthula leqiniso ensukwini zami.


text:
Khulumani kunhliziyo yeJerusalema, limemeze kuyo ukuthi imfazo yayo iphelelisiwe, ukuthi ububi bayo buthethelelwe, ngoba yemukele esandleni se Nkosi okuphindwe kabili ngazo zonke izono zayo.


text:
Ilizwi lomemezayo ehlane lithi: Lungisani indlela ye Nkosi, limqondisele uNkulunkulu wethu umgwaqo omkhulu enkangala.


text:
Sonke isigodi sizaphakanyiswa, layo yonke intaba loqaqa kuzakwehliswa; lokugobileyo kuzakwenziwa kuqonde, lendawo ezimaxhakaxhaka zibe ligceke.


text:
Inkazimulo ye Nkosi izabonakaliswa, layo yonke inyama i yi bone kanyekanye, ngoba umlomo we Nkosi ukhulumile.


text:
Ilizwi lathi: Memeza! Wasesithi: Ngizamemeza ngithini? Yonke inyama ibutshani, labo bonke ubuhle bayo bunjengeluba leganga.


text:
Utshani buyabuna, iluba liyawohloka, ngoba uMoya we Nkosi uphephetha phezu kwakho; isibili abantu babutshani.


text:
Wena Ziyoni, oletha izindaba ezinhle, khwela entabeni ende; wena Jerusalema, oletha izindaba ezinhle, phakamisa ilizwi lakho ngamandla, liphakamise ungesabi; tshono emizini yakoJuda uthi: Khangelani, uNkulunkulu wenu.


text:
Khangela, iNkosi uJehova izakuza ngamandla, lengalo yayo izayibusela: khangela, umvuzo wayo ilawo, lenkokhelo yayo iphambi kwayo.


text:
Izakwelusa umhlambi wayo njengomelusi, izabutha amawundlu ngengalo yayo, iwathwale esifubeni sayo, ikhokhele kuhle ezimunyisayo.


text:
Ngubani olinganise amanzi entendeni yesandla sakhe, walinganisa amazulu ngeminwe eyeluliweyo, wahlanganisa uthuli lomhlaba esilinganisweni, walinganisa izintaba ngesikali, lamaqaqa ngezilinganiso?


text:
Yelulekane lobani, owayenza yaqedisisa, wayifundisa endleleni yesahlulelo, wayifundisa ulwazi, wayazisa indlela yokuqedisisa?


text:
Khangela, izizwe zinjengethonsi lenkonxa, zibalwa njengothuli lwesikali. Khangela, uphakamisa izihlenge njengento encinyane kakhulu.


text:
Ingcitshi incibilikisa isithombe esibaziweyo, lomkhandi wegolide uyasinameka ngegolide, abumbe ngokuncibilikisa amaketane esiliva.


text:
Lowo ongumyanga ongelamnikelo ukhetha isihlahla esingaboliyo, azidingele umbazi oyingcitshi ukuze alungise isithombe esingayikunyikinywa.


text:
Kalazi yini? Kalizwanga yini? Kalitshelwanga yini kwasekuqaleni? Kaliqedisisanga yini kwasekusekelweni komhlaba?


text:
Kunguye ohlala phezu kwesigombolozi somhlaba, labahlali bawo banjengentethe; owendlala amazulu njengekhetheni, awelule njengethente lokuhlala;


text:
Yebo, kabayikugxunyekwa; yebo, kabayikuhlanyelwa; yebo isiqu sabo kasiyikugxila emhlabathini; laye uzaphephetha phezu kwabo babune; lesivunguzane sibasuse njengamabibi.


text:
Phakamiselani amehlo enu phezulu, likhangele odale lezizinto, okhipha ibutho lazo ngenani; azibize zonke ngamabizo ngobukhulu bamandla akhe, ngoba eqinile emandleni; kayikho leyodwa esilelayo.


text:
Utsholoni, wena Jakobe, ukhulume, wena Israyeli ukuthi: Indlela yami isithekile e Nkosi ni lesahlulelo sami sedlule sivela kuNkulunkulu wami?


text:
Kawazi yini, kawukezwa yini? UNkulunkulu olaphakade, i Nkosi, uMdali wemikhawulo yomhlaba kapheli amandla njalo kadinwa? Kakuphenyeki ukuqedisisa kwakhe.


text:
kodwa abalindela i Nkosi bazavuselela amandla; bazaqonga ngempiko njengenkozi, bagijime bangadinwa, bahambe bangapheli amandla.


text:
Thulani phambi kwami, zihlenge, kakuthi abantu bavuselele amandla; kabasondele; bakhulume-ke; kasisondele kanyekanye kusahlulelo.


text:
Ngubani owavusa olungileyo ngasempumalanga? Wambizela enyaweni lwakhe, wanikela izizwe phambi kwakhe, wa m enza wabusa phezu kwamakhosi, wawanikela enkembeni yakhe njengothuli, edandilini lakhe njengezibi eziqhutshelwayo.


text:
Ngubani okusebenzileyo, wa kw enza, ebiza izizukulwana kwasekuqaleni? Mina i Nkosi ngingowokuqala, njalo ngilabokucina; nginguye.


text:
Umbazi waseqinisa umkhandi wegolide, ololonga ngesando lowo otshaya isikhandelo, esithi: Se kulungele ukunuselwa; wakuqinisa ngezipikili ukuze kunganyikinyeki.


text:
wena engakubambayo kwasemikhawulweni yomhlaba, ngakubiza ezikhulwini zawo, ngathi kuwe: Uyinceku yami, ngikukhethile, kangikulahlanga;


text:
ungesabi, ngoba ngilawe, ungathalathalazi, ngoba mina nginguNkulunkulu wakho; ngizakuqinisa, yebo ngizakusiza, yebo ngizakusekela ngesandla sami sokunene sokulunga kwami.


text:
Khangela bonke abakuthukuthelelayo bazayangeka badaniswe, bazakuba njengento engesilutho; lalabo abalwa lawe bazabhubha.


text:
Uzabadinga, ungabatholi; labo abaphikisana lawe bazakuba njengento engesilutho, lalabo abalwa lawe bazakuba njengeze.


text:
Ngoba mina Nkosi, uNkulunkulu wakho, ngibamba isandla sakho sokunene, ngisithi kuwe: Ungesabi, mina ngizakusiza.


text:
Ungesabi, mpethu Jakobe, bantu bakoIsrayeli; mina ngizakusiza, kutsho i Nkosi, lomhlengi wakho, oNgcwele kaIsrayeli.


text:
Khangela, ngizakwenza ube lubhulo olutsha olubukhali nhlangothi mbili; uzabhula izintaba uzichoboze, wenze amaqaqa abe njengamakhoba;


text:
uzawela, lomoya uzawasusa, lesivunguzane siwachithachithe; njalo wena uthokoze nge Nkosi, uzidumise ngoNgcwele kaIsrayeli.


text:
Abayanga labaswelayo badinga amanzi, kodwa engekho, ulimi lwabo lome ngokoma, mina Nkosi ngizabaphendula; mina Nkulunkulu kaIsrayeli kangiyikubadela.


text:
Ngizavula imifula emadundulwini, lemithombo phakathi kwezigodi; ngizakwenza inkangala ibe yisiziba samanzi, lomhlabathi owomileyo iziphethu zamanzi.


text:
Ngizamisa enkangala umsedari, isihlahla sesinga, lemiteli*, lesihlahla samafutha, ngibeke egwaduleni isihlahla sefiri, lomangwe, lomsayiphuresi* ndawonye;


text:
ukuze babone, bazi, baqaphelise, baqedisise kanyekanye, ukuthi isandla se Nkosi sikwenzile lokhu, loNgcwele kaIsrayeli ukudalile.


text:
Kabasondeze, basitshele okuzakwenzakala; kabakhulume izinto zamandulo, ukuthi ziyini, ukuze si zi beke enhliziyweni yethu, sazi isiphetho sazo; loba yenza sizwe izinto ezizayo.


text:
Tshonini izinto ezizakuza emva kwalokhu, ukuze sazi ukuthi lingonkulunkulu; yebo, yenzani okuhle kumbe lenze okubi, ukuze simangale, sikhangele kanyekanye.


text:
Ngimvusile o vela enyakatho, njalo uzafika, evela lapho eliphuma khona ilanga uzabiza ibizo lami; njalo uzakwehlela phezu kweziphathamandla njengodaka, lanjengombumbi evoxa ibumba.


text:
Ngubani owakubikayo kwasekuqaleni, ukuze sazi? langaphambili ukuze sitsho ukuthi: U lungile? Yebo, kakho obikayo, yebo, kakho ozwakalisayo, yebo, kakho owezwayo amazwi enu.


text:
Owokuqala uzakuthi eZiyoni: Khangela, bakhangele; njalo ngizanika iJerusalema oletha izindaba ezinhle.


text:
Ngoba ngakhangela, njalo kwakungelamuntu, laphakathi kwabo kungekho umeluleki, ukuthi, lapho ngibabuza, baphendule ilizwi.


text:
Khangela, bonke bayize; imisebenzi yabo kayisilutho; izithombe zabo ezibunjiweyo zingumoya lokusanganiseka.


text:
Khangela inceku yami, engiyisekelayo; umkhethwa wami, othokoza ngaye umphefumulo wami; ngibekile uMoya wami phezu kwakhe; uzavezela izizwe ukwahlulela.


text:
Umhlanga ofecekileyo kayikuwephula, lentambo yesibane ethunqayo kayikuyicitsha; uzaveza isahlulelo ngeqiniso.


text:
Utsho njalo uNkulunkulu i Nkosi, owadala amazulu, wawelula, owendlala umhlaba lalokho okuphuma kuwo, onika abantu abakuwo ukuphefumula, lomoya kulabo abahamba kuwo.


text:
Mina Nkosi ngikubizile ngokulunga, ngizabamba isandla sakho, ngikulondoloze, ngikunike ube yisivumelwano sabantu, ube yikukhanya kwabezizwe.


text:
Ukuze uvule amehlo eziphofu, ukhuphe izibotshwa entolongweni, l abahlezi emnyameni endlini yezibotshwa.


text:
Ngiyi Nkosi, lelo libizo lami; lodumo lwami kangiyikulunika omunye, kumbe indumiso yami ezithombeni ezibaziweyo.


text:
Khangela, izinto zamandulo sezifikile; sengimemezela izinto ezintsha; zingakahlumi ngilitshela ngazo.


text:
Hlabelelani i Nkosi ingoma entsha, indumiso zayo kusukela emkhawulweni womhlaba; lina elehlela elwandle, lokugcwala kwalo, zihlenge, labahlali bazo.


text:
Kakuthi inkangala lemizi yayo kuphakamise ilizwi, lemizi uKedari ahlala kuyo; kakuthi abahlali bedwala bahlabelele, bamemeze besengqongeni yezintaba.


text:
I Nkosi izaphuma njengeqhawe, ivuselele ukutshiseka njengendoda yempi; izamemeza, yebo iklabalale, izinqobe izitha zayo.


text:
Kwasendulo ngithule; ngathi zwi, ngazibamba; ngizakhala njengowesifazana obelethayo; ngiphefuzele, ngikhefuzele kanyekanye.


text:
Ngizabhidliza izintaba lamaqaqa, ngomise konke okuluhlaza kwazo, ngenze imifula ibe yizihlenge, ngomise amachibi.


text:
Njalo ngizakwenza iziphofu zihambe ngendlela ezingayaziyo, ngizikhokhelele emikhondweni e zinga ya ziyo; ngizakwenza umnyama ube yikukhanya phambi kwazo, lezinto ezigobileyo ziqonde; lezizinto ngizazenza kuzo, ngingaziyekeli.


text:
Bazabuyiselwa emuva, bayangeke ngenhloni abathembela ezithombeni ezibaziweyo, abathi ezithombeni ezibunjwe ngokuncibilikisa: Lingonkulunkulu bethu.


text:
Ngubani oyisiphofu ngaphandle kwenceku yami, kumbe oyisacuthe njengesithunywa sami e ngi si thumayo? Ngubani oyisiphofu njengopheleleyo, loyisiphofu njengenceku ye Nkosi?


text:
Kodwa laba ngabantu abantshontshelwayo baphangwa, bonke bathiyiwe emigodini, bafihlwa ezintolongweni; bangabokuphangwa, njalo kungekho okhululayo; bayimpango, njalo kungabikho othi: Buyisela.


text:
Ngubani owanikela uJakobe ekuphangweni, loIsrayeli kubaphangi? Kwakungeyisiyo yini i Nkosi esone kuyo? Ngoba bengavumanga ukuhamba endleleni zayo, njalo bengalalelanga umlayo wayo.


text:
Ngakho yathululela phezu kwakhe ukuvutha kolaka lwayo, lamandla empi; njalo kwamthungela ngomlilo inhlangothi zonke, kodwa kakwazanga; kwamtshisa, kodwa kakubekanga enhliziyweni.


text:
Kodwa khathesi itsho njalo i Nkosi eyakudalayo, Jakobe, leyakubumbayo, Israyeli: Ungesabi; ngoba ngikuhlengile, ngakubiza ngebizo lakho; ungowami.


text:
Lapho udabula emanzini ngizakuba lawe, lemifuleni, kayiyikukukhukhula; lapho uhamba udabula emlilweni, kawuyikutsha, lelangabi kaliyikukulumathisa.


text:
Ngoba ngiyi Nkosi uNkulunkulu wakho, oNgcwele kaIsrayeli, uMsindisi wakho. Nginikele iGibhithe libe lihlawulo lokuthula lakho, iEtiyopiya leSeba esikhundleni sakho.


text:
Njengoba wawuligugu emehlweni ami, wawudumile, njalo mina ngikuthandile. Ngakho ngizanika abantu esikhundleni sakho, lezizwe endaweni yempilo yakho.


text:
ngizakutsho kuyo inyakatho: Phana; lakuningizimu: Ungagodli; lethani amadodana ami akhatshana, lamadodakazi ami asemkhawulweni womhlaba,


text:
Izizwe zonke kazibuthane ndawonye, labantu bahlangane. Ngubani phakathi kwabo ongamemezela lokhu, asenze sizwe izinto zamandulo? Kabalethe abafakazi babo, ukuze balungisiswe, kumbe bezwe bathi: Kuliqiniso.


text:
Lingabafakazi bami, kutsho i Nkosi, lenceku yami engiyikhethileyo: ukuze lazi, lingikholwe, liqedisise ukuthi nginguye; ngaphambi kwami kakubunjwanga unkulunkulu, langemva kwami kayikuba khona.


text:
Ngimemezele, ngasindisa, ngazwakalisa, kungakabikho unkulunkulu wezizwe phakathi kwenu; ngakho lingabafakazi bami, kutsho i Nkosi, ukuthi nginguNkulunkulu.


text:
Yebo, kungakabi khona usuku, mina nginguye; njalo kakho ongakhulula esandleni sami; ngizasebenza, njalo ngubani ongakubuyisela emuva?


text:
Itsho njalo i Nkosi, uMhlengi wenu, oNgcwele kaIsrayeli: Ngenxa yenu ngithumele eBhabhiloni, ngehlisele phansi bonke ababalekayo babo, lamaKhaladiya osimemezelo sawo sisemikhunjini.


text:
ekhupha inqola lebhiza, ibutho lamandla; kuzalala ndawonye, kakuyikuvuka; kuzaphela du, kucitshe njengentambo yesibane.


text:
Khangelani, ngizakwenza into entsha; khathesi kuzahluma, kaliyikukwazi yini? Yebo, ngizakwenza indlela enkangala, imifula ogwaduleni.


text:
Inyamazana zeganga zizangidumisa, amakhanka lamadodakazi ezintshe; ngoba nginika amanzi enkangala, imifula ehlane, ukunathisa abantu bami, abakhethiweyo bami.


text:
Kawulethanga kimi izimvu zomnikelo wakho wokutshiswa, kawungihloniphanga ngemihlatshelo yakho. Kangikwenzanga wakhonza ngomnikelo, kangikudinisanga ngempepha.


text:
Kawungithengelanga umhlanga wamakha ngemali, njalo kawungisuthisanga ngamahwahwa emihlatshelo yakho; kodwa ungenze ngasebenza ngezono zakho, wangidinisa ngeziphambeko zakho.


text:
Ngakho ngingcolise iziphathamandla zendlu engcwele, nganikela uJakobe ekutshabalalisweni, loIsrayeli ekuthukweni.


text:
Itsho njalo I Nkosi eyakwenzayo, yakubumba kusukela esiswini, ezakusiza: Ungesabi, Jakobe, nceku yami, lawe Jeshuruni engikukhethileyo.


text:
Ngoba ngizathela amanzi phezu kwakhe owomileyo, lezikhukhula emhlabathini owomileyo; ngizathela uMoya wami phezu kwenzalo yakho, lesibusiso sami phezu kwabantwana bakho.


text:
Omunye uzakuthi: Mina ngingowe Nkosi; lomunye azibize ngebizo likaJakobe, lomunye abhale e sandl eni sakhe ukuthi: Nging owe Nkosi; a zi bonge ngebizo likaIsrayeli.


text:
Utsho njalo uJehova, inkosi yakoIsrayeli, loMhlengi wakhe, i Nkosi yamabandla: Ngingowokuqala njalo ngingowokucina; njalo ngaphandle kwami kakho uNkulunkulu.


text:
Njalo ngubani ongabiza njengami, akumemezele, angihlelele khona, kusukela ngimisa abantu bendulo? Lezinto ezizayo, lezizakuza, kabazimemezele kubo.


text:
Lingatshaywa luvalo, lingesabi; kangilitshelanga yini kusukela ngalesosikhathi, ngakumemezela? Njalo lina lingabafakazi bami. Kukhona yini uNkulunkulu ngaphandle kwami? Yebo, kalikho iDwala elinjengami, kangilazi.


text:
Bonke ababumbi bezithombe ezibaziweyo bayize, lezinto zabo ezithandekayo kazisizi lutho; labo bangabafakazi babo, kababoni, kabazi; ukuze bayangeke.


text:
Khangela, bonke abangane bakhe bazayangeka; lababazi bangababantu; kababuthane bonke, basukume, bazakwesaba, bayangeke kanyekanye.


text:
Umkhandi wensimbi ukhanda ihloka, asebenze emalahleni, alibumbe ngezando, alisebenze ngamandla engalo yakhe; yebo, alambe, aze aphele amandla; kanathi manzi, aze adinwe.


text:
Umbazi welula intambo yokulinganisa, adwebe ngosungulo, asenze ngezancele, asidwebe ngensimbi ecijileyo, asenze ngomfanekiso womuntu, ngokobuhle bomuntu, ukuze sihlale endlini.


text:
Uzigamulela imisedari, athathe umsayiphuresi* lesihlahla se-okhi*, aziqinisela sona phakathi kwezihlahla zegusu, ahlanyele umfire*, lezulu li wu khulise.


text:
Kuzakuba-ke ngokomuntu ukuthi akubase, njalo uzathatha kukho, othe, yebo akubase, abhake isinkwa; yebo enze unkulunkulu, amkhonze, enze isithombe esibaziweyo, akhothame kuso.


text:
Atshise ingxenye eyodwa kwezimbili yakho emlilweni; ngengxenye eyodwa kwezimbili yakho adle inyama, ose amawoso asuthe; yebo, uyotha athi: Alala! ngiyakhudumala, ngiwubonile umlilo.


text:
Njalo insali yakho ayenze unkulunkulu, isithombe sakhe esibaziweyo; akhothame kuso, asikhonze, akhuleke kuso athi: Ngophula, ngoba ungunkulunkulu wami.


text:
Kabazanga, kabaqedisisanga; ngoba ebhade amehlo abo ukuze bangaboni; inhliziyo zabo ukuze bangaqedisisi.


text:
Kakho obuyela enhliziyweni yakhe, njalo kakulalwazi njalo kakulakuqedisisa kokuthi: Ngibasile ingxenye eyodwa kwezimbili yakho emlilweni, yebo ngibhake isinkwa phezu kwamalahle akho, ngosa inyama, ngayidla; kambe ngizakwenza insali yakho isinengiso yini? Ngizakhothamela kokuvela esihlahleni yini?


text:
Udla umlotha; inhliziyo ekhohlisiweyo imphambule, okokuthi angekhulule umphefumulo wakhe njalo kathi: Kakulamanga yini esandleni sami sokunene?


text:
Khumbula lezizinto, Jakobe, lawe Israyeli, ngoba uyinceku yami; ngikubumbile, uyinceku yami. Wena Israyeli, kawuyikukhohlakala yimi.


text:
Ngesule iziphambeko zakho njengeyezi elinzima, lanjengeyezi izono zakho; buyela kimi, ngoba ngikuhlengile.


text:
Hlabelelani, mazulu, ngoba i Nkosi ikwenzile; memezani, zindawo eziphansi zomhlaba; qhamukani lihlabele, zintaba, gusu, laso sonke isihlahla esiphakathi kwakho; ngoba i Nkosi imhlengile uJakobe, yazidumisa koIsrayeli.


text:
Itsho njalo i Nkosi, uMhlengi wakho, leyakubumba kwasesiswini: Ngiyi Nkosi eyenza zonke izinto; eyendlala amazulu iyodwa; eyeneka umhlaba iyodwa;


text:
efubisa izibonakaliso zabaqambimanga; enze izanuse zihlanye; ebuyisela emuva abahlakaniphileyo; enze ulwazi lwabo lube yibuthutha;


text:
eqinisa ilizwi lenceku yayo; ifeze amacebo ezithunywa zayo; ethi kuyo iJerusalema: Uzahlalwa; lemizini yakoJuda: Lizakwakhiwa; futhi ngizavusa amanxiwa ayo;


text:
etshoyo ngoKurosi: Ungumelusi wami, uzaphelelisa intokozo yami yonke; ithi lakuJerusalema: Kayakhiwe; l e thempeli ni: Isisekelo sakho kasibekwe.


text:
Itsho njalo i Nkosi kogcotshiweyo wayo, kuKurosi, osandla sakhe sokunene ngisibambile ukuze ngehlisele phansi izizwe phambi kwakhe; njalo ngithukulule izinkalo zamakhosi, ukuvula phambi kwakhe amasango alezivalo ezimbili, lamasango angavalwa.


text:
Mina ngizahamba phambi kwakho, ngenze indawo ezigobileyo ziqonde, ngiphahlaze izivalo zethusi, ngiqume imigoqo yensimbi.


text:
Ngizakunika okuligugu kobumnyama, lenotho ethukuziweyo yezindawo ezisithekileyo, ukuze wazi ukuthi mina Nkosi, engikubiza ngebizo lakho, nginguNkulunkulu kaIsrayeli.


text:
Ngenxa yenceku yami uJakobe, loIsrayeli umkhethwa wami, ngikubizile ngitsho ngebizo lakho, ngakunika isibongo, lanxa ungangazanga.


text:
Ngiyi Nkosi, njalo kakho omunye, ngaphandle kwami kakulaNkulunkulu, ngikubhincisile lanxa ungangazanga.


text:
Ukuze bazi kusukela lapho eliphuma khona ilanga, njalo kusukela entshonalanga, ukuthi kakho omunye ngaphandle kwami; ngiyi Nkosi, njalo kakho omunye.


text:
Ngibumba ukukhanya, ngidale umnyama; ngenza ukuthula, ngidale ububi; mina Nkosi ngenza zonke lezizinto.


text:
Yehlisani, mazulu, kuvela phezulu, lamayezi athulule ukulunga; umhlaba kawuvuleke, njalo kuthele usindiso, njalo kakuthi ukulunga kumile kanyekanye; mina Nkosi ngikudalile.


text:
Maye kuye ophikisana loMdali wakhe, udengezi lezindengezi zomhlaba! Ibumba lizakutsho yini kolibumbayo ukuthi: Wenzani? kumbe umsebenzi wakho: Kalazandla yini?


text:
Itsho njalo i Nkosi, oNgcwele kaIsrayeli, loMdali wakhe: Buzani kimi ngezinto ezizayo, ngamadodana ami, langomsebenzi wezandla zami liyangilaya.


text:
Mina ngiwenzile umhlaba, ngadala umuntu phezu kwawo; mina, izandla zami zendlale amazulu, ngalawula amabutho awo wonke.


text:
Mina ngimvusile ngokulunga, njalo ngizaqondisa zonke izindlela zakhe; yena uzakwakha umuzi wami, akhulule abathunjiweyo bami, kungengenxa yentengo njalo kungengenxa yesivalamlomo, kutsho i Nkosi yamabandla.


text:
Itsho njalo i Nkosi: Umsebenzi weGibhithe, lokuthengiswayo kweEtiyopiya lokwamaShebha, amadoda amade, kuzadlulela kuwe, kuzakuba ngokwakho; bazakulandela, bedlule besemaketaneni, bakhothame kuwe, balabhele kuwe besithi: Isibili uNkulunkulu ukuwe, kakho omunye, kakho omunye uNkulunkulu.


text:
UIsrayeli uzasindiswa e Nkosi ni ngo sindiso olulaphakade; kaliyikuyangeka, kaliyikuba lenhloni, kuze kube nini lanini.


text:
Ngoba itsho njalo i Nkosi eyadala amazulu, yona enguNkulunkulu, eyabumba umhlaba yawenza; yona yawumisa, ingawudalelanga ize, yawubumbela ukuze kuhlalwe kuwo, ithi: Ngiyi Nkosi, njalo kakho omunye.


text:
Kangikhulumelanga ekusithekeni, endaweni emnyama yomhlaba, kangitshongo kuyo inzalo kaJakobe ukuthi: Ngidingani ngeze. Mina Nkosi ngikhuluma iqiniso, ngitsho izinto eziqotho.


text:
Buthanani libuye; sondelani kanyekanye, lina elaphunyuka ezizweni; abamisa izigodo zezithombe zabo ezibaziweyo kabazi, abakhuleka kunkulunkulu ongelakusindisa.


text:
Tshelani, li ba sondeze; yebo kabacebisane kanyekanye: Ngubani owazwakalisa lokhu kwasendulo? owakukhulumayo kusukela kulesosikhathi na? Kakusimi i Nkosi yini? Njalo kakho omunye uNkulunkulu ngaphandle kwami, uNkulunkulu olungileyo loMsindisi; kakho ngaphandle kwami.


text:
Phendukelani kimi, lisindiswe, lina lonke mikhawulo yomhlaba; ngoba nginguNkulunkulu, njalo kakho omunye.


text:
Ngizifungile mina, ilizwi liphumile emlonyeni wami ng okulunga, njalo kaliyikuphenduka, elithi: Lonke idolo lizangiguqela, lonke ulimi luzafunga.


text:
Ngeqiniso, omunye uzakuthi: E Nkosi ni ngilokulunga lamandla; bazakuza kuyo; kodwa bonke abayithukuthelelayo bazayangeka.


text:
UBeli uyakhothama, uNebo uyazithoba; izithombe zabo zazingezezifuyo, njalo zazingezezinkomo; imithwalo yenu ethwelweyo ingumthwalo kwediniweyo.


text:
Ngilalela, ndlu kaJakobe, lensali yonke yendlu kaIsrayeli, e ngi bathwele kwasesibelethweni, abasinathwe kwasesizalweni.


text:
Kuze kube segugeni nginguye; yebo, kuze kube sebumpungeni mina ngiza li thwala; mina ngenzile, ngitsho mina ngizathwala, ngikhulule.


text:
Bathulula igolide esikhwameni, balinganise isiliva esilinganisweni, baqatshe umkhandi ukuthi akwenze unkulunkulu; bathi mbo phansi, yebo, bakhonze.


text:
Bametshata ehlombe, bamthwale, bambeke endaweni yakhe, ame, angasuki endaweni yakhe. Yebo, umuntu ememeza kuye, kaphenduli, kamsindisi enkathazweni yakhe.


text:
Khumbulani izinto zakuqala zendulo; ngoba nginguNkulunkulu, njalo kakho omunye; nging uNkulunkulu, njalo kakho ofanana lami;


text:
engimemezela isiphetho kwasekuqaleni, njalo kusukela endulo izinto ezinga k enziwa, ngisithi: Icebo lami lizakuma, njalo ngizakwenza yonke intokozo yami;


text:
engibiza inyoni edla inyama ivela empumalanga, umuntu wecebo lami evela elizweni elikhatshana; yebo, ngikhulumile, ngizakufeza; ngikumisile, yebo, ngizakwenza.


text:
Ngiyasondeza ukulunga kwami, kakuyikuba khatshana; losindiso lwami kaluyikuphuza; kodwa ngizanika usindiso eZiyoni, udumo lwami koIsrayeli.


text:
Yehla, uhlale othulini, ntombi emsulwa, ndodakazi yeBhabhiloni; hlala emhlabathini; akulasihlalo sobukhosi, ndodakazi yamaKhaladiya; ngoba kawusayikubizwa ngokuthi uthambile njalo ubuthakathaka.


text:
Thatha amatshe okuchola, uchole impuphu, wembule isimbombozo sakho, ukhulule ilokwe, uveze umlenze, uchaphe imifula.


text:
Ubunqunu bakho buzakwembulwa, yebo, ihlazo lakho libonakale. Ngizaphindisela, ngingahlangani la we njengo muntu.


text:
Hlala ngokuthula, ungene emnyameni, ndodakazi yamaKhaladiya; ngoba kawusayikubizwa ngokuthi: Inkosikazi yemibuso.


text:
Ngabathukuthelela abantu bami, ngangcolisa ilifa lami, ngabanikela esandleni sakho, kawubenzelanga izihawu; walenza laba nzima kakhulu ijogwe lakho phezu komdala.


text:
Wena wathi: Ngizakuba yinkosikazi njalonjalo; kawukazibeki enhliziyweni yakho, kawukhumbulanga isiphetho kwakho.


text:
Khathesi-ke zwana lokhu, wena ozithokozisayo, ohlezi uvikelekile, othi enhliziyweni yakho: Yimi, njalo kakho omunye ngaphandle kwami; kangiyikuhlala oko mfelokazi, kangiyikwazi ukufelwa ngabantwana.


text:
Kodwa lokhu kokubili kuzakwehlela ngokucwayiza kwelihlo ngasuku lunye: Ukufelwa ngabantwana lobufelokazi; kuzakwehlela phezu kwakho ngokuphelela kwakho, ngenxa yobunengi bobuthakathi bakho, ngenxa yobunengi obukhulu bamalumbo akho.


text:
Ngoba wathembela ebubini bakho, wathi: Kakho ongibonayo. Inhlakanipho yakho lolwazi lwakho khona kwakuphambula, wathi enhliziyweni yakho: Yimi, njalo kakho omunye ngaphandle kwami.


text:
Ngakho ububi buzakwehlela, kawusoze wazi lapho obenyuka khona; lengozi izakwehlela, ongelakho ukwenza inhlawulo yokuthula ngayo; lencithakalo ihle yehlele phezu kwakho, ungazi.


text:
Mana khathesi ngamalumbo akho langobunengi bobuthakathi bakho otshikatshike kukho kusukela ebutsheni bakho; mhlawumbe uzakuba lakho ukuba lenzuzo, mhlawumbe wethusele.


text:
Udiniwe ebunengini bamacebo akho; kakuthi basukume khathesi abahloli bamazulu, abakhangela izinkanyezi, abazisa ngezinyanga, bakusindise kwezizakwehlela.


text:
Khangela, bazakuba njengamabibi; umlilo uzabatshisa; kabayikuzophula emandleni elangabi; lingabikho ilahle lokotha, umlilo wokuhlala phambi kwawo.


text:
Bazakuba njalo kuwe labo owatshikatshika labo, owathengiselana labo kusukela ebutsheni bakho; bazazulazula, ngulowo lalowo ngendlela yakhe; kawuzukuba lomsindisi wakho.


text:
Zwanini lokhu, lina ndlu kaJakobe, elabizwa ngebizo likaIsrayeli, elaphuma emanzini akoJuda, elifunga ngebizo le Nkosi, elikhuluma ngoNkulunkulu kaIsrayeli, kungeyisikho ngeqiniso, njalo kungeyisikho ngokulunga.


text:
Ngoba bazibiza ngokuthi ba ngabomuzi oyingcwele, beseyama kuNkulunkulu kaIsrayeli; i Nkosi yamabandla libizo lakhe.


text:
Ngamemezela izinto zamandulo kwasekuqaleni, zaphuma emlonyeni wami, ngazizwakalisa, ngenza masinyane, zafika.


text:
Ngitsho kwasekuqaleni ngamemezela kuwe, kungakenzakali ngakwenza wa ku zwa, hlezi uthi: Isithombe sami sizenzile, lesithombe sami esibaziweyo, lesithombe sami esibunjwe ngokuncibilikisa sikulayile.


text:
Usuzwile, khangela konke lokhu; njalo kaliyikukumemezela yini? Ngikwenze uzwe izinto ezintsha kusukela khathesi, lezinto ezifihlakeleyo obungazazi.


text:
Zidalwe khathesi, kungeyisikho ekuqaleni; ngitsho lungakafiki lolusuku ungakezwa langazo, hlezi uthi: Khangela, bengizazi.


text:
Yebo, kawuzwanga; yebo, kawazanga; yebo, kusukela ngalesosikhathi indlebe yakho yayingavulekanga; ngoba bengisazi ukuthi uzakwenza lokwenza ngenkohliso, wabizwa ngokuthi uyisiphambuki kusukela esizalweni.


text:
Ngenxa yebizo lami ngizaphuzisa ulaka lwami, la ngenxa yodumo lwami ngizibambe ngawe, ukuze ngingakuqumi.


text:
Ngenxa yami, ngenxa yami ngiyakwenza; ngoba ibizo lami lingangcoliswa njani? Njalo kangiyikunika udumo lwami komunye.


text:
Isandla sami laso sabeka isisekelo somhlaba, lesandla sami sokunene sendlale amazulu; lapho ngikubiza, kuyasukuma kanyekanye.


text:
Buthanani lina lonke, lizwe; ngubani phakathi kwabo omemezele lezizinto? I Nkosi imthandile, izakwenza intando yayo eBhabhiloni, lengalo yayo izakuba phezu kw amaKhaladiya.


text:
Sondelani kimi, lizwe lokhu; kangikhulumanga ensitha kusukela ekuqaleni; kusukela kulesosikhathi kusenzeka, ngikhona. Khathesi-ke iNkosi uJehova kanye loMoya wayo ingithumile.


text:
Itsho njalo i Nkosi, uMhlengi wakho, oNgcwele kaIsrayeli: Ngiyi Nkosi, uNkulunkulu wakho, ekufundisa okukusizayo, ekukhokhela ngendlela ofanele ukuthi uhambe ngayo.


text:
Kungathi ngabe walalela imilayo yami! Khona ukuthula kwakho kwakuzakuba njengomfula, lokulunga kwakho njengamagagasi olwandle.


text:
Inzalo yakho layo yayizakuba njengetshebetshebe, lomdeni wemibilini yakho njengokhethe lwalo; ibizo lwawo belingayikuqunywa kumbe lichithwe lisuke phambi kwami.


text:
Phumani eBhabhiloni, libalekele amaKhaladiya, limemeze ngelizwi lokuhlabelela, likuzwakalise, likuphumisele kuze kube semkhawulweni womhlaba, lithi: I Nkosi ihlengile inceku yayo uJakobe.


text:
Njalo kabomanga ibakhokhela bedabula izinkangala; yenza amanzi abagelezela evela edwaleni, futhi yaqhekeza idwala, lamanzi ampompoza.


text:
Ngilalelani, zihlenge; lizwe, lina bantu abakhatshana. I Nkosi ingibizile ngisesiswini; ngisemibilini kamama yaqamba ibizo lami.


text:
Yasisenza umlomo wami waba njengenkemba ebukhali, yangifihla ngaphansi komthunzi wesandla sayo; yangenza umtshoko ololiweyo, yangifihla esambeni sayo semitshoko.


text:
Ngasengisithi mina: Ngitshikatshikele ize, amandla ami ngiwachithele okungelutho lokuyize; qiniso, isahlulelo sami sise Nkosi ni, lomvuzo wami ukuNkulunkulu wami.


text:
Khathesi-ke itsho i Nkosi, eyangibumba kwasesiswini ukuba yinceku yayo, yokubuyisela uJakobe kuyo; lanxa uIsrayeli engabuthwanga, kube kanti ngizadunyiswa emehlweni e Nkosi; njalo uNkulunkulu wami uzakuba ngamandla ami.


text:
Yasisithi: Kuyinto encane ukuthi ube yinceku yami yokuvusa izizwe zikaJakobe, lokubuyisela abalondoloziweyo bakoIsrayeli; ngizakupha futhi ube yikukhanya kwabezizwe, ukuze ube lusindiso lwami kuze kube semkhawulweni womhlaba.


text:
Itsho njalo i Nkosi, uMhlengi kaIsrayeli, oNgcwele wakhe, kumphefumulo odelelwayo, kuye onengwa yisizwe, kunceku yababusi: Amakhosi azabona, asukume, iziphathamandla lazo zizakhonza, ngenxa ye Nkosi ethembekileyo, oNgcwele kaIsrayeli, ekukhethileyo.


text:
Itsho njalo i Nkosi: Ngesikhathi esemukelekayo ngikuzwile, langosuku losindiso ngikusizile; njalo ngizakulondoloza, ngikunike ube yisivumelwano sabantu, ukumisa umhlaba, ukubenza badle amafa achithekileyo,


text:
ukuze uthi kuzibotshwa: Phumani; kwabasemnyameni: Zivezeni. Bazakudla ezindleleni, ledlelo labo libe semadundulwini wonke.


text:
Kabayikulamba, kumbe bome, njalo ukutshisa kumbe ilanga kakuyikubatshaya, ngoba yena olesihawu kibo uzabakhokhela, lemithonjeni yamanzi uzabaqondisa.


text:
Khangela laba bazavela khatshana, njalo khangela laba bevela enyakatho njalo bevela entshonalanga, lalaba bevela elizweni leSinimi.


text:
Hlabelelani, mazulu, uthokoze, lawe mhlaba, lihlokome ngokuhlabela, lani zintaba. Ngoba i Nkosi ibaduduzile abantu bayo, izakuba lesihawu kwabahluphekileyo bayo.


text:
Owesifazana angamkhohlwa yini umntanakhe omunyayo, ukuba angabi lasihawu kuyo indodana yesisu sakhe? Yebo, bangakhohlwa, kodwa mina kangiyikukukhohlwa.


text:
Phakamisa amehlo akho inhlangothi zonke, ukhangele; bonke laba bayabuthana, beze kuwe. Kuphila kwami, itsho i Nkosi: Isibili, uzazigqokisa ngabo bonke njengesiceciso, uzibhince ngabo njengomakoti.


text:
Ngoba indawo zakho ezichithekileyo lamanxiwa akho, lelizwe lencithakalo yakho, lakhathesi lizaminyana kakhulu ngenxa yabahlali; lalabo abakuginyayo bazakuba khatshana.


text:
Abantwana bokufelwa kwakho bazakuthi futhi endlebeni zakho: Lindawo iminyene kakhulu kimi; ngivulela indawo ukuze ngihlale!


text:
Khona uzakuthi enhliziyweni yakho: Ngubani ongizalele laba, njengoba ngafelwa ngabantwana bami, ngaba yinyumba? Ngingumthunjwa, ngisiwa le lale, njalo ngubani okhulise laba? Khangela mina ngangisele ngedwa; laba babengaphi?


text:
Itsho njalo iNkosi uJehova: Khangela, ngizaphakamisela izizwe isandla sami, ngimise uphawu lwami ebantwini; njalo bazaletha amadodana akho esifubeni, lamadodakazi akho bewetshete.


text:
Lamakhosi azakuba ngabondli bakho, lezindlovukazi zawo zibe ngabalizane bakho. Bazakukhothamela ngobuso emhlabathini, bakhothe uthuli lwezinyawo zakho. Njalo uzakwazi ukuthi mina ngiyi Nkosi, ukuthi abangithembayo kabayikuyangeka.


text:
Kodwa itsho njalo i Nkosi: Yebo, abathunjiweyo bamaqhawe bazathathwa, lempango yabesabekayo izakophulwa; ngoba mina ngizalwisana laye olwisana lawe, mina-ke ngisindise abantwana bakho.


text:
Njalo ngizadlisa abacindezeli bakho eyabo inyama, badakwe ngelabo igazi kungathi ngewayini elimnandi. Njalo yonke inyama izakwazi ukuthi mina Nkosi, uMsindisi wakho, loMhlengi wakho, oLamandla kaJakobe.


text:
Itsho njalo i Nkosi: Ingaphi incwadi yesehlukaniso kanyoko engimlahlileyo? Loba ngubani engilesikwelede kuye engilithengise kuye? Khangelani, lazithengisa ngenxa yeziphambeko zenu, langenxa yeziphambeko zenu unyoko walahlwa.


text:
Kungani ekufikeni kwami kwakungela muntu? ekubizeni kwami engekho ophendulayo? isandla sami sifinyeziwe yini ukuthi singehlenge? kumbe kangilamandla yini okukhulula? khangela ngokukhuza kwami ngomisa ulwandle, ngenza imifula ibe yinkangala, izinhlanzi zayo zibe levumba ngoba kungelamanzi, zife ngenxa yokoma.


text:
INkosi uJehova inginike ulimi lwabafundileyo, ukuze ngazi ukukhuluma ilizwi ngesikhathi esifaneleyo kokhatheleyo. Iyavuka ukusa ngokusa; ivusa indlebe yami, ukuze ngizwe njengofundileyo.


text:
Nganika umhlana wami kubatshayi, lezihlathi zami kulabo abacutha indevu zami; kangifihlanga ubuso bami ehlazweni lekukhafulelweni.


text:
Ngoba i Nkosi uNkulunkulu izangisiza; ngakho kangiyangekanga; ngakho ngimise ubuso bami njengensengetsha, njalo ngiyazi ukuthi kangiyikuyangeka,


text:
useduze yena ongilungisisayo. Ngubani ongalwisana lami? Kasime ndawonye. Ngubani oyisitha sami? Kasondele kimi.


text:
Khangela, i Nkosi uNkulunkulu izangisiza; ngubani ozangilahla? Khangela bonke bazaguga njengesembatho, inundu izabadla.


text:
Ngubani phakathi kwenu oyesabayo i Nkosi, olalela ilizwi lenceku yayo, ohamba emnyameni, njalo engelakukhanya? Kathembele ebizweni le Nkosi, eyame kuNkulunkulu wakhe.


text:
Khangelani, lina lonke eliphemba umlilo, elizigombolozela ngenhlansi, hambani ekukhanyeni komlilo wenu, laphakathi kwezikhuni elizibasileyo. Lizakwemukela lokhu esandleni sami, lizalala phansi ngobuhlungu.


text:
Lalelani kimi, lina elilandela ukulunga, lina elidinga i Nkosi; khangelani edwaleni elacezulwa kulo, legodini elagejwa kulo.


text:
Ngoba i Nkosi izayiduduza iZiyoni, iduduze wonke amanxiwa ayo, njalo izakwenza inkangala yayo ifanane leEdeni, logwadule lwayo lufanane lensimu ye Nkosi; injabulo lentokozo kuzatholakala khona, ukubonga lelizwi lokuhlabelela.


text:
Lalelani kimi, bantu bami, libeke indlebe kimi, lina sizwe sami; ngoba umlayo uzaphuma kimi, njalo ngizakwenza ukwahlulela kwami kuphumule kube yikukhanya kwabantu.


text:
Ukulunga kwami kuseduze, usindiso lwami luphumile, lengalo zami zizakwehlulela abantu; izihlenge zingilindele, zithembele engalweni yami.


text:
Phakamiselani amehlo enu emazulwini, likhangele lemhlabeni phansi; ngoba amazulu azanyamalala njengentuthu, lomhlaba uguge njengesembatho, labahlezi kuwo bafe njengempukane; kodwa usindiso lwami luzakuba phakade, lokulunga kwami kakuyikuphela.


text:
Lalelani kimi, lina elazi ukulunga, abantu abamlayo wami usenhliziyweni zabo; lingesabi ukusola kwabantu, kumbe lethuswe yikuthuka kwabo.


text:
Ngoba inundu izabadla njengesembatho, lempethu ibadle njengoboya bezimvu, kodwa ukulunga kwami kuzakuba laphakade, losindiso lwami ezizukulwaneni lezizukulwana.


text:
Vuka, vuka, uzembathise amandla, wena ngalo ye Nkosi; vuka njengensukwini zendulo, ezizukulwaneni zendulo. Kawusuwe yini lowo owaquma iRahabi, walimaza umgobho?


text:
Kawusuwe yini lowo owomisa ulwandle, amanzi enziki enkulu, owenza ukujula kolwandle kwaba yindlela yokuchapha abahlengiweyo?


text:
Ngakho abahlengiweyo be Nkosi bazabuya, beze eZiyoni behlabelela; lentokozo elaphakade phezu kwekhanda labo, bazazuza intokozo lenjabulo, usizi lokulila kuzabaleka.


text:
Mina, mina uqobo nginguye oliduduzayo; ungubani wena ozakwesaba umuntu ozakufa, lendodana yomuntu ezakwenziwa ibe njeng otshani?


text:
Ubusukhohlwa i Nkosi, umenzi wakho, eyeneka amazulu, yabeka izisekelo zomhlaba, uqhubeka usesaba insuku zonke ngenxa yokuvutha kwentukuthelo yomcindezeli, kungathi uzimisele ukuchitha? Ingaphi-ke intukuthelo yomcindezeli?


text:
Isibotshwa esithunjiweyo siyaphangisa ukuze sikhululwe, lokuthi singafeli emgodini, njalo ukuthi ukudla kwaso kungasweleki.


text:
Ngoba ngiyi Nkosi uNkulunkulu wakho eyadabula ulwandle, amagagasi alo ahlokoma; i Nkosi yamabandla libizo layo.


text:
Ngifakile amazwi ami emlonyeni wakho, ngakusibekela emthunzini wesandla sami, ukuze ngihlanyele amazulu, ngibeke izisekelo zomhlaba, ngithi kuyo iZiyoni: Lina lingabantu bami.


text:
Vuka, vuka, usukume, wena Jerusalema, wena onathe esandleni se Nkosi inkezo yolaka lwayo, wanatha inzece zenkezo zokuthuthumela, wazikhoca.


text:
Kakho ongayikhokhela phakathi kwawo wonke amadodana azelwe yiyo; njalo kakho ongayibamba ngesandla kuwo wonke amadodana ewakhulisileyo.


text:
Lokhu kokubili kukwehlele, ngubani ozakuzwela usizi? Incithakalo, lokubhujiswa, lendlala, lenkemba; ngizakududuza ngobani?


text:
Amadodana akho aphelelwe ngamandla, alele ezihlokweni zezitalada, njengenkunzi yendle ebanjwe embuleni; agcwele ulaka lwe Nkosi, ukukhuza kukaNkulunkulu wakho.


text:
Itsho njalo iNkosi yakho, uJehova loNkulunkulu wakho olabhelela udaba lwabantu bakhe: Khangela, ngisusile esandleni sakho inkezo yokuthuthumela; inzece zenkezo yolaka lwami, kawusayikuyinatha futhi;


text:
Kodwa ngizayibeka esandleni salabo abakuhluphayo, abathe emphefumulweni wakho: Khothama, ukuze sedlule phezulu; usubeke umzimba wakho njengomhlabathi, lanjengesitalada kwabadlula phezulu.


text:
Vuka, vuka, wembathe amandla akho, wena Ziyoni! Yembatha izembatho zakho ezinhle, wena Jerusalema, muzi ongcwele! Ngoba kusukela khathesi kakusayikungena kuwe ongasokanga longcolileyo.


text:
Zithintithe uthuli; sukuma, uhlale phansi, wena Jerusalema: zikhulule kuzibopho ezisentanyeni yakho, wena ndodakazi ethunjiweyo yeZiyoni!


text:
Ngoba itsho njalo iNkosi uJehova: Abantu bami behlela eGibhithe esikhathini sendulo ukuhlala njengabezizwe khona, njalo amaAsiriya abacindezela ngaphandle kwesizatho.


text:
Khathesi-ke, ngiseselani lapha, itsho i Nkosi, ukuthi abantu bami bathethwe ngeze? Labo abababusayo babenza baqhinqe isililo, itsho i Nkosi; lebizo lami liqhubeka nsukuzonke lihlanjazwa.


text:
Ngakho abantu bami bazalazi ibizo lami, ngalolosuku bazakwazi-ke ukuthi yimi engikhulumayo: khangela, yimi.


text:
Zinhle kangakanani phezu kwezintaba inyawo zalowo oletha izindaba ezinhle, ezimemezela ukuthula, eziletha indaba ezinhle zokulunga; ezimemezela usindiso; ezithi kuyo iZiyoni: UNkulunkulu wakho uyabusa.


text:
Abalindi bakho bazaphakamisa ilizwi, bahlabele kanyekanye ngelizwi, ngoba bazabona ilihlo ngelihlo, lapho i Nkosi izabuyisa futhi iZiyoni.


text:
Qhamukani ngentokozo, lihlabelele kanyekanye, lina manxiwa eJerusalema, ngoba i Nkosi isibaduduzile abantu bayo, iyihlengile iJerusalema.


text:
I Nkosi iwavezile ingalo yayo engcwele emehlweni phambi kwazo zonke izizwe, umhlaba wonke uzabona ukukhulula kukaNkulunkulu wethu.


text:
Phumani, phumani kulo iBhabhiloni, lingathinti okungcolileyo; phumani phakathi kwalo, lizigcine lihlambulukile, lina eliphatha izitsha ze Nkosi.


text:
Kaliyikuphuma ngokuphangisa, kaliyikuphuma libaleka, ngoba i Nkosi izalikhokhela, loNkulunkulu kaIsrayeli alivikele ngemuva.


text:
Abanengi batshaqeka lapho beyibona; yayilimele kakhulu ubuso bungasakhangeleki njengobomuntu, lesimo singasabukeki njengesabantu.


text:
Ngokunjalo-ke izizwe ezinengi zizamangala, lamakhosi athithibale ngenxa yayo; ngoba lokho abangakubikelwanga bazakubona, lalokho abangakuzwanga bazakuqedisisa.


text:
Ngoba inceku yakhula njengehlumela phambi kwayo, lanjengempande emhlabathini owomileyo; yayingelasithunzi lobuhle ukuthi siyibuke, yayingabukeki ukuthi siyifune.


text:
Yadelelwa, yaliwa ngabantu, yaba ngumuntu wezinhlupheko, ijwayele umkhuhlane; yaba njengomuntu owenza abantu ukuthi bangamkhangeli, yeyiswa, kasiyinanzanga.


text:
Isibili yathwala eyethu imikhuhlane, yathwala insizi zethu. Kanti thina sathi itshayiwe, itshayiwe nguNkulunkulu, njalo ihlutshiwe.


text:
Kodwa yalinyazwa ngenxa yeziphambeko zethu, yachotshozwa ngenxa yobubi bethu, ukujeziswa kokuthula kwethu kwakuphezu kwayo, langemivimvinya yayo siyasiliswa thina.


text:
Thina sonke njengezimvu siduhile; saphenduka lowo lalowo ngendlela yakhe; njalo i Nkosi yehlisele phezu kwayo ububi bethu sonke.


text:
Yacindezelwa, yahlutshwa, kanti kayivulanga umlomo wayo yalethwa ekuhlatshweni njengewundlu, lanjengemvu ethuleyo phambi kwabagundi bayo kayivulanga umlomo wayo.


text:
Yabotshwa yagwetshwa, yasiwa ekufeni; ngubani owananza isiphetho sayo? Ngoba yaqunywa yasuka elizweni labaphilayo, itshaywa ngenxa yeziphambeko zabantu bami.


text:
Bayingcwabela phakathi kwababi, ekufeni kwayo yayilomuntu onothileyo, ngoba yona ingenzanga okubi, kungekho inkohliso emlonyeni wayo.


text:
Kanti i Nkosi yathanda ukuyichoboza, ya yi hlupha. Uba umphefumulo wayo usenza umnikelo wecala, izabona inzalo yayo, yelule izinsuku, lentando ye Nkosi izaphumelela esandleni sayo.


text:
Izabona okuvela ekuhluphekeni komphefumulo wayo, yeneliswe; ngolwazi lwayo inceku yami elungileyo izalungisisa abanengi, ngoba izono zabo yona izazithwala.


text:
Ngakho ngizayabela kanye labakhulu, yehlukaniselane impango labalamandla; ngoba yathululela umphefumulo wayo ekufeni, yabalwa kanye lezoni; njalo yona yathwala izono zabanengi, yalabhelela izoni.


text:
Hlabela, wena nyumba; kekela uthokoze, wena ongawuzwanga umhelo. Ngoba umfazi otshiywe yindoda ulabantwana abanengi kulaye olendoda, itsho i Nkosi.


text:
Qhelisa indawo yomuzi wakho, welule kakhulu amakhetheni ethente lakho, udonse kakhulu intambo zalo, ubethelisise lezikhonkwane zakho.


text:
Ngoba uzaqhela ugcwale indawo zonke, lenzalo yakho izabusa indawo ebanzi, yakhe futhi imizi esingamanxiwa.


text:
Ungesabi, ngoba kawuyikuyangeka; ungabi lenhloni, ngoba kawuyikuyangiswa; ngoba uzakhohlwa ihlazo lobutsha bakho, ungabe usakhumbula ukuyangeka kobufelokazi bakho.


text:
Ngoba uMenzi wakho nguye ongumkakho, obizwa ngokuthi yi Nkosi yamabandla; longcwele kaIsrayeli ungumhlengi wakho, obizwa ngokuthi nguNkulunkulu womhlaba wonke.


text:
Ngoba i Nkosi ikubizile wena unjengomfazi olahliweyo lodabukileyo emoyeni, njengomfazi wobutsha lapho esaliwe, kutsho uNkulunkulu wakho.


text:
Olakeni oluncinyane ngakufihlela ubuso bami okomzuzwana, kodwa ngobubele obulaphakade ngizakuhawukela, kutsho i Nkosi, uMhlengi wakho.


text:
Ngoba lokho ku njeng amanzi kaNowa kimi, lapho afunga ukuthi amanzi kaNowa kawayikubuya akhukhule phezu komhlaba, ngokunjalo ngifungile ukuthi kangiyikukuthukuthelela, ngikusole.


text:
Ngoba izintaba zizasuka, lamaqaqa asuswe, kodwa umusa wami kawuyikusuka kuwe, lesivumelwano sami sokuthula kasiyikususwa, kutsho i Nkosi ekuhawukelayo.


text:
Wena ohluphekayo lohlukuluzwayo ongelamduduzi, khangela, ngizakwakha amatshe akho abe mahle, ngizibeke izisekelo zakho ngamatshe athiwa ngamasafire*.


text:
Ngizakwakha imiphotshongo yakho ngamatshe athiwa yi-agate*, lamasango akho ngamatshe athiwa yirubi*, lomduli wakho wonke ngamatshe amahle.


text:
Uzaqiniswa ngokulunga; uzavikeleka kucindezelo, ungesabi; uvikeleke kokwesabekayo, kakuyikusondela kuwe.


text:
Kuyimi odale umkhandi ovuthela umlilo wamalahle, enze izikhali zomsebenzi wakhe. Kuyimi futhi odale umchithi ukuthi achithe.


text:
Kakulasikhali esikhandelwa wena esizaphumelela; bonke abakumangalelayo bazakwehluleka. Sinjalo isabelo senceku ze Nkosi, lokulunga kwazo okuvela kimi, kutsho i Nkosi.


text:
We lina lonke elomileyo, wozani kukha amanzi, laye ongelamali keze, athenge ukudla, adle. Wozani lithenge iwayini lochago okungabizi mali.


text:
Lichithelani imali yenu kulokho okungeyisikho ukudla, lamaholo enu kulokho okungenelisiyo? Ngizwisisani, lidle okuhle, lizithokozise ngezibondlo.


text:
Lalelani, lize kimi, lizwe ukuze liphile; ngizakwenza lani isivumelwano esilaphakade, ngothando olwathenjiswa kuDavida.


text:
Khangela, uzabiza isizwe ongasaziyo, lesizwe esingakwazi sizagijimela kuwe, ngenxa ye Nkosi, uNkulunkulu wakho, langoNgcwele kaIsrayeli, ngoba ikudumisile.


text:
omubi katshiye indlela yakhe, lomuntu ongalunganga imicabango yakhe; kabuyele e Nkosi ni, njalo izakuba lomusa kuye, lakuNkulunkulu wethu, ngoba uyathethelela ngokukhulu.


text:
Ngoba njengamazulu ephakeme kulomhlaba, ngokunjalo indlela zami ziphakeme kulezenu, lemicabango yami kulemicabango yenu.


text:
Ngoba njengalokhu izulu lisehla leliqhwa elikhithikayo livela emazulwini, kungabuyeli khona kodwa kuthambisa umhlaba, kuwenze ukuthi uthele uhlume, unike inhlanyelo kumhlanyeli, lokudla kodlayo,


text:
lizakuba njalo ilizwi lami eliphuma emlonyeni wami; kaliyikubuyela kimi lize, kodwa lizafeza lokho engikufisayo, liphumelelise lokho engilithumele khona.


text:
Lizaphuma lina ngentokozo, liholwe ngokuthula; izintaba lamaqaqa kuzahlokoma ngokuhlabela phambi kwenu, lezihlahla zonke zeganga ziqakeze izandla zazo.


text:
Endaweni yameva kuzamila ifiri*, lendaweni yokhula kumile umtshekisane; lokhu kuzayenzela i Nkosi udumo, kube yisikhumbuzo esilaphakade esingayikususwa.


text:
I Nkosi ithi: Nanzelela okufaneleyo, wenze ukulunga, ngoba usindiso lwami luseduze ukufika, lokukhulula kwami kuzabonakaliswa.


text:
Ubusisiwe umuntu owenza lokhu, lendodana yomuntu ebambelela kukho, ogcina isabatha angalingcolisi, logcina isandla sakhe ukuthi singenzi loba yikuphi okubi.


text:
Owezizweni ozihlanganise le Nkosi kangatsho ukuthi: Isibili i Nkosi izangehlukanisa labantu bayo; lomthenwa ungatsho ukuthi: Mina ngiyisihlahla esomileyo.


text:
Ngoba itsho njalo i Nkosi kubathenwa abagcina amasabatha ami, abakhetha engikuthandayo, ababambelela esivumelwaneni sami.


text:
Ngizabanika endlini yami langaphakathi kwemiduli yami isikhumbuzo lebizo elilaphakade elingayikukhohlakala.


text:
Labantwana bowemzini abazihlanganisa le Nkosi ukuyikhonza lokuthanda ibizo le Nkosi, ukuba zinceku zayo, wonke ogcina isabatha engalingcolisi, bebambelela esivumelwaneni sami.


text:
Labo ngizabaletha entabeni yami engcwele, ngibathokozise endlini yami yomkhuleko; iminikelo yabo yokutshiswa lemihlatshelo yabo izakwemukeleka elathini lami, ngoba indlu yami izabizwa ngokuthi yindlu yomkhuleko yezizwe zonke.


text:
INkosi uJehova obuyisa abathunjiweyo bakoIsrayeli ithi: Ngisezabuyisa abanye futhi ngaphandle kwalabo asebebuyisiwe.


text:
Abalindi babo bonke bayiziphofu, kabalakwazi; bonke banjengezinja eziyizimungulu ezingakwaziyo ukukhonkotha; balala nje baphuphe, bathanda ubuthongo.


text:
Banjengezinja eziyizihwaba, ezingasuthiyo; yebo, bangabelusi abangaziyo; bonke bazenzela abakuthandayo, kube ngulowo lalowo enanzelela eyakhe inzuzo.


text:
Bathi: Wozani, ngizaletha iwayini, sizazigcwalisa okunathwayo okulamandla; lakusasa kuzakuba njalo, kube lenjabulo enkulu.


text:
Olungileyo uyabhubha, kakho olendaba lakho; abantu abaqotho bayasuswa, kakho okunanzayo lokho. Ngenxa yobubi olungileyo uyasuswa,


text:
lidlala ngobani? Likhamisela ubani imilomo yenu, linyalize inlimi zenu? Angithi lingabantwana besiphambeko, lenzalo yenkohliso,


text:
lina elitsha ngenkanuko phakathi kwezihlahla ezinkulu, ngaphansi kwazo zonke izihlahla eziluhlaza, elibulalela abantwana benu ezihotsheni, langaphansi kweminkenke yamawa?


text:
Wena omubi, onkulunkulu bakho bangamatshe abutshelezi asesihotsheni; kiwo uthululele umnikelo wokunathwayo, waletha lomnikelo wokudla. Ngizathokoziswa yilokhu yini?


text:
Ubekile izithombe zakho ngemva kwesivalo langemva kwensika yomnyango; wangilahla, wakhulula izigqoko zakho, walala embhedeni wakho obanzi lezithandwa zakho ozithenga ukuthi ulale lazo, ukuze ukholisise inkanuko yakho.


text:
Waziqhola ngamakha, wazigcoba ngamagcobo, wayakhonza unkulunkulu uMoleki; wathuma khatshana izithunywa zakho, wazehlisela esihogweni.


text:
Wadiniswa yibude bendlela yakho, kodwa kawutshongo ukuthi: Lokhu kakusizi lutho; wazuza amandla amatsha, ngakho-ke kawuphelanga amandla.


text:
Wesaba bani kangaka ukuze uqambe amanga ungangikhumbuli, ungangifaki enhliziyweni yakho? Kawusangesabi ngoba ngithule okwesikhathi eside yini?


text:
Lapho uhlaba umkhosi, izithombe zakho ezinengi kazikusize! Kanti umoya uzaziphephula zonke, lokuphephetha nje kuzithathe. Kodwa yena othemba kimi uzahlala elizweni, adle ilifa, intaba yami engcwele.


text:
Kuzakuthiwa: Candani indlela, liyicande liyilungise, lisuse izikhubekiso zonke endleleni yabantu bami.


text:
Ngoba ophakemeyo lophezulu, ohlala kuze kube nininini, obizo lakhe lingoNgcwele, uthi: Ngihlala endaweni ephakemeyo lengcwele, lakuye olomoya odabukileyo lozithobayo, ukuze ngivuselele umoya wabazithobayo, lenhliziyo edabukileyo.


text:
Ngoba kangiyikulwisa njalonjalo, futhi kangiyikuthukuthela njalonjalo; ngoba umoya waphuma kimi, ngadabula abantu.


text:
Ngenxa yobubi bukaIsrayeli obukhulu ngathukuthela, ngamtshaya ekuthukutheleni kwami, ngamlahla; kodwa kwaqhubeka ukuhlamuka kwakhe.


text:
Sengizibonile izindlela zakhe, kodwa ngizamsilisa, ngimkhokhele, ngimsize, ngiduduze laba abakhalayo.


text:
Kodwa ababi banjengolwandle olutshukumayo; ngoba kalulakuphumula, lamanzi alo akhafula udaka lengcekeza.


text:
Memeza ngelizwi elikhulu, ungathuli, uphakamise ilizwi lakho njengelophondo, utshele abantu bami iziphambeko zabo, lendlu kaJakobe izono zayo.


text:
Bayangidinga insuku zonke, bathanda ukwazi indlela zami, kungathi bayisizwe esithanda ukwenza ukulunga, esingatshiyi ukwehlulela kukaNkulunkulu waso, bebuza kimi izahlulelo zokulunga, bethanda ukusondela kuNkulunkulu.


text:
Besithi: Sizileleni ukudla, uba ungakunanzi? Sizihluphelani, uba ungalandaba ngakho? Khangela, ngosuku lokuzila ukudla kwenu lizilela imisebenzi yenu, licindezele zonke izisebenzi zenu.


text:
Khangela, lizila ukudla lisenzela ukulwisa lokuphikisana, lokutshayana kubi ngenqindi ngesikhathi esinje ukuzila ukudla kwenu kakufinyelelisi ukucela kwenu phezulu.


text:
Yikho lokhu kambe ukuzila ukudla engikuthandayo, losuku lokuzisola kwabantu yini, ukuze umuntu alengise ikhanda lakhe njengomhlanga, alale phansi elenjini lesaka lemlotheni? Lokhu kambe kungathiwa yikuzila ukudla, losuku olwemukelekayo e Nkosi ni?


text:
Kayisikho lokhu ukuzila ukudla engikukhethayo yini, ukuthukululwa kwezibopho zobubi, lokukhululwa kwemichilo yejogwe, ukuze bakhululeke abacindezelweyo, kwephulwe wonke amajogwe?


text:
Kayisikho yini ukuthi wehlukanisanele ukudla kwakho labalambileyo, lokungenisa abayanga emzini wakho, lokugqokisa ohambaze lapho umbona, lokungacatsheli inyama yakho?


text:
Khona-ke ukukhanya kwakho kuzavela njengokusa, lokusiliswa kwakho kuvele masinyane; kuthi ukulunga kwakho kuhambe phambi kwakho, lenkazimulo ye Nkosi ihambe ngemva kwakho;


text:
kuthi lapho ukhuleka, i Nkosi ikuphendule, lalapho umemeza, izakuthi: Khangela ngi lapha. Uba ukhawula ucindezelo, lokukhombana ngeminwe, lokukhuluma okubi,


text:
unike olambileyo ukudla, usuthise ohluphekileyo, khona-ke ukukhanya kwakho kuzaphuma emnyameni, lokudana kwakho kube njengemini.


text:
I Nkosi izakukhokhela njalonjalo, ikusuthise ezindaweni ezizingwadule, iqinise amathambo akho, ube njengensimu ethelelwayo, lanjengomthombo olamanzi angacitshiyo.


text:
Amadodana akho azakwakha amanxiwa akho amadala, uvuse lezisekelo ezindala. Uzakuthiwa ungumvali wesikhala lomlungisi wezindlu ezadilikayo ukuze kuhlalwe kuzo.


text:
Uba uphendula unyawo lwakho lusuka kusabatha, usenza intokozo yakho ngosuku lwami olungcwele; ulibize isabatha ngokuthi yintokozo, ubungcwele be Nkosi, obuhloniphekayo; uba ulihlonipha, ungenzi indlela zakho, ungatholi intokozo yakho, loba ukhuluma ilizwi lakho,


text:
uzathola intokozo kimi, ngizakukhweza ezintabeni eziphakemeyo zomhlaba, ngikuphe ilifa likaJakobe uyihlo ukuze ulidle; ngoba umlomo we Nkosi ukhulumile.


text:
Kodwa ububi benu bulehlukanisile loNkulunkulu wenu, lezono zenu zibusithile ubuso bakhe ukuze angezwa.


text:
Ngoba izandla zenu zingcoliswe ligazi, leminwe yenu ingcoliswe yibubi, lomlomo wenu uqambe amanga, lolimi lwenu lukhuluma ububi.


text:
Kakho omangala ngendlela eqondileyo, kakho oya emthethweni ngendlela eqotho. Bathemba okuyize, bakhulume amanga, bamitha kubi, bazale ububi.


text:
Bachamusela amaqanda ebululu, beluke ubulembu; odlayo emaqanda alo uyafa, kuthi kulo elichamiselweyo kuphume ibululu.


text:
Ubulembu babo kabuyikuba yizembatho, labantu kabayikwembatha lokho abakwenzileyo. Imisebenzi yabo ibanga ububi, lezandla zabo zenza isihluku.


text:
Balamawala okwenza okubi, baphangisa ukuchitha igazi elingelacala; amacebo abo ngamacebo obubi, lemigwaqo yabo emikhulu igcwele ukuchitheka lokubhubhisa.


text:
Kabayazi indlela yokuthula, lezindlela zabo kazilakho ukulunga; benze imigwaqo yabo yaba ngamazombazombe, kakho ohamba ngayo owaziyo ukuthula.


text:
Ngalokho-ke okufaneleyo kukhatshana lathi, lokulunga kakufinyeleli kithi. Sidinga ukukhanya, kodwa, khangela, sithola umnyama; sidinge imini, kodwa sihambe emnyameni.


text:
Siphuthaza umduli njengesiphofu, siphuthaze njengalabo abangelamehlo; sikhubeke emini kungathi kukusihlwa, sinjengabafileyo elizweni labafileyo.


text:
Siyabhonga njengamabhere, sikhale njengamajuba; sidinga ukulunga, kodwa singakutholi, sidinge ukukhululwa, kodwa kukhatshana lathi.


text:
Ngoba sonile kuwe kanenginengi, lezono zethu zifakaze ngathi; ngoba siyazikhumbula zonke iziphambeko zethu, lobubi bethu siyabazi;


text:
siyaphambeka, siyiphike i Nkosi, simhlamuke uNkulunkulu wethu, sikhulume ngocindezelo langokuhlamuka, sicabange ngamanga enhliziyweni zethu siwakhulume.


text:
Okufaneleyo kubuyiselwa emuva, lokulunga kumi khatshana; ngoba iqiniso liyawa ezigcawini, lobuqotho kabulandawo.


text:
Iqiniso kalikho, lowehlukana lobubi uzenza impango. I Nkosi yabona lokho, kwaba kubi kuyo ukuthi ukulunga kakukho.


text:
Yabona ukuthi kwakungekho muntu osizayo, yamangala ukuthi kwakungekho muntu olamulayo; yasinqoba ngamandla ayo, lokulunga kwayo kwayisekela.


text:
Yembatha ukulunga njengesivikelo sesifuba, yathwala ingowane yokunqoba ekhanda layo; yagqoka izembatho zempindiselo, yazigoqela ngentukuthelo njengejazi.


text:
Izaphindisela njengokwenza kwabo, yehlisela ulaka ezitheni zayo, impindiselo kwabamelana layo; izaphindisela lakuzo izihlenge.


text:
Bazalesaba ibizo le Nkosi entshonalanga, besabe ubukhulu bayo kusukela lapho eliphuma khona ilanga; ngoba izafika njengomfula okhukhulayo, ofuqwa nguMoya we Nkosi.


text:
Mina-ke, lesi yisivumelwano sami labo, itsho i Nkosi; uMoya wami ophezu kwakho, lamazwi ami engiwafake emlonyeni wakho, kawayikusuka emlonyeni wakho, lemlonyeni wenzalo yakho, lemlonyeni wenzalo yenzalo yakho, itsho i Nkosi, kusukela khathesi kuze kube phakade.


text:
Vuka, Jerusalema, ukhanye, ngoba ukukhanya kwakho sekufikile, lenkazimulo ye Nkosi isikhanya phezu kwakho.


text:
Khangela, umnyama uyasibekela umhlaba, lomnyama onzima usibekele izizwe; kodwa i Nkosi izakhanya phezu kwakho, lenkazimulo yayo ibonakale phezu kwakho.


text:
Phakamisa amehlo akho inhlangothi zonke, ubone; bayabuthana bonke, beza kuwe; amadodana akho azavela khatshana, lamadodakazi akho azabelethwa njengabantwana.


text:
Khona-ke uzabona, ugcwale intokozo, lenhliziyo yakho izaphuphuma; ngoba okunengi kolwandle kuzalethwa kuwe, lenotho yezizwe izanikwa wena.


text:
Indwendwe zamakamela zizakuza kuwe, lamakamela eMidiyani leEfa, lawo wonke aweShebha azakuza; azaletha igolide lenhlaka, amemezele indumiso ye Nkosi.


text:
Yonke imihlambi yeKedari izabuthelwa wena, lezinqama zeNebayothi zizahlatshelwa wena, zibe ngumnikelo owemukelekayo elathini lami, kwengezelelwe udumo lwendlu yami.


text:
Yimikhumbi ebuthana ivela ezihlengeni, ikhokhelwa yimikhumbi emikhulu, ukuletha amadodana akho evela khatshana kanye lesiliva legolide lawo, ngenxa yebizo le Nkosi uNkulunkulu wakho, langenxa yoNgcwele kaIsrayeli, ngoba ikunikile udumo.


text:
Abezizwe bazakwakha imiduli yakho, lamakhosi abo akukhonze; ngoba elakeni lwami ngakutshaya, kodwa sengikuhawukele.


text:
Amasango akho azahlala evulekile, kawayikuvalwa emini lebusuku, ukuze abantu bakulethele inotho yezizwe. lamakhosi azo aqhutshwe ebotshiwe.


text:
Inotho yeLebhanoni izalethwa kuwe, ifiri, lomthidari, lomkhoba, ukucecisa indlu yami engcwele; ngizakwenza indawo yenyawo zami ibe ngekhazimulayo.


text:
Amadodana abakucindezelayo azakuza kuwe ukukukhonza, labo bonke abakudelelayo bakhothamele kungaphansi yenyawo zakho, bakubize ngokuthi ungumuzi we Nkosi, iZiyoni yoNgcwele kaIsrayeli.


text:
Esikhundleni sokuthi ubutshiyiwe, uzondwa, kungasekho odabula phakathi kwakho, ngizakwenza ube lodumo kuze kube nininini, uthokozise ezizukulwaneni zonke.


text:
Uzamunya uchago lwezizwe, umunye amabele amakhosi; uzakwazi ukuthi mina Nkosi nginguMsindisi wakho, lomhlengi wakho, lomninimandla kaJakobe.


text:
Endaweni yethusi ngizakulethela igolide, lendaweni yensimbi ngikulethele isiliva, endaweni yesigodo ngikulethele ithusi, lendaweni yamatshe ngikulethele insimbi. Ngizakwenza ukuthula kube ngumbusi wakho, lokulunga kube yinkosi yakho.


text:
Isihluku kasisayikuba khona elizweni lakho, lokuchitheka lokubhubhisa phakathi kwelizwe lakho; uzakutha imiduli yakho uthi yikuKhululwa, lamasango akho uthi yiNdumiso.


text:
Ilanga kalisayikuba yikukhanya kuwe emini, lenyanga kayisayikukukhanyisela ebusuku; kodwa i Nkosi izakuba yikukhanya kwakho okulaphakade, loNkulunkulu wakho abe ludumo lwakho.


text:
Ilanga lakho kalisayikutshona, lenyanga yakho kayisayikuncipha; ngoba i Nkosi izakuba yikukhanya kwakho okulaphakade, lensuku zokulila kwakho zizaphela.


text:
Abantu bakho bonke bazakuba ngabalungileyo, ilizwe libe ngelabo kokuphela, babe lugatsha oluhlanyelwa yimi, umsebenzi wezandla zami, ukuze ngibe lodumo.


text:
Usendo oluncinyane luzakuba ngabantu abanengi, lomncane abe yisizwe esilamandla. Ngizakwenza lokhu ngesikhathi esifaneleyo. Mina ngiyi Nkosi.


text:
UMoya weNkosi uJehova uphezu kwami, ngoba iNkosi ingigcobile ukuthi ngitshumayele indaba ezinhle kubayanga, ingithumile ukubopha abalenhliziyo ezidabukileyo, ngimemezele ukukhululwa kwabathunjiweyo, lokuvulelwa kwezibotshwa entolongweni;


text:
ngimemezele umnyaka womusa we Nkosi, losuku lwempindiselo kaNkulunkulu wethu; ngiduduze bonke abalilayo,


text:
nginike labo abalilayo eZiyoni imiqhele endaweni yomlotha, lamafutha enjabulo endaweni yokulila, indumiso endaweni yomoya odanileyo; ukuze babizwe ngokuthi yizihlahla zobuqotho, ezihlanyelwe yi Nkosi, ukuze izuze udumo.


text:
Bazakwakha amanxiwa amadala, bavuse izindawo zakudala ezichithekileyo, balungise imizi edilikileyo, lazo zonke indawo ezindala ezichithekileyo.


text:
Kodwa lina lizakuthiwa lingabapristi be Nkosi, libizwe ngokuthi yizikhonzi zikaNkulunkulu wethu; lizakudla imfuyo yezizwe, lithokoze ngenotho yazo.


text:
Endaweni yehlazo lenu lizakwabelwa ngokuphindiwe kabili endaweni yokudunyazwa kwenu lizajabula ngesabelo senu; ngakho-ke elizweni lenu lesabelo esiphindiwe kabili, libe lentokozo elaphakade.


text:
Ngoba mina Nkosi ngithanda ukulunga, ngizonda ukuphanga lobubi; ngizabanika umvuzo wabo ngeqiniso, ngenze labo isivumelwano esilaphakade.


text:
Inzalo yabo izakwaziwa phakathi kwezizwe, labantwana babo phakathi kwabantu; bonke abababonayo bazavuma ukuthi bangabantu i Nkosi ebabusisileyo.


text:
Ngizathokoza kakhulu nge Nkosi, umphefumulo wami uzajabula ngoNkulunkulu wami; ngoba ingigqokise isembatho sokukhululwa, iyangembesa ngebhatshi lokulunga, njengomyeni ezicecise ngezigqoko zompristi, lanjengomakoti ezicecisa ngamatshe amahle.


text:
Ngoba njengomhlaba uveza ihlumela lawo, lanjengensimu ikhulisa okuhlanyelweyo kiyo, ngokunjalo-ke iNkosi uJehova izaveza ukulunga lodumo phambi kwezizwe zonke.


text:
Ngenxa yeZiyoni kangiyikuthula, langenxa yeJerusalema kangiyikuphumula, kuze kuphume ukulunga kwayo njengokukhanya, lokukhululwa kwayo njengesihlanti* esivuthayo.


text:
Izizwe zizabona ukulunga kwakho, lamakhosi wonke abone inkazimulo yakho; uzabizwa ngebizo elitsha umlomo we Nkosi ozakutha lona.


text:
Kawusayikubizwa ngokuthi ngoTshiyiweyo, lelizwe lakini kalisayikuthiwa ngoLahliweyo; kodwa uzabizwa ngokuthi yiNtokozo yami, lelizwe lakini ngokuthi ngoWendileyo; ngoba i Nkosi iyathokoza ngawe, lelizwe lakini libe ngelayo.


text:
Ngoba njengejaha lithatha intombi emsulwa, ngokunjalo-ke okwakhayo uzakuthatha; lanjengomyeni ethokoziswa ngumakoti, uNkulunkulu wakho uzathokoza ngawe.


text:
Ngibekile abalindi phezu kwemithangala yakho, wena Jerusalema; kabayikuthula lakanye emini lebusuku. Lina elingabakhumbuzi be Nkosi lingaphumuli,


text:
I Nkosi ifungile ngesandla sayo sokunene, langengalo yayo elamandla yathi: Kangisayikunika izitha zakho amabele akho abe yikudla kwazo, labezizwe kabayikunatha iwayini lakho elitsha olisebenzeleyo;


text:
kodwa labo abawavunileyo bazawadla badumise i Nkosi; lalabo abazibuthayo izithelo zevini bazanatha iwayini emagumeni endlu yami engcwele.


text:
Phumani ngamasango, lilungisele abantu indlela; candani umgwaqo omkhulu, likhuphe amatshe, liphakamisele abantu uphawu.


text:
Khangela, i Nkosi isimemezele emhlabeni wonke yathi: Tshonini kuyo iZiyoni lithi: Khangela, iNkosi iyeza ukukusindisa; iyeza lomvuzo wayo, lenkokhelo yayo iphambi kwayo.


text:
Bazabizwa ngokuthi ngabantu abangcwele, abahlengiweyo be Nkosi; wena uzakuthiwa ngoDingiweyo, umuzi ongatshiywanga.


text:
Ngubani lo ovela eEdoma, evela eBozira egqoke izembatho ezibomvu, lo ocecileyo ngezigqoko zakhe, ehamba ngobukhulu bamandla akhe? Yimi engikhuluma ngokulunga, engilamandla okusiza.


text:
Ngisinyathele ngedwa isikhamelo sewayini, kwakungekho loyedwa ebantwini kanye lami; ngibanyathele ekuthukutheleni kwami, ngabafihliza elakeni lwami; legazi labo lachaphakela ezembathweni zami, ngingcolisile izigqoko zami zonke.


text:
Ngakhangela, kodwa kwakungekho osizayo, ngamangala, kodwa kwakungekho osekelayo; ngakho nganqoba ngeyami ingalo, lolaka lwami lwangisekela.


text:
Ngasenginyathela abantu ekuthukutheleni kwami, ngabadakisa ngolaka lwami, ngachithela igazi labo phansi.


text:
Ngizalandisa ngothando lwe Nkosi, ngiyidumise, ngakho konke i Nkosi esenzele khona, lobuhle obukhulu ebenzele indlu kaIsrayeli, esenzele bona ngomusa wayo, langobukhulu bothando lwayo.


text:
ekuhluphekeni kwabo konke. Kabakhululwanga yingilosi, kodwa yabasindisa yona uqobo; ngothando lwayo langesihawu sayo yabahlenga, yabaphakamisa, yabathwala zonke izinsuku zakuqala.


text:
Basebekhumbula insuku zakuqala zikaMozisi inceku yayo. Bathi: Ungaphi lowo owakhupha olwandle abelusi bomhlambi wakhe? Ungaphi lowo owathela uMoya wakhe oNgcwele kubo,


text:
owasebenzisa amandla akhe, wenza izinto ezimangalisayo ngoMozisi, owehlukanisa amanzi phambi kwabo ukuze azenzele ibizo elingakhohlakaliyo,


text:
Njengezinkomo zisehlela esigodini, uMoya we Nkosi wamphumuza. Ngokunjalo wabakhokhela abantu bakho, ukuze uzenzele ibizo elilodumo.


text:
Khangela phansi usemazulwini ubone, usendaweni yakho engcwele yobukhosi. Kungaphi ukutshiseka kwakho lamandla akho? Ukuvutha kwenhliziyo yakho lesihawu sakho kugodliwe.


text:
Ngoba wena ungubaba, lanxa uAbrahama engasazi loIsrayeli engasivumi; wena Nkosi ungubaba, ibizo lakho lingumhlengi wethu kusukela endulo.


text:
Kungani usenza siduhe ezindleleni zakho, Nkosi, wenze inhliziyo yethu ibe lukhuni ekukwesabeni? Phenduka ngenxa yenceku zakho, izizwe zelifa lakho.


text:
Kungani abantu ababi besenza indlu yakho ibe yinhlekisa? Kungani izitha zethu zingcolisa indawo yakho engcwele?


text:
njengomlilo utshisa insaba, lalapho ubilisa amanzi, ukuze wazise izitha zakho ibizo lakho, uzenze zithuthumele phambi kwakho,


text:
Kusukela endulo abantu kabezwanga, kababekanga indlebe, kababonanga uNkulunkulu onjengawe, osebenzela labo abamthembayo.


text:
Uhlangabeza othokozayo lowenza ukulunga, labo abakukhumbulayo ezindleleni zakho. Khangela, wena wathukuthela, ngoba sasonile; kubo kulephakade, njalo sizasindiswa.


text:
Sonke sinjeng oku ngcolileyo, lakho konke ukulunga kwethu zinjezidwedwe ezingcolileyo. Sonke siyabuna njengehlamvu, lobubi bethu buyasiphephula njengomoya.


text:
Njalo kakho obiza ibizo lakho, ozivusela ukubambelela kuwe; ngoba usifihlele ubuso bakho, wasincibilikisa ngenxa yezono zethu.


text:
Kanti, i Nkosi, wena ungubaba; thina silibumba, wena ungumbumbi wethu; sonke singumsebenzi wezandla zakho.


text:
Ungathukutheli kakhulu, Nkosi, ungakhumbuli ububi kokuphela. Khangela, bona, siyancenga, sonke singabantu bakho.


text:
Imizi yakho engcwele isiphenduke yaba yinkangala, iZiyoni isiphenduke yaba yinkangala, iJerusalema isichithekile.


text:
Indlu yethu engcwele lemangalisayo, lapho obaba ababekudumisela khona, itshisiwe ngomlilo, lazo zonke indawo zethu ezithandekayo sezingamanxiwa.


text:
Ngangilungele ukudingwa yilaba abangangicelanga; ngangilungele ukutholwa yilabo abangangidinganga. Ngathi: Khangelani, ngi lapha, khangelani, ngi lapha; kuso isizwe esasingakhuleki ebizweni lami.


text:
Ngelula izandla zami usuku lonke kubo abantu abahlamukayo, abahamba ngendlela engalunganga, belandela imicabango yabo;


text:
abantu abangithukuthelisayo njalonjalo, besenza imihlatshelo emasimini, betshisa impepha phezu kwezitina;


text:
abahlala emangcwabeni bekhonza imimoya emibi, balala endaweni ezisithekileyo, badle inyama yengulube, benatha umhluzi wokunengekayo emganwini yabo;


text:
abathi: Ungasondeli kimi, ngoba ngingcwele kulawe. Laba banjengentuthu emakhaleni ami, lomlilo otshisayo usuku lonke.


text:
Khangela, kubhaliwe phambi kwami ukuthi: Kangiyikuthula, kodwa ngizaphindisela, yebo, ngizaphindisela


text:
ububi babo lobubi baboyise kanyekanye, itsho i Nkosi. Ngoba batshisa impepha phezu kwezintaba, bangithuka phezu kwamaqaqa, ngizabaphindisela ngokubafaneleyo.


text:
I Nkosi ithi: Lapho ihlukuzo lezithelo zevini lilewayini elitsha, abantu bathi: Ungaloni, ngoba liphethe isibusiso; ngakho-ke ngenxa yenceku zami kangiyikubhubhisa bonke abantu.


text:
Ngizamvezela abantwana uJakobe, ngimvezele loJuda indlalifa zentaba zami; okhethiweyo wami uzakwakha khona, lenceku zami zihlale khona.


text:
ISharoni izakuba lidlelo lemihlambi, lesihotsha seAkori sibe yisibaya senkomo zabantu bami abangidingayo.


text:
Kodwa lina elitshiya i Nkosi, likhohlwe intaba yami engcwele, liphakulele unkulunkulu uNhlanhla ukudla, limgcwalisele inkezo ngewayini elixutshiweyo unkulunkulu uSimiselo,


text:
ngizalimisela inkemba, lonke lizakhothamela ukuhlatshwa; ngoba kwathi lapho ngilibiza, kalasabela, lalapho ngikhuluma, kalilalelanga, kodwa lenza okubi emehlweni ami, lakhetha lokho engingakuthandiyo.


text:
Ngakho-ke iNkosi uJehova ithi: Khangela, inceku zami zizakudla, kodwa lina lizalamba; khangela, inceku zami zizanatha, kodwa lina lome; khangela, inceku zami zizathokoza, lina liyangeke;


text:
khangela, inceku zami zizahlabela ngentokozo, kodwa lina likhale ngenxa yokudabuka kwenhliziyo, lilile ngenxa yobuhlungu bomoya.


text:
Ibizo lenu lizasetshenziswa njengesiqalekiso ngabakhethiweyo bami, leNkosi uJehova izalibulala; kodwa inceku zayo izazibiza ngelinye ibizo.


text:
Loba ngubani ozibusisayo emhlabeni uzazibusisa ngoNkulunkulu weqiniso, lalowo ofungayo emhlabeni uzafunga ngoNkulunkulu weqiniso; ngoba inhlupheko zakuqala sezikhohlakele, njalo ngoba zisithekile emehlweni ami.


text:
Ngoba khangela, ngiyadala amazulu amatsha lomhlaba omutsha, izinto zakuqala kazisayikukhunjulwa, kazisayikuphinda zifike engqondweni.


text:
Jabulani, lithokoze njalonjalo ngalokhu engikudalayo, ngoba khangela, ngenza iJerusalema ibe yintokozo, labantu bayo babe yinjabulo.


text:
Ngizathokoza ngeJerusalema, ngijabule ngabantu bami; kakusayikuzwakala kuyo ilizwi lokukhala lelizwi lokulila.


text:
Kusukela lapho kakusayikuba khona ofa ebantwaneni, lixhegu elingaphelelisi insuku zalo, ngoba ofa eselekhulu leminyaka kuzakuthiwa mutsha, lalowo ongafinyeleli ekhulwini leminyaka uzakuba ngoqalekisiweyo.


text:
Kabayikwakha, kuhlale omunye; kabayikuhlanyela, kudle omunye; ngoba insuku zabantu bami zizakuba njengensuku zesihlahla, labakhethiweyo bami bazakudla izithelo zomsebenzi wabo.


text:
Kabayikusebenzela ize, loba bazalele abantwana ukuhlupheka; ngoba bazakuba yinzalo yababusisiweyo be Nkosi, kanye labantwana babo emva kwabo.


text:
Impisi izakudla ndawonye lewundlu, lesilwane sidle amahlanga njengenkomo, lothuli lube yikudla kwenyoka. Kaziyikulimaza, zibhubhise, entabeni yami yonke engcwele, itsho i Nkosi.


text:
I Nkosi ithi: Amazulu ayisihlalo sami sobukhosi, lomhlaba uyisigcabha senyawo zami; ngenjani leyondlu ebelizangakhela yona, ngenjani lendawo yami yokuphumula?


text:
Ngoba zonke lezizinto isandla sami sazenza, lazo zonke lezizinto zikhona, kutsho i Nkosi. Kodwa kulo ngizakhangela, kulowo othobekileyo, olomoya odabukileyo, lothuthumelayo elizwini lami.


text:
Ohlaba inkabi unjengotshaya umuntu; onikela umhlatshelo ngewundlu unjengowephula intamo yenja; onikela umnikelo wokudla unjengonikela umnikelo ngegazi lengulube; otshisa impepha kube ngumnikelo wesikhumbuzo unjengobusisa isithombe. Konke lokhu kuyizenzo abantu abazikhethela zona, labo abazithokozisa ngezinengiso zabo.


text:
Ngakho-ke ngizabakhethela inhlupheko, ngibehlisele lokho abakwesabayo; ngoba ekubizeni kwami kakho owasabelayo, lekukhulumeni kwami kabalalelanga; kodwa benza okubi emehlweni ami, bakhetha lokho engingakuthandiyo.


text:
Zwanini ilizwi le Nkosi, lina elithuthumela ngelizwi layo elokuthi: Abafowenu abalizondayo, abalixotsha ngenxa yebizo lami, bathi: Kayibe lodumo i Nkosi, ukuze sibone intokozo yenu; kodwa-ke yibo abazayangeka.


text:
Zwanini umsindo phakathi komuzi; umsindo ophuma ethempelini ngumsindo wokuphindisela kwe Nkosi ezitheni zayo.


text:
Ngubani owake wezwa okunje? Ngubani owake wabona okunje? Kambe ilizwe lingazalwa ngosuku olulodwa? Lesizwe singabelethwa ngesikhatshana yini? Ngoba iZiyoni ithe isahelelwa, yazala abantwana bayo.


text:
Ngizavula isizalo kodwa ngingenzi, ukuthi kuzalwe yini? kutsho i Nkosi. Kuzakuthi mina engenza ukuthi kuzalwe, ngibuye ngivale isizalo yini? utsho uNkulunkulu wakho.


text:
Thokozani kanye leJerusalema, liyithabele, lina lonke eliyithandayo; jabulani kanye layo khathesi, lina lonke eliyililelayo;


text:
Ngoba i Nkosi ithi: Khangelani, ngizalinika ukuthula okuzagelezela kini njengomfula, lenotho yezizwe enjengesifula esigcweleyo; lani lizamunya, liphathwe emathangazini alo, lidlaliswe emadolweni.


text:
Lizabona lokhu, lenhliziyo yenu ithokoze; lemizimba yenu ikhule iqine; kuzakwaziwa ukuthi isandla se Nkosi sesisencekwini zayo, izithukuthelele izitha zayo.


text:
Ngoba khangela, i Nkosi izafika ngomlilo, izinqola zayo zibe njengesivunguzane, ukwehlisela intukuthelo yayo ngokufutheka, lokukhuza kwayo ngamalangabi omlilo.


text:
Labo abazehlukanisela ukungena ensimini yokukhonzela, bezihlambulula, belandelana, besidla inyama yezingulube, lesinengiso, lamagundwane, imisebenzi yabo lemicabango yabo izaphela, kutsho i Nkosi.


text:
Ngizabeka isibonakaliso phakathi kwazo, ngithume abaseleyo ezizweni, eTarshishi, lePhuli, leLudi, badonsa idandili, leTubali, leJavani, kuzihlenge ezikhatshana ezingakezwa udumo lwami, ezingakaboni ubukhulu bami; bazalandisa ngodumo lwami phakathi kwezizwe.


text:
Bazabuyisa bonke abafowenu bebakhupha kuzo zonke izizwe, babe yisipho e Nkosi ni; bazababuyisa ngamabhiza langezinqola, langamathala, langezimbongolo, langamakamela, entabeni yami engcwele iJerusalema, kutsho i Nkosi, njengabantwana bakoIsrayeli beletha iminikelo yabo yempuphu ngezitsha zabo ezihlambulukileyo endlini ye Nkosi.


text:
Njengalokhu amazulu amatsha lomhlaba omutsha engizakwenza kuzakuma kokuphela phambi kwami, kutsho i Nkosi, ngokunjalo-ke inzalo yakho lebizo lakho kuzakuma kokuphela.


text:
Inyanga ngenyanga ekuthwaseni kwenyanga, ngeviki ngeviki ngesabatha, yonke inyama izakuza, idumise phambi kwami, itsho i Nkosi.


text:
Bazaphuma, babone izidumbu zabantu abangivukelayo; impethu edla izidumbu kayiyikufa, lomlilo ozitshisayo kawuyikucitsha; bazakuba yisinengiso kuyo yonke inyama.


text:
Ilizwi le Nkosi lafika kuye ensukwini zikaJosiya indodana kaAmoni, inkosi yakoJuda, ngomnyaka wetshumi lantathu wokubusa kwakhe;


text:
lafika futhi ensukwini zikaJehoyakhimi indodana kaJosiya, inkosi yakoJuda, kwaze kwaba sekupheleni komnyaka wetshumi lanye kaZedekhiya indodana kaJosiya, inkosi yakoJuda, kwaze kwaba sekuthunjweni kweJerusalema enyangeni yesihlanu.


text:
Kodwa i Nkosi yathi kimi: Ungatsho ukuthi: Ngingumntwana nje, ngoba kubo bonke engikuthuma kubo uzakuya, lakho konke engikulaya khona uzakukhuluma.


text:
I Nkosi yasiselula isandla sayo, yathinta umlomo wami, yathi kimi: Khangela, sengibekile amazwi ami emlonyeni wakho.


text:
Ngiyakubeka lamuhla phezu kwezizwe laphezu kwemibuso, ukusiphuna lokudiliza, ukubhubhisa lokuchitha, ukwakha lokuhlanyela.


text:
Ilizwi le Nkosi lafika kimi ngokwesibili lisithi: Ubonani? Ngathi: Ngibona imbiza ebilayo, ifulathele enyakatho.


text:
Ngoba khangela, ngiyabiza izizwe zonke zemibuso yenyakatho, kutsho i Nkosi; amakhosi azo azafika, wonke azamisa izihlalo zawo zobukhosi emasangweni eJerusalema, azingelezele imiduli yayo yonke, lemizi yonke yakoJuda.


text:
Ngizabamemezelela izigwebo zami ngenxa yabo bonke ububi babo ngokungihlamuka kwabo. Batshisela abanye onkulunkulu impepha, bakhonza imisebenzi yezandla zabo.


text:
Kodwa wena, bopha ukhalo lwakho, usuke, ukhulume kibo konke engikulaya khona. Ungabesabi, hlezi ngehlisele phezu kwakho ukwesaba phambi kwabo.


text:
Ngoba khangela, ngikwenzile lamuhla waba njengomuzi obiyelweyo, lensika yensimbi, lemiduli yethusi, ukumelana lelizwe lonke, wonke amakhosi akoJuda, leziphathamandla zalo, labapristi balo, labantu balo.


text:
Hamba uyememezela eJerusalema uthi: I Nkosi ithi: Ngiyakhumbula uthembeko lwakho usemutsha, lothando lwakho usengumakoti, lokungilandela kwakho enkangala, elizweni elingahlanyelwanga.


text:
UIsrayeli wayengcwele e Nkosi ni, eyizithelo zokuqala zesivuno sayo. Bonke abazidlayo baba lecala, behlelwa ngokubi, kutsho i Nkosi.


text:
I Nkosi ithi: Yibubi bani oyihlo ababuthola kimi ukuze basuke baye khatshana lami, balandele lokho okuyize, babe yize?


text:
Kabatshongo ukuthi: Ingaphi i Nkosi eyasikhupha elizweni leGibhithe, yasikhokhela enkangala, elizweni eliligwadule lelilemigodi, elizweni elomileyo elimnyama kakhulu, elizweni elingahanjwa muntu, lalapho okungahlali muntu khona?


text:
Ngalingenisa elizweni elivundileyo ukuze lidle izithelo zalo lokuhle kwalo. Kodwa lapho selingenile lalingcolisa ilizwe lami, lenza ilizwe engalinika lona laba ngamanyala.


text:
Abapristi kabatshongo ukuthi: Ingaphi i Nkosi? Lalabo abaphatha umlayo kabangazanga. Ababusi baphambuka kimi, labaprofethi baprofetha ngoBhali, balandela izithombe ezingasizi lutho.


text:
Hambani liye ezihlengeni zeKuprosi libone, lithume abantu eKedari lihlolisise, libone ukuthi yake yaba khona into enjengale yini?


text:
Isizwe sake santshintsha onkulunkulu baso, loba bengesibo onkulunkulu balutho yini? Kodwa abantu bami bangintshintshile mina enginguNkulunkulu wabo obalethela udumo ngonkulunkulu ongasizi lutho.


text:
Ngoba abantu bami benzile izinto ezimbi ezimbili; bangihlamukele, mina mthombo wamanzi aphilayo, bazigebhela imithombo etshayo, engabambi manzi.


text:
Amabhongo ezilwane asembhongele, zakhonya kakhulu. Zenza ilizwe lakhe laba yinkangala, lemizi yakhe ingamanxiwa, kayiselamuntu.


text:
Wena Israyeli, kawuzehliseli lokhu ngokuhlamuka i Nkosi uNkulunkulu wakho lapho ikukhokhela endleleni yini?


text:
Ngakho uzuzani ngokuya eGibhithe, ukuthi unathe amanzi eNile? Futhi uzuzani ngokuya eAsiriya, ukuthi unathe amanzi eYufrathi?


text:
Ububi bakho buzakutshaya, lokuhlehlela kwakho emuva kuzakukhuza. Yazi, ubone ukuthi kuyinto embi lebabayo ukuyihlamukela i Nkosi uNkulunkulu wakho, lokuthi ukungesaba kakukho kuwe, kutsho iNkosi uJehova wamabandla.


text:
Wephula ijogwe lakho endulo, waziqamula izibopho zakho, wathi wena: Kangiyikukukhonza. Kodwa phezu kwalo lonke uqaqa oluphakemeyo, langaphansi kwezihlahla zonke eziluhlaza, walala njengesifebe.


text:
Kukanti mina ngakuhlanyela ulivini elihle, uyinhlanyelo elungileyo kuphela. Pho-ke, usuphenduke njani waba mubi, waba livini elibi?


text:
Ngoba uba ugeza ngesoda, usebenzise isepa enengi, ububi bakho busekhona phambi kwami, kutsho iNkosi uJehova.


text:
Ungatsho njani ukuthi: Kangingcolanga, kangilandelanga oBhali? Khangela ukuziphatha kwakho esigodini, wazi ukuthi wenzeni. Unjengekamela elisikazi elizulazulayo emzileni yalo,


text:
lanjengobabhemi weganga owejwayele inkangala, ophembela umoya ekukhanukeni kwakhe. Ngubani ongavimbela inkanuko yakhe? Bonke abamdingayo kabangazikhathazi, bazamthola ngesikhathi sokukhwelwa.


text:
Ungazidinisi ngokuhambahamba ulandela abanye onkulunkulu, loba uzibulale ngomhawu. Kodwa wena wathi: Hatshi, kangiyekeli, ngoba ngithandile abezizweni, ngizabalandela.


text:
Njengoba isela lilenhloni lapho selibanjiwe, kunjalo indlu kaIsrayeli izakuba lenhloni, bona kanye lamakhosi abo, leziphathamandla zabo, labapristi babo, labaprofethi babo,


text:
abathi esihlahleni: Wena ungubaba; abathi lelitsheni: Wena wasizala. Ngoba bangifulathela, kabangikhangelanga. Kodwa ngesikhathi sokuhlupheka kwabo bathi: Vuka, usikhulule!


text:
Kanti bangaphi onkulunkulu bakho ozenzele bona? Kabavuke bona uba bengakukhulula ngesikhathi sokuhlupheka kwakho; ngoba onkulunkulu bakho banengi njengemizi yakho, wena Juda.


text:
Kwaba yize ukubatshaya kwami abantwana benu, kabakwemukelanga ukulaywa. Inkemba yenu ibadlile abaprofethi bakho njengesilwane esichithayo.


text:
Wena sizukulwana, lalela ilizwi le Nkosi. Benginjengenkangala kuIsrayeli, lelizwe elilomnyama omkhulu yini? Pho-ke, batsholoni abantu bami ukuthi: Sesikhululekile, kasisayikuza kuwe futhi?


text:
Intombi emsulwa ingazikhohlwa yini iziceco zayo lomakoti izembatho zakhe? Kanti abantu bami bangikhohliwe insuku ezingelakubalwa.


text:
Lezigqokweni zakho kutholakala igazi labayanga abangelacala; kawubatholanga befohlela. Kanti kukho konke lokho uthi:


text:
Kulula kuwe kangaka ukuntshintsha indlela yakho. Uzayangiswa yiGibhithe, njengoba wayangiswa yiAsiriya.


text:
Uzaphuma lalapho uthwele imikhono yakho ekhanda, ngoba i Nkosi ibalahlile labo obathembayo, kawuyikuphumelela ngabo.


text:
Bathi: Uba indoda isehlukana lomkayo, abesesiba ngowenye indoda, isezambuyisa yini? Lelolizwe belingayikungcoliswa kakhulu yini? Kanti wena usufebile lezithandwa ezinengi, usabuya kimi yini? kutsho i Nkosi.


text:
Phakamisela amehlo akho emadundulwini angelalutho, ubone. Kungaphi lapho ongalalelwanga khona? Ezindleleni wahlalela izithandwa njengomArabhiya enkangala. Ulingcolisile ilizwe ngobufebe bakho obubi.


text:
Ngenxa yalokho izihlambo zinqandiwe, lezulu lentwasa kalinanga. Kanti ulesibindi sesifebe, kawulanhloni.


text:
Uzahlala uthukuthele njalonjalo, elolaka kuze kube sekucineni yini? Khangela, utsho njalo wena, kodwa uphikilele ukwenza konke okubi.


text:
I Nkosi yathi kimi ensukwini zenkosi uJosiya: Ubonile yini okwenziwe nguIsrayeli ongathembekanga? Ukhwelile kuzo zonke intaba, langaphansi kwezihlahla zonke eziluhlaza uphingile khona.


text:
Ngathi uzabuya kimi esekwenzile konke lokhu; kodwa kabuyanga, lodadewabo ongathembekanga uJuda wakubona lokho.


text:
Wabona ukuthi ngenxa yobufebe bonke bukaIsrayeli ongathembekanga, ngamxotsha ngamnika lencwadi yesehlukaniso; kodwa udadewabo ongathembekanga uJuda kesabanga, laye wasuka wafeba.


text:
Ngoba ubufebe babuyinto elula kuye wangcolisa ilizwe ngokufeba kwakhe langokukhonza amatshe lezihlahla.


text:
Kodwa kukho konke lokho udadewabo ongathembekanga uJuda kabuyanga kimi ngenhliziyo yonke, kuphela ngokuzenzisa nje, kutsho i Nkosi.


text:
Hamba uyememezela lamazwi ngenyakatho uthi: Buya wena Israyeli ongathembekanga, kutsho i Nkosi. Kangiyikukuthukuthelela, ngoba ngilesihawu, itsho i Nkosi. Kangiyikuthukuthela kokuphela.


text:
Vuma kuphela icala lakho ukuthi uyihlamukele i Nkosi uNkulunkulu wakho, wakhonza onkulunkulu bezizweni ngaphansi kwazo zonke izihlahla eziluhlaza, lokuthi kawulalelanga ilizwi lami kutsho i Nkosi.


text:
Buyani, bantwana abangathembekanga, kutsho i Nkosi; ngoba ngiyiNkosi yenu. Ngizalithatha, abe munye emzini, babe babili kulo usendo, ngililethe eZiyoni.


text:
Kuzakuthi lapho selandile laba banengi elizweni, ngalezonsuku kabasayikukhuluma ngomtshokotsho wesivumelwano se Nkosi, kutsho i Nkosi. Kakusayikucatshangwa ngawo, kawusayikukhunjulwa, kawusayikuhanjelwa, kakusayikwenziwa omunye.


text:
Ngalesosikhathi iJerusalema izakuthiwa yisihlalo sobukhosi se Nkosi; zonke izizwe zizabuthana khona, phambi kwe Nkosi eJerusalema; kazisayikulandela inhliziyo zazo ezilenkani.


text:
Ngalezonsuku indlu yakoJuda izahlangana lendlu yakoIsrayeli, ziphume kanyekanye elizweni lenyakatho, zize elizweni engalinika oyihlo ukuze libe ngelabo.


text:
Mina bengisithi ngizakubeka njani phakathi kwabantwana bami, ngikunike ilizwe elihle, ilizwe elihle kakhulu phakathi kwazo zonke izizwe. Ngathi uzangibiza ngokuthi Baba, ungadeli ukungilandela.


text:
Isibili, njengomfazi ongathembekanga etshiya umkakhe, lawe ungikhohlisile, wena ndlu kaIsrayeli, itsho i Nkosi.


text:
Ilizwi liyezwakala emadundulwini angelalutho, elokukhala lokukhuleka kwabantwana bakoIsrayeli, ngoba beyonile indlela yabo, bayikhohlwa i Nkosi uNkulunkulu wabo.


text:
Buyani, lina bantwana abangathembekanga. Ngizakwelapha ukungathembeki kwenu. Khangela, siyeza kuwe, ngoba wena uyi Nkosi uNkulunkulu wethu.


text:
Isibili ukukhonza phezu kwamaqaqa kakusizi lutho kanye lomsindo wakhona. Isibili ukukhululwa kukaIsrayeli kuse Nkosi ni uNkulunkulu wethu.


text:
UBhali, into elehlazo iqedile umsebenzi wabobaba kusukela ebutsheni bethu, izimvu zabo lenkomo zabo, amadodana abo lamadodakazi abo.


text:
Asilale phansi silenhloni, sibanjwe zinhloni zethu; ngoba sonile e Nkosi ni uNkulunkulu wethu, thina labobaba, kusukela ebutsheni bethu kuze kube lamuhla; kasilalelanga ilizwi le Nkosi uNkulunkulu wethu.


text:
Uba uphenduka, wena Israyeli, kutsho i Nkosi, phendukela kimi. Uba ususa phambi kwami izinengiso zakho, ungasuki kimi,


text:
futhi uzafunga: Kuphila kukaJehova, ngeqiniso, ngokwahlulela, langokulunga; lezizwe zizabusiswa kuyo, lakuyo zizincome.


text:
Ngoba i Nkosi ithi ebantwini bakoJuda labeJerusalema: Qhathani ingqatho yenu, lingahlanyeli phakathi kwameva.


text:
Zisokeleni e Nkosi ni, ukusoka kwenu kube ngokwenhliziyo, lina bantu bakoJuda labeJerusalema, hlezi ulaka lwami luphembeke njengomlilo, luthungele, kungabi khona ongalucitsha, ngenxa yezenzo zenu ezimbi.


text:
Khulumani koJuda, limemeze eJerusalema lithi: Vuthelani uphondo elizweni, limemeze kakhulu lithi: Buthanani, singene emizini ebiyelweyo.


text:
Misani uphawu olukhomba iZiyoni, libaleke lingemi, ngoba ngiletha okubi okuvela ngenyakatho, lokuchitheka okukhulu.


text:
Isilwane siphumile ehlathini laso, umchithi wezizwe uyeza, uphumile endaweni yakhe ukuze achithe ilizwe lakho; lemizi yakho izakuba ngamanxiwa, kungabi khona umuntu kuyo.


text:
Ngenxa yalokho yembatha amalembu amasaka, ukhale ulile; ngoba ulaka lwe Nkosi olwesabekayo kaluhlehlanga kithi.


text:
Kuzakuthi ngalolosuku, kutsho i Nkosi, amakhosi aphelelwe yisibindi kanye leziphathamandla; abapristi bazamangala, labaprofethi bethuke.


text:
Ngasengisithi: Hawu, Nkosi Jehova! ubakhohlisile isibili lababantu kanye leJerusalema ngokuthi: Lizakuba lokuthula; kanti inkemba ifinyelela emphefumulweni.


text:
Ngalesosikhathi kuzakuthiwa kulabobantu lakuyo iJerusalema: Umoya otshisayo ovela enkangala emadundulwini angelalutho, uyavunguza phezu kwabantu bami, ungeyisiwo wokwela lokuhlungula,


text:
Khangela, umufo uyeza njengamayezi, inqola zakhe zinjengesivunguzane, lamabhiza akhe alejubane kulokhozi. Maye babo, ngoba sichithekile!


text:
Wena Jerusalema, hlambulula inhliziyo yakho kuphume ububi, ukuze uphephe. Koze kube nini imicabango yakho emibi ihlala phakathi kwakho?


text:
Xwayisani izizwe ukuthi uyeza, khangela, bikani kuyo iJerusalema lithi: Kufika abavimbezeli bevela elizweni elikhatshana; bayamemeza kuyo imizi yakoJuda.


text:
Ukuhamba kwakho lezenzo zakho kukulethele lokho. Lokhu kuyikuphela kwakho, kuyababa, sekufinyelele enhliziyweni yakho uqobo.


text:
Ngilobuhlungu obukhulu, ngiyazitshila ngenxa yobuhlungu. Maye inhliziyo yami! Inhliziyo yami iyatshaya, kangilakuthula; ngoba ngizwile ukukhala kophondo, lomkhosi wempi.


text:
Ukuchitheka kulandela ukuchitheka, ilizwe lonke lichithekile. Amathente ethu adilikile masinyane, lamakhetheni awo ngokucwayiza kwelihlo.


text:
Abantu bami bayizithutha, kabangazi; bangabantwana abayiziphukuphuku, kabalakuqedisisa. Bahlakaniphele ukwenza okubi, kodwa ukwenza okuhle kabakwazi.


text:
Ngabona, khangela, ilizwe elivundileyo liyinkangala, lemizi yalo yonke yayidiliziwe phambi kwe Nkosi, laphambi kolaka lwayo oluvuthayo.


text:
Ngenxa yalokho umhlaba uzalila lamazulu aphezulu abe mnyama; ngoba sengikukhulumile engikuqondileyo; kangiyikuzisola, ngibuyele emuva.


text:
Imizi yonke iyabaleka ngenxa yomsindo wabagadi bamabhiza labaphathi bamadandili; bangena ezixukwini bakhwele emadwaleni, imizi yonke isele ize, kakho ohlala kiyo.


text:
Wena-ke, uzakwenzani? Loba ugqoka okubomvu, ufaka izigqizo zegolide, ugcoba amehlo akho ngomuthi, uzicecisela ize, ngoba izithandwa zakho ziyakudelela, zidinga ukukubulala.


text:
Ngoba ngizwile ilizwi kungathi ngelowesifazana ohelelwayo, ukukhala okubuhlungu okunjengokozibulayo; yikukhala kweZiyoni ekhefuzelayo, iselula izandla zayo isithi: Maye mina! Ngiphelelwa ngamandla ngoba nampa ababulali bayeza.


text:
Gijimani, lizulazule ezindleleni zeJerusalema, lizibonele; licinge emagumeni ayo, libone ukuthi lingathola umuntu owenza ukulunga, odinga iqiniso, ukuze ngiyithethelele.


text:
Nkosi, amehlo akho kawathandi ukubona iqiniso yini? Wena ubatshayile, kodwa kabezwanga ubuhlungu; ubaqothule, kodwa bala ukulaywa. Benza inhliziyo zabo zaba lukhuni kulelitshe, bala ukuphenduka.


text:
Ngasengisithi: Laba bangabayanga nje, ayiziphukuphuku; ngoba kabayazi indlela ye Nkosi lomlayo kaNkulunkulu wabo.


text:
Sengizakuya kwabakhulu, ngikhulume labo, ngoba bona bayayazi indlela ye Nkosi lomlayo kaNkulunkulu wabo. Kodwa labo babelephulile ijogwe, baqamula izibopho.


text:
Ngakho-ke isilwane sasehlathini sizabatshaya, babhujiswe yimpisi yasenkangala, lengwe iyicathamele imizi yabo, bonke abaphuma kiyo bazabanjwa; ngoba iziphambeko zabo zinengi, lokuhlehlela kwabo emuva kwandile.


text:
Ngingakuthethelela njani ngalokhu na? Abantwana bakho bangitshiyile, bafunga ngabangeyisibo onkulunkulu. Sengibasuthisile kodwa bafeba, baminyana endlini yesifebe.


text:
Kangiyikubajezisa ngenxa yezinto lezi yini? kutsho i Nkosi; kangiyikuphindisela esizweni esinje yini?


text:
Ngenani emavinini alo liwachithe, kodwa lingawaqedi ngokupheleleyo; susani ingatsha zalo, ngoba kazisizo ze Nkosi.


text:
Ngakho-ke i Nkosi, uNkulunkulu wamabandla, ithi: Khangela, njengoba batsho njalo, ngizakwenza amazwi ami emlonyeni wakho abe ngumlilo, lalabobantu babe zinkuni, umlilo ubaqede.


text:
Khangela, ngizakulethela isizwe esivela khatshana, wena ndlu kaIsrayeli, kutsho i Nkosi. Yisizwe esilamandla, yisizwe esidala, yisizwe ongalwaziyo ulimi lwaso, longayikuzwa lokho esikukhulumayo.


text:
Bazakudla amabele akho lokudla kwakho, badle amadodana akho lamadodakazi akho, badle izimvu zakho lenkomo zakho, badle amavini akho lemikhiwa yakho; lemizi yakho ebiyelweyo othembela kiyo, bazayichitha.


text:
Kuzakuthi lapho abakini besithi: I Nkosi, uNkulunkulu wethu, yenzeleni zonke lezizinto kithi? uzakuthi kibo: Njengoba lingihlamukele, lakhonza abanye onkulunkulu elizweni lakini, lizasebenzela abantu bezizwe elizweni elingeyisilo elenu.


text:
Zwanini lokhu, lina bantu abayizithutha labayiziphukuphuku, elilamehlo kodwa lingaboni, elilendlebe kodwa lingezwa.


text:
Kalingesabi yini? kutsho i Nkosi. Kalithuthumeli phambi kwami yini? Ngabeka itshebetshebe laba ngumngcele wolwandle, umngcele oqinileyo olungelakuwudlula; lanxa amagagasi etshayana angaweqe, lanxa ehlokoma, kawalakudlula phezu kwalo.


text:
Kabatsho enhliziyweni zabo ukuthi: Asiyesabe i Nkosi uNkulunkulu wethu, esinika izulu ngesikhathi salo, ehlobo lentwasa, isimisele amaviki akhethelwe isivuno.


text:
Ngoba phakathi kwabantu bami kukhona abantu ababi, abacathamayo njengabathiyi becathamele inyoni, bathiya abantu ngemijibila yabo.


text:
bakhuluphele; kabalamkhawulo ekwenzeni kwabo okubi, kabameli ukulunga lezintandane ukuze ziphumelele, kabavikeli amalungelo abaswelayo.


text:
abaprofethi baprofetha amanga, labapristi babusa ngokululeka kwabaprofethi; abantu bami bayakuthanda lokhu. Kodwa lizakwenza njani ekupheleni?


text:
Balekani ukuze liphephe, lina bantwana bakoBhenjamini, liphume phakathi kweJerusalema. Vuthelani uphondo eThekhowa, liphakamise uphawu eBeti-Hakeremi, ngoba ububi bubonakala ngenyakatho lokuchitheka okukhulu.


text:
Abelusi bazafika kuyo lemihlambi yabo, bamise amathente abo kuyo bayihanqe, beluse kube ngulowo lalowo endaweni yakhe.


text:
Hlomelani impi limelene layo; sukani siyihlasele emini. Maye babo! Ngoba ilanga selithambeme, lamathunzi okuhlwa aselulekile.


text:
Ngoba i Nkosi yamabandla ithi: Gamulani izihlahla zayo; lakhe imiduli yokuvimbezela iJerusalema. Yiwo lo umuzi ofanele ukuphindiselwa; lucindezelo kuphela phakathi kwawo.


text:
Njengomthombo ogobhoza amanzi awo, ngokunjalo ugobhoza ububi bawo; isihluku lokubhubhisa kuzwakala phakathi kwawo; umkhuhlane lamanxeba kuhlala kukhona phambi kwami.


text:
I Nkosi yamabandla ithi: Khanini njengevini okuseleyo koIsrayeli; njengomvuni wevini ngenisa futhi isandla sakho phakathi kwengatsha zalo.


text:
Ngizakhuluma lobani ngimxwayise ukuze bezwe? Khangela, indlebe zabo zivalekile, kabalakulalela; khangela, ilizwi le Nkosi liyinhlekisa kibo, kalibathokozisi.


text:
Ngalokho-ke ngigcwele ulaka lwe Nkosi, sengikhathele yikubekezela. Lwehlisele phezu kwabantwana ezindleleni, lemihlanganweni yamajaha, ngoba indoda izathathwa lomkayo, abadala kanye lamaxhegu.


text:
Izindlu zabo zizanikwa abanye, amasimu abo kanye labomkabo; ngoba ngizaphakamisela isandla sami kwabakhileyo elizweni, kutsho i Nkosi.


text:
Ngoba kusukela kwabancinyane babo kuze kufike kwabakhulu bonke bayizihwaba zenzuzo embi, labaprofethi labapristi bonke bayakhohlisa.


text:
Babe lenhloni yini lapho besenza amanyala? Hatshi, kababanga lanhloni lakanye, kabayangekanga. Ngalokho-ke bazakuwa phakathi kwabawayo; ngesikhathi sokubaphindisela kwami bazachitheka, kutsho i Nkosi.


text:
I Nkosi ithi: Manini emaqamulweni ezindlela libone, libuze ngemikhondo yasendulo ukuthi ingaphi indlela enhle, lihambe ngayo, lizuze ukuthula. Kodwa bathi: Kasiyikuhamba ngayo.


text:
Ngilibekele abalindi, ngathi: Lalelani ilizwi eliyisixwayiso lokukhala kophondo. Kodwa bathi: Kasiyikulalela.


text:
Zwana, wena mhlaba; khangela, ngehlisela okubi phezu kwalababantu, kuyizithelo zemicabango yabo, ngoba kabalalelanga ilizwi lami, lomlayo wami bawalile.


text:
Ngilendaba yini lenhlaka evela eShebha, lemfe evela elizweni elikhatshana? Iminikelo yenu yokutshiswa kayemukeleki, lemihlatshelo yenu kayingithokozisi.


text:
Ngalokho-ke, i Nkosi ithi: Khangela, ngizabekela lababantu izikhubekiso ukuze bakhubeke; oyise labantwana bazabhubha omakhelwane kanye lomngane.


text:
I Nkosi ithi: Khangela, abantu bayeza bevela elizweni elisenyakatho, isizwe esikhulu siyavuka endaweni ezikhatshana zomhlaba.


text:
Baphethe idandili lomkhonto, balesihluku, kabalasihawu, lomdumo wabo unjengokuduma kolwandle; bagade amabhiza, behleliwe njengabantu abaya empini, behlelelwe ukumelana lawe, ndodakazi eZiyoni.


text:
Siyizwile imibiko ngalokho, izandla zethu ziphela amandla, losizi lusibambile, lobuhlungu obunjengobowesifazana ohelelwayo.


text:
Lingaphumeli egangeni, lingahambi endleleni, ngoba izitha zihlomile, lokwesaba kukhona inhlangothi zonke.


text:
Bantu bami, gqokani amalembu amasaka, libhuquze emlotheni, lenze isililo sibe njengesokulilela indodana eyodwa, lokukhala okubabayo. Ngoba umchithi uzafika kithi masinyane.


text:
Izimvutho ziyavutha, kodwa emlilweni kuphuma umnuso kuphela; bancibilikisela ize nje, ngoba ababi kabakhutshwa.


text:
Mana emnyango wethempeli, utshumayele lapho lelilizwi uthi: Zwanini ilizwi le Nkosi, lina lonke bantu bakoJuda, abangena kuliminyango ukukhonza i Nkosi.


text:
I Nkosi yamabandla, uNkulunkulu wakoIsrayeli, ithi: Lungisani indlela zenu lezenzo zenu. Khona ngizaliyekela ukuthi lihlale kulindawo.


text:
Lingathembi amazwi la akhohlisayo okuthi: Leli lithempeli le Nkosi, ithempeli le Nkosi, ithempeli le Nkosi.


text:
uba lingacindezeli owezizweni, lentandane, lomfelokazi, lingachithi igazi elingelacala, lingakhonzi abanye onkulunkulu ukuze lizilimaze ngalokho,


text:
ngizaliyekela ukuthi lihlale kulindawo, elizweni engalinika oyihlo benu kusukela endulo kuze kube nininini.


text:
Lizakweba, libulale, lifebe, lifunge amanga, litshisele uBhali impepha, likhonze abanye onkulunkulu elingabaziyo,


text:
beselisiza ukuthi lime phambi kwami kulindlu lapho ibizo lami elidunyiselwa khona, lithi: Sikhululwe! Kodwa liqhubeke ukwenza zonke lezizinengiso.


text:
Lindlu, lapho ibizo lami elidunyiselwa khona, isiphenduke yaba lubhalu lwabaphangi emehlweni enu yini? Khangelani, mina uqobo sengikubonile lokho, kutsho i Nkosi.


text:
Yanini endaweni yami yeShilo, indawo yokuqala lapho ibizo lami eladunyiselwa khona, libone ukuthi ngenzani kiyo ngenxa yobubi babantu bami bakoIsrayeli.


text:
Ngakho-ke, kutsho i Nkosi, ngoba lenzile zonke lezizinto, lingalalelanga lapho ngikhuluma lani ngivuke ngovivi, lapho ngilibiza kalingiphendulanga,


text:
ngizakwenza kulindlu lapho ibizo lami elidunyiselwa khona, elithemba kiyo, lakulindawo engayinika oyihlo kanye lani, lokho engakwenza eShilo.


text:
Wena-ke, Jeremiya, ungabakhulekeli lababantu, ungaphakamisi ilizwi lakho ukuze ubakhulekele, ungangincengi, ngoba kangiyikukuzwa.


text:
Abantwana batheza inkuni, oyise baphembe umlilo, abesifazana baxove inhlama, ukuze benzele indlovukazi yamazulu amaqebelengwana, bathululele abanye onkulunkulu iminikelo yokunathwayo, ukuze bangicunule.


text:
Ngakho-ke iNkosi uJehova ithi: Khangela, ukuthukuthela kwami lolaka lwami kuzakwehlela kulindawo, phezu kwabantu lenyamazana, laphezu kwezihlahla zeganga lezithelo zomhlabathi. Kuzakutsha, kungacitsheki.


text:
I Nkosi yamabandla, uNkulunkulu kaIsrayeli, ithi: Fakani iminikelo yenu yokutshiswa emihlatshelweni yenu, lidle inyama uba kuyisifiso senu.


text:
Kodwa kangibalayanga oyihlo ngendaba zeminikelo yokutshiswa lemihlatshelo mhla ngibakhupha elizweni leGibhithe.


text:
Kodwa ngabalaya lokhu kuphela ngathi: Lalelani ilizwi lami, ngizakuba nguNkulunkulu wenu, lina libe ngabantu bami, lihambe ngezindlela engililaya zona, ukuze kulilungele.


text:
Kodwa kabezwanga, kabalalelanga: bahamba ngamacebo abo langenkani yenhliziyo zabo ezimbi, bahlehlela emuva, kabayanga phambili.


text:
Kusukela esukwini oyihlo abaphuma ngalo elizweni leGibhithe kuze kube lamuhla, ngithume kibo zonke inceku zami abaprofethi, insuku ngensuku ngivuka ngovivi ngithuma.


text:
Uzakuthi kibo: Yiso lesisizwe esingalalelanga ilizwi le Nkosi, uNkulunkulu waso, esingavumanga ukulaywa; leqiniso liphelile, laqunywa lisuke emlonyeni waso.


text:
Gelani inwele zenu, lizilahle, lina bantu beJerusalema; lilile emadundulwini angelalutho; ngoba i Nkosi isalile yasilahla isizukulwana esivuse ulaka lwayo.


text:
Abantu bakoJuda benzile okubi phambi kwami; babekile izinengiso zabo endlini lapho ibizo lami elidunyiselwa khona, ukuze bayingcolise, kutsho i Nkosi.


text:
Bakhile indawo ephakemeyo yokukhonzela eTofethi, esesihotsheni sendodana kaHinomu, ukuze batshise amadodana lamadodakazi abo ngomlilo, into engingabalayanga yona lengingacabanganga ngayo.


text:
Ngalokho khangela, insuku ziyeza lapho indawo ingasayikubizwa ngokuthi yiTofethi, loba isihotsha sendodana kaHinomu, kodwa izakuthiwa yisihotsha sokubulala; ngoba abafileyo bazangcwatshwa eTofethi, ngoba ingasekho enye indawo.


text:
Kuthi izidumbu zalababantu zibe yikudla kwenyoni zamazulu, lenyamazana zeganga, kungekho ozazethusa.


text:
Ngizaqeda emizini yakoJuda lezindleleni zeJerusalema umsindo wenjabulo lowentokozo, lelizwi lomyeni lelomakoti, ngoba ilizwe lizachitheka.


text:
Ngalesosikhathi amathambo amakhosi akoJuda, laweziphathamandla, lamathambo abapristi labaprofethi, lamathambo abakhileyo eJerusalema, azakhutshwa emangcwabeni, kutsho i Nkosi;


text:
azachaywa elangeni lenyangeni, lakuwo wonke amabutho amazulu, abakuthandileyo bakukhonza, abakulandeleyo bakudinga, bakudumisa; kawayikubuthwa angcwatshwe futhi, azakuba njengomquba emhlabathini.


text:
Ukufa kuzakuba ngcono kulempilo kubo bonke abaseleyo balesisizwe esibi, kuzo zonke indawo lapho engibaxotshele khona, kutsho i Nkosi yamabandla.


text:
Uzakuthi kibo: I Nkosi ithi: Abantu bayawa, bangavuki yini? Umuntu uyaphambuka, angabuyi aphenduke yini?


text:
Pho-ke, baphambukeleni lababantu, bahlamuke kokuphela yini? Baqinela enkohlisweni, bayala ukuphenduka.


text:
Ngiqaphele ngezwa, kodwa kabakhulumanga kuhle, kakho loyedwa ophendukayo ebubini bakhe esithi: Ngenzeni? Bonke baphendukela endleleni zabo njengebhiza liseqela empini.


text:
Ingabuzane emazulwini liyazazi izikhathi zalo ezimisiweyo; lejuba lenkonjane lehemu kuyasazi isikhathi sokubuya kwakho; kodwa abantu bami kabazazi izimiso ze Nkosi.


text:
Lingatsho njani ukuthi: Sihlakaniphile, lomlayo we Nkosi ulathi? Kodwa, khangelani, ukubhala okukhohlisayo kwababhali kuwuphendule umlayo waba ngamanga.


text:
Abahlakaniphileyo bayayangeka, bathuthumele babanjwe; khangela, balalile ilizwi le Nkosi; pho, balokuhlakanipha bani?


text:
Ngalokhu-ke omkabo ngizabanika abanye, lamasimu abo ngiwanike abanqobi, ngoba kusukela kwabancinyane kuze kufike kwabakhulu bonke bayizihwaba zenzuzo embi, labaprofethi labapristi bonke bayakhohlisa.


text:
Babelenhloni yini lapho besenza amanyala? Hatshi, kababanga lanhloni lakanye, kabayangekanga. Ngalokho-ke bazakuwa phakathi kwabawayo; ngesikhathi sokubaphindisela kwami bazachitheka, kutsho i Nkosi.


text:
Bengithanda ukubabutha, kutsho i Nkosi, kodwa kazikho izithelo evinini, lomkhiwa kawukho; ngitsho lamahlamvu abunile, lalokho engibanike khona kusukile kibo.


text:
Silindelani? Wozani, singene emizini ebiyelweyo, sibhubhele khona. Ngoba i Nkosi uNkulunkulu wethu isimisele ukubhubha, isinikile amanzi abulalayo ukuze siwanathe, ngoba sonile e Nkosi ni.


text:
Salindela ukuthula, kodwa kakuvelanga, sahlalela isikhathi sokwelatshwa, kodwa khangela, kwavela ukwesaba.


text:
Ukuthimula kwamabhiza ezitha kuyezwakala koDani; ekuzwakaleni komsindo wokukhala kwamabhiza amaduna ilizwe lonke liyathuthumela. Ngoba zifikela ukudla ilizwe, lakho konke okukulo, umuzi labahlala kiwo.


text:
Ngoba khangelani, ngiyathumela phakathi kwenu izinyoka, amabululu angelakulunjwa azaliluma, kutsho i Nkosi.


text:
Khangelani, lalelani ukukhala kwabantu bami, kuvela kuyo yonke imikhawulo yelizwe, kuthi: I Nkosi kayikho eZiyoni yini? Inkosi yayo kayikho phakathi kwayo yini? Bangicunuleleni ngezithombe zabo ezibaziweyo, langezithombe zezizwe?


text:
Kungathi ngabe ikhanda lami lingamanzi, lamehlo ami angumthombo wenyembezi, ukuze ngikhalele ababuleweyo ebantwini bami emini lebusuku.


text:
Kungathi ngabe ngilendawo yokuhlala enkangala, ukuze ngisuke ebantwini bami, ngibatshiye; ngoba bonke bayizifebe, balixuku labantu abakhohlisayo.


text:
Balungele ukuqamba amanga; amanga akhulile kuleqiniso elizweni; basuka kokubi baye kokubi, mina-ke kabangazi, kutsho i Nkosi.


text:
Ngulowo lalowo kaqaphele umakhelwane wakhe, lingabathembi abafowenu, ngoba bonke abafowenu bayaphica, labo bonke omakhelwane benu bathanda ukunyeya.


text:
Ngulowo lalowo ukhohlisa umakhelwane wakhe, kakho okhuluma iqiniso, bazifundisile inlimi zabo ukuqamba amanga, bazidinisa ngokwenza okubi, baze behluleke ukuphenduka.


text:
Ngakho-ke, i Nkosi yamabandla ithi: Khangela, ngizabancibilikisa ngibahlole; ngoba kuyini okunye engingakwenza ngenxa yabantu bami?


text:
Ulimi lwabo lungumtshoko obulalayo, lukhuluma inkohliso; ngulowo lalowo ukhuluma kuhle ngomlomo wakhe lomakhelwane wakhe, kodwa enhliziyweni yakhe wenza amacebo okumcathamela.


text:
Kangiyikubajezisa ngenxa yalezizinto yini? kutsho i Nkosi. Kangiyikuphindisela esizweni esinje yini?


text:
Ngizakhala ngililele izintaba, lamadlelo asenkangala, ngoba kuchithiwe, kakusekho ohamba khona, kakusezwakali ukukhala kwezifuyo, inyoni zamazulu lenyamazana zibalekile zahamba.


text:
Ngizayenza iJerusalema ibe lunxiwa oludilikileyo lendawo yamakhanka, ngenze imizi yakoJuda ibe yinkangala engelamuntu.


text:
Ngubani umuntu ohlakaniphileyo ongaqedisisa lokhu? Lomlomo we Nkosi ukhulume lobani ukuthi akubike lokhu? Ilizwe lichithelweni latshiswa laba yinkangala, ukuthi kungahambi muntu khona yini?


text:
I Nkosi yathi: Kungoba belahlile umlayo wami engawubeka phambi kwabo, bengalilalelanga ilizwi lami, bengahambanga ngalo,


text:
Ngakho-ke i Nkosi yamabandla, uNkulunkulu kaIsrayeli, ithi: Khangela, ngizabanika lababantu umhlonyane ukuthi bawudle, banathe amanzi abulalayo.


text:
Ngizabachithela ezizweni abangazanga bazazi bona laboyise, ngibalandelisele ngenkemba, ngize ngibaqede.


text:
I Nkosi yamabandla ithi: Qaphelani, libize abesifazana bokulila ukuthi beze, libize abesifazana abangamagabazi ukuthi bafike,


text:
Ngoba ilizwi lokukhala liyezwakala liphuma eZiyoni lisithi: Yeka ukuchitheka kwethu! Silenhloni kakhulu, ngoba silitshiyile ilizwe, ngoba babhidlizile izindlu zethu.


text:
Yebo, zwanini ilizwi le Nkosi, lina besifazana, lendlebe zenu zilemukele ilizwi layo; lifundise amadodakazi enu ukukhala, kube ngulowo lalowo afundise umakhelwane wakhe ukulila.


text:
Ngoba ukufa kungenile ngamawindi ethu, kwangena ezigodlweni zamakhosi ethu, ukuquma abantwana basuke ezindleleni, lamajaha emagumeni.


text:
Khuluma uthi: I Nkosi ithi: Izidumbu zabantu zizagcwala njengamalongwe endle, lanjengezithungo ezitshiywe emuva ngumvuni, kungekho ozibuthayo.


text:
I Nkosi ithi: Ohlakaniphileyo angazincomi ngokuhlakanipha kwakhe, leqhawe lingazincomi ngobuqhawe balo, lonothileyo angazincomi ngokunotha kwakhe;


text:
kodwa ozincomayo kazincome ngalokhu, ukuthi uyangiqedisisa, futhi uyazi ukuthi mina ngiyi Nkosi elothando, lokulunga, lobuqotho emhlabeni; ngoba lezizinto ngiyazithanda, kutsho i Nkosi.


text:
Khangela, insuku ziyeza, kutsho i Nkosi, lapho ngizatshaya bonke abasokileyo kodwa bengasokanga enhliziyweni;


text:
ngitsho iGibhithe loJuda loEdoma loAmoni loMowabi, labo bonke abahlala enkangala abagela inwele zabo emaceleni; ngoba zonke lezizizwe kazisokanga, lendlu yonke kaIsrayeli kayisokanga enhliziyweni.


text:
I Nkosi ithi: Lingayifundi indlela yabezizwe, lingatshaywa luvalo ngezibonakaliso zamazulu, ngoba bona abezizweni bayazesaba;


text:
Izithombe zabo zinjengesihlahla selala emasimini, kazikhulumi, futhi ziyathwalwa, ngoba kazihambi; lingazesabi, ngoba kazilamandla okwenza okubi, lokuhle kazilakukwenza.


text:
Ngubani ongaze wakwesaba, wena Nkosi yezizwe? Ngoba kukufanele. Ngoba phakathi kwabahlakaniphileyo bonke bezizwe, lakuyo yonke imibuso yabo, kakho onjengawe.


text:
Isiliva esikhandiweyo sivela eTarshishi, legolide livela eOfiri. Ukwenza izithombe kungumsebenzi wesisebenzi lowezandla zomkhandi, zigqokiswe okuluhlaza okwesibhakabhaka lokuyibubende; konke kungumsebenzi wezingcitshi.


text:
Kodwa i Nkosi inguNkulunkulu weqiniso, inguNkulunkulu ophilayo lenkosi yaphakade. Ekuthukutheleni kwayo umhlaba uyazamazama, lezizwe kazilakukumela ukufutheka kwayo.


text:
Tshono kubo uthi: Onkulunkulu abangenzanga iphezulu lomhlaba bazabhubha emhlabeni langaphansi kwezulu.


text:
Owenza umhlaba ngamandla akhe, omise ilizwe ngenhlakanipho yakhe, langokuqedisisa kwakhe wendlala amazulu.


text:
Lapho ekhupha ilizwi lakhe, amanzi ayahlokoma emazulwini; uyakhupha inkungu emikhawulweni yomhlaba, enze imibane iphazime lapho lisina, akhuphe umoya eziphaleni zakhe.


text:
Bonke abantu bayizithutha, kabalalwazi; wonke umkhandi uyangiswa yizithombe zakhe, ngoba izithombe zakhe ezibunjiweyo ziyinkohliso, kazilamphefumulo.


text:
UNkulunkulu kaJakobe kanjengazo, ngoba nguye owadala zonke izinto, uIsrayeli yisizwe asikhethayo; ubizwa ngokuthi yi Nkosi yamabandla.


text:
Ngoba i Nkosi ithi: Khangela, ngiyabaphosela ngaphandle abakhileyo elizweni ngalesisikhathi; ngizabacindezela baphele nya.


text:
Maye mina ngenxa yokulimala kwami! Inxeba lami libi. Kodwa ngathi mina: Lokhu kungumkhuhlane wami engifanele ukuwuthwala.


text:
lthente lami lidilikile, lentambo zalo zonke ziqamukile; abantwana bami basukile kimi, kabasekho; kakho ongangimisela ithente lami futhi, longalengisa amakhetheni alo.


text:
Abelusi babantu bayiziphukuphuku, kababuzanga e Nkosi ni; ngakho kabaphumelelanga, lemihlambi yabo ihlakazekile.


text:
Khangela, kulamahungahunga okuthi kukhona ukuzamazama okukhulu okusuka elizweni lenyakatho, okuzakwenza yonke imizi yakoJuda ibe yinkangala lendawo yamakhanka.


text:
Ngiyazi, Nkosi, ukuthi indlela yomuntu kayikho emandleni akhe, umuntu kalamandla ukuqondisa ukuhamba kwakhe.


text:
Siqondisa, wena Nkosi, kodwa kube ngokufaneleyo, kungabi ngolaka lwakho, hlezi usenze sibe yinto engesilutho.


text:
Thululela ulaka lwakho phezu kwezizwe ezingakwaziyo, laphezu kwensendo ezingabizi ebizweni lakho; ngoba bamdlile uJakobe, bamdlile bamqeda, bayichitha indawo yakhe yokuhlala.


text:
Uthi kibo: I Nkosi, uNkulunkulu kaIsrayeli, ithi: Uqalekisiwe umuntu ongalaleli amazwi alesisivumelwano,


text:
engalaya ngawo oyihlo lapho ngibakhupha elizweni leGibhithe, esithandweni sokuncibilikisa insimbi, ngathi: Lalelani ilizwi lami, lenze konke engilitshela khona, libe ngabantu bami, lami ngibe nguNkulunkulu wenu,


text:
ukuze ngigcwalise isifungo engasifunga kuboyihlo ukubanika ilizwe eligeleza uchago loluju, njengoba kunjalo lalamuhla. Ngasengiphendula ngisithi: Yebo, Nkosi.


text:
I Nkosi yathi kimi: Tshumayela wonke lamazwi emizini yakoJuda lendleleni zeJerusalema, uthi: Zwanini amazwi alesisivumelwano, liwagcine.


text:
Ngoba ngabalayisisa oyihlo ekubakhupheni kwami elizweni leGibhithe, ngivuke ngovivi, ngisalilaya lalamuhla ngisithi: Lalelani ilizwi lami.


text:
Kodwa kabezwanga, kabalalelanga; kodwa benza kwaba ngulowo lalowo ngokwenkani yenhliziyo yakhe. Ngasengisehlisela phezu kwabo wonke lamazwi alesisivumelwano engabalaya ukuwagcina, kodwa kabawagcinanga.


text:
Sebebuyele ebubini babokhokho babo abala ukuzwa ilizwi lami; balandela abanye onkulunkulu ukuze babakhonze; indlu yakoIsrayeli leyakoJuda zisephulile isivumelwano sami engasenza laboyise.


text:
Ngakho-ke, khangela, ngizabehlisela okubi, kabayikukuphepha; lalapho bekhala kimi, kangiyikubezwa, kutsho i Nkosi.


text:
Imizi yakoJuda labeJerusalema bangahamba bayekhala kubonkulunkulu ababatshisela impepha, kodwa kabayikubasiza ngesikhathi sokuhlupheka kwabo.


text:
Ngoba onkulunkulu bakho banengi njengemizi yakho, wena Juda, lamalathi owakhele into elehlazo manengi njengezindlela zeJerusalema amalathi okutshisela uBhali impepha.


text:
Ngakho-ke ungabakhulekeli lababantu, ungaphakamisi ilizwi lakho ukuthi ubakhulekele, ngoba kangiyikubezwa mhla bekhale kimi ngesikhathi sokuhlupheka kwabo.


text:
Othandekayo wami ufunani endlini yami lokhu wenza okubi? Izifungo lenyama yemihlatshelo kungakuvikela yini ekuhluphekeni okuzayo? Ungathokoza ngakho yini?


text:
I Nkosi yake yakubiza ngokuthi: Uyisihlahla somhlwathi esiluhlaza, esilezithelo ezinhle; kodwa ngomdumo wesiphepho esikhulu izasithungela ngomlilo lengatsha zaso zitshiswe.


text:
I Nkosi yamabandla eyakuhlanyelayo ikhulumile okubi ngawe, ngenxa yobubi obenziwe yindlu yakoIsrayeli leyakoJuda, bangicunula ngokutshisela uBhali impepha.


text:
Kodwa mina nganginjengewundlu elasiwa ekuhlatshweni. Ngangingazi ukuthi benza amacebo amabi ngami, besithi: Asisiqume isihlahla sisemanzi; asimqume asuke elizweni labaphilayo, lebizo lakhe lingabe lisaziwa.


text:
Kodwa, Nkosi yamabandla, owahlulela ngokulunga, ohlolayo inhliziyo lengqondo, kangibone impindiselo yakho kibo, ngoba nginikele udaba lwami kuwe.


text:
Ngakho-ke i Nkosi ithi ngabantu beAnathothi abadinga impilo yakho besithi: Ungaprofethi ngebizo le Nkosi hlezi sikubulale;


text:
I Nkosi yamabandla ithi: Khangela, ngizabatshaya; amajaha abo azabulawa ngenkemba, amadodana lamadodakazi abo abulawe yindlala;


text:
Ulungile, wena Nkosi, loba ngisola kuwe; kanti ngizabeka ukusola kwami phambi kwakho. Kungani indlela yababi iphumelela? Kungani bephumelela bonke ababi?


text:
Uyabahlanyela wena, bamile, bakhule, bathele izithelo, bathanda ukukhuluma ngawe, kanti inhliziyo zabo zikhatshana lawe.


text:
Kodwa, wena Nkosi, uyangazi, uyangibona, uyahlola inhliziyo yami ukuthi injani kuwe. Bakhuphe njengezimvu zokuhlatshwa, ubalungisele usuku lokuhlatshwa.


text:
Koze kube nini ilizwe likhala, lotshani bonke beganga bubuna? Ngenxa yobubi balabo abakhileyo khona inyamazana lenyoni ziyabhubha, ngoba abantu bathi: Kayiyikubona esikwenzayo.


text:
Uba ugijimile labahamba ngenyawo, bakudinisa, uzancintanisana njani lamabhiza? Uba ungaqinanga elizweni elilokuthula, uzakwenza njani emahlathini eJordani?


text:
Ngoba abafowenu kanye lendlu kayihlo labo bakukhohlisile, bakuzingela; ungabathembi, loba bekhuluma amazwi amnandi kuwe.


text:
Ngiyitshiyile indlu yami, ngibalahlile abantu bami; nginikele othandekayo wami ezandleni zezitha zakhe.


text:
Ilizwe lami linjengenyoni elamabalabala yini? Inyoni ezilesihluku ziyayihlasela inhlangothi zonke yini? Wozani, lina zilo, wozani, lonke ukuze lidle.


text:
Abelusi abanengi basichithile isivini sami, basinyathezela phansi isabelo sami, isabelo sami esihle basenza saba yinkangala engelalutho.


text:
Basenzile saba yinkangala, sichithekile, siyakhala kimi; ilizwe lonke lichithekile, kodwa kakulamuntu ozihlupha ngakho.


text:
Abaphangi bafikile phezu kwawo wonke amadundulu angelalutho asenkangala, ngoba inkemba ye Nkosi iyadla kusukela komunye umngcele welizwe kusiya komunye, kayikho inyama elokuthula.


text:
Bahlanyele ingqoloyi, bavuna ameva, bazidinise ngokusebenza, kodwa kabazuzanga lutho. Bazakuba lenhloni ngezivuno zabo, ngenxa yolaka oluvuthayo lwe Nkosi.


text:
I Nkosi ithi mayelana labo bonke omakhelwane ababi abalihlaselayo ilizwe engilinike isizwe sami uIsrayeli ukuthi libe yilizwe labo: Khangela, ngizabasiphuna elizweni labo, ngiyisiphune indlu yakoJuda, ngiyisuse phakathi kwabo.


text:
Emva kokubasiphuna kwami, ngizabuya ngibe lesihawu kubo, ngibabuyise futhi kube ngulowo lalowo endaweni yakhe lelizweni lakibo.


text:
Kuzakuthi uba bezazifunda kuhle indlela zabantu bami, bafunge ngebizo lami bathi: Kuphila kukaJehova; njengalokho bafundisa abantu bami ukufunga ngoBhali, bazakwakha phakathi kwabantu bami.


text:
I Nkosi yathi kimi: Hamba uyezithengela ibhanti lelembu elicolekileyo, uzibophe ngalo ekhalweni, ungalifaki emanzini.


text:
Thatha ibhanti olithengileyo, ozibophe ngalo ekhalweni, usuke uye emfuleni iYufrathi, ulithukuze khona engoxweni yedwala.


text:
Kwathi emva kwensuku ezinengi, i Nkosi yathi kimi: Suka uye emfuleni iYufrathi, uyethatha khona ibhanti engakutshela ukuthi ulifihle khona.


text:
Ngasengisuka ngaya emfuleni iYufrathi, ngagebha, ngalikhupha ibhanti endaweni lapho engangilifihle khona. Khangela-ke, ibhanti laselonakele, lalingasasizi lutho.


text:
Lababantu ababi, abala ukuzwa amazwi ami, belandela inhliziyo zabo ezilenkani, belandela onkulunkulu abanye ukuze babasebenzele babakhonze, bazakuba njengalelibhanti elingasizi lutho.


text:
Ngoba njengoba ibhanti linamathela ekhalweni lomuntu, ngokunjalo-ke ngenzile ukuthi indlu yonke yakoIsrayeli lendlu yakoJuda zinamathele kimi, kutsho i Nkosi, ukuze babe ngabantu bami, lebizo, lodumo, lokudunyiswa; kodwa kabalalelanga.


text:
Uzakutsho lamazwi kibo uthi: I Nkosi, uNkulunkulu kaIsrayeli, ithi: Zonke imbiza zizagcwaliswa ngewayini. Kodwa bazakuthi kuwe: Uthi kasikwazi yini ukuthi zonke imbiza zizagcwaliswa ngewayini?


text:
Ubususithi kibo: I Nkosi ithi: Khangelani, ngizabadakisa bonke abakhileyo kulelilizwe, ngitsho amakhosi ahlala esihlalweni sobukhosi sikaDavida, labapristi, labaprofethi, kanye labo bonke abakhileyo eJerusalema.


text:
Ngizabatshayanisa, oyise lamadodana ndawonye, kutsho i Nkosi. Kangiyikubahawukela, kangiyikubaxolela, ngibe lesihawu sokuthi ngingababulali.


text:
Inikeni i Nkosi udumo, uNkulunkulu wenu, ingakalethi umnyama, lenyawo zenu zingakakhubeki ezintabeni ngoba sekuhlwile, kuthi lisadinga ukukhanya, ikuphendule kube ngumnyama, ikwenze kube ngumnyama onzima.


text:
Kodwa lapho lingalaleli, umphefumulo wami uzakhala inyembezi ensitha ngenxa yokuziqhenya kwenu, uzakhala lokukhala, lamehlo ami ehlise inyembezi, ngoba umhlambi we Nkosi uthunjiwe.


text:
Tshono enkosini lendlovukazini uthi: Hlalani phansi ngokuzithoba, ngoba umqhele wenu omuhle uwele phansi.


text:
Phakamisani amehlo enu libone labo abavela enyakatho. Ungaphi umhlambi elaliwunikiwe, umhlambi wenu omuhle?


text:
Lizakuthini uba belibekela labo elabenza abangane benu ukuthi babe ngabaphathi benu? Kaliyikwehlelwa yibuhlungu obunjengowesifazana ohelelwayo yini?


text:
Uba lisithi enhliziyweni zenu: Lezizinto zehleleleni phezu kwethu? Ngenxa yobukhulu bokona kwenu izidwaba zenu zembuliwe, lehlelwa yikuhlupheka.


text:
UmEtiyopiya angasiphendula yini isigogo sakhe, kumbe ingwe ingaphendula amabala ayo? Khona-ke lani lingenza okuhle lina elejwayele ukwenza okubi.


text:
Lokhu yikho ukuphela kwakho, lesabelo engikukhethele sona, kutsho i Nkosi; ngoba ungikhohliwe, wathemba onkulunkulu bamanga.


text:
Ngibonile amanyala akho, lobufebe bakho, lentokozo yakho ngakho, lendlela zokuphinga kwakho phezu kwamaqaqa egangeni. Maye kuwe, wena Jerusalema! Koze kube nini ungakahlambuluki?


text:
UJuda uyalila, lemizi yakhe idangele, abantu bakhe bahlezi phansi bayakhala, lokukhala kweJerusalema kuyezwakala.


text:
Iziphathamandla zakhe zithuma inceku zazo ukuze ziyekukha amanzi, zifika emithonjeni, kodwa kazitholi manzi, zibuyele inkonxa zazo zingelalutho, zilenhloni, zidanile, zimbomboza amakhanda.


text:
Ngenxa yokuthi umhlaba womile, ngoba kungekho izulu elizweni, abalimi balenhloni, bambomboza amakhanda abo.


text:
Labobabhemi beganga bayema emadundulwini angelalutho, baphembele umoya njengamakhanka, lamehlo abo afiphale, ngoba kungelatshani.


text:
Loba izono zethu zisilahla, sebenza, wena Nkosi, ngenxa yebizo lakho; ngoba sihlamukile kanengi, sonile kuwe.


text:
Wena themba likaIsrayeli, mkhululi wakhe ngesikhathi sokuhlupheka, yini ukuthi ube njengowezizweni, ube njengesihambi esiphambukela eceleni ukuhlala okobusuku?


text:
Yini ukuthi ube njengomuntu odidekileyo, njengeqhawe el ingelakusindisa. Kanti, Nkosi, uphakathi kwethu, lebizo lakho libizwa phezu kwethu; ungasitshiyi.


text:
I Nkosi ithi ngalababantu: Bayakuthanda ukuzula kanje, kabazinqandanga inyawo zabo. Ngalokho i Nkosi kayibemukeli, khathesi izakhumbula ububi babo, ibaphindisele ngezono zabo.


text:
Loba bezila ukudla, kangiyikuzwa ukukhala kwabo; loba benikela umnikelo wokutshiswa lomnikelo wokudla, kangiyikuthokoza ngabo; kodwa ngizabaqeda ngenkemba langendlala langomatshayabhuqe wesifo.


text:
Ngasengisithi: Hawu, Nkosi Jehova! Khangela, abaprofethi babatshela bathi: Kaliyikubona inkemba, kaliyikufikelwa yindlala, kodwa ngizalinika ukuthula kulindawo.


text:
I Nkosi yathi kimi: Abaprofethi baprofetha amanga ngebizo lami. Kangibathumanga, kangibalayanga, kangikhulumanga kibo; baprofetha kini imibono yamanga, lokuvumisa okuyize, lenkohliso yengqondo zabo.


text:
Ngalokho-ke i Nkosi ithi mayelana labaprofethi abaprofetha ngebizo lami, bona ngingabathumanga, abathi: Inkemba lendlala kakuyikufika kulelilizwe. Labobaprofethi bazaqedwa ngenkemba lendlala;


text:
kuthi abantu abaprofetha kibo baphoselwe endleleni zeJerusalema, bebulewe yindlala lenkemba, kungasekho muntu wokubangcwaba, bona labomkabo, lamadodana abo lamadodakazi abo. Ngoba ngizakwehlisela ububi babo phezu kwabo.


text:
Uzakutsho lelilizwi kibo elokuthi: Amehlo ami kawehlise inyembezi ebusuku lemini zingakhawuli, ngoba intombi emsulwa, indodakazi yabantu bami, ilimele kakhulu, balinyazwe yikutshaywa okubi.


text:
Uba ngiphumela ngaphandle, khangela, kugcwele khona ababulewe ngenkemba. Uba ngingena emzini, khangela, abantu ababulawa yindlala. Abaprofethi labapristi bahamba besenza umsebenzi wabo, kodwa bengazi ukuthi benzani.


text:
Usumlahlile isibili uJuda yini, leZiyoni iyakunenga? Usitshayeleni singabi lakusiliswa? Salindela ukuthula, kodwa kakuvelanga okuhle. Sahlalela isikhathi sokwelatshwa, kodwa khangela, kwavela ukwesaba.


text:
Ungasixotshi, ngenxa yebizo lakho, ungaseyisi isihlalo sobukhosi bakho; sikhumbule, ungasephuli isivumelwano osenze lathi.


text:
Kambe bakhona yini phakathi konkulunkulu bamanga bezizwe abanganisa izulu? Kumbe amazulu angehlisa izihlambo yini? Hatshi! Angithi nguwe kuphela, Nkosi, Nkulunkulu wethu? Thina sithembela kuwe, ngoba nguwe ozenzayo zonke lezizinto.


text:
I Nkosi yasisithi kimi: Loba bekumi phambi kwami oMozisi loSamuweli, inhliziyo yami yayingekho kulababantu. Basuse phambi kwami, bahambe!


text:
Lapho bekubuza besithi: Sizakuya ngaphi? uzakuthi kibo: I Nkosi ithi: Abokufa baya ekufeni, abenkemba baya enkembeni, abendlala baya endlaleni, labokuthunjwa baya ekuthunjweni.


text:
Ngizabamisela inhlobo ezine zababulali, kutsho i Nkosi, ngitsho inkemba yokubulala, izinja zokubabamba, inyoni zamazulu, lenyamazana zeganga zokubadla lokubabhubhisa.


text:
Ngizabenza ukuthi babe yinto eyesabekayo kuyo yonke imibuso yomhlaba, ngenxa yalokho okwenziwa eJerusalema nguManase indodana kaHezekhiya, inkosi yakoJuda.


text:
Ngubani ozakuhawukela, wena Jerusalema, lozakukhalela? Ngubani ozaphambukela eceleni ukubuza ngempilo yakho?


text:
Wena ungilahlile, kutsho i Nkosi, wabuyela emuva; ngalokho-ke ngikuphakamisele isandla sami, ngakuchitha; sengikhathele ngokuphenduka.


text:
Ngibelile ngesitsha sokwela emizini yelizwe; ngabemuka abantwana, ngababhubhisa abantu bami; ngoba kabaphendukanga endleleni zabo.


text:
Ngandisile abafelokazi baba banengi okwedlula itshebetshebe lolwandle, ngehlisela phezu kwabonina bamajaha umbulali emini; ngenza usizi lokwesaba kwehlela phezu kwabo bengananzeleli.


text:
Owazala abayisikhombisa usekhathele, waqaleka; watshonelwa lilanga kusesemini; waba lenhloni, wayangeka. Abaseleyo ngizabanikela ezitheni zabo ukuze babulawe, kutsho i Nkosi.


text:
Maye mina, maye ngomama! Ngoba wangizala ngaba ngumuntu wokuphikisana lokuxabana elizweni lonke. Kangebolekisanga ngalutho, futhi kangebolekanga lutho, kodwa bonke bayangithuka.


text:
Nkosi, zonke iziqalekiso zakho kazigcwaliseke uba ngingakukhonzanga ngokupheleleyo, ngingazincengelanga kuwe izitha zami ngesikhathi sokuhlupheka kwazo lesosizi lwazo.


text:
Ngizanikela imfuyo yakho lenotho yakho ibe yimpango engabizi mali, ngenxa yezono zakho zonke ezigcwele elizweni lonke lakini.


text:
Ngizakwenza ukuthi usebenzele zonke izitha zakho elizweni ongalaziyo, ngoba ekuthukutheleni kwami kuphembeke umlilo ozavutha kuze kube nininini.


text:
Uyazi, wena Nkosi; ngikhumbula, ungihambele, ungiphindiselele kwabangihluphayo. Ngoba ulokubekezela, ungangisusi; yazi ukuthi ngenxa yakho ngithwele ukuthukwa.


text:
Ekufikeni kwamazwi akho ngawadla. Ngathokoza ngamazwi akho, futhi athokozisa inhliziyo yami; ngoba ngabizwa ngebizo lakho, Nkosi, uNkulunkulu wamabandla.


text:
Kangihlalanga emihlanganweni yabazithokozisayo, futhi kangijabulanga; ngahlala ngedwa nje, ngoba isandla sakho sasiphezu kwami, ngoba ungigcwalise ngokuthukuthela.


text:
Kungani ubuhlungu bami bungapheli, lamanxeba ami engapholi, elapheke? Uzakuba njengesifula esikhohlisayo kimi, lanjengamanzi angathembekanga yini?


text:
Ngakho-ke, kutsho i Nkosi, uba ubuya, ngizakwemukela ungisebenzele. Uba ukhuluma okuhle, ungakhulumi okubi, uzakuba njengomlomo wami. Bazakuza kuwe, kodwa wena kawuyikuya kubo.


text:
Ngizakwenza ukuthi ube ngumduli wethusi obiyelwe ngomthangala kulababantu; bazakulwa bemelene lawe, kodwa kabayikukwehlula, ngoba ngilawe ukukusiza lokukukhulula, kutsho i Nkosi.


text:
Ngoba i Nkosi ithi mayelana lamadodana lamadodakazi azalelwe kulindawo, langabonina laboyise ababazalele kulelilizwe:


text:
Bazabulawa yikufa okwesabekayo; kabayikulilelwa, futhi kabayikungcwatshwa; bazakuba njengamalongwe emhlabathini. Bazabhujiswa ngenkemba langendlala, lezidumbu zabo zibe yikudla kwenyoni zamazulu lenyamazana zeganga.


text:
I Nkosi ithi: Ungangeni endlini yesililo, ungayi esililweni ukubakhalela; ngoba ngikususile ukuthula kwami kulababantu, lothando lwami kanye lesihawu, kutsho i Nkosi.


text:
Bazakufa bonke abakhulu labancinyane kulindawo; kabayikungcwatshwa, futhi kakulamuntu ozabalilela kumbe azisike, loba agele ikhanda lakhe ngenxa yabo.


text:
Kakho ozabanika abalilayo isinkwa ukubaduduza ngenxa yabafileyo; futhi kakho ozamnathisa inkezo yokududuza ngoyise langonina.


text:
Ngoba i Nkosi yamabandla, uNkulunkulu kaIsrayeli, ithi: Khangelani, ensukwini zenu, phambi kwenu, ngizakwenza ukuthi umsindo wentokozo uphele kulindawo, lowenjabulo, lelizwi lomyeni lelomakoti.


text:
Kuzakuthi lapho ubatshela lababantu wonke lamazwi, bathi kuwe: I Nkosi ikhulumelani konke lokhu okubi okukhulu ngathi? Ububi bethu buyini? Yisiphi isono esisenze e Nkosi ni uNkulunkulu wethu yini?


text:
Wena uthi kibo: Kungoba oyihlo bangitshiyile, kutsho i Nkosi; baye kwabanye onkulunkulu, babasebenzela, babakhonza, bangitshiya mina, kabawugcinanga umlayo wami;


text:
langoba lina lenze okubi okwedlula oyihlo; ngoba khangelani, lonke lilandela inkani yenhliziyo zenu ezimbi, liyala ukungilalela.


text:
Ngalokho-ke ngizaliphosela ngaphandle kwalelilizwe, liye elizweni elingalazanga lina loyihlo; kulapho lizasebenzela abanye onkulunkulu emini lebusuku, ngoba mina kangiyikulihawukela.


text:
Ngakho khangela, insuku zizafika, kutsho i Nkosi, lapho kungasayikuthiwa: Kuphila kukaJehova owabakhupha abantwana bakoIsrayeli elizweni leGibhithe;


text:
kodwa kuzakuthiwa: Kuphila kukaJehova owabakhupha abakoIsrayeli elizweni lenyakatho lemazweni ababexotshelwe kiwo. Ngoba ngizababuyisa elizweni lakibo engalinika oyise.


text:
Khangelani, ngiyathuma abagoli benhlanzi abanengi, bababambe, kutsho i Nkosi; emva kwalokho ngizathuma abazingeli abanengi, babazingele entabeni zonke, lemaqaqeni wonke, babakhuphe ezimbalwini zamatshe zonke.


text:
Ngoba ngiyazibona zonke indlela zabo, kazifihlakalanga kimi, lobubi babo kabucatshanga emehlweni ami.


text:
Ngizaphindisela ngokuphindiweyo ububi babo lezono zabo, ngoba balingcolisile ilizwe lami ngezidumbu zezithombe zabo ezinengekayo, bagcwalisa ilizwe lami ngamanyala abo.


text:
Nkosi, wena ongamandla ami lenqaba yami, isiphephelo sami ngosuku lokuhlupheka, izizwe zizafika kuwe zivela emikhawulweni yomhlaba, zithi: Obaba badlile ilifa lamanga kuphela, izinto ezingelamsebenzi ezingasizi lutho.


text:
Ngakho khangela, ngizabatshengisa lokhu, ngalesisikhathi ngizabazisa amandla ami lobukhulu bami, bazakwazi ukuthi ngiyi Nkosi.


text:
Isono sakoJuda sibhaliwe ngepheni yensimbi; ngomcijo wendayimana sibhaliwe enhliziyweni yabo lezimpondweni zamalathi abo,


text:
abantwana babo besakhumbula amalathi abo, lezixuku zabo eziphansi kwazo zonke izihlahla eziluhlaza, lemaqaqeni aphakemeyo,


text:
laphezu kwezintaba eziselizweni. Imfuyo yenu layo yonke inotho yenu ngizayinikela ibe yimpango yokuhlawulela izono zenu elizweni lonke lakini.


text:
Uzaliyekela ngokwakho ilizwe lakho engakunika lona, ngikwenze ukuthi usebenzele izitha zakho elizweni ongalaziyo, ngoba ekuthukutheleni kwami kuphembeke umlilo ozavutha kuze kube nininini.


text:
I Nkosi ithi: Uqalekisiwe umuntu othemba abantu, owenza inyama ibe yingalo yakhe, olenhliziyo edela i Nkosi.


text:
Unjengesihlahlana enkangala, kayikubona okuhle lokukodwa. Uzahlala endaweni ezomileyo enkangala, elizweni eligcwele itswayi, elingahlalwa muntu.


text:
Unjengesihlahla esihlanyelwe emanzini, esinabisela impande zaso emfuleni, esingesabi lapho kufika ukutshisa, lemahlamvu aso ahlala eluhlaza; kasethuki lemnyakeni wokubalela kwelanga, ngoba kasiyekeli ukuthela izithelo.


text:
Mina Nkosi ngiyahlola ingqondo, ngiyilinge inhliziyo, ukuze nginike wonke umuntu okufanele indlela zakhe, lokufanele izenzo zakhe.


text:
Njengenkwali efukamela amatsiyane engawazalanga, kunjalo-ke lowomuntu ozuze inotho ngokungalungi; phakathi kwensuku zakhe izamtshiya, abe yisithutha ekucineni.


text:
Wena Nkosi, olithemba likaIsrayeli, bonke abakudelayo bazayangeka, labakutshiyayo bazaqedwa emhlabeni, ngoba bayidelile i Nkosi engumthombo wamanzi aphilayo.


text:
Kodwa mina kangikukhuthazanga ukuthi wenze okubi, futhi kangilufisanga usuku lokuhlupheka, lokhu uyakwazi; okwaphuma emlonyeni wami kwakuphambi kwakho.


text:
Kabayangeke labo abangizingelayo, kodwa mina kangingayangeki, kabadideke, kodwa mina kangingadideki; behlisele usuku olubi, ubabhubhise ngokupheleleyo.


text:
I Nkosi yathi kimi: Hamba uyekuma eSangweni lakoBhenjamini, angena ngalo amakhosi akoJuda, aphuma ngalo futhi, lakuwo wonke amasango eJerusalema,


text:
uthi: Zwanini ilizwi le Nkosi, lina makhosi akoJuda, lani lonke bakoJuda, labo bonke abakhileyo eJerusalema abangena ngawo lamasango.


text:
I Nkosi ithi: Qaphelani ngenxa yokusila kwenu: Lingathwali umthwalo ngesabatha, lingawungenisi ngamasango eJerusalema.


text:
Futhi lingakhuphi umthwalo ezindlini zenu ngesabatha, lingasebenzi lutho; kodwa lwenzeni usuku lwesabatha lube ngcwele, njengokubalaya kwami oyihlo.


text:
Kodwa uba lina lingilalela, kutsho i Nkosi, lingangenisi umthwalo ngamasango alumuzi ngosuku lwesabatha, kodwa lilenze isabatha libe ngcwele, lingasebenzi ngalo,


text:
kuzangena ngamasango alumuzi amakhosi ahlala esihlalweni sobukhosi sikaDavida, ekhwele izinqola, egade amabhiza, wona leziphathamandla zawo, labantu bakoJuda, labakhileyo eJerusalema; bahlale kulumuzi kuze kube nininini.


text:
Abantu bazavela emizini yakoJuda lakuzo zonke indawo ezizingelezele iJerusalema, bavele elizweni lakoBhenjamini, leShefela, lelizweni lamaqaqa, leningizimu, beletha iminikelo yokutshiswa lemihlatshelo, leminikelo yempuphu lenhlaka, leminikelo yokubonga endlini ye Nkosi.


text:
Kodwa uba lingangilaleli, lingenzi isabatha libe ngcwele, lingena ngamasango eJerusalema ngosuku lwesabatha, lithwele imithwalo, ngizaphemba umlilo emasangweni ayo, ozatshisa uqothule indlu zamakhosi zeJerusalema, ungacitsheki.


text:
Imbiza ayeyibumba ngebumba yonakala ezandleni zakhe; waseyidiliza, wenza enye imbiza njengokubona kwakhe.


text:
Wena ndlu kaIsrayeli, ngingeze ngenza kini lokho okwenziweyo ngumbumbi wembiza yini? kutsho i Nkosi. Khangela, njengebumba esandleni sombumbi wembiza, lani linjalo esandleni sami, lina ndlu kaIsrayeli.


text:
Ngokucwayiza kwelihlo ngizakhuluma ngesizwe langombuso ukuthi ngizakusiphuna, ngikudilize, ngikuchithe,


text:
uba lesosizwe engikhulume ngaso sitshiya ububi baso, ngizazisola ngokubi ebengisithi ngizabenza kiso.


text:
Uba lesosizwe sisenza okubi phambi kwami, singalaleli ilizwi lami, ngizazisola ngokuhle ebengisithi ngizakwenza kiso.


text:
Ngakho-ke tshono ebantwini bakoJuda lakwabakhileyo eJerusalema ukuthi: I Nkosi ithi: Khangelani, ngilibumbela okubi, ngenza ugobe ngani. Tshiyani ububi benu bonke, lilungise indlela zenu lezenzo zenu.


text:
Kodwa bona bathi: Lokho kakusizi lutho. Sizalandela awethu amacebo, sonke senze ngenkani yenhliziyo zethu ezimbi.


text:
Ngakho-ke i Nkosi ithi: Buzani phakathi kwezizwe, ukuthi ngubani owake wezwa okunjengalokhu? Intombi emsulwa yakoIsrayeli yenzile into eyesabekayo.


text:
Iliqhwa elikhithikayo lingazitshiya yini ingqonga zeLebhanoni, lamanzi aqandayo ageleza ezintabeni azakutsha?


text:
Kodwa abantu bami bangikhohliwe, batshisela onkulunkulu bamanga impepha; bakhubeka endleleni zabo, emigwaqweni yasendulo, baphambukela ezindledlaneni, kabahambanga ngemigwago;


text:
benza ilizwe labo laba ngelesabekayo lento yokuncifelwa kuze kube nininini; bonke abedlula khona bayethuka, banikina amakhanda abo.


text:
Njengomoya wempumalanga ngizabachitha phambi kwezitha zabo, ngizabafulathela, bangaboni ubuso bami, ngosuku lokuchitheka kwabo.


text:
Basebesithi: Wozani simenzele ugobe uJeremiya; ngoba kuzabe kulokhu kukhona abapristi ukusifundisa, labahlakaniphileyo ukuseluleka, labaprofethi ukutshumayela ilizwi. Wozani simtshaye ngolimi, singananzi wonke amazwi akhe.


text:
Okuhle kuyaphindiselwa ngokubi yini? Ngoba bangigebhele umgodi. Khumbula ukuthi ngema phambi kwakho ukubakhulumela okuhle ukuthinta ulaka lwakho kibo.


text:
Ngalokho-ke nikela abantwana babo endlaleni, ubanikele ekubulaweni ngenkemba; abafazi babo balahlekelwe ngabantwana, babe ngabafelokazi, lamadoda abo abulawe ngumkhuhlane, lamajaha abo atshaywe ngenkemba empini.


text:
Kakuzwakale ukukhala endlini zabo, lapho bejunywa libutho. Ngoba bengigebhele umgodi ukungibamba, bazithiya ngomjibila inyawo zami.


text:
Kanti, wena Nkosi, uyawazi amacebo abo okungibulala. Ungathetheleli ububi babo, lezono zabo ungazicitshi phambi kwakho. Kodwa kabawe phambi kwakho, ubavukele wena ngesikhathi sokuthukuthela kwakho.


text:
uye esihotsheni sendodana kaHinomu eSangweni leziNdengezi, utshumayele khona amazwi engikutshela wona.


text:
Uzakuthi: Zwanini ilizwi le Nkosi, lina makhosi akoJuda labakhileyo eJerusalema. I Nkosi yamabandla, uNkulunkulu kaIsrayeli, ithi: Khangelani, ngizaletha okubi okukhulu kulindawo, kuthi labo bonke abakuzwayo kubabande indlebe.


text:
Ngoba abantu bangitshiyile, bayingcolisa lindawo ngokutshisela kiyo impepha kwabanye onkulunkulu abangabaziyo bona laboyise kanye lamakhosi akoJuda; futhi bayigcwalisa lindawo ngegazi labangelacala,


text:
bakha izindawo eziphakemeyo zikaBhali ukutshisa amadodana abo ngomlilo abe ngumnikelo wokutshiswa kuBhali, into engingabalayanga yona ngayitsho, lengafikanga engqondweni yami.


text:
Ngakho khangela, insuku ziyeza, kutsho i Nkosi, lapho lindawo ingasayikuthiwa yiTofethi, loba isihotsha sendodana kaHinomu, kodwa izathiwa yisiHotsha sokuBulala.


text:
Ngizachitha kulindawo amacebo akoJuda laweJerusalema, ngenze ukuthi abantu babo bawe ngenkemba phambi kwezitha zabo, langesandla salabo ababazingelayo; nginike izidumbu zabo zibe yikudla kwenyoni zamazulu lenyamazana zeganga.


text:
Ngenze lumuzi ube yinto eyesabekayo, into yokuncifelwa; bonke abadlula khona bazatshaqeka, bancife ngenxa yazo zonke inhlupheko zawo.


text:
Ngizabenza badle inyama yamadodana leyamadodakazi abo; bonke bazakudla inyama yabomakhelwane babo ngesikhathi sokuvinjezelwa lesokuhlupheka okuzalethwa yizitha zabo lalabo ababazingelayo.


text:
ubususithi kibo: I Nkosi yamabandla ithi: Ngokunjalo ngizabulala lababantu lalumuzi, njengalokho umuntu ebulala imbiza yombumbi, ingaphindi ilungiswe futhi. Abantu bazangcwatshelwa eTofethi, ngoba kungasekho enye indawo lapho abangangcwatshelwa khona.


text:
Ngizakwenza njalo kulindawo lakubo abakhileyo kiyo, ngenze lumuzi ufanane leTofethi, kutsho i Nkosi.


text:
Izindlu zeJerusalema lezamakhosi akoJuda, zonke izindlu okwatshiselwa phezu kwazo impepha kuwo amabutho amazulu, okwachithelwa kuzo leminikelo yokunathwayo kwabanye onkulunkulu, zizangcoliswa njengendawo yeTofethi.


text:
Wabuya-ke uJeremiya evela eTofethi, lapho i Nkosi eyayimthume ukuprofetha khona, wema egumeni lendlu ye Nkosi, wathi ebantwini bonke:


text:
I Nkosi yamabandla, uNkulunkulu kaIsrayeli, ithi: Khangelani, ngizakwehlisela kulumuzi lakuyo yonke imizana yawo konke okubi engikutshiloyo, ngoba balenkani, bala ukuzwa amazwi ami.


text:
Kwathi uPashuri umpristi, indodana kaImeri, owayeyinduna enkulu ethempelini, wamuzwa uJeremiya eprofetha lezizinto.


text:
UPashuri wamtshaya uJeremiya umprofethi, wamfaka esitokisini esisesangweni lakoBhenjamini elingaphezulu, ekungeneni kwethempeli.


text:
Kwathi kusasa, lapho uPashuri esemkhuphe esitokisini uJeremiya, uJeremiya wathi kuye: I Nkosi kayisakubizi ngokuthi unguPashuri, kodwa ngokuthi uyiKwesabeka okunhlangothi zonke.


text:
Ngoba i Nkosi ithi: Khangela, ngizakwenza ukuthi ube yinto eyesabekayo kuwe uqobo lakubo bonke abangane bakho. Bazabulawa ngenkemba yezitha zabo, ukhona wena ukhangele. Ngizanikela bonke abakoJuda esandleni senkosi yeBhabhiloni, ibathumbe, ibase eBhabhiloni, ibatshaye ngenkemba.


text:
Futhi ngizanikela yonke imfuyo yalumuzi, layo yonke inzuzo yawo, lakho konke okwawo okuligugu, kanye lenotho yonke yamakhosi akoJuda, ezandleni zezitha zabo ezizabaphanga, zibathumbe zibase eBhabhiloni.


text:
Wena-ke Pashuri, labo bonke abahlala endlini yakho, lizathunjwa, liye eBhabhiloni; lizafela khona, lingcwatshelwe khona, wena labangane bakho bonke, oprofethe kibo amanga.


text:
Nkosi, wangiyenga, ngayengeka. Ulamandla kulami, ungehlulile, sengiyinhlekisa insuku zonke, bonke bayangihleka.


text:
Ngoba lapho ngikhuluma, ngiyakhala, ngimemeze ngithi: Okubi lokuchitheka! Ilizwi le Nkosi selingilethele ihlazo lokuhlekwa usuku lonke.


text:
Uba ngisithi: Kangisayikuyiphatha, kangisayikukhuluma ngebizo layo; kuba khona enhliziyweni yami lokho okungathi ngumlilo ovuthayo, ovalelwe emathanjeni ami; sengikhathele ukubekezela, sengehlulekile.


text:
Ngiyezwa abanengi benyeyeza besithi: Kukhona ukwesabeka inhlangothi zonke! Bathi: Mmangalele! Asimmangaleleni! kutsho bonke abangane bami engibejwayeleyo, beqaphele ukuwa kwami. Bathi: Mhlawumbe angakhohliseka; khona sizamehlula, siphindisele kuye.


text:
Kodwa i Nkosi ilami njengeqhawe elesabekayo; ngakho-ke abangizingelayo bazakhubeka, kabayikungehlula; bazayangeka kakhulu, ngoba kabayikuphumelela. Lehlazo labo elilaphakade kaliyikukhohlakala.


text:
Wena Nkosi yamabandla, ohlolayo olungileyo, obona inhliziyo lengqondo, ake ngibone impindiselo yakho kibo, ngoba kuwe nginikele udaba lwami.


text:
Yileli ilizwi le Nkosi elafika kuJeremiya mhla inkosi uZedekhiya ethuma kuye uPashuri indodana kaMalikiya, loZefaniya umpristi, indodana kaMahaseya isithi:


text:
Ake usibuzele e Nkosi ni, ngoba uNebukadinezari inkosi yeBhabhiloni uyasihlasela; mhlawumbe i Nkosi ingasenzela njengazo zonke izimangaliso zayo, imenze asuke kithi.


text:
Lizakuthi kuZedekhiya: I Nkosi, uNkulunkulu kaIsrayeli, ithi: Khangela, ngizabuyisa izikhali zempi oziphetheyo, olwa ngazo umelene lenkosi yeBhabhiloni lamaKhaladiya abakuvimbezeleyo ngaphandle kwemiduli, ngizilethe phakathi kwalumuzi.


text:
Mina uqobo ngizakulwa ngimelene lawe ngesandla esilamandla langengalo elamandla, ngilokuthukuthela lokufutheka lolaka oluvuthayo.


text:
Kuthi emva kwalokho, kutsho i Nkosi, nginikele uZedekhiya inkosi yakoJuda, lenceku zakhe, labantu balumuzi abasilileyo kumatshayabhuqe wesifo, lenkembeni, lendlaleni, esandleni sikaNebukadinezari inkosi yeBhabhiloni, lezandleni zezitha zabo, ezandleni zalabo ababazingelayo. Uzabatshaya ngobukhali benkemba; kayikuba lasihawu, kayikubahawukela, kayikuba lamusa kibo.


text:
Kulababantu lizakuthi: I Nkosi ithi: Khangelani, ngibeka phambi kwenu indlela yokuphila lendlela yokufa.


text:
Osala kulumuzi uzabulawa ngenkemba langendlala langomatshayabhuqe wesifo; kodwa ophumayo azinikele kumaKhaladiya alivimbezeleyo uzaphila, aphunyuke lempilo yakhe.


text:
Ngoba ngiwukhangele lumuzi ukuze ngiwenzele okubi, ngingawenzeli okuhle, kutsho i Nkosi; uzanikelwa esandleni senkosi yeBhabhiloni ezawutshisa ngomlilo.


text:
ndlu kaDavida. I Nkosi ithi: Yenzani okulungileyo ekuseni, likhulule esandleni socindezelayo lowo ophangiweyo, hlezi ulaka lwami luvuthe njengomlilo, lutshise, kungabi khona olucitshayo, ngenxa yezenzo zenu ezimbi.


text:
Khangelani, ngilwa lani, lina abakhileyo esigodini abanjengedwala emagcekeni, kutsho i Nkosi, lina elithi: Ngubani ozasehlela, angene emizini yethu?


text:
Ngizalitshaya ngokufanele izenzo zenu, kutsho i Nkosi; ngizaphemba umlilo ehlathini ozatshisa konke okuseduze lalo.


text:
uthi: Zwana ilizwi le Nkosi, wena nkosi yakoJuda, ohlezi esihlalweni sobukhosi sikaDavida, lenceku zakho labantu bakho abangena ngalamasango.


text:
I Nkosi ithi: Yenzani okuqotho lokulungileyo, likhulule esandleni somcindezeli lowo ophangiweyo, lingenzi okubi kowezizwe, lakuzo izintandane, lakumfelokazi, lingachithi igazi elingelacala kulindawo.


text:
Ngoba uba lililalela lelilizwi isibili, kuzangena ngamasango alindlu amakhosi ahlezi esihlalweni sobukhosi sikaDavida, ekhwele izinqola, egade amabhiza, wona lenceku zawo kanye labantu bawo.


text:
Kodwa uba lingawalaleli lamazwi, ngiyafunga ngami uqobo, kutsho i Nkosi, ukuthi lindlu izakuba lunxiwa.


text:
Ngoba i Nkosi ithi mayelana lendlu yenkosi yakoJuda: Wena ufanana leGileyadi kimi lengqonga yeLebhanoni, kodwa isibili ngizakwenza ube njengenkangala, ube njengomuzi ongahlalwa muntu.


text:
Ngizakulethela abachithi, bonke bephethe amahloka; bazagamula izihlahla zenu zomsedari ezinhle, baziphosele emlilweni.


text:
Impendulo izakuthi: Kungoba basidela isivumelwano se Nkosi, uNkulunkulu wabo, bakhonza abanye onkulunkulu, babasebenzela.


text:
Lingamkhaleli ofileyo, lingamlileli, kodwa khalelani kakhulu ohambileyo, ngoba kasayikubuya alibone futhi ilizwe lakibo.


text:
Ngoba i Nkosi ithi mayelana loShaluma indodana kaJosiya, inkosi yakoJuda, owabusa esikhundleni sikaJosiya uyise, wasuka kulindawo: Yena kasayikuphinda abuye lapha futhi,


text:
Maye kulowo owakha indlu yakhe ngokungalungi, lezitezi zakhe ngokungafanelanga, owenza umakhelwane wakhe amsebenzele ngeze, angamholisi,


text:
othi: Ngizazakhela indlu enkulu elezitezi ezibanzi; ayenzele amawindi, ayelekanise ngamapulanka omsedari, ayicombe ngokubomvu.


text:
Ukwakha ngemisedari yikho okukwenza ube yinkosi yini? Angithi uyihlo wadla wanatha njengawe, kodwa wenza okulungileyo lokuqotho? Ngakho kwamlungela.


text:
Wayethonisa udaba lwabayanga labaswelayo; kwamlungela. Angithi yikho lokhu ukungazi mina? kutsho i Nkosi.


text:
Kodwa wena, amehlo akho lenhliziyo yakho kusekuphangeni kuphela, lekuchitheni igazi elingelacala, lakucindezelo lekwenzeni okubi.


text:
Ngakho-ke i Nkosi ithi mayelana loJehoyakhimi indodana kaJosiya, inkosi yakoJuda: Kabayikumkhalela ngokuthi: Hawu mfowethu! Kabayikumkhalela bathi: Hawu nkosi! loba: Hawu mhlekazi!


text:
Khwela eLebhanoni, umemeze, wena Jerusalema, uphakamise ilizwi lakho eBashani, umemeze useAbarimi, ngoba zonke izithandwa zakho zibhujisiwe.


text:
Ngakhuluma lawe uselenhlanhla, kodwa wena wathi: Kangiyikulalela. Lokho kuyindlela yakho kusukela ebutsheni bakho, ukuthi ungalilaleli ilizwi lami.


text:
Umoya uzaphephula bonke abelusi bakho, lezithandwa zakho zizathunjwa: khona-ke uzakuba lenhloni, udane, ngenxa yobubi bakho bonke.


text:
Wena ohlala eLebhanoni, owakhe isidleke sakho phakathi kwemisedari, yeka ukukhala kwakho mhla uzakwehlelwa yibuhlungu, ubuhlungu obunjengobowesifazana obelethayo.


text:
Ngiyafunga ngami, kutsho i Nkosi, loba uKoniya indodana kaJehoyakhimi, inkosi yakoJuda, ebeyindandatho elophawu esandleni sami sokunene, bengizakuhluthula, ngikukhuphe,


text:
ngikunikele ezandleni zalabo abakuzingelayo, labo obesabayo, ngitsho esandleni sikaNebukadinezari inkosi yeBhabhiloni lakumaKhaladiya,


text:
Lumuntu uKoniya uyimbiza efileyo lesitsha esingananzwa muntu yini? Uphoselelwani yena labantwana bakhe kwelinye ilizwe abangalaziyo?


text:
I Nkosi ithi: Lobani ukuthi lumuntu kalabantwana, umuntu ongayikuphumelela ensukwini zakhe; ngoba kakho loyedwa enzalweni yakhe ozahlala esihlalweni sobukhosi sikaDavida, abuse futhi koJuda.


text:
Ngalokho i Nkosi, uNkulunkulu kaIsrayeli, ithi mayelana labelusi abelusa abantu bayo: Liwuhlakazile umhlambi wami, lawuxotsha, kaliwunanzelelanga. Khangelani, ngizakwehlisela phezu kwenu umvuzo wezenzo zenu ezimbi, kutsho i Nkosi.


text:
Ngizabutha eziseleyo emhlanjini wami kuwo wonke amazwe lapho engizixotshele khona, ngizibuyise futhi esibayeni sazo, zizazala, zande.


text:
Ngizazimisela abelusi abazazilondoloza; kazisayikwesaba, zitshaywe luvalo; futhi kakusayikulahleka leyodwa yazo, kutsho i Nkosi.


text:
Khangela, insuku ziyeza, kutsho i Nkosi, lapho ngizamhlumisela uDavida uGatsha olulungileyo; luzabusa njengeNkosi, lube lokuhlakanipha, lwenze ukulunga lobuqotho elizweni.


text:
Ensukwini zalo uJuda uzasindiswa, loIsrayeli ahlale evikelekile. Njalo leli libizo oluzabizwa ngalo: I Nkosi Ukulunga Kwethu.


text:
Ngakho khangela, insuku ziyeza, kutsho i Nkosi, lapho abantu bengasayikutsho ukuthi: Kuphila kukaJehova owabakhupha abantwana bakoIsrayeli elizweni leGibhithe.


text:
Kodwa bazakuthi: Kuphila kukaJehova owakhupha wakhokhela inzalo yendlu kaIsrayeli elizweni lenyakatho lakuwo wonke amazwe eyayiyixotshele kuwo. Khona izahlala elizweni lakibo.


text:
Ngabaprofethi. Inhliziyo yami yephukile phakathi kwami, lamathambo ami wonke ayathuthumela; nginjengomuntu odakiweyo, lanjengomuntu owehlulwe liwayini, ngenxa ye Nkosi, langenxa yamazwi ayo angcwele.


text:
Ngoba ilizwe ligcwele izifebe; ngenxa yesiqalekiso ilizwe liyakhala, lamadlelo enkangala omile. Indlela yabo yimbi, lamandla abo kawalunganga.


text:
Umprofethi lompristi kabamesabi uNkulunkulu, ngitsho lendlini yami ngithole ububi babo, kutsho i Nkosi.


text:
Ngalokho-ke indlela yabo izakuba njengezindlela ezitshelelayo emnyameni, abazasunduzelwa kizo, bawe; ngoba ngizabalethela okubi ngomnyaka wempindiselo yabo, kutsho i Nkosi.


text:
Kubaprofethi beSamariya ngibone into eyenyanyekayo; baprofetha ngoBhali, baduhisa abantu bami uIsrayeli.


text:
Kubaprofethi beJerusalema ngibone okwesabekayo; bayafeba, baqambe amanga, baqinisa izandla zalabo abenza okubi kungasuki muntu ebubini bakhe; bonke sebefanana leSodoma kimi, labakhileyo khona bafanana leGomora.


text:
Ngakho i Nkosi yamabandla ithi mayelana labaprofethi: Khangela, ngizabanika ukuze badle umhlonyane, ngibanathise amanzi abulalayo; ngoba kusukela kubaprofethi beJerusalema ububi buphumele elizweni lonke.


text:
I Nkosi yamabandla ithi: Lingawalaleli amazwi abaprofethi abawaprofetha kini belithembisa okuyize, bekhuluma imibono yengqondo zabo, kungeyisikho okuvela emlonyeni we Nkosi.


text:
Bahlala besithi kulabo abadelela ilizwi le Nkosi: Kuzalilungela lonke; lakubo bonke abalandela inhliziyo zabo ezilenkani bathi: Kaliyikwehlelwa ngokubi.


text:
Ngubani phakathi kwabo owayekhona emhlanganweni we Nkosi ukuze alalele alizwe ilizwi layo? Ngubani owake waliqaphela walizwa?


text:
Khangelani, ulaka lwe Nkosi lunjengesivunguzane, luphumile, lunjengesiphepho esivunguzayo. Luzakwehlela phezu kwababi.


text:
Ulaka lwe Nkosi kaluyikudeda, ize iphelelise izifiso zenhliziyo yayo. Ensukwini zokucina lizakuqedisisa lokhu.


text:
Kodwa uba babekhona emhlanganweni wami, ngabe batshumayela amazwi ami ebantwini bami, babanqande ezindleleni zabo ezimbi lezenzweni ezimbi.


text:
Umuntu angacatsha yini endaweni ezisithekileyo ukuze mina ngingamboni? kutsho i Nkosi. Kangigcwalisi yini amazulu lomhlaba? kutsho i Nkosi.


text:
Ngizwile ukuthi batheni abaprofethi abaprofetha amanga ebizweni lami besithi: Ngiphuphile, ngiphuphile!


text:
Koze kube nini amanga ekhona enhliziyweni zabaprofethi abaprofetha amanga, betshumayela inkohliso zenhliziyo zabo,


text:
abacabanga ukwenza abantu bami ukuze bakhohlwe ibizo lami ngamaphupho abo abawaxoxayo, njengaboyise abalikhohlwayo ilizwi lami ngenxa kaBhali.


text:
Umprofethi olephupho kalixoxe iphupho lakhe, kodwa olelizwi lami kalikhulume ilizwi lami ngeqiniso. Amahlanga ayini kulamabele? kutsho i Nkosi.


text:
Khangela, ngimelana lalabo abaprofetha amaphupho amanga, baduhise abantu bami ngamanga abo langokuwalazela kwabo, ngingabathumanga, ngabalaya; ngakho kababasizi ngalutho lababantu, kutsho i Nkosi.


text:
Lapho omunye walababantu loba umprofethi kumbe umpristi ekubuza esithi: Uyini umthwalo we Nkosi? Wena uzakuthi kibo: Yini elingumthwalo, lokuthi ngizalilahla, kutsho i Nkosi.


text:
Umprofethi lompristi loba omunye wabantu othi: Umthwalo we Nkosi; ngizamtshaya lowomuntu kanye lendlu yakhe.


text:
Lizakhulumisana ngalindlela, umakhelwane lomakhelwane, lomfowabo kumfowabo, lithi: I Nkosi iphendule yathini? lokuthi: Itheni i Nkosi?


text:
Kodwa ukuthi: Umthwalo we Nkosi; kalisayikukutsho lokhu. Ngoba umuntu otsho njalo isibili kuzakuba ngumthwalo kuye, ngoba liwahlanekela amazwi kaNkulunkulu ophilayo, amazwi e Nkosi yamabandla, uNkulunkulu wethu.


text:
Kodwa uba lisithi: Umthwalo we Nkosi; i Nkosi ithi: Uba lokhu lisebenzisa amazwi okuthi umthwalo we Nkosi, loba sengilitshelile ukuyekela ukutsho njalo,


text:
ngakho khangelani, mina uqobo ngizalihluthuna, ngiliphosele khatshana lami, lina kanye lomuzi engawunika lina laboyihlo,


text:
Emva kokuthi uNebukadinezari inkosi yeBhabhiloni esethumbile eJerusalema uJekoniya indodana kaJehoyakhimi, inkosi yakoJuda, kanye leziphathamandla zakoJuda, lezingcitshi zemisebenzi, labakhandi, wabasa eBhabhiloni, i Nkosi yangitshengisa lumbono: Khangela, izitsha ezimbili zilomkhiwa zibekwe phambi kwethempeli le Nkosi.


text:
Esinye isitsha sasilomkhiwa omuhle kakhulu ovuthwe kuqala; kodwa esinye sasilomkhiwa omubi kakhulu ongadlekiyo ngenxa yobubi bawo.


text:
I Nkosi yathi kimi: Jeremiya, ubonani? Ngathi: Umkhiwa, omuhle muhle kakhulu, lomubi mubi kakhulu, kawudleki ngenxa yobubi bawo.


text:
I Nkosi, uNkulunkulu kaIsrayeli, ithi: Njengalumkhiwa omuhle bazakuba njalo kimi abathunjiweyo bakoJuda, engibase elizweni lamaKhaladiya elikhatshana lalindawo.


text:
Ngizabaphatha kuhle, ngibabuyise kulelilizwe. Ngizabakha, ngingabadilizi, ngibagxumeke, ngingabasiphuni,


text:
ngibanike inhliziyo yokwazi ukuthi mina ngiyi Nkosi; bazakuba ngabantu bami, ngibe nguNkulunkulu wabo, ngoba bazabuyela kimi ngenhliziyo yabo yonke.


text:
Kodwa i Nkosi ithi: Njengalumkhiwa omubi ongadlekiyo ngenxa yobubi bawo, ngizaphatha ngokunjalo uZedekhiya, inkosi yakoJuda, leziphathamandla zakhe, lensali yeJerusalema eseleyo kulelilizwe, lalabo abakhileyo elizweni leGibhithe.


text:
Ngizabenza babe yinto eyesabekayo kuyo yonke imibuso yomhlaba, babe lihlazo, lesiga, lenhlekisa, lesiqalekiso kuzo zonke indawo engibaxotshele kuzo.


text:
Ngizabehlisela inkemba lendlala lomatshayabhuqe wesifo, baze babhubhe baphele elizweni engibanika lona laboyise.


text:
Ilizwi elafika kuJeremiya ngabantu bonke bakoJuda, emnyakeni wesine kaJehoyakhimi indodana kaJosiya, inkosi yakoJuda, ngomnyaka wokuqala kaNebukadinezari, inkosi yeBhabhiloni.


text:
Ilizwi alikhulumayo uJeremiya umprofethi kubo bonke abantu bakoJuda labo bonke abakhileyo eJerusalema esithi:


text:
Sekuyiminyaka engamatshumi amabili lantathu, kusukela emnyakeni wetshumi lantathu wokubusa kukaJosiya indodana kaAmoni, inkosi yakoJuda, kuze kube lamuhla, ilizwi le Nkosi lifikile kimi, ngalikhuluma kini ngivuke ngovivi ngikhuluma, kodwa kalilalelanga.


text:
Kalilalelanga, kalizwanga lanxa i Nkosi iphikelela ukuthuma kini zonke inceku zayo abaprofethi, ivuka ngovivi, ithuma


text:
lapho kuthiwa: Phendukani, lina lonke, endleleni zenu ezimbi lekwenzeni kwenu okubi, lihlale elizweni i Nkosi elinike lona lina laboyihlo kusukela endulo kuze kube nininini,


text:
lingalandeli abanye onkulunkulu ukubasebenzela lokubakhonza, ukuze lingivuse ulaka ngezithombe elizenzileyo. Kangiyikulenzela okubi.


text:
Kodwa kalingilalelanga, kutsho i Nkosi, ukuthi lingivuse ulaka ngezithombe zenu, ukuthi lehlelwe ngokubi.


text:
khangela, ngizabiza izizwe zenyakatho, kutsho i Nkosi, loNebukadinezari inkosi yeBhabhiloni inceku yami, ngizilethe kulelilizwe lakwabakhileyo kulo, lakuzo zonke izizwe eziseduze lalo, ngibatshabalalise, ngibenze babe yinto eyesabekayo, into yokuncifelwa, lehlazo elilaphakade.


text:
Ngizaqeda phakathi kwabo umsindo wentokozo lowenjabulo, lelizwi lomyeni lelomakoti, lomsindo wokuchola kwelitshe, lokukhanya kwesibane.


text:
Ilizwe lonke leli lizakuba ngamanxiwa lenkangala; lezizizwe zizasebenzela i Nkosi yeBhabhiloni iminyaka engamatshumi ayisikhombisa.


text:
Emva kweminyaka engamatshumi ayisikhombisa ngizatshaya inkosi yeBhabhiloni lesizwe sayo, ngenxa yobubi babo, kutsho i Nkosi, ngilenze ilizwe lamaKhaladiya libe yinkangala kokuphela,


text:
ngehlisele phezu kwalelolizwe amazwi wonke engawakhuluma ngalo, lakho konke okubhaliweyo kulolugwalo okwaprofethwa nguJeremiya ngazo zonke izizwe.


text:
Ngoba izizwe ezinengi lamakhosi amakhulu zizabenza babe yizigqili; ngizaphindisela kibo njengokufanele izenzo zabo lemisebenzi yabo.


text:
I Nkosi, uNkulunkulu kaIsrayeli, yathi kimi: Yemukela esandleni sami linkezo yewayini egcwele ulaka lwami, unathise ngayo zonke izizwe engikuthuma kuzo.


text:
ngitsho iJerusalema lemizi yakoJuda, amakhosi ayo leziphathamandla zayo, ukuze kuchitheke, kube yinkangala, lento yokuncifelwa leyokuthukwa, njengoba kunjalo lalamuhla;


text:
kanye labo bonke abezizwe abaphakathi kwabo, lamakhosi wonke elizweni leUzi, lawelizwe leFilisti leAshikeloni leGaza leEkhironi lensali eAshidodi,


text:
lawo wonke amakhosi enyakatho akhatshana leduze ngokulandelana, lemibuso yonke yomhlaba ekhona emhlabeni. Emva kwabo inkosi yeBhabhiloni izanatha.


text:
Ubususithi kibo: I Nkosi yamabandla, uNkulunkulu kaIsrayeli, ithi: Nathani lidakwe, lihlanze, liwe, lingaphindi livuke futhi, ngenxa yenkemba engiyithuma phakathi kwenu.


text:
Kuzakuthi lapho besala ukuyemukela inkezo esandleni sakho, ukuze banathe, uthi kibo: I Nkosi yamabandla ithi: Limele ukunatha isibili.


text:
Ngoba khangela, sengiqalile ukwenza okubi emzini lapho ibizo lami elidunyiselwa khona; lizayekelwa ukutshaywa yini? Hatshi, kaliyikuyekelwa, ngoba ngibiza inkemba ezabehlela bonke abakhileyo emhlabeni, kutsho i Nkosi.


text:
Ngakho-ke wena uzaprofetha kibo wonke lamazwi engikutshela wona, uthi: I Nkosi izaduma iphezulu, iliphumise ilizwi layo endlini yayo engcwele; izaduma kakhulu phezu kwesibaya sayo, imemeze njengalabo abakhama izithelo zevini kubo bonke abakhileyo emhlabeni.


text:
Umsindo uzafinyelela emikhawulweni yomhlaba, ngoba i Nkosi iyamelana lezizwe, iyahlulela yonke inyama, ababi izabanikela ekubulaweni, kutsho i Nkosi.


text:
I Nkosi yamabandla ithi: Khangelani, ububi buphuma kwesinye isizwe busiya kwesinye, isiphepho esikhulu siyavunguza, sisuka endaweni ezikhatshana zomhlaba.


text:
Ngalolosuku ababulewe yi Nkosi bazasukela komunye umkhawulo womhlaba baze bafike komunye; kabayikukhalelwa, kabayikubuthwa bangcwatshwe, bazakuba ngamalongwe emhlabathini.


text:
Lilani, lina belusi, likhale, zibhuqeni emlotheni, lina ziphathamandla zomhlambi, ngoba insuku zokuhlatshwa kwenu lezokuhlakazeka sezifikile, lizakuwa njengenqama ezinhle.


text:
Zwanini ukukhala kwabelusi lokulila kweziphathamandla zomhlambi: ngoba i Nkosi izachitha idlelo labo,


text:
Iphumile esikhundleni sayo njengebhongo esilwane, ngoba ilizwe labo seliyinkangala ngenxa yabachithi, langenxa yolaka lwayo oluvuthayo.


text:
Ekuqaleni kokubusa kukaJehoyakhimi indodana kaJosiya, inkosi yakoJuda, kwafika lelilizwi le Nkosi lathi:


text:
I Nkosi ithi: Mana egumeni lethempeli, ukhulume kuyo yonke imizi yakoJuda efikayo ukuzakhonza ethempelini, utsho wonke amazwi engakulaya wona, ungatshiyi lelilodwa.


text:
Mhlawumbe bazalalela, bonke batshiye indlela zabo ezimbi, ukuze ngiyekele okubi ebengisithi ngizakwenza kubo ngenxa yezenzo zabo ezimbi.


text:
lingawalaleli amazwi enceku zami abaprofethi engibathume kini, ngivuka ngovivi ngibathuma, kodwa lingabalaleli,


text:
Lapho eseqedile ukukhuluma konke i Nkosi eyayimlayile ukukukhuluma ebantwini, abapristi labaprofethi labo bonke abantu bamdumela bathi: Sizakubulala!


text:
Kungani uprofetha ngebizo le Nkosi usithi: Lindlu izakuba njengeShilo, lomuzi lo uzakuba yinkangala, kungabi lamuntu? Bonke abantu bambuthanela uJeremiya ethempelini.


text:
Kwathi iziphathamandla zakoJuda sezizwile lezizinto zafika ethempelini, zivela esigodlweni se Nkosi, zahlala eSangweni elitsha.


text:
Abapristi labaprofethi basebesithi kuzo iziphathamandla lakubo bonke abantu: Umuntu lo ufanele ukubulawa, ngoba uprofethe ngalumuzi njengoba lizizwele lani.


text:
Wasekhuluma uJeremiya kuzo zonke iziphathamandla lakubo bonke abantu esithi: I Nkosi yangithuma ukuprofetha ngalindlu langalumuzi wonke amazwi eliwezwileyo.


text:
Ngakho lungisani indlela zenu lezenzo zenu, lilalele ilizwi le Nkosi uNkulunkulu wenu, izayekela ukwenza okubi konke ekukhulume ngani.


text:
Kodwa mina, khangelani, ngisezandleni zenu. Yenzani kimi njengokuthanda kwenu lanjengokufaneleyo emehlweni enu.


text:
Kodwa lazi isibili ukuthi uba lingibulala, lizakwehlisela igazi elingelacala phezu kwenu laphezu kwalumuzi labakhileyo kiwo, ngoba isibili i Nkosi yangithuma ukukhuluma lamazwi kini.


text:
Iziphathamandla labo bonke abantu basebesithi kubapristi labaprofethi: Lumuntu kafanelanga ukubulawa, ngoba ukhulumile kithi ebizweni le Nkosi, uNkulunkulu wethu.


text:
UMika weMoreshethi waprofetha ensukwini zikaHezekhiya, inkosi yakoJuda, wathi kibo bonke abantu bakoJuda: I Nkosi yamabandla ithi: IZiyoni izalinywa njengensimu; iJerusalema ibe lunxiwa oludilikileyo, lentaba okwakhiwe kuyo ithempeli ibe lisandle.


text:
Kambe inkosi yakoJuda uHezekhiya labo bonke abakoJuda bambulala yena yini? Angithi bayesaba i Nkosi, bayincenga, kayiyekelanga yini i Nkosi ukukwenza okubi eyayikukhulume ngabo? Sizakwehlisela phezu kwethu ububi obukhulu yini?


text:
Kwakukhona lomunye umuntu owaprofetha ebizweni le Nkosi, uUriya indodana kaShemaya oweKiriyathi-Jeyarimi. Laye waprofetha ngalumuzi langalelilizwe ngamazwi afanana lamazwi kaJeremiya.


text:
Kwathi lapho inkosi uJehoyakhimi, lawo wonke amaqhawe akhe, leziphathamandla zakhe, besizwa amazwi akhe, inkosi yadinga ukumbulala; kodwa kwathi uUriya esekuzwile lokhu, wesaba, wabalekela eGibhithe.


text:
Inkosi uJehoyakhimi yasithuma eGibhithe amadoda athile, uElinathani indodana kaAkhibhori, kanye labanye,


text:
bamthatha uUriya eGibhithe, bamletha enkosini uJehoyakhimi, owamtshaya ngenkemba, lesidumbu sakhe wasiphosela endaweni yokungcwabela abantukazana.


text:
Ekuqaleni kokubusa kukaZedekhiya indodana kaJosiya, inkosi yakoJuda, lelilizwi lafika kuJeremiya livela e Nkosi ni lathi:


text:
Thumela ilizwi enkosini yeEdoma leyakoMowabi leyeAmoni leyeTire leyeSidoni, ngezithunywa ezifika eJerusalema zisiza kuZedekhiya, inkosi yakoJuda,


text:
uzilaye ukuthi zithi emakhosini azo: I Nkosi yamabandla, uNkulunkulu kaIsrayeli, ithi: Lizawatshela lokhu amakhosi enu,


text:
lithi: Kuyimi ngamandla ami amakhulu langengalo yami elamandla engenze umhlaba, labantu, lenyamazana ezikhona emhlabeni, ngiwunika lowo engimbona ukuthi ufanele.


text:
Sengiwanikele wonke lamazwe kuNebukadinezari inkosi yeBhabhiloni, inceku yami, ngimnikile futhi inyamazana zeganga ukuze zimsebenzele.


text:
Zonke izizwe zizamsebenzela yena lendodana yakhe, lomzukulu wakhe, kuze kufike isikhathi sokuchithwa kwelizwe lakhe; kuzakuthi izizwe ezinengi lamakhosi amakhulu bamenze isigqili.


text:
Kodwa uba isizwe kumbe umbuso ungamsebenzeli uNebukadinezari inkosi yeBhabhiloni, uthobele ijogwe lenkosi yeBhabhiloni, ngizatshaya lesosizwe ngenkemba langendlala langomatshayabhuqe wesifo, ngize ngisinikele esandleni sakhe ngokupheleleyo, kutsho i Nkosi.


text:
Ngakho-ke lingabalaleli abaprofethi benu, labavumisi benu, labaphuphi benu, labachasisa ngemibono benu, labathakathi benu abathi kini: Kaliyikuyisebenzela inkosi yeBhabhiloni.


text:
Kodwa isizwe esizathobela inkosi yeBhabhiloni, siyisebenzele, ngizasiyekela elizweni laso, ukuze sililime, sakhe kulo, kutsho i Nkosi.


text:
Ngakhuluma kuZedekhiya inkosi yakoJuda ngalawomazwi ngathi: Thobelani ijogwe lenkosi yeBhabhiloni, liyisebenzele labantu bayo, ukuze lisile.


text:
Lizafelani, wena labantu bakho ngenkemba langendlala langomatshayabhuqe wesifo, njengokutsho kwe Nkosi mayelana lesizwe esingayikuyisebenzela inkosi yeBhabhiloni?


text:
Ungawalaleli amazwi abaprofethi abathi kuwe: Kaliyikuyisebenzela inkosi yeBhabhiloni; ngoba baliprofetha amanga.


text:
Kangibathumanga mina, kutsho i Nkosi, kodwa baprofetha amanga ngebizo lami, ukuze ngilixotshe, libhubhe wena kanye lalabo abaprofethi abaliprofethayo.


text:
Ngasengikhuluma kubapristi lakubo bonke abantu ngisithi: I Nkosi ithi: Lingawalaleli amazwi abaprofethi benu abaliprofetha besithi: Khangelani, izitsha zethempeli zizabuyiswa masinyane zivela eBhabhiloni; ngoba lokhu kungamanga abaliprofethayo.


text:
Uba bengabaprofethi, belalo ilizwi le Nkosi, kabayincenge i Nkosi yamabandla, ukuthi izitsha eziseleyo ethempelini, lesigodlweni senkosi yakoJuda, leJerusalema, zingasiwa eBhabhiloni.


text:
Ngoba i Nkosi yamabandla ithi ngezinsika, langolwandle, langezinyawo, langezinye izitsha zethempeli eziseleyo kulumuzi,


text:
angazithathanga uNebukadinezari inkosi yeBhabhiloni ekuthumbeni kwakhe eJerusalema uJekoniya indodana kaJehoyakhimi, inkosi yakoJuda, lazo zonke iziphathamandla zakoJuda lezeJerusalema, ebasa eBhabhiloni.


text:
I Nkosi yamabandla, uNkulunkulu kaIsrayeli, ithi mayelana lezitsha eziseleyo ethempelini, lesigodlweni senkosi yakoJuda, leJerusalema:


text:
Zizasiwa eBhabhiloni, zihlale khona kuze kufike usuku lokuzihambela kwami, kutsho i Nkosi. Khona ngizazibuyisa kulindawo.


text:
Kwathi kulowomnyaka, ekuqaleni kokubusa kukaZedekhiya inkosi yakoJuda, ngenyanga yesihlanu yomnyaka wesine, uHananiya indodana kaAzuri, umprofethi ovela eGibeyoni, wathi kimi ethempelini phambi kwabapristi labantu bonke:


text:
Ingakapheli iminyaka emibili ngizabuyisela kulindawo izitsha zonke zethempeli, ezathathwa nguNebukadinezari inkosi yeBhabhiloni kulindawo, wazisa eBhabhiloni.


text:
Ngibuyise kulindawo futhi uJekoniya indodana kaJehoyakhimi, inkosi yakoJuda, labo bonke abathunjwayo koJuda basiwa eBhabhiloni, ngoba ngizalephula ijogwe lenkosi yeBhabhiloni, kutsho i Nkosi.


text:
Umprofethi uJeremiya wasekhuluma kumprofethi uHananiya phambi kwabapristi laphambi kwabantu bonke ababemi ethempelini,


text:
esithi: Kungathi kungaba njalo! Kungathi i Nkosi ingenza njalo, yenze ukuthi amazwi owaprofethayo agcwaliseke, ibuyise kulindawo izitsha zethempeli, labo bonke abathunjelwa eBhabhiloni.


text:
Abaprofethi ababephambi kwakho lababephambi kwami, kusukela endulo, baprofetha ngenkemba, langendlala, langomatshayabhuqe wesifo, emazweni amanengi lemibusweni emikhulu.


text:
Kodwa lowomprofethi oprofetha ngokuthula, lapho seligcwalisekile ilizwi lakhe, kuzabonakala ukuthi ungumprofethi othunywe yi Nkosi sibili.


text:
UHananiya wakhuluma phambi kwabantu bonke esithi: I Nkosi ithi: Ngokunjalo ngizalephula ijogwe likaNebukadinezari inkosi yeBhabhiloni entanyeni yezizwe zonke, ingakapheli iminyaka emibili. UJeremiya umprofethi wasesuka ehamba.


text:
Laselifika ilizwi le Nkosi kuJeremiya, uHananiya umprofethi eselephulile ijogwe entanyeni yomprofethi uJeremiya, lathi:


text:
Hamba, utsho kuHananiya uthi: I Nkosi ithi: Wena wephule amajogwe esihlahla, kodwa mina ngizakwenza endaweni yawo amajogwe ensimbi.


text:
Ngoba i Nkosi yamabandla, uNkulunkulu kaIsrayeli, ithi: Ngigaxile ijogwe lensimbi entanyeni yazo zonke lezizizwe ukuze zisebenzele uNebukadinezari inkosi yeBhabhiloni, futhi zizamsebenzela, ngoba ngimnikile lenyamazana zeganga.


text:
Umprofethi uJeremiya wasesithi kumprofethi uHananiya: Zwana, Hananiya, i Nkosi kayikuthumanga, kodwa wenze lababantu ukuze bathembe amanga.


text:
Ngakho i Nkosi ithi: Khangela, ngizakususa emhlabeni; ngawona lo umnyaka nje uzakufa, ngoba utshumayele ukuhlamuka e Nkosi ni.


text:
Nanka amazwi encwadi ayithumelayo uJeremiya umprofethi eseJerusalema kwabadala babathunjiweyo, lakubapristi labaprofethi, labantu bonke ayebathumbile uNebukadinezari eJerusalema, wabasa eBhabhiloni.


text:
Kwakusemva kokuthi sebesukile eJerusalema, inkosi uJekoniya, lendlovukazi, labathenwa, leziphathamandla zakoJuda lezeJerusalema, lezingcitshi zemisebenzi, kanye labakhandi.


text:
Incwadi yasiwa nguElasa indodana kaShafani, loGemariya indodana kaHilikhiya, ababethunywe nguZedekhiya, inkosi yakoJuda, eBhabhiloni kuNebukadinezari inkosi yeBhabhiloni. Yathi:


text:
I Nkosi yamabandla, uNkulunkulu kaIsrayeli, ithi kibo bonke abathunjwe eJerusalema basiwa eBhabhiloni:


text:
lithathe abafazi, lizale amadodana lamadodakazi, lithathele amadodana enu abafazi, lendise amadodakazi enu, ukuze azale amadodana lamadodakazi, lande lina, linganciphi.


text:
Sebenzelani ukuthula komuzi lapho engilithumbele khona, liwukhulekele e Nkosi ni, ngoba ekuthuleni kwawo lizakuba lokuthula lani.


text:
I Nkosi yamabandla, uNkulunkulu kaIsrayeli, ithi: Lingavumeli abaprofethi benu labavumisi benu abakhona phakathi kwenu balikhohlise, lingawalaleli amaphupho abawaphuphayo;


text:
I Nkosi ithi: Lapho iminyaka engamatshumi ayisikhombisa isiphelile eBhabhiloni, ngizalihambela, ngigcwalise isithembiso sami, ngilibuyise kulindawo.


text:
Ngoba ngiyazi mina imicabango engiyicabanga ngani, kutsho i Nkosi; yimicabango yokuthula, kayisiyo eyokubi, ukuthi ngilinike isikhathi esizayo esilethemba.


text:
lizangithola, kutsho i Nkosi, ngilibuyise ekuthunjweni kwenu, ngiliqoqe kuzo zonke izizwe lakuzo zonke indawo lapho engilixotshele khona, ngilibuyise endaweni engalithumba kuyo.


text:
I Nkosi uNkulunkulu ikhuluma mayelana lenkosi ehlezi esihlalweni sobukhosi sikaDavida, langabo bonke abantu abahlala kulumuzi, abafowenu abangathunjwanga kanye lani;


text:
ithi: Khangelani, ngiyathumela kibo inkemba lendlala lomatshayabhuqe wesifo, ngibenze babe njengomkhiwa omubi kakhulu ongadlekiyo ngenxa yobubi bawo.


text:
Ngizaxotshana labo ngenkemba langendlala langomatshayabhuqe wesifo, ngibenze babe yinto eyesabekayo kuyo yonke imibuso yomhlaba, babe yisiqalekiso, lesimangaliso, lento yokuncifelwa, lehlazo, phakathi kwazo zonke izizwe lapho engibaxotshele khona;


text:
ngoba bengawalalelanga amazwi ami engawathumela kibo ngenceku zami abaprofethi, ngivuka ngovivi ngithumela, kodwa kabalalelanga, kutsho i Nkosi.


text:
I Nkosi yamabandla uNkulunkulu kaIsrayeli, ithi mayelana loAhabi indodana kaKolaya, loZedekhiya indodana kaMahaseya, aprofetha amanga ngebizo lami: Khangelani, ngizabanikela esandleni sikaNebukadinezari inkosi yeBhabhiloni, ozabatshaya phambi kwamehlo enu.


text:
Ngenxa yabo, lamazwi azasetshenziswa kibo bonke abathunjiweyo koJuda abeBhabhiloni, abe yisiqalekiso okuthi: I Nkosi ikwenze ube njengoZedekhiya loAhabi, abosiwa yinkosi yeBhabhiloni ngomlilo;


text:
ngoba benze ubuthutha koIsrayeli, bafeba labafazi babomakhelwane babo, baqamba amanga ngebizo lami, into engingabalayanga yona. Yimi engaziyo, ngingumfakazi, kutsho i Nkosi.


text:
I Nkosi yamabandla, uNkulunkulu kaIsrayeli, ithi: Uthumele izincwadi ngebizo lakho kubo bonke abantu abeJerusalema, lakuZefaniya indodana kaMahaseya umpristi, lakubo bonke abapristi, usithi:


text:
I Nkosi isikumisile ukuthi ube ngumpristi esikhundleni sikaJehoyada umpristi, ukuze ulondoloze ithempeli; uba kukhona umuntu ohlanyayo ozitshaya umprofethi, uzamfaka esitokisini, umbophe ngeketane.


text:
Ngoba usethumile ilizwi kithi eBhabhiloni esithi: Ukuthunjwa kwenu kuzakuba ngokwesikhathi eside; ngakho yakhani izindlu, lihlale kizo, lilime amasimu, lidle izithelo zawo.


text:
Thumela ilizwi kubo bonke abathunjiweyo uthi: I Nkosi ithi ngoShemaya weNehelamu: Njengoba uShemaya eprofethe kini ngingamthumanga mina, walenza ukuthi lithembe ize,


text:
ngakho khangela, ngizamtshaya yena kanye lenzalo yakhe; kakuyikuba lamuntu wakwakhe ozasala phakathi kwalababantu abone okuhle engizakwenzela abantu bami, ngoba ukhulumile ukuhlamuka kimi, kutsho i Nkosi.


text:
Ngoba khangela, insuku ziyeza, lapho ngizabuyisa abantu bami uIsrayeli loJuda, kutsho i Nkosi. Ngizababuyisela elizweni engalinika oyise, libe ngelabo.


text:
Ake libuze lizwe, kumbe indoda ingazala umntwana yini? Pho-ke, kungani ngibona wonke amadoda ebambe inkalo zawo njengowesifazana ohelelwayo? Kungani ubuso bonke bunyukumele?


text:
Maye! lukhulu lolosuku, kalukho olunye olunjengalo. Kuyisikhathi sokuhlupheka kukaJakobe, kanti uzakhululwa kukho.


text:
Kuzakuthi ngalolosuku, kutsho i Nkosi yamabandla, ngilephule ijogwe entanyeni zabo, ngiqamule izibopho zabo, kabasayikusebenzela abezizwe,


text:
Ngakho-ke ungesabi, wena Jakobe, nceku yami; ungatshaywa luvalo, wena Israyeli, kutsho i Nkosi; ngoba khangela, ngizakukhulula endaweni ekhatshana, lenzalo yakho elizweni lokuthunjwa kwayo. UJakobe uzabuya aphumule, ahlale kuhle, angethuswa muntu.


text:
Ngoba mina ngilawe ukukukhulula, kutsho i Nkosi. Ngoba ngizachitha ngokupheleleyo zonke izizwe engikuhlakazele phakathi kwazo, kodwa wena kangiyikukubhubhisa ngokupheleleyo; ngizakukhuza ngokufaneleyo, kangiyikukuyekela.


text:
Zonke izithandwa zakho zikukhohliwe, kazisakudingi. Ngoba ngikutshayile njengesitha, ngokutshaya okulolunya, ngoba icala lakho likhulu, lezono zakho zandile.


text:
Ukhalelani ngokulimala kwakho? Ubuhlungu bakho kabelapheki. Ngoba ukona kwakho kukhulu, lezono zakho zandile. Ngikwenzile lokhu kuwe.


text:
Ngalokho-ke bonke abakudlayo bazakudliwa, lezitha zakho zonke zizathunjwa, labakuphangayo bazaphangwa, labo bonke abakwemukayo bazakwemukwa.


text:
Ngoba ngizabuyisa ukusila kwakho, ngelaphe amanxeba akho, kutsho i Nkosi. Ngoba bakubize ngokuthi: Ungolahliweyo, yiZiyoni, kakulamuntu oyidingayo.


text:
I Nkosi ithi: Khangela, ngizabuyisa abantwana bakoJakobe, ngihawukele wonke amakhaya abo. Yonke imizi izakwakhiwa futhi endaweni yayo, lazo zonke indlu zakhiwe njengakuqala.


text:
Kuzaphuma kubo ingoma zokubonga, lokumemeza kwabathokozayo. Ngizabandisa babebanengi, bazahlonitshwa, bangabi balutshwana.


text:
Abantwana babo bazakuba njengakuqala, lenhlangano yabo izakuma phambi kwami; ngizabatshaya bonke ababacindezelayo.


text:
Isiphathamandla sabo sizakuba ngomunye wabo, lombusi wabo uzavela phakathi kwabo; ngizamsondeza, asondele kimi, ngoba ngubani ongaba lesibindi sokusondela kimi? kutsho i Nkosi.


text:
Khangelani ulaka lwe Nkosi lunjengesivunguzane, luphumile, lunjengesiphepho esivunguzayo, luzakwehlela phezu kwababi.


text:
Ulaka oluvuthayo lwe Nkosi kaluyikudeda, ize iphelelise izifiso zenhliziyo yayo. Ensukwini zokuphela lizakuqedisisa lokhu.


text:
Ngalesosikhathi, kutsho i Nkosi, ngizakuba nguNkulunkulu wemizi yonke yakoIsrayeli; bazakuba ngabantu bami.


text:
I Nkosi yabonakala kimi endulo isithi: Yebo, ngikuthandile ngothando olulaphakade, ngakho ngikudonsile ngobubele.


text:
Ngizabuya ngikwakhe, wakheke, wena ntombi emsulwa yakoIsrayeli. Uzavunula, uthathe amachacho akho, ungene ekugideni kwabathokozayo.


text:
Ngoba luzakuba khona usuku lapho abalindi bazamemeza entabeni yakoEfrayimi, bathi: Sukani, siye eZiyoni, e Nkosi ni uNkulunkulu wethu.


text:
Ngoba i Nkosi ithi: Mhlabeleleni uJakobe ngentokozo, liyimemezele inhloko yezizwe; limemeze, lidumise lithi: I Nkosi yabakhulula abantu bayo abaseleyo koIsrayeli.


text:
Khangelani, ngizabakhupha elizweni lenyakatho, ngibabuthe emikhawulweni yomhlaba; phakathi kwabo kukhona iziphofu labaqhulayo, labesifazana abakhulelweyo kanye labahelelwayo, belibandla elikhulu bazabuya lapha.


text:
Bazabuya bekhala, ngibaduduze ekubakhokheleni kwami, ngibalethe emifuleni yamanzi, ngendlela enhle abangayikukhubeka kuyo; ngoba nginguyise kuIsrayeli, uEfrayimi ulizibulo lami.


text:
Zwanini ilizwi le Nkosi, lina zizwe, lilizwakalise ezihlengeni ezikhatshana, lithi: Yena owachitha uIsrayeli uzambutha, ameluse njengomelusi eselusa umhlambi wakhe.


text:
Bazakuza bahlabele entabeni yeZiyoni, bazathokoza kakhulu ngokuhle kwe Nkosi, ngamabele lewayini elitsha, langamafutha, bathokoze ngamazinyane ezimvu, langamathole enkomo; umphefumulo wabo ube njengensimu ethelelwayo, bangabe besaba losizi futhi.


text:
Khona intombi emsulwa izathokoza ekugideni, amajaha labadala bajabule kanyekanye. Ngizaphendula ukukhala kwabo kube yintokozo, ngizabaduduza, ngibanike intokozo endaweni yosizi;


text:
I Nkosi ithi: Ilizwi liyezwakala eRama, ukulila lokukhala inyembezi okubabayo. URasheli ukhalela abantwana bakhe, uyala ukududuzwa ngabantwana bakhe, ngoba bengasekho.


text:
I Nkosi ithi: Thula, ungakhali, lamehlo akho angabi lezinyembezi; ngoba umsebenzi wakho uzakuba lomvuzo, bazabuya bevela elizweni lesitha, kutsho i Nkosi.


text:
Ngizwile lokuzwa uEfrayimi ezikhalela esithi: Ungitshayile, njalo ngatshaywa, njengethole elingathambanga; ngibuyisa, njalo ngizabuya, ngoba uyi Nkosi uNkulunkulu wami.


text:
Isibili emva kokubuya kwami ngazisola, lemva kokulaywa kwami ngatshaya ithangazi lami; ngaba lenhloni, njalo ngayangeka, ngoba ngathwala ihlazo lobutsha bami.


text:
Kambe uEfrayimi uyindodana yami yini eligugu kimi, ungumntwana wami othandekayo? Ngoba lapho ngikhuluma ngokubi ngaye, ngiyamkhumbula. Ngakho inhliziyo yami iyamlangatha; isibili ngizakuba lesihawu kuye kutsho i Nkosi.


text:
Zimisele izitshengiso, uzimise, iziqondiso zendlela, uqaphelise kakhulu umgwaqo omkhulu, indlela owahamba ngayo. Buya, ntombi emsulwa yakoIsrayeli, ubuyele emizini yakini.


text:
Koze kube nini uzilazila, wena ndodakazi engathembekanga? I Nkosi idale into entsha emhlabeni, owesifazana uvukela indoda.


text:
I Nkosi yamabandla, uNkulunkulu kaIsrayeli, ithi: Bazabuya batsho lamazwi elizweni lakoJuda lemizini yakhona, lapho sengibabuyisile abantu bakibo bathi: I Nkosi ikubusise, wena khaya lokulunga, lawe ntaba engcwele.


text:
Khangela, insuku ziyeza, kutsho i Nkosi, lapho ngizahlanyela indlu kaIsrayeli lendlu kaJuda ngenhlanyelo yabantu lenhlanyelo yenyamazana.


text:
Kuzakuthi njengalokho ngibalindile ukuthi ngisiphune lokuthi ngidilize lokuthi ngichithe lokuthi ngibhubhise, ngilethe okubi, ngokunjalo-ke sengizabalinda ukuze ngakhe, ngihlanyele, kutsho i Nkosi.


text:
Ngalezonsuku kabasayikutsho ukuthi: Oyise badlile izithelo zevini ezimunyu, amazinyo abantwana asetshelela.


text:
Kodwa wonke umuntu uzakufa ngobubi bakhe; wonke umuntu odla izithelo zevini ezimunyu, ngawakhe amazinyo azatshelela.


text:
Khangela, insuku ziyeza, kutsho i Nkosi, lapho ngizakwenza isivumelwano esitsha lendlu kaIsrayeli lendlu kaJuda,


text:
esingenjengesivumelwano engasenza laboyise mhla ngibabamba ngesandla sami ukubakhupha elizweni leGibhithe, ngitsho isivumelwano sami abasephulayo, lanxa ngangiyiNkosi yabo, kutsho i Nkosi.


text:
Kodwa yilesi isivumelwano engizasenza lendlu kaIsrayeli emva kwalezonsuku, kutsho i Nkosi. Ngizafaka umlayo wami emibilini yabo, ngiwubhale enhliziyweni yabo, ngibe nguNkulunkulu wabo, labo babe ngabantu bami.


text:
Kabasayikufundisa ngulowo lalowo umakhelwane wakhe, lalowo lalowo umfowabo esithi: Yazi i Nkosi. Ngoba bazangazi bonke, kusukela komncinyane wabo kuze kufike komkhulu wabo, kutsho i Nkosi. Ngoba ngizathethelela ububi babo, lesono sabo kangisayikusikhumbula.


text:
Itsho njalo i Nkosi, enika ilanga libe yikukhanya emini, izimiso zenyanga lezenkanyezi zibe yikukhanya ebusuku, evusa ulwandle ukuthi amagagasi alo ahlokome, i Nkosi yamabandla libizo layo.


text:
Uba ukumiswa kwalezizinto kungasuka phambi kwami, kutsho i Nkosi, lenzalo yakoIsrayeli izaphela, kumbe isaba yisizwe phambi kwami kuze kube nininini.


text:
I Nkosi ithi: Uba amazulu engalinganiswa, lomhlaba phansi ungahlolwa, khona mina ngingayilahla yonke inzalo yakoIsrayeli ngakho konke abakwenzileyo.


text:
I Nkosi ithi: Khangela, insuku ziyeza lapho umuzi we Nkosi uzakwakhiwa, kusukela eMphotshongweni kaHananeli kuze kufike esangweni leNgonsi.


text:
Sonke isihotsha sezidumbu lesomlotha, lawo wonke amasimu kuze kufike esifuleni seKidroni, kuze kufike engonsini yeSango lebhiza ngempumalanga, kuzakuba yindawo engcwele ye Nkosi. Kakusayikusitshunwa, kudilizwe futhi, kuze kube nininini.


text:
Ilizwi le Nkosi lafika kuJeremiya emnyakeni wetshumi wokubusa kukaZedekhiya, inkosi yakoJuda, ongumnyaka wetshumi lesificaminwembili kaNebukadinezari.


text:
Ngalesosikhathi ibutho lenkosi yeBhabhiloni layivimbezela iJerusalema; uJeremiya umprofethi wayevalelwe egumeni labalindi, elalisesigodlweni senkosi yakoJuda.


text:
Ngoba uZedekhiya inkosi yakoJuda wayemvalele khona esithi: Kungani uprofetha usithi: I Nkosi ithi: Khangela, lumuzi ngiwunikela esandleni senkosi yeBhabhiloni, izawuthumba;


text:
loZedekhiya inkosi yakoJuda kayiyikuphunyuka esandleni samaKhaladiya, kodwa uzanikelwa isibili esandleni seNkosi yaseBhabhiloni, akhulume layo bekhangelene;


text:
izamthatha uZedekhiya, imuse eBhabhiloni, ahlale khona ngize ngimhambele mina, kutsho i Nkosi; lanxa usilwa lamaKhaladiya, kawuyikuphumelela?


text:
Khangela, uHanameli indodana kaShaluma uyihlo omncinyane, uzafika kuwe athi: Thenga insimu yami eseAnathothi, ngoba nguwe oyisihlobo sokuqala olelungelo lokuyithenga.


text:
Wasefika kimi uHanameli umfowethu egumeni labalindi, njengokutsho kwe Nkosi, wathi kimi: Thenga insimu yami eseAnathothi elizweni lakoBhenjamini, ngoba nguwe oyisihlobo sokuqala olelungelo lokuyithenga; zithengele yona. Ngasengisazi ukuthi lelilizwi livela e Nkosi ni.


text:
Ngayithenga insimu eseAnathothi kuHanameli umfowethu, ngamnika imali engamashekeli* alitshumi lesikhombisa esiliva.


text:
nganikela incwadi yokuthenga kuBaruki indodana kaNeriya, indodana kaMahaseya, phambi kukaHanameli umfowethu, laphambi kwabafakazi ababhala amabizo abo encwadini yokuthenga, laphambi kwawo wonke amaJuda ayehlezi egumeni labalindi.


text:
I Nkosi yamabandla, uNkulunkulu kaIsrayeli, ithi: Thatha lezizincwadi, incwadi yokuthenga enanyekiweyo lencwadi evulekileyo, uzifake embizeni yebumba ukuze zihlale isikhathi eside.


text:
Ngoba i Nkosi yamabandla, uNkulunkulu kaIsrayeli, ithi: Izindlu lamasimu lezivini kuzabuya kuthengwe futhi kulelilizwe.


text:
Hawu Nkosi Jehova! Khangela, kunguwe owenze amazulu lomhlaba ngamandla akho amakhulu langengalo yakho elamandla. Kakukho okungakwehlula wena


text:
otshengisa uthando kwabayizinkulungwane, kodwa uphindisela ububi baboyise kubantwana babo emva kwabo. Wena Nkulunkulu omkhulu lolamandla, oyi Nkosi yamabandla,


text:
omkhulu ngokucabanga, lolamandla ekwenzeni, omehlo akho abona zonke indlela zabantu ukuze unike wonke umuntu umvuzo wendlela zakhe, lezenzo zakhe,


text:
owaveza izibonakaliso lezimangaliso elizweni leGibhithe, lakhathesi uyazenza koIsrayeli laphakathi kwabo bonke abantu; wazenzela ibizo ukuze ubizwe ngalo lalamuhla.


text:
Wabakhupha abantu bakho uIsrayeli elizweni leGibhithe ngezibonakaliso langezimangaliso, langesandla esilamandla, langengalo elamandla, langokwesabeka okukhulu;


text:
bangena bahlala kilo, kodwa kabalilalelanga ilizwi lakho, kabahambanga ngomlayo wakho, kabakwenzanga lokho owabatshela khona. Ngakho-ke ubehlisele bonke lobububi.


text:
Khangela, amadundulu okuvimbezela umuzi asekhona ukuze umuzi uthathwe, langenxa yenkemba lendlala lomatshayabhuqe wesifo umuzi unikelwe ezandleni zamaKhaladiya alwa emelene lawo. Lokho owakutshoyo kwenzakele njengoba khangela, ubona.


text:
Kanti, wena Nkosi Jehova, utshilo kimi ukuthi: Thenga insimu ngemali, udinge labafakazi; lapho umuzi unikelwa ezandleni zamaKhaladiya.


text:
Ngakho khangela, ngiyawunikela lumuzi ezandleni zamaKhaladiya lezandleni zikaNebukadinezari inkosi yeBhabhiloni ozawunqoba.


text:
AmaKhaladiya alwa emelene lumuzi azafika, awuthungele ngomlilo, awutshise kanye lezindlu obekunikelelwa phezu kwazo impepha kuBhali, lobekuthululelwa phezu kwazo iminikelo yokunathwayo kwabanye onkulunkulu ukungicunula.


text:
Ngoba amadodana akoIsrayeli lamadodana akoJuda enzile okubi kuphela phambi kwami, kusukela ebutsheni bawo; yebo, amadodana akoIsrayeli angicunule kuphela ngezenzo zabo, kutsho i Nkosi.


text:
Lumuzi uvuse ukuthukuthela kwami lolaka, kusukela mhla wakhiwayo kuze kube lamuhla, ukuze ngiwususe kimi,


text:
ngenxa yabo bonke ububi amadodana akoIsrayeli lawakoJuda abenza ukungithukuthelisa, ngitsho amakhosi abo leziphathamandla zabo, abapristi babo labaprofethi babo, abantu bakoJuda labakhileyo eJerusalema.


text:
Bangiphendulela intamo, kabakhangelanga kimi; lanxa ngibafundise ngivuke ngovivi ngifundisa, kabalalelanga ukufundisa kwami.


text:
Bakha indawo eziphakemeyo zikaBhali esihotsheni sendodana kaHinomu, ukuze benze amadodana lamadodakazi adabule aye kuMoleki, into engingabalayanga yona lengafikanga engqondweni yami, ukuze benze uJuda one.


text:
Ngakho-ke i Nkosi, uNkulunkulu kaIsrayeli, ithi mayelana lomuzi lo othi ngawo: Unikelwe esandleni senkosi yeBhabhiloni ngenkemba langendlala langomatshayabhuqe wesifo:


text:
Khangela, ngizabaqoqa emazweni wonke lapho engibaxotshele khona ekuthukutheleni kwami langokufutheka kwami langolaka olukhulu; ngizababuyisa kulindawo, ngibenze ukuthi bahlale bevikelekile.


text:
Ngizabanika inhliziyonye lendlelanye, ukuze bangesabe zonke izinsuku, kube kuhle kubo lakubantwana babo emva kwabo.


text:
Ngizakwenza labo isivumelwano esilaphakade, ukuze ngingaphenduki ekubalandeleni, ukuthi ngibenzele okuhle, ngifake ukungesaba enhliziyweni yabo ukuze bangasuki kimi.


text:
Ngizathokoza ngokubenzela okuhle, ngibagxumeke ngobuqotho kulelilizwe ngenhliziyo yami yonke langomoya wami wonke.


text:
Ngoba i Nkosi ithi: Njengoba ngehlisele phezu kwalababantu bonke lobububi, ngokunjalo ngizabehlisela konke okuhle engikukhulumileyo.


text:
Amasimu azathengwa kulelilizwe elilibiza ngokuthi: Liyinkangala engelamuntu lenyamazana, futhi linikelwe ezandleni zamaKhaladiya.


text:
Amasimu azathengwa ngemali, kulungiswe incwadi zokuthenga, kubhalwe kuzo amabizo abafakazi, zinamatheliswe elizweni lakoBhenjamini lemaphandleni eJerusalema lemizini yakoJuda lemizini yemaqaqeni lemizini yeShefela lemizini yeningizimu; ngoba ngizabuyisa abantu bakhona, kutsho i Nkosi.


text:
Ngoba i Nkosi, uNkulunkulu wakoIsrayeli, ithi mayelana lezindlu zalumuzi langendlu yamakhosi akoJuda. ezidilizwe ukuthi kwenziwe indawo yokuvika phambi kwamadundulu okuvimbezela laphambi kwenkemba:


text:
AmaKhaladiya azafika ukulwa, azigcwalise ngezidumbu zabantu engizabatshaya ekuthukutheleni kwami lekufuthekeni kwami; ngoba lumuzi ngiwufihlele ubuso bami ngenxa yobubi babo bonke.


text:
Khangela, ngizawulethela impilo enhle lokusiliswa; ngizabasilisa abantu bawo, ngibatshengise ukuphumelela lokulondoloza kwami okunengi.


text:
ngibahlambulule kubo bonke ububi babo abona ngabo kimi, ngibathethelele isono sabo lobubi bokungihlamuka kwabo.


text:
IJerusalema izakuba libizo elingijabulisayo, udumo lwami lokuzincoma kwami, kuzo zonke izizwe zomhlaba ezizakuzwa ngokuhle konke engibenzela khona; zizakwesaba, zithuthumele ngokuhle konke langokuphumelela konke engibenzele khona.


text:
I Nkosi ithi: Kulindawo elithi iyinkangala engelamuntu lenyamazana, emizini yakoJuda lendleleni zeJerusalema eziyinkangala engelamuntu lenyamazana, kuzazwakala futhi


text:
ilizwi lokuthaba lelizwi lentokozo, ilizwi lomyeni lelomakoti, lelizwi labahlabelayo lapho beletha iminikelo yabo yokubonga ethempelini lami besithi: Bongani i Nkosi yamabandla, ngoba ilungile, ngoba isihawu sayo simi kuze kube nininini. Ngoba ngizabuyisa abantu belizwe babe njengakuqala. kutsho i Nkosi.


text:
I Nkosi yamabandla ithi: Kuyona le indawo eyinkangala engelamuntu lenyamazana, lemizini yonke yakhona, kuzakuba khona futhi imizi yabelusi abazaphuma kuyo lemihlambi yabo.


text:
Emizini yemaqaqeni lemizini yeShefela lemizini yeningizimu, lelizweni lakoBhenjamini, ezindaweni eziseduze leJerusalema, lemizini yakoJuda, izimvu zizabuya zidlule phambi kwalabo abazibalayo, kutsho i Nkosi.


text:
Khangela, insuku ziyeza, kutsho i Nkosi, lapho ngizagcwalisa isithembiso engasenza endlini yakoIsrayeli lendlini yakoJuda.


text:
Ngalezonsuku langalesosikhathi ngizahlumisela uDavida uGatsha olulungileyo, oluzakwenza ukulunga lobuqotho elizweni.


text:
Ngalezonsuku uJuda uzakhululwa, leJerusalema ivikeleke. Yileli ibizo elizabizwa ngalo elithi: I Nkosi ukulunga kwethu.


text:
lakubapristi abangamaLevi kakuyikusweleka umuntu wokutshisa iminikelo yokutshiswa phambi kwami, lokutshisa iminikelo yempuphu, lokunikela imihlatshelo insuku zonke.


text:
I Nkosi ithi: Uba lingasephula isivumelwano sami semini lesivumelwano sami sobusuku, ukuze kungabi khona imini lobusuku ngesikhathi sakho,


text:
khona lesivumelwano sami lenceku yami uDavida sizakwephulwa, ukuze angabi landodana yokubusa esihlalweni sakhe sobukhosi, lesivumelwano sami labapristi abangamaLevi abangikhonzayo sizakwephulwa.


text:
Njengoba amabutho amazulu engebalwe, letshebetshebe lolwandle lingalinganiseki, ngokunjalo ngizakwandisa inzalo kaDavida inceku yami labapristi abangamaLevi abangikhonzayo.


text:
Kawuqaphelisanga yini abakutshoyo lababantu ukuthi: I Nkosi izilahlile indlu zombili ebizikhethile? Ngalokho-ke babadelela abantu bami, babenza bangabe besaba yisizwe emehlweni abo.


text:
Itsho njalo i Nkosi: Uba isivumelwano sami singekho emini lebusuku, ngingamisanga izimiso zamazulu lomhlaba,


text:
ngizalahla inzalo kaJakobe lenzalo kaDavida inceku yami, kangiyikukhetha omunye wenzalo yakhe ukuze abuse phezu kwenzalo kaAbrahama loIsaka loJakobe. Ngoba ngizabuyisa abantu babo, ngibe lesihawu kibo.


text:
Ilizwi le Nkosi elafika kuJeremiya, lapho uNebukadinezari inkosi yeBhabhiloni lebutho lakhe lonke, lemibuso yonke yomhlaba eyayibuswa nguye, labo bonke abantu bakhe, babesilwa bemelene leJerusalema layo yonke imizi yayo,


text:
lathi: I Nkosi, uNkulunkulu kaIsrayeli, ithi: Hamba uyekuthi kuZedekhiya inkosi yakoJuda: I Nkosi ithi: Khangela, ngizanikela lumuzi esandleni senkosi yaseBhabhiloni, izawutshisa ngomlilo.


text:
Kawuyikuphunyuka esandleni sayo, kodwa uzabanjwa isibili, unikelwe ezandleni zayo; uzabonana lenkosi yeBhabhiloni, likhulumisane; futhi uzakuya eBhabhiloni.


text:
Kodwa uzakufa ngokuthula. Njengoba impepha yatshiselwa oyihlo, amakhosi ayephambi kwakho, ngokunjalo abantu bazakutshisela lawe impepha, bakulilele lawe, bathi: Maye ngenkosi! Ngoba ngilitshilo lelolizwi, kutsho i Nkosi.


text:
lapho ibutho lenkosi yeBhabhiloni lisilwa limelene leJerusalema layo yonke imizi yakoJuda eyayisisele, iLakishi leAzeka: ngoba yiyo imizi ebiyelweyo eyakoJuda eyayisisele.


text:
Ilizwi elafika kuJeremiya livela e Nkosi ni, emva kokuthi uZedekhiya inkosi esenzile isivumelwano labo bonke abantu eJerusalema ukubamemezela ukukhululeka,


text:
ukuthi wonke umuntu akhulule isigqili sakhe, laye wonke umuntu isigqilikazi sakhe, umHebheru kumbe umHebherukazi, ukuze kungabi khona umuntu owenza umfowabo umHebheru abe yisigqili.


text:
Bonke balalela, iziphathamandla zonke labantu bonke abenze lesosivumelwano sokuthi wonke umuntu akhulule isigqili sakhe lesigqilikazi sakhe ukuze zihambe, zingaphindi zenziwe zibe yizigqili futhi; balalela, bazikhulula.


text:
Kodwa emva kwalokho baphenduka, bazibuyisa izigqili lezigqilikazi zabo ababezikhulule, babuya bazehlisela phansi zaba yizigqili lezigqilikazi.


text:
I Nkosi, uNkulunkulu kaIsrayeli, ithi: Mina ngenze isivumelwano laboyihlo mhla ngibakhupha elizweni leGibhithe, endaweni yobugqili, ngathi:


text:
Ekupheleni kweminyaka eyisikhombisa lonke lizakhulula izihlobo zenu amaHebheru ezithengiswe kini, zalisebenzela iminyaka eyisithupha, lizikhulule ekulisebenzeleni kwazo. Kodwa oyihlo kabangilalelanga, kabangizwanga.


text:
Lina-ke seliphendukile lamuhla, lenza okulungileyo emehlweni ami, lamemezela ukukhululeka kubomakhelwane benu, lenza isivumelwano phambi kwami endlini lapho ibizo lami elidunyiselwa khona;


text:
kodwa-ke seliphendukile futhi, lalingcolisa ibizo lami lapho ngulowo lalowo wenu ebuyisa isigqili sakhe lesigqilikazi sakhe ebelizikhululile njengokufisa kwazo, lazehlisela phansi, zaba yizigqili lezigqilikazi zenu.


text:
Ngakho-ke kutsho i Nkosi: Kalingilalelanga, kalimemezelanga inkululeko, kube ngulowo lalowo kumhlobo wakhe lakumakhelwane wakhe; khangelani, sengizavumela inkemba lomatshayabhuqe wesifo lendlala ukuze kulehlele. Ngizalenza libe yinto eyesabekayo kuyo yonke imibuso yomhlaba.


text:
Abantu abaseqileyo isivumelwano sami, abangagcinanga amazwi esivumelwano ababesenze phambi kwami, ngizabenza babe njengethole lesivumelwano abalidabula kabili, badlula phakathi kwalo,


text:
ngitsho iziphathamandla zakoJuda leziphathamandla zeJerusalema, abathenwa labapristi, labo bonke abantu belizwe abadabula phakathi kwenhlangothi zethole.


text:
Ngizabanikela ezandleni zezitha zabo lezandleni zalabo abadinga ukubabulala. Izidumbu zabo zizakuba yikudla kwenyoni zamazulu lenyamazana zeganga.


text:
LoZedekhiya inkosi yakoJuda leziphathamandla zakhe ngizabanikela ezandleni zezitha zabo, lezandleni zalabo abadinga ukubabulala, lesandleni sebutho lenkosi yeBhabhiloni esisukile kini.


text:
Khangelani, ngizalaya, kutsho i Nkosi, ngibabuyise kulumuzi; bazakulwa bemelene lawo, bawuthumbe, bawutshise ngomlilo, ngichithe imizi yakoJuda ibe yinkangala engelamuntu.


text:
Ilizwi le Nkosi elafika kuJeremiya ensukwini zikaJehoyakhimi indodana kaJosiya, inkosi yakoJuda, lathi:


text:
Yana endlini yamaRekabi, ukhulume lawo, uwalethe ethempelini uwangenise kwenye indlu yalo, ubusuwanika iwayini ukuze anathe.


text:
Ngasengithatha uJahazaniya indodana kaJeremiya, indodana kaHabaziniya, labafowabo, lawo wonke amadodana akhe, lendlu yonke yamaRekabi.


text:
Ngabaletha ethempelini, ngabangenisa endlini yamadodana kaHanani indodana kaIgidaliya, umuntu kaNkulunkulu, eyayiseduze lendlu yeziphathamandla, ngaphezu kwendlu kaMahaseya indodana kaShaluma umlindisango.


text:
Ngasengibeka phambi kwamaRekabi izimbiza ezigcwele iwayini, kanye lezinkezo, ngathi kibo: Nathani nanti iwayini.


text:
Kodwa baphendula bathi: Kasilinathi iwayini, ngoba uJonadabi indodana kaRekabi, ubaba, wasilaya wathi: Lingalinathi iwayini lina labantwana benu kuze kube nininini,


text:
lingakhi izindlu, lingahlanyeli inhlanyelo, lingabi lazivini; kodwa lihlale emathenteni insuku zenu zonke ukuze lihlale insuku ezinengi elizweni elihlezi kilo.


text:
Salilalela ilizwi likaJonadabi indodana kaRekabi, ubaba, kukho konke asilaya ngakho, ukuthi singanathi iwayini insuku zethu zonke thina labomkethu lamadodana ethu lamadodakazi ethu,


text:
Kodwa kwathi lapho uNebukadinezari inkosi yeBhabhiloni ifika ukuhlasela ilizwe, sathi: Asihambeni siye eJerusalema, sibalekele ibutho lamaKhaladiya lebutho lamaSiriya. Sesihlala eJerusalema.


text:
I Nkosi yamabandla, uNkulunkulu kaIsrayeli ithi: Hamba uyetshela abantu bakoJuda labakhileyo eJerusalema ukuthi: Kaliyikuvuma ukulaywa lokulalela amazwi ami yini? kutsho i Nkosi.


text:
Ugciniwe umlayo uJonadabi indodana kaRekabi awunika amadodana akhe wokuthi anganathi iwayini; kuze kube lamuhla kawalinathi, ngoba awulalele umlayo kayise. Lami ngikhulumile kini ngivuke ngovivi ngikhuluma, kodwa kalingilalelanga.


text:
Ngithume kini zonke inceku zami abaprofethi, ngivuke ngovivi ngithuma, ngisithi: Phendukani lonke endleleni yenu embi, lenze izenzo zenu zibe zinhle, lingalandeli abanye onkulunkulu ukuthi libakhonze, ukuze lihlale elizweni engalinika lina laboyihlo. Kodwa kalingilalelanga, kalingizwanga.


text:
Amadodana kaJonadabi indodana kaRekabi awugcinile umlayo uyise awanika wona, kodwa lababantu kabangilalelanga.


text:
Ngakho-ke i Nkosi, uNkulunkulu wamabandla, uNkulunkulu kaIsrayeli, ithi: Khangela, ngizakwehlisela phezu kwabakoJuda laphezu kwabakhileyo bonke eJerusalema konke okubi engikukhulume ngabo; ngoba ngikhulumile kibo, kabangilalelanga, ngibabizile, kodwa kabasabelanga.


text:
UJeremiya wathi endlini yamaRekabi: I Nkosi yamabandla, uNkulunkulu kaIsrayeli, ithi: Ngenxa yokuthi lilalele umlayo kaJonadabi uyihlo, lagcina yonke imilayo yakhe, lenza njengokulilaya kwakhe.


text:
Ngakho-ke i Nkosi yamabandla, uNkulunkulu kaIsrayeli, ithi: UJonadabi indodana kaRekabi kayikuswela umuntu ozakuma phambi kwami insuku zonke.


text:
Kwathi ngomnyaka wesine wokubusa kukaJehoyakhimi indodana kaJosiya, inkosi yakoJuda, lelilizwi le Nkosi lafika kuJeremiya, lathi:


text:
Thatha umqulu wencwadi, ubhale kiwo wonke amazwi engiwakhulume kuwe ngoIsrayeli langoJuda langazo zonke izizwe, kusukela esukwini engakhuluma kuwe ngoIsrayeli langoJuda langazo zonke izizwe, kusukela esukwini engakhuluma ngalo kuwe, ensukwini zikaJosiya, kuze kube lamuhla.


text:
Mhlawumbe indlu yakoJuda izakuzwa konke okubi engicabanga ukukwenza kiyo, ukuze baphenduke bonke endleleni yabo embi, ukuze ngithethelele ububi babo lesono sabo.


text:
UJeremiya wasebiza uBaruki indodana kaNeriya, uBaruki wabhala emqulwini wencwadi okuvela emlonyeni kaJeremiya wonke amazwi e Nkosi, eyayiwakhulume kuye.


text:
hamba wena, mhla wosuku lokuzila ukudla, ufunde emqulwini wencwadi owubhalileyo, wonke amazwi e Nkosi engikutshele wona, uwafunde phambi kwabantu bonke ethempelini; uwafunde futhi phambi kwabantu bonke bakoJuda abavela emizini yabo.


text:
Mhlawumbe umkhuleko wabo ungezwakala e Nkosi ni, baphenduke bonke endleleni yabo embi, ngoba ulaka lwe Nkosi lukhulu kanye lokuthukuthela kwayo ngalababantu.


text:
UBaruki indodana kaNeriya wakwenza konke uJeremiya umprofethi ayemlaye khona, ukuze afunde amazwi e Nkosi asemqulwini ethempelini.


text:
Emnyakeni wesihlanu wokubusa kukaJehoyakhimi indodana kaJosiya, inkosi yakoJuda, ngenyanga yesificamunwemunye, bonke abantu abaseJerusalema, labantu bonke abavela emizini yakoJuda besiza eJerusalema, bamemezela usuku lokuzila ukudla phambi kwe Nkosi.


text:
UBaruki wawafunda wonke amazwi kaJeremiya asemqulwini wencwadi phambi kwabo bonke abantu ethempelini, endlini kaGemariya indodana kaShafani, umbhali, eyayisegumeni elingaphezulu, ekungeneni kweSango elitsha lethempeli.


text:
Kwathi lapho uMikhaya indodana kaGemariya, indodana kaShafani, esizwa wonke amazwi e Nkosi avela emqulwini wencwadi,


text:
waya esigodlweni, wangena endlini yombhali; khangela, zonke iziphathamandla zazikhona lapho, oElishama umbhali, loDelaya indodana kaShemaya, loElinathani indodana kaAkhibhori, loGemariya indodana kaShafani, loZedekhiya indodana kaHananiya, lezinye zonke iziphathamandla.


text:
Zonke iziphathamandla zasezithuma uJehudi indodana kaNethaniya, indodana kaShelemiya, indodana kaKushi, ukuze athi kuBaruki: Thatha umqulu wencwadi owufunde phambi kwabantu, uze lawo. Ngakho uBaruki indodana kaNeriya wawuthatha umqulu wencwadi, waya kuzo.


text:
Bathi ukuwezwa wonke amazwi, bakhangelana bethukile, bathi kuBaruki: Sizayitshela inkosi wonke amazwi la.


text:
Iziphathamandla zasezisithi kuBaruki: Hamba uyecatsha, wena loJeremiya, ungatsheli muntu lapho elikhona.


text:
Zasezingena enkosini egumeni, seziwubekile umqulu wencwadi endlini kaElishama umbhali; zayibikela inkosi wonke amazwi.


text:
Inkosi yasithuma uJehudi ukuthi awulande umqulu wencwadi; wawuthatha endlini kaElishama umbhali; uJehudi wayifundela inkosi lazo zonke iziphathamandla ezazilenkosi.


text:
Kwakuyinyanga yesificamunwemunye, inkosi yayihlezi endlini yobusika, kubasiwe umlilo embawuleni phambi kwayo.


text:
Kwathi lapho uJehudi esefundile amakhasi amathathu loba amane, inkosi yawasika ngengqamu, yawaphosela emlilweni osembawuleni, waze watsha waphela umqulu wonke wencwadi.


text:
Kwathi lalapho oElinathani loDelaya loGemariya beyincenga inkosi ukuthi ingawutshisi umqulu, kayibalalelanga.


text:
Inkosi yalaya uJerameli indodana yenkosi, loSeraya indodana kaAziriyeli, loShelemiya indodana kaAbideli, ukuze babambe uBaruki umbhali loJeremiya umprofethi; kodwa i Nkosi yabafihla.


text:
Kwathi lapho inkosi uJehoyakhimi isiwutshisile umqulu owawulamazwi kaJeremiya ayebhalwe nguBaruki, ilizwi le Nkosi lafika kuJeremiya lathi:


text:
Thatha omunye umqulu wencwadi, ubhale kuwo wonke amazwi ayesemqulwini wokuqala owatshiswa nguJehoyakhimi inkosi yakoJuda.


text:
Mayelana loJehoyakhimi inkosi yakoJuda uzakuthi: I Nkosi uNkulunkulu ithi: Uwutshisile umqulu wencwadi, wathi: Ubhaleleni kiwo ukuthi inkosi yeBhabhiloni izafika isibili, ilichithe lelilizwe, ibulale bonke abantu lenyamazana?


text:
Ngakho-ke i Nkosi ithi mayelana loJehoyakhimi inkosi yakoJuda: Kayikuba lamuntu wokuhlala esihlalweni sobukhosi sikaDavida; lesidumbu sakhe sizaphoselwa ekutshiseni kwelanga lekuqandeni kobusuku.


text:
Ngizamtshaya yena kanye lenzalo yakhe, lenceku zakhe ngenxa yobubi babo; ngizakwehlisela phezu kwabo laphezu kwabo bonke abakhileyo eJerusalema laphezu kwabantu bakoJuda konke okubi engikukhulume ngabo, ngoba bengalalelanga.


text:
UJeremiya wasethatha omunye umqulu, wawunika uBaruki umbhali indodana kaNeriya, owabhala kiwo wonke amazwi kaJeremiya, wonke amazwi omqulu wokuqala owatshiswa nguJehoyakhimi inkosi yakoJuda; kwengezelelwa kiwo amazwi amanengi afanana lawo.


text:
UZedekhiya indodana kaJosiya waba yinkosi esikhundleni sikaKoniya indodana kaJehoyakhimi, wabekwa nguNebukadinezari inkosi yeBhabhiloni ukuze abuse elizweni lakoJuda.


text:
Kodwa yena lenceku zakhe labantu belizwe kabawalalelanga amazwi e Nkosi eyayiwakhulume ngoJeremiya umprofethi.


text:
Inkosi uZedekhiya yathuma uJehukali indodana kaShelemiya loZefaniya umpristi indodana kaMahaseya kuJeremiya umprofethi, yathi: Ake usikhulekele e Nkosi ni uNkulunkulu wethu.


text:
Ibutho likaFaro laliphumile eGibhithe; kwathi lapho amaKhaladiya ayevimbezela iJerusalema ekuzwa lokho, asuka eJerusalema.


text:
I Nkosi, uNkulunkulu kaIsrayeli, ithi: Lizakuthi enkosini yakoJuda elithume ukubuza kimi: Khangela, ibutho likaFaro elize ukulisiza selizabuyela eGibhithe, elizweni lalo.


text:
Loba lilitshaya ibutho lonke lamaKhaladiya alwa emelene lani, kusale nje abantu abalimeleyo, bazasukuma bonke baphume emathenteni abo, bawutshise lumuzi ngomlilo.


text:
uJeremiya wasephuma eJerusalema ukuya elizweni lakoBhenjamini ukuthi emukele isabelo sakhe selifa khona phakathi kwabantu.


text:
Kwathi lapho eseSangweni lakoBhenjamini, induna yabalindi ethiwa nguIrija indodana kaShelemiya, kaHananiya, wambamba uJeremiya umprofethi, wathi: Uyabalekela kumaKhaladiya.


text:
UJeremiya wathi: Kungamanga; kangibalekeli kumaKhaladiya. Kodwa uJerija kazamlalela; wambamba uJeremiya, wamletha ezikhulwini.


text:
Iziphathamandla zathukuthela ngoJeremiya, zamtshaya, zamfaka entolongweni, endlini kaJonathani umbhali, ngoba zaziyenze yaba yintolongo.


text:
Inkosi uZedekhiya yambiza, yamemukela. Yambuza ensitha endlini yayo yathi: Kambe likhona ilizwi elivela e Nkosi ni? UJeremiya wathi: Likhona. Uzanikelwa esandleni senkosi yeBhabhiloni.


text:
UJeremiya wathi futhi kuZedekhiya inkosi: Ngoneni kuwe lezincekwini zakho lakulababantu ukuthi lingifake entolongweni?


text:
Bangaphi abaprofethi benu abaprofetha kini besithi: Inkosi yeBhabhiloni kayiyikufika ukulihlasela lina lalelilizwe?


text:
Zwana-ke, ngiyakuncenga wena nkosi, ake ulalele isikhalazo sami, ungangibuyiseli endlini kaJonathani umbhali, hlezi ngifele khona.


text:
Ngakho inkosi uZedekhiya waselaya ukuthi bamfake uJeremiya egumeni labalindi, lokuthi anikwe isinkwa sibe sinye insuku zonke esivela kubapheki bezinkwa, kwaze kwaphela zonke izinkwa emzini. Ngakho uJeremiya wahlala egumeni labalindi.


text:
UShefathiya indodana kaMathani, loGedaliya indodana kaPashuri, loJukali indodana kaShelemiya, loPashuri indodana kaMalikiya, bawezwa amazwi uJeremiya ayewakhuluma kubo bonke abantu esithi:


text:
I Nkosi ithi: Osala kulumuzi uzabulawa ngenkemba langendlala langomatshayabhuqe wesifo; kodwa ophuma aye kumaKhaladiya uzasila, aphunyuke.


text:
Iziphathamandla zasezisithi enkosini: Kabulawe lumuntu, ngoba wenza amabutho asele kulumuzi abe buthakathaka, kanye labantu bonke, ngokukhuluma kibo amazwi anje. Ngoba lumuntu kaphisekeli okuhle kwalababantu, kodwa uphisekela okubi.


text:
Inkosi uZedekhiya yathi: Khangela, usezandleni zenu, ngoba inkosi kayilamandla okwenza ulutho oluphambene lani.


text:
Basebemthatha uJeremiya, bamphosela emgodini kaMalikiya indodana yenkosi, owawusegumeni labalindi, bamehlisela phakathi ngamagoda. Umgodi wawungelamanzi, kodwa wawugcwele udaka. UJeremiya watshona odakeni.


text:
Kwathi uEbedimeleki umEtiyopiya umthenwa, owayesebenza esigodlweni. esizwa ukuthi bamphosele emgodini uJeremiya, inkosi yayihlezi ithetha amacala eSangweni lakoBhenjamini,


text:
wathi: Nkosi yami, abantu laba benzile okubi ngakho konke abakwenze kuJeremiya umprofethi, ngoba bamphosele emgodini, uzabulawa yindlala ngoba kakusekho ukudla emzini.


text:
Ngakho inkosi yasimlaya uEbedimeleki umEtiyopiya, yathi: Thatha lapha abantu abathathu, limkhuphe uJeremiya umprofethi emgodini engakafi.


text:
Ngakho uEbedimeleki wathatha abantu, waya esigodlweni, endaweni lapho okulondolozwa khona izigqoko, wathatha khona izembatho ezindala lezigqoko ezidabukileyo, wazehlisela emgodini kuJeremiya ngamagoda.


text:
UEbedimeleki umEtiyopiya wathi kuJeremiya: Faka izembatho lezi lezigqoko emakhwapheni akho ngaphansi kwamagoda. UJeremiya wenza njalo.


text:
Inkosi uZedekhiya wambiza uJeremiya umprofethi, wamemukela esangweni lesithathu lethempeli lenkosi. Yathi kuJeremiya: Ngizakubuza umbuzo, ungangifihleli lutho.


text:
UJeremiya wathi enkosini: Uba ngikutshela, kawuyikungibulala yini? Loba ngikweluleka, kawuyikungilalela.


text:
Inkosi uZedekhiya yasifunga ekusithekeni kuJeremiya yathi: Kuphila kukaJehova owenza imimoya yethu, kangiyikukubulala, futhi kangiyikukunikela ezandleni zabantu laba abadinga ukukubulala.


text:
UJeremiya wasesithi kuZedekhiya: I Nkosi, uNkulunkulu wamabandla, uNkulunkulu kaIsrayeli, ithi: Uba uzinikela kuzo iziphathamandla zenkosi yeBhabhiloni uzasila, lalumuzi kawuyikutshiswa ngomlilo, uzasila wena lendlu yakho.


text:
Kodwa uba ungazinikeli ezikhulwini zeBhabhiloni, lumuzi uzathunjwa ngamaKhaladiya, awutshise ngomlilo, lawe kawuyikuphunyuka ezandleni zawo.


text:
Inkosi uZedekhiya yathi kuJeremiya: Ngiyawesaba amaJuda abalekele kumaKhaladiya, hlezi nginikelwe ezandleni zawo, adlale ngami.


text:
UJeremiya wathi: Kawuyikunikelwa kuwo; lalela ilizwi le Nkosi ngalokho engikutsho kuwe, kuzakulungela, futhi uzasila.


text:
Khangela-ke, bonke abesifazana abasele endlini yenkosi yakoJuda bazakhitshelwa ezikhulwini zenkosi yeBhabhiloni, bathi: Abangane bakho abathembekileyo bakukhohlisile, bakwehlula; kodwa lapho inyawo zakho sezitshone odakeni, bazakubalekela.


text:
Abafazi bakho bonke lamadodana akho bazakhitshelwa kumaKhaladiya, lawe kawuyikuphunyuka ezandleni zawo, kodwa uzabanjwa yinkosi yeBhabhiloni, lalumuzi utshiswe ngomlilo.


text:
Nxa iziphathamandla zisizwa ukuthi ngikhulume lawe, zize kuwe zithi: Ake usitshele ukuthi ubusithini enkosini, lokuthi inkosi itheni kuwe; ungasifihleli lutho, kasiyikukubulala;


text:
Zasezifika zonke iziphathamandla kuJeremiya, zambuza; yena waziphendula njengokutsho kwenkosi kuye. Zasezithula ukukhuluma laye, zasuka kuye, ngoba udaba lwalungezwakali.


text:
Ngomnyaka wesificamunwemunye wokubusa kukaZedekhiya inkosi yakoJuda, ngenyanga yetshumi, uNebukadinezari inkosi yeBhabhiloni lebutho lakhe lonke bafika bayivimbezela iJerusalema.


text:
Ngomnyaka wetshumi lanye wokubusa kukaZedekhiya, ngosuku lwesificamunwemunye lwenyanga yesine, umuzi wafohlelwa.


text:
Kwathi iJerusalema isithunjiwe, zonke iziphathamandla zenkosi yeBhabhiloni zeza zahlala esangweni eliphakathi, uNerigali-Sharezi, loSamiganebo, loSarisekimi induna yabathenwa, loNerigali-Sharezi induna yamabutho, lazo zonke ezinye induna zenkosi yeBhabhiloni.


text:
Kwathi lapho uZedekhiya inkosi lawo wonke amabutho bebabona, babaleka, baphuma emzini ebusuku ngendlela yensimu yenkosi, ngesango eliphakathi kwemiduli emibili, baphuma ngendlela yamagceke.


text:
Kodwa ibutho lamaKhaladiya laxotshana labo, lamfica uZedekhiya emagcekeni eJeriko. Selimbambile lamletha kuNebukadinezari inkosi yeBhabhiloni eRibila, elizweni leHamathi, wapha isigwebo phezu kwakhe.


text:
Inkosi yeBhabhiloni yawabulala amadodana kaZedekhiya phambi kwakhe eRibila, yabulala zonke iziphathamandla zakoJuda.


text:
UNebuzaradani induna yabalindi yabathumba bonke abantu ababesele emzini, yabasa eBhabhiloni, labo ababebalekele kuye.


text:
UNebuzaradani induna yabalindi watshiya elizweni lakoJuda abantukazana ababengelalutho, ukuze balime izivini lamasimu ngalesosikhathi.


text:
Ngakho uNebuzaradani induna yabalindi loNebushazibani induna yabathenwa, loNerigali-Sharezi induna yamabutho, lazo zonke induna zenkosi yeBhabhiloni,


text:
bamsusa uJeremiya egumeni labalindi, bamnikela kuGedaliya indodana kaAhikhamu, indodana kaShafani, ukuze amuse ekhaya. Wasehlala phakathi kwabantu.


text:
Hamba uyekuthi kuEbedimeleki umEtiyopiya: I Nkosi yamabandla, uNkulunkulu kaIsrayeli, ithi: Khangela, ngizagcwalisa amazwi ami ngalumuzi ngokubi kungeyisikho ngokuhle, azagcwaliseka phambi kwakho ngalolosuku.


text:
Ilizwi le Nkosi lafika kuJeremiya, uNebuzaradani induna yabalindi esemkhulule eRama; uJeremiya wayesiwe lapho ebotshiwe ngamaketane kanye labo bonke ababethunjwe eJerusalema lakoJuda, ababesiwa eBhabhiloni.


text:
Induna yabalindi yamthatha uJeremiya, yathi kuye: I Nkosi, uNkulunkulu wakho, yakhuluma lokhu okubi ngalindawo;


text:
I Nkosi isikulethile, yakwenza njengokutsho kwayo. Njengoba lonile e Nkosi ni, kalililalelanga ilizwi layo, ngakho-ke lokhu kulehlele.


text:
Khangela, lamuhla ngiyakukhulula kulamaketane asezandleni zakho. Uba uthanda ukuya lami eBhabhiloni, ungahamba, ngizakulondoloza; kodwa uba ungathandi ukuya lami eBhabhiloni, ungahambi. Khangela, ilizwe lonke liphambi kwakho; hamba uye lapho obona ukuthi kuhle khona, lalapho othanda khona.


text:
Uba uthanda, buyela kuGedaliya indodana kaAhikhamu, indodana kaShafani, emmisileyo inkosi yeBhabhiloni ukuthi abe ngumbusi wemizi yakoJuda, uhlale laye phakathi kwabantu; loba uye lapho othanda khona. Ngakho induna yabalindi yasimnika umphako lesipho, yamyekela ukuthi ahambe.


text:
UJeremiya wasesuka waya kuGedaliya indodana kaAhikhamu eMizipa, wahlala laye labantu ababesele elizweni.


text:
Kwathi zonke induna zamabutho ezazisegangeni kanye labantu bazo zisizwa ukuthi inkosi yeBhabhiloni ibekile uGedaliya indodana kaAhikhamu ukuba ngumbusi elizweni, lokuthi inikele kuye amadodana labesifazana labantwana, abangabayanga belizwe abangathunjelwanga eBhabhiloni,


text:
baya kuGedaliya eMizipa, oIshmayeli indodana kaNethaniya, loJohanani indodana kaKareya, loSeraya indodana kaTanihumethi, lamadodana kaEfazi weNetofa, loJezaniya indodana kaMahakathi, bona labantu babo.


text:
UGedaliya indodana kaAhikhamu, kaShafani, wafunga kibo labantu babo, wathi: Lingesabi ukukhonza amaKhaladiya. Hlalani elizweni, liyisebenzele inkosi yeBhabhiloni, kuzalilungela.


text:
Khangela-ke, ina ngizahlala eMizipa ukulincengela kumaKhaladiya azafika kithi; kodwa lina vunani iwayini, lezithelo zasehlobo, lamafutha, likulondoloze ezitsheni zenu, lihlale emizini eliyiphetheyo.


text:
Futhi, lapho wonke amaJuda ayekoMowabi leAmoni leEdoma lakwamanye amazwe esezwile ukuthi inkosi yeBhabhiloni itshiyile insali elizweni lakoJuda, yabeka uGedaliya indodana kaAhikhamu, kaShafani, ukuba ngumbusi.


text:
Wonke amaJuda abuya endaweni zonke ayexotshelwe kuzo, eza elizweni lakoJuda, kuGedaliya eMizipa; avuna iwayini lezithelo zehlobo, zaba zinengi.


text:
Kwathi uJohanani indodana kaKareya lazo zonke induna zamabutho ayesegangeni beza kuGedaliya eMizipa,


text:
bathi kuye: Uyazi nje ukuthi uBhalisi inkosi yamaAmoni uthume uIshmayeli indodana kaNethaniya ukukutshaya empilweni yini? Kodwa uGedaliya indodana kaAhikhamu kabakholwanga.


text:
UJohanani indodana kaKareya wasekhuluma loGedaliya eMizipa ensitha wathi: Ngivumela ukuba ngihambe, ngiyetshaya uIshmayeli indodana kaNethaniya, kungaziwa muntu. Uzakutshayelani empilweni, ukuze wonke amaJuda abuthene lapha ahlakazeke, kubhubhe insali koJuda?


text:
Kodwa uGedaliya indodana kaAhikhamu wathi kuJohanani indodana kaKareya: Kawuyikwenza into enje, ngoba uqamba amanga ngoIshmayeli.


text:
Kwathi ngenyanga yesikhombisa uIshmayeli indodana kaNethaniya, kaElishama, owenzalo yenkosi, wafika lamadoda alitshumi kuGedaliya indodana kaAhikhamu eMizipa. Kwathi besadla laye eMizipa,


text:
uIshmayeli indodana kaNethaniya lamadoda alitshumi ayelaye bamtshaya ngenkemba uGedaliya indodana kaAhikhamu, kaShafani, bambulala, yena inkosi yeBhabhiloni eyayimbeke ukuba ngumbusi elizweni.


text:
UIshmayeli watshaya lawo wonke amaJuda ayeloGedaliya eMizipa, kanye lamabutho amaKhaladiya ayekhona lapho.


text:
kwafika amadoda angamatshumi ayisificaminwembili evela eShekema leShilo leSamariya, ephucile indevu zawo, lezigqoko zawo zidatshuliwe, lemizimba yawo isikiwe, eletha iminikelo yempuphu kanye lempepha ukuyinikela ethempelini.


text:
UIshmayeli indodana kaNethaniya wasuka eMizipa ukuwahlangabeza, ehamba ekhala inyembezi. Kwathi lapho ehlangana lawo, wathi kuwo: Wozani kuGedaliya indodana kaAhikhamu.


text:
Kwathi esengenile emzini, uIshmayeli indodana kaNethaniya lamadodana ayelaye bawabulala, bawaphosela emgodini.


text:
Kodwa kwakulamadoda alitshumi phakathi kwawo athi kuIshmayeli: Ungasibulali. ngoba sileziphala ezigcwele ingqoloyi lebhali* lamafutha kanye loluju, sikufihlile egangeni. Ngakho wawayekela, kaze awabulala.


text:
Umgodi uIshmayeli ayephosele kuwo izidumbu zabo bonke abantu ayebatshayile, wawungumgodi omkhulu owawenziwe yinkosi uAsa ukuzivikela kuBahasha inkosi yakoIsrayeli. UIshmayeli indodana kaNethaniya wawugcwalisa ngezidumbu.


text:
UIshmayeli wasethumba bonke abantu ababesele eMizipa, amadodakazi enkosi labo bonke ababesele eMizipa, uNebuzaradani induna yabalindi ayebanikezele kuGedaliya indodana kaAhikhamu. UIshmayeli indodana kaNethaniya wabathumba, wabasa kumaAmoni.


text:
Kodwa kwathi lapho uJohanani indodana kaKareya lazo zonke induna zamabutho ezazilaye besizwa konke okubi okwenziwe nguIshmayeli indodana kaNethaniya,


text:
Kwathi lapho bonke abantu ababeloIshmayeli bebona uJohanani indodana kaKareya lazo zonke induna zebutho ezazilaye bathokoza.


text:
Basebetshibilika abantu bonke uIshmayeli ayebathumbe eMizipa, babuya baya kuJohanani indodana kaKareya.


text:
Kodwa uIshmayeli indodana kaNethaniya waphunyuka kuJohanani lamadoda ayisificaminwembili, wabalekela kumaAmoni.


text:
UJohanani indodana kaKareya lazo zonke induna zamabutho ezazilaye bathatha bonke abantu ababesele uIshmayeli indodana kaNethaniya ayebathumbe eMizipa, esetshaye uGedaliya indodana kaAhikhamu, amadoda empi, labafazi, labantwana, labathenwa, labo uJohanani ayebuyele labo eGibeyoni.


text:
bebalekela amaKhaladiya; ngoba babewesaba, ngoba uIshmayeli kaNethaniya wayetshaye uGedaliya indodana kaAhikhamu, inkosi yeBhabhiloni eyayimbekile ukuba ngumbusi welizwe.


text:
Zasezisondela zonke induna zebutho, loJohanani indodana kaKareya, loAzariya indodana kaHoshaya, labo bonke abantu abancinyane labakhulu,


text:
bathi kuJeremiya umprofethi: Ake uzwe ukunxusa kwethu, usikhulekele e Nkosi ni uNkulunkulu wakho, ukhulekele bonke laba abaseleyo, ngoba sisele sibalutshwana nje kwabanengi, njengalokho lawe ubona,


text:
ukuze i Nkosi, uNkulunkulu wakho, isitshengise indlela esifanele ukuhamba ngayo, lalokho esifanele ukukwenza.


text:
UJeremiya umprofethi wathi kibo: Sengilizwile; khangela, ngizakhuleka e Nkosi ni uNkulunkulu wenu njengokucela kwenu, lalokho i Nkosi ekutshoyo ngizalitshela khona, kangiyikuthula.


text:
Basebesithi kuJeremiya: I Nkosi kayibe ngumfakazi oqinisileyo lothembekileyo ngathi, uba singenzi njengelizwi le Nkosi, uNkulunkulu wakho, elithumela kithi ngawe.


text:
Loba kukuhle loba kukubi, sizalalela ilizwi le Nkosi, uNkulunkulu wethu, esikuthuma kuyo, ukuze kusilungele lapho sililalela ilizwi le Nkosi, uNkulunkulu wethu.


text:
Wasebiza uJohanani indodana kaKareya, lazo zonke induna zebutho ezazilaye, labantu bonke abancinyane labakhulu;


text:
Uba lihlala kulelilizwe, ngizalakha ngingalidilizi, ngiligxumeke, ngingalisiphuni; ngoba ngiyazisola ngokubi engikwenzileyo kini.


text:
Lingayesabi inkosi yeBhabhiloni eliyesabayo, kutsho i Nkosi; ngoba mina ngilani ukuze ngilisize ngilophule esandleni sayo.


text:
lithi: Hatshi bo! sizakuya elizweni leGibhithe lapho esingayikubona impi khona, singayikuzwa ukukhala kophondo, singayikulamba, sihlale khona;


text:
zwanini-ke ilizwi le Nkosi, lina eliseleyo koJuda. I Nkosi yamabandla, uNkulunkulu kaIsrayeli, ithi: Uba lifisa ukuya eGibhithe ukuze lihlale khona,


text:
inkemba eliyesabayo izalifica khona elizweni leGibhithe, lendlala eliyesabayo izalinamathela eGibhithe, lifele khona.


text:
Bonke abantu abafisa ukuya eGibhithe ukuze bahlale khona bazabulawa ngenkemba langendlala langomatshayabhuqe wesifo, kungasali muntu aphunyuke kokubi engizabehlisela khona.


text:
I Nkosi yamabandla, uNkulunkulu kaIsrayeli, ithi: Njengoba ukuthukuthela kwami lolaka lwami kwehlela kwabakhileyo eJerusalema, ngokunjalo ulaka lwami luzakwehlela kini nxa lisiya eGibhithe. Lizakuba yinto eyenyanyekayo leyesabekayo, into yokuthukwa lokuhlekwa, lingaphindi liyibone lindawo futhi.


text:
I Nkosi ithe kini, lina abaseleyo koJuda: Lingayi eGibhithe. Yazini isibili ukuthi ngilixwayisile lamuhla.


text:
Lizifake engozini ngokungithuma e Nkosi ni, uNkulunkulu wenu, lisithi: Sikhulekele e Nkosi ni uNkulunkulu wethu; lokho i Nkosi uNkulunkulu wethu ekutshoyo, sizakwenza.


text:
Sengilitshelile lamuhla, kodwa kalililalelanga ilizwi le Nkosi uNkulunkulu wenu kukho konke engitshele khona ukuthi ngilitshele.


text:
Yazini isibili ukuthi lizabulawa ngenkemba langendlala langomatshayabhuqe wesifo endaweni elifisa ukuyahlala kiyo.


text:
Kwathi lapho uJeremiya eseqedile ukukhuluma ebantwini wonke lamazwi e Nkosi uNkulunkulu wabo eyayimthume wona kibo,


text:
uAzariya indodana kaHoshaya, loJohanani indodana kaKareya, labo bonke abantu abazikhukhumezayo, bathi kuJeremiya: Uqamba amanga. I Nkosi uNkulunkulu wethu kayikuthumanga ukuze uthi kithi: Lingayi eGibhithe ukuze lihlale khona;


text:
kodwa uBaruki indodana kaNeriya uyakuxabanisa lathi ukuze asinikele kumaKhaladiya ukuze asibulale, kumbe asithumbe asise eBhabhiloni.


text:
Ngakho uJohanani indodana kaKareya, lazo zonke induna zebutho, labo bonke abantu kabalilalelanga ilizwi le Nkosi ukuze bahlale elizweni lakoJuda.


text:
UJohanani indodana kaKareya lazo zonke induna zebutho bathatha bonke abaseleyo bakoJuda ababebuyele ukuhlala elizweni lakoJuda bevela kuzo zonke izizwe ababexotshelwe kuzo, baya labo eGibhithe,


text:
amadoda, labafazi, labantwana, amadodakazi enkosi, bonke abantu uNebuzaradani induna yabalindi ayebatshiye kuGedaliya indodana kaAhikhamu, indodana kaShafani; bathatha loJeremiya umprofethi loBaruki indodana kaNeriya.


text:
lathi: Thatha amatshe amakhulu, uwafihle endaweni egandelweyo esangweni lesigodlo sikaFaro eTahafanesi, phambi kwabantu bakoJuda,


text:
uthi kibo: I Nkosi yamabandla, uNkulunkulu kaIsrayeli, ithi: Khangela, ngizabiza uNebukadinezari inkosi yeBhabhiloni inceku yami; uzamisa isihlalo sakhe sobukhosi phezu kwalamatshe engiwabekileyo, amise ithente lakhe phezu kwawo.


text:
Uzafika, atshaye ilizwe leGibhithe, labo abamiselwe umkhuhlane abanikele emkhuhlaneni, abamiselwe ukuthunjwa abanikele ekuthunjweni, labamiselwe inkemba abanikele enkembeni;


text:
aphembe umlilo emathempelini abonkulunkulu beGibhithe, abatshise, abathumbe, alicuthe ilizwe leGibhithe njengomelusi ecutha isigqoko sakhe esigcwele izibungu, asuke khona esenqobile.


text:
Uzakwephula insika zeHeliyopolisi eziyizithombe elizweni leGibhithe, atshise ngomlilo amathempeli abonkulunkulu beGibhithe.


text:
Ilizwi elafika kuJeremiya ngawo wonke amaJuda ayehlala elizweni leGibhithe eMigidoli leTahafanesi, leMemfisi, laselizweni lePatrosi,


text:
lathi: I Nkosi yamabandla, uNkulunkulu kaIsrayeli, ithi: Likubonile konke okubi engakwehlisela phezu kweJerusalema laphezu kwayo yonke imizi yakoJuda. Khangela, lamuhla iyinkangala, kakulamuntu ohlala khona,


text:
ngenxa yobubi babo ababenzayo, bangivusa ulaka ngoba batshisa impepha, bakhonza abanye onkulunkulu abangabaziyo bona kanye lani laboyihlo.


text:
Kanti ngathuma inceku zami zonke abaprofethi, ngivuke ngovivi ngathuma, ngisithi: Lingayenzi linto enengisayo lengiyizondayo.


text:
Kodwa kabalalelanga kabezwanga, ukuthi baphenduke ebubini babo, bangatshiseli abanye onkulunkulu impepha.


text:
Ngakho ulaka lwami lokuthukuthela kwami kwavutha emizini yonke yakoJuda lendleleni zeJerusalema; zaphenduka zaba yinkangala, zachitheka njengalamuhla nje.


text:
Ngakho-ke i Nkosi, uNkulunkulu wamabandla. uNkulunkulu kaIsrayeli, ithi: Likwenzelani phezu kwenu lokhu okubi kangaka, ukuthi liqume basuke kini indoda lomfazi, usane lomntwana, baphele koJuda, kungasali muntu?


text:
Kungani lingithukuthelisa ngezithombe zenu, litshisela abanye onkulunkulu impepha elizweni leGibhithe lapho eselihlala khona, ukuze libhujiswe, liphenduke into yokuthukwa leyokuhlekwa phakathi kwazo zonke izizwe zasemhlabeni?


text:
Selakhohlwa yini ububi baboyihlo, lobubi bamakhosi akoJuda, lobubi babomkabo, lobenu ububi, lobubi babomkenu, elabenza elizweni lakoJuda lendleleni zeJerusalema?


text:
Kalizithobanga kuze kube lamuhla, futhi kalesabanga, kalihambanga ngomlayo wami langezimiso zami engazibeka phambi kwenu laphambi kwaboyihlo.


text:
Ngakho-ke i Nkosi yamabandla, uNkulunkulu kaIsrayeli, ithi: Khangela, ngizalenzela okubi ukuze ngiliqede elizweni lonke lakoJuda.


text:
Ngizathatha abaseleyo koJuda abafise ukuzahlala elizweni leGibhithe, bazabhubha bonke, babulawe ngenkemba layindlala elizweni iGibhithe, baphele bonke abancinyane labakhulu, babe yinto eyenyanyekayo, into eyesabekayo, leyokuthukwa, leyokuhlekwa.


text:
Ngizatshaya labo abahlezi elizweni leGibhithe, njengoba ngatshaya iJerusalema, ngenkemba langendlala langomatshayabhuqe wesifo,


text:
ukuze kungabi khona loyedwa kwabaseleyo koJuda, abafikileyo ukuhlala elizweni leGibhithe, ozaphunyuka asile, abuyele elizweni lakoJuda abafisa ukubuyela kulo, bahlale khona; ngoba kabayikubuyela kuphela abaphunyukileyo.


text:
Wonke amadoda ayesazi ukuthi omkabo batshisela abanye onkulunkulu impepha, labo bonke abesifazana ababekhona belibandla elikhulu, labo bonke abantu ababehlala ePatrosi elizweni leGibhithe, bamphendula uJeremiya bathi:


text:
Kodwa sizakwenza konke esizimisele ukukwenza; sizatshisela indlovukazi yamazulu impepha, siyithululele iminikelo yokunathwayo, njengoba besisenza thina, labobaba, lamakhosi ethu, leziphathamandla zethu, emizini yakoJuda lendleleni zeJerusalema; ngoba sasilokudla okunengi, sihlezi kuhle singaboni okubi.


text:
Kodwa lokhu sayekela ukutshisela indlovukazi yamazulu impepha lokuyithululela iminikelo yokunathwayo, siswele konke, siqedwe ngenkemba layindlala.


text:
Abesifazana bona bathi: Lapho sasitshisela indlovukazi yamazulu impepha, siyithululela iminikelo yokunathwayo, kumbe siyenzela izinkwa ezilomfanekiso wayo, siyithululela iminikelo yokuthululwa, sakwenza lokho ngaphandle kwemvumo yabomkethu yini?


text:
Impepha elayitshisa emizini yakoJuda lendleleni zeJerusalema, lina laboyihlo, lamakhosi enu, leziphathamandla zenu, labantu belizwe, i Nkosi kayikukhumbulanga yini? Kakungenanga engqondweni yayo yini?


text:
I Nkosi yayingaselakuthwala okubi kwemisebenzi yenu lezinengiso elazenzayo; ngakho-ke ilizwe lenu lachitheka, laba yinkangala, laba yisiqalekiso, kakusekho okuhlala khona njengoba kunjalo lamuhla.


text:
Kungenxa yokuthi litshisile impepha, lona e Nkosi ni, lingalilalelanga ilizwi layo, lingahambanga ngomlayo wayo langezimiso zayo langemithetho yayo, ngalokho okubi lokhu kwehlele phezu kwenu njengalamuhla nje.


text:
UJeremiya wathi kubo bonke abantu lakwabesifazana bonke: Zwanini ilizwi le Nkosi, lina lonke bakoJuda eliselizweni leGibhithe.


text:
Itsho njalo i Nkosi yamabandla, uNkulunkulu kaIsrayeli, ithi: Lina labomkenu likukhulumile ngemilomo yenu, lakugcwalisa ngezandla zenu, lisithi: Sizakwenza lokwenza izithembiso zethu esizithembisayo zokutshisela indlovukazi yamazulu impepha, lokuyithululela iminikelo yokunathwayo. Lizaqinisa lokuqinisa izithembiso zenu, lenze sibili izithembiso zenu!


text:
Ngakho zwanini ilizwi le Nkosi, lonke Juda elihlala elizweni leGibhithe: Khangelani, mina ngifungile ngebizo lami elikhulu, kutsho i Nkosi, ukuthi isibili ibizo lami kalisayikubizwa ngumlomo waloba ngubani wakoJuda, elizweni lonke leGibhithe, esithi: Kuphila kweNkosi uJehova.


text:
Khangela, ngilindele ukubenza okubi, kungeyisikho okuhle; bonke abakoJuda elizweni leGibhithe bazaqedwa ngenkemba layindlala, baze baphele bonke.


text:
Labo abaphepha enkembeni bazabuyela elizweni lakoJuda bevela elizweni leGibhithe, bebalutshwana nje; labo bonke abaseleyo koJuda abeze elizweni leGibhithe ukuhlala khona, bazakwazi ukuthi ilizwi elizakuma ngelikabani, elami kumbe elabo.


text:
Lokhu kuzakuba yisibonakaliso kini, kutsho i Nkosi, ukuthi ngizalitshaya kulindawo, ukuze lazi ukuthi amazwi ami engiwakhuluma ngani azakuma isibili.


text:
I Nkosi ithi: Khangelani, ngizanikela uFaro Hofra inkosi yeGibhithe ezandleni zezitha zakhe, lezandleni zalabo abamzingelayo, njengoba nganikela uZedekhiya inkosi yakoJuda esandleni sikaNebukadinezari inkosi yeBhabhiloni, owayeyisitha sakhe emzingela.


text:
Ilizwi uJeremiya umprofethi alikhuluma kuBaruki indodana kaNeriya, ekubhaleni kwakhe lamazwi encwadini, uJeremiya amtshela wona, ngomnyaka wesine wokubusa kukaJehoyakhimi indodana kaJosiya, inkosi yakoJuda,


text:
Uthi wena: Maye mina! ngoba i Nkosi yengezelela usizi ebuhlungwini bami, sengikhathele yikukhala, kangitholi ukuphumula.


text:
Uzakuthi kuBaruki: I Nkosi ithi: Khangela, lokho engikwakhileyo ngiyakudiliza, lalokho engikuhlanyeleyo ngiyakusiphuna; yebo, ngizakwenza njalo elizweni lonke.


text:
Wena uzidingela ezinkulu yini? Ungazidingi; ngoba khangela, ngiletha okubi phezu kwayo yonke inyama, kutsho i Nkosi, kodwa wena uzasila, uphunyuke lempilo yakho kuzo zonke indawo lapho oya khona.


text:
Mayelana leGibhithe. Ngebutho likaFaro Neko inkosi yeGibhithe, elalisemfuleni iYufrathi, eKarikemishi, alitshayayo uNebukadinezari inkosi yeBhabhiloni ngomnyaka wesine wokubusa kukaJehoyakhimi indodana kaJosiya, inkosi yakoJuda, ilizwi lathi:


text:
Bophelani amabhiza, ligade lina bagadi bamabhiza. Lisuke lime, lithwele ingowane zenu, lilole imikhonto yenu, ligqoke amabhatshi enu ensimbi.


text:
Ngibonani? Sebephele amandla, babuyele emuva. Lamaqhawe abo ayehlulwa, ayabaleka, kawanyemukuli emuva; lokwesaba kusenhlangothini zonke, kutsho i Nkosi.


text:
Olejubane kalakubaleka, leqhawe kalilakuphunyuka; ngenyakatho eceleni komfula iYufrathi bakhubekile, bawa.


text:
IGibhithe likhukhumala njengeNile, njengemifula elamanzi aqubukayo. Lithi: Ngizakhukhumala, ngiwusibekele umhlaba, ngichithe imizi kanye labahlala kiyo.


text:
Qhubekelani phambili, lina mabhiza, liye phambili njengabahlanyayo, lina zinqola. Kawaphume amaqhawe, amadoda eEtiyopiya lePuti aphatha izihlangu, lamadoda eLudi akwazi ukubamba lokugobisa idandili.


text:
Lolosuku lusuku lwe Nkosi, i Nkosi yamabandla, losuku lwempindiselo ukuze iziphindisele ezitheni zayo. Inkemba izakudla isuthe, yeneliswe ligazi labo. Ngoba iNkosi, i Nkosi yamabandla, izakwenza umhlatshelo elizweni lenyakatho emfuleni iYufrathi.


text:
Yehlela eGileyadi, uyethatha ibhalisamu*, ntombi emsulwa, ndodakazi yeGibhithe. Lokhu eyakho yonke iyize, ngoba kawusili.


text:
Izizwe zizwile ngehlazo lakho, lomhlaba ugcwele ukukhala kwakho; ngoba iqhawe likhutshwa ngelinye iqhawe, awele phansi womabili.


text:
Ilizwi le Nkosi eyalikhuluma kuJeremiya umprofethi ngokuza kukaNebukadinezari inkosi yeBhabhiloni ukutshaya ilizwe leGibhithe, lathi:


text:
Memezelani eGibhithe, lizwakalise eMigidoli, limemeze eMemfisi leTahafanesi, lithi: Sukumani, lime, lizilungiselele, ngoba umkhonto uzakudla inhlangothi zonke zenu.


text:
Abanengi benu bakhubeka bawa, bakhulumisana besithi: Vukani, sibuyele ebantwini bakithi, lelizweni esazalelwa kilo, ngenxa yenkemba yomchithi.


text:
Bizani uFaro inkosi yeGibhithe ngokuthi: Ngumsindo okhutha ithuba. Wekele isikhathi esimisiweyo sedlula.


text:
Ngifunga ngami uqobo, kutsho iNkosi, mina engiyi Nkosi yamabandla. NjengeThabhori phakathi kwezintaba lanjengeKharmeli phansi kolwandle uzafika othile.


text:
Zilungiseleni umthwalo wokuthunjwa, lina beGibhithe. Ngoba iMemfisi izakuba yinkangala, lonxiwa olungahlalwa muntu.


text:
Lamabutho alo aqatshiweyo akhona phakathi kwalo anjengamathole anonileyo; abuyela emuva, abaleka kanyekanye, kawemanga, ngoba usuku lokuhlupheka kwawo luwehlele, isikhathi sempindiselo yawo.


text:
Liyahotshoza njengenyoka ebalekayo; ngoba izitha zalo ziyeza zilibutho, ziphethe amahloka njengabantu abagamulayo izihlahla.


text:
Zizagamula amahlathi alo, kutsho i Nkosi, lanxa engangeneki, ngoba zinengi okwedlula isikhonyane, kazilakubalwa.


text:
I Nkosi yamabandla, uNkulunkulu kaIsrayeli, ithi: Khangela, ngizatshaya uAmoni weNo, loFaro, leGibhithe kanye labonkulunkulu babo, lamakhosi alo, yebo uFaro kanye labamthembayo.


text:
Ngizabanikela ezandleni zalabo ababazingelayo, esandleni sikaNebukadinezari inkosi yeBhabhiloni lenduna zakhe, emva kwalokho iGibhithe lakhiwe futhi njengensukwini zendulo, kutsho i Nkosi.


text:
Kodwa ungesabi, wena Jakobe nceku yami, ungatshaywa luvalo, wena Israyeli, ngoba khangela, ngizakukhulula usekhatshana, lenzalo yakho elizweni lokuthunjwa kwayo. UJakobe uzabuya aphumule, ahlale kuhle, angethuswa muntu.


text:
Ungesabi, wena Jakobe nceku yami, kutsho i Nkosi, ngoba ngilawe. Ngizachitha ngokupheleleyo zonke izizwe engikuxotshele kuzo, kodwa wena kangiyikukuqeda ngokupheleleyo. Ngizakukhuza ngokufaneleyo, kangiyikukuyekela.


text:
I Nkosi ithi: Khangela, amanzi ayaphuma enyakatho, azakuba ngumfula okhukhulayo, akhukhule ilizwe lakho konke okukulo, lemizi kanye labahlala kiyo. Abantu bazakhala, bonke abakhileyo elizweni balile.


text:
Ngomsindo wokugidiza kwamasondo amabhiza akhe, langomdumo wenqola zakhe, langomdumo wamasondo azo, oyise kabanyemukuli abantwana babo ngenxa yobuthakathaka babo,


text:
ngenxa yosuku oluzayo lokuchithwa kwawo wonke amaFilisti, lokuquma basuke eTire leSidoni bonke abasizi abaseleyo. Ngoba i Nkosi iyawachitha amaFilisti, labaseleyo esihlengeni seKafitori.


text:
IGaza igelile ikhanda layo, leAshikeloni iphelile. Lina baseleyo bamaAnaki lizazisika yini kuze kube nininini?


text:
Mayelana loMowabi. I Nkosi yamabandla, uNkulunkulu kaIsrayeli, ithi: Maye ngeNebo! ngoba ichithekile. IKiriyathayimi iyangekile, inqotshiwe; inqaba iyangekile, yadilika;


text:
udumo lukaMowabi kalusekho. EHeshiboni baceba okubi ngayo, bathi: Wozani siyiqume, ingabe isaba yisizwe. Lani elihlala eMadimeni lizachitheka, baxotshane lani ngenkemba.


text:
Emadundulwini eLubithi bakhwela bekhala, lekwehleni ukuya eHoronayimi bazwile ukukhala kokuchitheka.


text:
Ngoba ngenxa yokuthi lathemba inqaba zenu lenotho yenu lani lizathunjwa; uKemoshi uzathunjwa kanye labapristi bakhe lezikhulu zakhe.


text:
Umchithi uzafikela yonke imizi, kawukho lowodwa ozasala; isihotsha sizachitheka, lamagceke aqothulwe, njengokutsho kwe Nkosi.


text:
Bekelani uMowabi ilitshe lengcwaba, ngoba uMowabi uzachitheka masinyane, imizi yakhe izakuba ngamanxiwa angelamuntu.


text:
Uqalekisiwe lowo owenza umsebenzi we Nkosi ngokungananzeleli; uqalekisiwe lalowo ogodla inkemba yakhe ekuchitheni igazi.


text:
UMowabi uchelesile kusukela ebutsheni bakhe, ubehlezi ezinzile; kathululelwanga embizeni ngembiza, kathunjwanga; ngakho ukunambitheka kwakhe kuhlala kunjalo, iphunga lakhe kaliphenduki.


text:
Ngakho khangela, insuku ziyeza, kutsho i Nkosi, lapho ngizathuma kuye abathambeki abazamthambeka, bathulule imbiza zakhe, babulale inqayi zakhe.


text:
Khona-ke uMowabi uzakuba lenhloni ngoKemoshi, njengalokho indlu kaIsrayeli yaba lenhloni ngeBhetheli, ithemba layo.


text:
Umchithi kaMowabi lemizi yakhe usefikile, lamajaha akhe akhethiweyo sehlele ekubulaweni, kutsho iNkosi eyi Nkosi yamabandla.


text:
Likhalelani, lina lonke elimzingelezeleyo, lani lonke elazi ibizo lakhe; lithi: Yeka ukwaphuka kwenduku elamandla, udondolo oluhle!


text:
Yehla ebukhosini bakho, uhlale emhlabathini owomileyo, wena ohlala eDiboni. Ngoba umchithi kaMowabi usekufikele, wachitha inqaba zakho.


text:
Mana endleleni, ulinde, wena ohlala eAroweri. Ubuze obalekayo lalowo ophunyukileyo uthi: Kwenze njani?


text:
UIsrayeli kabanga yinhlekisa kuwe yini? Watholakala phakathi kwamasela yini ukuthi lapho ukhuluma ngaye, unikine ikhanda lakho?


text:
Tshiyani imizi, lihlale phakathi kwamadwala, lina elihlala koMowabi. Libe njengejuba elakha isidleke salo emaweni.


text:
Sizwile ngokuzigqaja kukaMowabi; uyazigqaja kakhulu. Sizwile ngokuziphakamisa kwakhe, lokuziqakisa kwakhe, langokuzikhukhumeza kwakhe.


text:
Ngiyakwazi ukudelela kwayo, kutsho i Nkosi; ukuzincoma kwayo kuyinkohliso, lezenzo zayo ziyinkohliso.


text:
Ngiyakukhalela inyembezi wena vini leSibima ukudlula iJazeri. Ingatsha zakho zedlula phezu kolwandle, zaze zafinyelela eJazeri. Umchithi wehlele phezu kwezithelo zakho zehlobo lemavinini akho avuniweyo.


text:
Ukuthaba lentokozo kususiwe elizweni lakoMowabi elilenala enengi; ngiqedile iwayini ezikhamelweni; kakho osakhama izithelo zevini ngentokozo, lomsindo wentokozo kawusekho.


text:
Ukukhala kweHeshiboni leEleyale kuzwakala kuze kube seJahazi. Ukukhala okukhulu kuzwakala eZowari kuze kufike eJoronayimi leEgilathi-Shelishiya; ngoba amanzi aseMimrimi lawo asesitsha.


text:
Ngizaqeda koMowabi lowo onikela umhlatshelo endaweni ephakemeyo yokukhonzela, atshisele uNkulunkulu wakhe impepha, kutsho i Nkosi.


text:
Ngakho-ke inhliziyo yami ikhalela uMowabi njengomhubhe, inhliziyo yami iyakhala njengomhubhe ngabantu beKiri-Heresi; inotho ababeyizuzile ichithekile.


text:
Ngoba wonke amakhanda aphuciwe, lazo zonke indevu zigeliwe; izandla zonke zilamanxeba, bonke bavunule amalembu amasaka enkalweni.


text:
Phezu kwazo zonke indlu zamaMowabi kanye lemagumeni akhona yikukhala kuphela; ngoba ngimbulele uMowabi njengembiza engananzwa muntu, kutsho i Nkosi.


text:
Yeka ukufa kwayo! Yeka ukukhala kwayo! Yeka ukuphendula intamo kukaMowabi elenhloni! Ngakho uMowabi uphenduke waba yinhlekisa, lento eyesabekayo kibo bonke abaseduze laye.


text:
Imizi izathunjwa, lezinqaba zithathwe, kuthi inhliziyo zamaqhawe koMowabi ngalolosuku zibe njengenhliziyo yowesifazana ohelelwayo.


text:
Obalekela ukwesaba uzawela emgodini, lophuma emgodini uzabanjwa ngumjibila. Ngoba lezizinto ngizazehlisela koMowabi ngomnyaka wempindiselo yabo, kutsho i Nkosi.


text:
Emthunzini weHeshiboni ababalekayo bayema bephelelwe ngamandla, ngoba umlilo uphumile eHeshiboni, lelangabi liphumile endlini kaSihoni, umlilo utshisile imingcele yakoMowabi, lezingqonga zabantu besiphithiphithi.


text:
Maye kuwe, wena Mowabi! Abantu bakaKemoshi baphelile, ngoba amadodana akho athunjiwe, lamadodakazi akho asiwe ekuthunjweni.


text:
Kodwa ngizabuyisa abantu bakoMowabi ensukwini ezizayo, kutsho i Nkosi. Siphela lapha isigwebo sakoMowabi.


text:
Mayelana lamaAmoni. I Nkosi ithi: UIsrayeli kalamadodana yini? Kalayo indlalifa yini? Abakhonza uMilkomu bathathelani ilizwe lakoGadi, bahlale emizini yalo?


text:
Ngakho khangela, insuku ziyeza, kutsho i Nkosi, lapho ngizakwenza ukuthi kuhlatshwe umkhosi wempi ngeRaba elamaAmoni. Lizachitheka, lemizi yayo itshiswe ngomlilo; loIsrayeli alithathe futhi ilizwi lakhe kulabo abamemukayo, kutsho i Nkosi.


text:
Lila, Heshiboni, ngoba iAyi ichithekile. Khalani, lina besifazana beRaba. Ligqoke amalembu amasaka, lilile, lizisike ngezingqamu; ngoba uMilkomu uzathunjwa kanye labapristi bakhe leziphathamandla zakhe.


text:
Lizincomelani ngenotho yenu, lina elingathembekanga, elilenotho ephelayo, elithemba amandla enu lisithi: Ngubani ongasihlasela?


text:
Khangelani, ngizakwehlisela ukwesaba okukhulu phezu kwenu, kutsho iNkosi, i Nkosi yamabandla, kuvela kubo bonke abaseduze lani, lizaxotshwa, kube ngulowo lalowo ngendlela yakhe, kungabi khona obutha abaphunyukileyo.


text:
Mayelana leEdoma. I Nkosi yamabandla ithi: Kakusekho yini ukuhlakanipha eThemani? Amacebo aphelile kwabaqondileyo yini? Ukuhlakanipha kwabo kuphelile yini?


text:
Balekani, libuyele emuva, licatshe endaweni eziminyeneyo, lina bahlala eDedani. Ngoba ngizakwehlisela inhlupheko phezu kukaEsawu ngesikhathi sokumphindisela kwami.


text:
Uba abavuna amavini befika kuwe kabayikutshiya yini ingcosana? Uba amasela efika ebusuku, kawayikuphanga yini aze azikholise?


text:
Kodwa uEsawu ngimhlubule waze wasalaze, ngizembule indawo zakhe zokucatsha, kaselakho ukucatsha. Abantwana bakhe babulewe, labazalwane bakhe kanye labomakhelwane bakhe; yena kasekho.


text:
Ngoba i Nkosi ithi: Khangela, uba labo ababengafanele ukuyinatha inkezo yesigwebo bemele ukuyinatha, wena uzayekelwa ungatshaywa yini? Kawuyikuyekelwa, kodwa lawe uzayinatha.


text:
Ngoba ngifungile ngami uqobo, kutsho i Nkosi, ukuthi iBozira izakuba yinto eyesabekayo, into yokuhlekwa, lenkangala, lesiqalekiso, lemizi yayo yonke izahlala iyinkangala kokuphela.


text:
Ngizwile imibiko evela e Nkosi ni, lesithunywa sithunyiwe phakathi kwezizwe, ukuthi: Buthanani, liyihlasele, lisukele impi.


text:
Ukwesabeka kwakho kukukhohlisile, kanye lokuziqhenya kwenhliziyo yakho, wena ohlala ezingoxweni zamawa, lobamba ingqonga yoqaqa. Loba usakha isidleke sakho endaweni ephakemeyo njengokhozi, ngizakwehlisa khona, kutsho i Nkosi.


text:
IEdoma lizakuba yinto eyesabekayo; wonke umuntu odlula kulo uzakwethuka, ancife ngenxa yakho konke ukuhlupheka kwalo.


text:
Njengasekuphezu kukaEsawu ngesikhathi sokugenqulwa kweSodoma leGomora, kanye lemizi yakhona, kutsho i Nkosi, kakuyikwakha indodana yomuntu khona, ihlale khona.


text:
Khangela, njengesilwane esiphuma ehlathini leJordani sisiya emadlelweni, ngokucwayiza kwelihlo ngibaxotshe basuke kulo, ngilibekele lowo engimkhethileyo. Ngoba ngubani ofanana lami? Ngubani ozangibiza? Nguwuphi umelusi ongema phambi kwami?


text:
Ngakho, zwanini icebo i Nkosi elenzayo ngeEdoma, lemikhumbulo elayo ngabantu abahlala eThemani ukuthi: Abancinyane bomhlambi bazadonswa basuswe; lendawo yabo imangale ngokuphela kwabo.


text:
Ngomsindo wokuwa kwabo umhlaba uzathuthumela, lelizwi lokukhala kwabo lizazwakala eLwandle oluBomvu.


text:
Khangela, ukhona ozaqonga njengokhozi, ehle ngesiqubu elulele impiko zakhe ngakuBozira; lenhliziyo zamaqhawe eEdoma ngalolosuku zizakuba njengenhliziyo yowesifazana ohelelwayo.


text:
Mayelana leDamaseko. IHamathi leArpadi kudidekile, ngoba kuzwile indaba ezimbi; kuncibilika kukhathazeke njengolwandle olungelakuthula.


text:
IDamaseko isibuthakathaka, itshibilike ukuze ibaleke, ifikelwe yibugwala, ukudabuka losizi kuyehlele njengowesifazana ohelelwayo.


text:
Ngakho-ke amajaha awo azawela emagumeni awo, lawo wonke amabutho awo azabhujiswa ngalolosuku, kutsho i Nkosi yamabandla.


text:
Mayelana leKedari lemibuso yeHazori owayitshayayo uNebukadinezari inkosi yeBhabhiloni. I Nkosi ithi: Sukani, liqonde eKedari, libachithe abantu basempumalanga.


text:
Thathani amathente abo lemihlambi yabo, kanye lamakhetheni abo lempahla yabo yonke, lisuse amakamela abo kibo; abantu bazamemeza kibo bathi: Ukwesaba kusenhlangothini zonke.


text:
Balekani, lizulazule khatshana, lihlale endaweni eziminyeneyo, lina bahlala eHazori, kutsho i Nkosi. Ngoba uNebukadinezari inkosi yeBhabhiloni wenze icebo ngani, kukhona lokho athanda ukukwenza kini.


text:
Sukani, liqonde kuso isizwe esichelesileyo, esihlala ngokuthula, kutsho i Nkosi, esingelamasango lemigoqo, esizihlalele sodwa.


text:
Amakamela aso azakuba yimpango, lemihlambi yaso yezifuyo izaphangwa. Ngizabachithachitha bonke abagela inwele zabo emaceleni, ngibehlisele inkathazo evela inhlangothi zonke, kutsho i Nkosi.


text:
IHazori izakuba yindawo yamakhanka, ibe yinkangala kokuphela, kakuyikwakha indodana yomuntu khona, ihlale khona.


text:
Ilizwi le Nkosi elafika kuJeremiya umprofethi mayelana leElamu ekuqaleni kokubusa kukaZedekhiya, inkosi yakoJuda, lathi:


text:
ngehlisele phezu kweElamu imimoya emine evela engonsini ezine zamazulu, ngibahlakazele abeElamu kuyo yonke leyomimoya; kakuyikuba khona isizwe lesisodwa abangeyikuxotshelwa kuso abeElamu.


text:
Ngizakwenza abeElamu besabe phambi kwezitha zabo laphambi kwalabo ababazingelayo; ngizabehlisela okubi, lolaka lwami oluvuthayo, kutsho i Nkosi, ngibalandelisele ngenkemba, ngize ngibaqede.


text:
Ngizamisa isihlalo sami sobukhosi eElamu, ngichithe inkosi yabo leziphathamandla zabo, kutsho i Nkosi.


text:
Memezani phakathi kwezizwe, litshumayele; misani uphawu, litshumayele, lingakufihli, lithi: IBhabhiloni inqotshiwe, uBhali uyangekile, loMerodaki uchithiwe. Izithombe zayo ziyangisiwe, lemifanekiso yayo emibi ichithekile.


text:
Ngoba kuzile kuyo isizwe esivela enyakatho, esizachitha ilizwe layo, abantu lenyamazana kuzabaleka, kungabi khona ohlala kuyo.


text:
Ngalezonsuku langalesosikhathi, kutsho i Nkosi, abantwana bakoIsrayeli labantwana bakoJuda bazabuthana ndawonye, bazahamba bekhala inyembezi, bedinga i Nkosi uNkulunkulu wabo.


text:
Bazabuza indlela eya eZiyoni, bekhangele ngakuyo, bathi: Wozani, sizihlanganise le Nkosi ngesivumelwano esilaphakade esingayikukhohlakala.


text:
Abantu bami bebeyizimvu ezilahlekileyo; abelusi babo babaduhisile, bebebelusela ezintabeni; besuka entabeni besiya eqaqeni, bakhohlwa isibaya sabo.


text:
Bonke ababatholayo babadla, lezitha zabo zathi: Kasilacala ngoba bonile e Nkosi ni, i Nkosi elikhaya labo eliqotho lethemba laboyise.


text:
Balekani liphume eBhabhiloni, liphume elizweni lamaKhaladiya, libe njengezintondolo phambi komhlambi.


text:
Ngoba khangela, ngivusela iBhabhiloni ixuku lezizwe ezinkulu; zizavela elizweni lenyakatho, zehlele ngakuyo, ziyithathe khona. Imitshoko yazo injengeqhawe elihlakaniphileyo elingabuyi lingelalutho.


text:
Ngoba lithokoza, ngoba lijabula, lina baphangi belizwe lami, ngoba liqolotsha njengethokazi elisetshanini, likhale njengamabhiza amaduna,


text:
unyoko uzakuba lenhloni, lowalizalayo ayangeke. Khangela, iBhabhiloni izakuba ngeyokucina phakathi kwezizwe, ibe yinkangala eyomileyo legwadule.


